
Ruperea lanțului 


Pentru majoritatea oamenilor din secolul XXXV AD, 
anotimpurile trec rapid: şase din cele şapte zile ale săp- 
tămânii sunt petrecute într-o stare de animaţie suspendată. 
În acest fel, resursele reduse ale unei planete fragile pot fi 
protejate de ravagiile unei populaţii prea numeroase. 


Pentru spărgătorul de zi William Duncan (cunoscut şi 
sub numele de Jeff Caird), care are câte o identitate diferită 
pentru fiecare zi a săptămânii, viaţa este palpitantă. După 
ce şi-a petrecut o mare parte a vieţii urmărit de autorităţi, 
el se trezeşte acum într-o poziţie de invidiat, dar foarte pe- 
riculoasă. Intreaga structură a sistemului Dayworld a ajuns 
în pragul unei crize finale. lar Duncan are cheile lanțurilor 
ce leagă această lume. Cunoscând secretele pe care guver- 
nul le ține ascunse de atâta timp, el este hotărât să distrugă 
odată pentru totdeauna sistemul Dayworld. Dar pentru asta 
va trebui să se ascundă, să lupte, să ucidă şi să reziste sufi- 
cient de mult în libertate. 

Un prolo g care este totodată un 
epilog 


de Ariel Cairdsdaughter 


Tatăl meu obişnuia să mă ii drept fiica mea, 
istoricul. 

Jefferson Cervantes Caird nu a visat niciodată că, într-o 
zi, va fi o personalitate proeminentă în video-cărți, şi că îşi 
va ocupa locul alături de Robin Hood, Wilhelm Tell, George 
Washington şi multe alte personaje fictive, semi-fictive sau 
foarte reale, din legende şi istorie. Nici nu a anticipat că 
fiica lui îi va cerceta viața. 

De ce eu, copilul lui, a trebuit să fac cercetări asupra 
lui? Nu l-am cunoscut eu pe deplin, nu am avut eu în faţa 
ochilor toată viaţa lui, de la naştere şi până acum? 

Nu, nu am avut-o. In primul rând, abia dacă l-am văzut 
de câteva ori, după ce am terminat liceul. 

În al doilea rând, nu ştiam că el avea mai multe vieti, 
nu doar una, ca toți ceilalți. 

Cât despre începuturile vieţii lui, ceea ce ştia el despre 
-ele era o minciună. Numai părinţii lui ştiau adevărul. După 
moartea lor, nu l-a mai ştiut nimeni. Tatăl meu nu cunoştea 
adevărul, deşi e posibil să-l fi ţinut ascuns adânc în memo- 
ria lui, inaccesibil oricărui cod de apel. 

Un alt lucru despre povestea lui. Nu s-a întâmplat 
înainte de mijlocul secolului 1 N.E.*, care era numit de 
antici secolul 2] A.D.** Ceea ce a făcut el s-a întâmplat cu 
peste două mii de ani mai târziu. 

Două mii de ob-ani, adică. Acesta este un termen care 
nu mai este folosit în calculele oficiale sau în conversaţia 
cotidiană. Nu mai există diferența dintre ob-ani şi sub-ani. 
Adică între timpul obiectiv şi cel subiectiv. Ne-am întors la 
sistemul antic, atunci când ne referim la timp. Totul revine, 
dar nu mai este ceea ce a fost înainte. 

Pe vremuri, în perioada pe care o numeam Noua Eră, 
noi am crescut în aeea aşa-numită Lume a Zilelor. Eram 
obişnuiţi cu ea încă de pe vremea când deveniserăm sufi- 
cient demari ca să înțelegem. Părea ceva foarte natural. 

Astăzi, copiii de şcoală trebuie să înveţe despre Lumea 
Zilelor: stonere pentru oameni, divizarea celor vii în şapte 
şi diferenţa dintre ob-timp şi sub-timp. Pentru copii, este o 
istorie fascinantă, deşi presupun că ei sunt la fel ca ceilalți 
copii, de peste tot şi din toate timpurile. Ar prefera să se 
joace. 

Totuşi, lumea de dinaintea naşterii lor li se pare proba- 
bil la fel de ciudată cum mi se părea mie, pe vremea când 
eram copil, perioada anterioară Noii Ere. Şi acum, când am 
cincizeci de ani, din punct de vedere fiziologic, dar de fapt 
trei sute cincizeci de ani, numărați după rotaţiile Pămân- 
tului în jurul Soarelui, perioada de dinaintea Noii Ere mi se 
pare stranie. 

- Copiii învaţă că lumea a fost împărțită pe vremuri pe 
națiuni, că existau mai multe state, fiecare având propriul 
guvern. Apoi află că, după o luptă lungă şi sângeroasă, a 
apărut un guvern mondial. În ciuda numărului mare de 
morți din timpul războiului, pe planeta aceasta trăiau încă 
opt miliarde de oameni. În alti o sută de ani, timp obiectiv, 
aveau să fie zece miliarde. Poate unsprezece. Planeta nu 


* N.E: = Noua Eră; 
** A.D.= Anno Domini. 

putea găzdui atât de mulți, mai ales din cauză că poluarea 
şi distrugerea pădurilor otrăveau rapid viaţa. > 

Dar atunci a început să fie folosită practic invenția 
cunoscută sub numele de stoner. Suspendarea mişcării 
moleculare în corpurile vii prin aplicarea energiei electrice 
a schimbat enorm societatea şi a schimbat fața Pământului. 
În bine, din multe privinţe. Dar din altele, nu. 

Populaţia lumii a fost împărțită în şapte, fiecare 
şeptime trăind într-o singură zi a săptămânii. Oamenii din 
celelalte şase zile se aflau în stonere, viaţa lor fiind într-un 
fel de suspendare a mişcării, deşi în realitate nu era chiar 
suspendată. Era îngheţată. Oamenii de marți, de exemplu, 
trebuiau să intre în aceste containere ca nişte coşciuge 
înainte de miezul nopții, erau stonați şi, la scurt timp di după 
aceea, oamenii de miercuri erau destonaţi. Si aşă T mai 
departe. Martea următoare, cetățenii acelei zile” erau 
destonați şi îşi reluau viața întreruptă. 

Asta era. In fiecare zi, numai 1,1 miliarde de oameni 
consumau resursele de apă şi de hrană, era necesară golirea 
reziduurilor a numai 1,1 miliarde de oameni, şi aşa mai 
departe. 

Dar opt miliarde în total erau încă prea mulţi. Aşa încât 
guvernul mondial a impus un control al naşterii aproape 
imposibil de înşelat, iar populația a început să scadă spre 
numărul pe care guvernul considera că planeta îl putea 
găzdui fără apariția efectelor negative. Chiar şi azi, în 
ciuda numeroaselor noastre libertăți, părinții ştiu că nu pot 
avea mai mult de doi copii, decât dacă guvernul ridică tem- 
porar interdicția, în anumite zone. Dar nici un cuplu nu 
poate avea mai mult de trei. 

Lumea Zilelor nu era o Utopie. Utopia este imposibilă, 
pentru că natura umană înnăscută este non-utopică. 
Majoritatea oamenilor acceptau sistemul, deşi nu lipseau 
resentimentele şi protestele. Totodată, existau multe: 

fraude, minciuni şi luptă pentru putere în ierarhia guvernu- 
lui. Nu aveai cum să scapi de asta. Şi fără îndoială încă mai 
există aşa ceva. Guvernul, ca toate celelalte guverne din 
. istorie, trebuie urmărit cu atenţie şi trebuie verificat, ţinut 
pe calea cea bună. In această privinţă, lucrurile nu s-au 
schimbat deloc. Cei guvernaţi trebuie să-i guverneze pe 
guvernatori. 

Pe acele vremuri, existau „spărgători de zi”, oameni 
nemulțumiți şi proscrişi, care fugeau de restricţiile vieții 
într-o singură zi. Puţini dintre ei scăpau de poliţişti, care 
erau numiți eufemistic organici, iar de cetățeni, „copoi”. 
Când era prins, un spărgător de zi era trimis într-o instituție 
de reabilitare. Dacă se considera că reabilitarea lui nu era 
posibilă, era stonat permanent. 

Tatăl meu era unul dintre aceşti spărgători de zi. Dar el 
era diferit de alţii. El avea în spate o organizație secretă 
puternică, ce îi oferise o identitate diferită pentru fiecare zi 
a săptămânii, şi care-l ajuta să certifice aceste identități. Cu 
mult înaintea naşterii lui Jeff Caird, un cetăţean de marţi, 
un om de ştiinţă numit Immerman descoperise un mijloc 
de încetinire a procesului de îmbătrânire. Cu ajutorul aces- 
tuia, o persoană a cărei durată de viaţă era de o sută de ani, 
-putea trăi şapte sute de ani. Dar cum sistemul stonerului 
permitea unei persoane să trăiască de şapte ori durata unei 
vieți normale, Immerman îşi putea folosi FII-ul (factorul 
de încetinire a îmbătrânirii) ca să trăiască o mie patru sute 
de ani. | | 

El păstrase FII-ul pentru sine şi pentru unii membri ai 
familiei lui. Mai târziu, FIl-ul a fost acordat Şi membrilor 
organizației lui din ce în ce mai largi, „immerii”. Jeff 
Caird, nepotul ş ŞI strănepotul lui, era curier pentru immeri. 
El „spărgea ziua”, asumându-şi câte o identitate pentru 
fiecare zi, aşa încât să poată duce immerilor mesajele ce nu 
trebuiau să treacă prin canalele electronice. Totodată, el 

îndeplinea diverse sarcini pentru şefii immeri, sarcini ce nu 
trebuiau cunoscute de immerii cu grade mai mici. 

In cele din urmă, tatăl meu a devenit cele şapte per- 
soane. Atunci, Panthea Snick, un detectiv, a ajuns întâm- 
plător pe urmele lui. În timp ce îl urmărea, ea a fost cap- 
turată de immeri. 

Immerman era acum Consilier mondial, cu identitatea 
falsă de David Jimson Ananda. Nepotul lui, Jeff Caird, se 
îndrăgostise de Snick şi reprezenta acum un pericol pentru 
immeri. Immerman ordonă uciderea nepotului lui. 

- Halal loialitate şi dragoste față de cei de acelaşi sânge! 

În acelaşi timp, cele şapte personalităţi ale lui Caird se 
luptau pentru preluarea controlului corpului lui. Immerii, 
conştienţi de asta, îl considerau acum un pericol dublu pen- 
tru ei. 

Deşi Caird a fost prins, el nu le-a putut spune nimic 
despre activităţile lui anterioare celor care-l capturaseră. 
Nici chiar folosirea irezistibilului drog al adevărului nu-l 
făcu să-şi dezvăluie activitățile ilegale. Caird suferise o 
cădere psihică şi devenise acum o persoană nouă, care nu 
avea nici o amintire despre precedentele lui şapte perso- 
nalități. Apoi, a evadat din închisoarea în care se afla, lucru 
presupus imposibil, şi a fugit din statul Manhattan în Los 
Angeles. 

În timpul lungii sale odisei, el o salvă pe Snick 
dintr-un depozit de stonare. Snick fusese stonată şi plasată 
acolo după ce fusese condamnată de către guvern într-un 
proces secret ilegal. Acest lucru fusese făcut la instigarea 
indirectă a lui Immerman (acum consilierul mondial 
Ananda). El se temea că Snick avea să trădeze lucrurile pe 
care le ştia despre immeri. 

Tatăl meu (care acum îşi spunea Duncan), Snick şi un 
tovarăş al lor au fost capturați de Ananda în Los Angeles. 
Dar tatăl meu şi Snick i-au ucis pe bodyguarzii lui Ananda 

şi l-au prins pe acesta. Caird a extras de la Ananda, 
folosind drogul adevărului, o comandă secretă de activare 
a unui circuit- de trecere peste orice bariere. Aceasta i-a 
permis să emită în întreaga lume, fără ca guvernul să-i 
poată întrerupe transmisia. El a dezvăluit adevărul despre 
modul greşit în care-şi folosea guvernul mondial puterea, 
despre minciunile acestuia şi ral ea existența e popiceri de 
încetinire a îmbătrânirii. 

Duncan (adică tatăl meu, Jeff Caird) şi Snick au fugit 
din apartamentul lui Ananda, de la etajul superior al unui 
dintre oraşele-turn ale Los Angeles-ului. Dar acum şi 
poliţiştii, organicii, se îndreptau în grabă spre turn. 

Ceea ce urmează este povestirea aventurilor lui şi ale 
lui Snick, începând cu acel moment. Aşa cum veţi vedea, 
o mare parte a lor a trebuit reconstituită. Nu ştim ce gân- 
dea Caird în momentele respective. Nici nu ştim de ce s-a 
transformat într-o persoană nouă (credem că aceasta e ulti- 
ma). | 

Într-un fel, a fost ultima. Dar din acel moment, el nu a 
mai devenit niciodată un adult, din punct de vedere psihic. 
lar oamenii de ştiinţă au motive bune să creadă că trăsă- 
turile lui de caracter actuale sunt cele ale persoanei lui 
inițiale, Jefferson Caird. Dar, aşa cum veți vedea, nu aceas- 
ta a fost personalitatea lui originară. 

Tatăl meu nu-şi aminteşte nici acum schimbarea ciu- 
dată în acea persoană originară, inițială. Cu toate acestea, 
mult după evenimentele descrise mai jos, oamenii de 
ştiinţă au folosit o tehnică nouă şi extrem de avansată, care 
le-a permis să se întoarcă în timp şi să afişeze undele cere- 
brale ale lui Caird din acea perioadă. Nu este o citire a gân- 
durilor. Este un proces lung şi costisitor, iar pentru subiect 
este dureros. Dar activitatea mentală afişată pe ecrane a 
permis savanților să interpreteze mai mult sau mai puţin 

exact ceea ce s-a întâmplat în acel eveniment crucial şi 
extrem de important din viaţa tatălui meu. 

Astfel, ei au putut conchide, cu o siguranţă destul de 
mare, că cele descrise în continuare s-au întâmplat cu ade- 
vărat. 


NOTĂ: Evenimentele care au condus la Dayworld 
Terminus sunt descrise pe larg în Dayworld şi în urmarea 
acestuia, Rebelul din Dayworld, de Philip José Farmer. 


Capitolul 1 


Fuga de ceva este totodată o fugă spre ceva. 

În timp ce alerga pe acoperişul turnului, Duncan se 
pândi cât de adevărat era acel vechi proverb chinezesc. 
Oriunde mergea, în fuga lui de puterea organică, de 
„copor”, dădea peste alții. Erau ca nişte stoluri de lăcuste. 
El şi Panthea Snick, partenera lui proscrisă, erau recoltele 
pe care vroiau acele lăcuste să le devoreze. 

— Nu şi dacă am şi eu un cuvânt de spus! zise el, 
pâfâind. 

— Poftim? întrebă ea, imediat din spatele lui. 

Duncan nu răspunse. Trebuia să-şi regleze respirația. 
Dar furia nu trebuia şi ea conservată. Era de mult ca o 
maree roşie ce creştea în interiorul lui, atrasă de „luna” de 
nedreptăți pe care le suferise. Furia aceea ataca raţiunea şi 
discreţia ŞI ameninţa să le zdrobească. 

Norii j joşi ai nopţii pulsau datorită luminii reflectate de 
turnurile din Los Angeles. În toţi cei douăzeci de monoliţi 
ce se înălțau din apele golfului LA se aprindeau şi se 
stingeau lumini, iar sirenele urlau ca nişte animale prinse 
în capcană. Erau ultimele avertismente pentru cetăţenii de 
luni să meargă în stonerele lor. Acolo, ei urmau să devină 
tari ca nişte diamante şi să rămână în stare de inconștientă 
până în lunea următoare. Cu opt minute înainte de miezul 
nopții, numai câțiva dintre cetăţenii de luni aveau să se afle 
încă afară din cilindrii lor. Aceştia erau poliţiştii de tran- 
zitie de luni, care rămâneau la posturi până când erau 
înlocuiți de poliția de tranziţie de marți dimineaţă, la scurt 
timp după miezul nopţii. 

Copoii din acea zi văzuseră pe ecranele din secţii şi pe 
cele de pe stradă mesajele transmise de Duncan. Cum cir- 
cuitele de prioritate încă funcționau (şi aveau să o facă 
până ce inginerii descopereau cum să le oprească), copoii 
de tranziţie de marți aveau să vadă şi ei mesajele de pe 
ecrane şi pe cele tipărite. Şi la fel şi cetățenii de marţi, la 
ieşirea din stonere. 


Cetăţeni ai lumii! 
Guvernul vostru a ţinut secretă o formulă de încetinire 
a îmbătrânirii de şapte ori. Dacă aţi avea-o aţi putea trăi 
de şapte ori mai mult. Consiliul mondial şi alţi înalți ofi- 
ciali o folosesc ca să-şi prelungească propriile vieţi. Şi o 
ascund de voi. lată formula. 


Dedesubt era formula chimică şi instrucțiunile de 
preparare a factorului de încetinire a îmbătrânirii. 
Al doilea mesaj: 


Cetăţeni ai lumii! 

: Guvernul vă minte de mii de ob-ani. Populaţia lumii 
nu este de opt miliarde. Este de numai două miliarde. 
Repet: două miliarde. Această diviziune artificială a lumii 
în şapte zile nu este necesară. Cereti adevărul. Cereţi să vi 
se permită să vă întoarceţi la sistemul natural de viaţă. 
Dacă guvernul se opune, revoltaţi-vă! Nu vă mulțumiți cu 
minciunile guvernului. Revoltaţi-vă! 

Mesaj autorizat de David Jimson Ananda, cunoscut şi 
sub numele de Gilbert Ching Immerman. De asemenea, 
autorizat şi transmis de Jefferson Cervantes Caird. 


Duncan şi Snick traversară în fugă acoperişul spre o 
structură de acces din partea estică a turnului. Intre acea 
structură şi trapa prin care urcaseră erau peste două sute de 

metri. Trebuia să ajungă acolo înainte ca aeronavele 
organicilor să aterizeze pe acoperiş sau ca ceilalți copoi | 
care pătrunseseră în apartament din. etajul. de .șub. acoperiş 
să urce şi ei scara. 

Duncan se opri, respirând greoi, la cubul metalic ce 
reprezenta accesul spre casa scării. Snick veni lângă el. Ea 
respira mai uşor. Rămaseră pe loc, cu umărul drept sprijinit 
de uşa casei de acces. Duncan ridică mâna şi arătă prin 
întuneric spre vest. Nişte lumini portocalii rotitoare, ce 
luminau slab o formă întunecată de sub ele, se apropiau 
rapid de acoperiş, prin aer. 

— Vor ateriza lângă trapa deschisă, zise el. Vor vorbi cu 
copoii din apartamentul lui Ananda. Apoi vor veni să caute 
în toate casele de acces. Ştiu că am urcat pe acoperiş. 

— Vor comanda aprinderea luminilor de aici, spuse ea. 
Trebuie să luăm o navă. E singura noastră şansă. 

Duncan ştia la ce se gândea ea. Dacă deschideau uşa 
acum, ar fi fost daţi de gol de lumina ce s-ar fi revărsat din 
interiorul casei de acces. La apropierea navei copoilor, 
aceştia i-ar fi văzut şi le-ar fi transmis celor din aparta- 
mentul de la nivelul inferior să urce scara. 

— Vino aici, în spate, zise el, trecând în unghiul orb al 
clădirii. 

Ea îl urmă chiar la timp ca să nu-fie trădată de luminile 
` ce se treziră brusc la viaţă din lămpile Klieg rotunde uriaşe, 
amplasate în lungul zidurilor de un metru şi jumătate 
înălțime din jurul acoperişului. 

Duncan se uită spre est, peste parapet. Deocamdată nu 
se vedea nici o lumină care să indice apropierea unor 
avioane ale copoilor dinspre celelalte turnuri. Dar Snick, 
care se uita pe după colțul casei de acces spre vest, zise: 

— Vine una. Va ateriza în câteva minute. Poate chiar. 
mai repede. 

O clipă mai târziu, continuă: 

-— Sunt mai rapide decât credeam. O navă aterizează 
lângă trapa camerei hangarului. Doi copoi. 
gi: Duncanşisiimaginăpe ofițeri coborând din avionul în 
formă de canoe. Lumina de la trapa pe jumătate deschisă 
avea să țâşnească în sus, ca un semnal pentru toate celelalte 
nave ce urmau să apară curând. Trapa se retrăgea orizon- 
tal, într-o nişă din acoperiş. Dedesubt era camera hangaru- 
lui din care el şi Snick urcaseră pe o scăriță. Camera ducea 
în apartamentul uriaş al bunicului său, consilierul mondial 
Ananda, a cărui identitate reală era Gilbert Ching 
Immerman. Ananda şi subalternul lui, Carebara, zăceau 
inconştienți și erau singurii rămaşi în viaţă în apartament. 

Duncan şi Snick nu reuşiseră să părăsească aparta- 
mentul pe uşa ce se deschidea spre coridor.. Copoii din 
holul din faţa apartamentului le blocaseră ieşirea şi înce- 
puseră să distrugă uşa ca să poată intra. Din câte ştia el, era 
posibil ca acum să fi ajuns deja în. hangar. Trebuia să facă 
ceva. Snick se gândea la acelaşi lucru. Işi lipi gura de ure- 

chea lui şi spuse: în. iri 
— Acum ori niciodată. 

Snick avea în mână arma acceleratoare de Proton pe 
care o ținea cu capătul bulbos în sus. 

— Tu uită-te după colţ, în partea aceea, spuse Duncan, 
arătând cu capul spre colţul de după care veniseră. Eu mă 
uit pe partea asta. 

Snick se duse la coltul sal asia al casei de acces, iar 
Duncan porni spre nord. Când ajunse acolo, se uită din nou 
în Sus, ca să se asigure că nu se apropia o altă navă dinspre 
vest. 

Ce era de făcut? 

Aşa cum spusese odată filozoful roman Seneca, 
„Gladiatorii îşi plănuiesc strategia în areng”. 

De unde venise acest gând? Categoric nu de la perso- 
nalitatea cunoscută sub numele de Duncan. i 

Scoase pe jumătate capul de după colț. O navă aeriană 
aterizase la doi metri de marginea trapei. Lângă trapă 
stătea în picioare un copoi îmbrăcat. în uniformă şi cască 
verde. Sub deschidere se vedea partea de sus a unei alte 
căşti. Unul dintre poliţişti cobora scara ca să investigheze. 
Celălalt stătea de pază. Cu spatele la Duncan. 

Duncan îşi retrase capul şi se uită în spate. Snick se 
apropia de el. 

— Ai văzut? întrebă el. 

Ea aprobă din cap. i 

— Trebuie să încercăm să-l doborâm, spuse Duncan când 
Snick ajunse lângă el, referindu-se la omul care stătea lângă 
trapă. Şi trebuie să o facem fără ca partenerul lui să-şi dea 
seama. Când spun: Acum... 

Închise gura. Un bărbat spunea ceva, foarte aproape de 
el, pe o voce scăzută, deşi mult mai puternică decât a lui 
Duncan. Copoii urcaseră pe scări, de la nivelul 125. Snick 
se învârti pe loc şi se ghemui, cu arma ridicată. 

Duncan îşi simți inima tresărind în noaptea propriului 
corp, dar nu intră în panică..O bătu pe umăr pe Snick. Ea 
_nu se uită în spate. Nimic nu o putea face să-şi mute pri- 
„virea de după colţ. 

— Ocolesc pe cealaltă parte, şopti el. 

Ea aprobă din cap. 

Duncan se îndepărtă rapid, cu arma pregătită. Era 
recunoscător faptului că cizmele lui aveau tălpi moi. Poli- 
țistul de lângă trapă era aplecat, cu mâinile pe genunchi, 
aparent spunându-i ceva partenerului său din camera de - 
dedesubt. Duncan spera că avea să fie preocupat şi în con- 
tinuare. Înainte să treacă după colţ, mai întoarse capul, 
doar cât să vadă în lungul casei de acces. Între timp, vocea 
unei femei se alăturase celei a bărbatului. 

Ofiţerul de lângă trapă se uita în continuare în jos, prin 
deschizătură. Duncan se apropie rapid de celălalt colţ al 
structurii, se opri, ascultă şi apoi sări după colţ. 
“eiSniekieşisbie'iupă töltul ti” cu o secundă înainte. 
Poliţiştii erau cu faţa spre ea, cu armele ridicate. Amândoi 
îşi țineau armele îndreptate în sus. Nimeni nu spuse nimic, 
deşi Duncan auzi un icnet scurt, chiar înainte să dea colţul. 

Snick le spuse încet celor doi să se ducă în partea oarbă 
a structurii de acces. 

— Dacă vă gândiţi să încercaţi ceva, ţineţi cont că parte- - 
nerul meu e chiar în spatele vostru, zise ea. | 

— Aşa este, spuse Duncan din spatele lor, făcându-i să 
tresară. | 

Când ajunseră cu toții în spatele clădirii, Duncan 
întinse mâna spre bărbat şi femeie şi le luă armele. Snick 
le spuse celor doi să se întoarcă cu fața spre perete şi să se 
sprijine cu palmele de el, cu picioarele depărtate. Cei doi 
se supuseră, cu feţe sumbre şi strângând din buze de furie. 

Duncan şi Snick vorbiseră încet pentru că era posibil 
ca staţiile radio ale copoilor să fie deschise şi în legătură cu 
operatorul de la secţie. Cu toate acestea, era evident că cei 
doi vorbiseră între ei, şi nu în staţie. Duncan duse un deget 
la buze, făcându-le semn să rămână tăcuţi. Apoi se duse în 
spatele lor şi le opri staţiile radio din căşti. 

In ciuda frigului, poliţiştii transpirau. Teama se 
amesteca cu mirosul emanat de corpurile lor. 

— Scoateţi-vă căştile şi uniformele, spuse Duncan 
încet. Până la desuulri. 

— Repede! zise Snick. Sau o să le scoatem de pe: 
cadavrele voastre! 

Pohţiştii se supuseră repede. După ce se dezbrăcară, 
rămaseră în picioare, tremurând. Duncan îşi ţinu arma 
îndreptată. spre ei, în timp ce Snick lua casca şi uniforma 
femeii. Poliţista era mai solidă decât Snick, dar materialul 

uniformei se strângea sau se lărgea ca să se potrivească . 
celui care-l îmbrăca. Apoi, Snick îşi îndreptă arma spre cei 
doi, în timp ce Duncan punea arma bărbatului la curea, sub 
jachetă. Îi întinse lui Snick arma femeii, după care îipuse 
uniforma bărbatului. Înainte să ajungă la jumătatea îmbră- 
“catului, Snick îi împuşcă în ceafă pe cei doi prizonieri, cu 
arma reglată pe PARAL MED*. Razele violete ţâşniră din 
protuberanța de la capătul armei şi cei doi se prăbuşiră. 
Capul femeii se izbi de podea, al bărbatului, de zidul struc- 
turii de acces. Peste jumătate de oră, când aveau șă se tre- 
zească, urmau să aibă câteva vase de sânge sparte în creier 
şi dureri de cap puternice. 

Duncan se înfioră, tresărind când în stația din căşti se 
auzi vocea unui bărbat. 

— Raportează, Abie! 

Nu, AB, un cod pentru bărbatul sprijinit de perete. 

Duncan roti cadranul stației şi spuse: 

— Aici AB. 

Spera că spusese cuvintele de recunoaştere corecte. 

Se uită la codul alb mare de identificare a adresei scris 
pe marginea structurii. 

— Nici o urmă de suspecți, spuse el. Vedem acoperişul, 
din casa scării de la intrarea numărul Q1, 15 a casei de 
acces. O navă organică se află lângă trapa deschisă... 

— Am primit acel raport, AB, spuse vocea. Reţine. 
Rămâneţi la posturi, lângă casa de acces. Cei de marti sunt 
pe drum ca să vă înlocuiască. Când vor ajunge acolo, 
raportaţi-le situația, apoi porniţi imediat spre secţie. Nu 
mergeţi la apartamentele voastre. Raportaţi la secție prin 
ecranele de perete. Apoi intraţi imediat în stonerele de 
urgență de acolo. Repet. Trebuie să vă stonaţi la secţie. 
Înţeles? 


*PARAL MED = Paralizare medie. 

— Înţeles. 

a Terminat, AB. 

— Terminat, spuse Panpa şi trecu comutatorul căŝtilor 
pe: OFE: aa El E a ep. r „a 


— Am auzit totul, spuse Panthea Snick. 

Duncan se uită la ceasul de la mână. 

— Un minut după miezul nopții. Poate că schimbul nu 
va ajunge aici imediat. Au primit deja ordinele, dar cred că 
va dura cel puţin zece sau cincisprezece minute. Trebuie să 
se îmbrace, şi aşa mai departe. 

Snick ridică un deget, indicându-l pe bărbatul aflat de 
cealaltă parte a structurii, cel ce stătea lângă trapa deschisă. 

- — El şi amicul lui vor fi schimbaţi de asemenea. 

— O să-l doborâm chiar acum, spuse Duncan. Treceţi 
arma pe EP, fascicul îngust. Eu voi folosi nivelul PA- 
RALIZARE. N-ar trebui să fie surprins când ne vom apro- 
pia de el. Dacă bănuieşte ceva, cât timp suntem încă în 
afara razei pentru paralizare, lhchidează-l. 


Capitolul Z 


Polițistul de lângă trapă se plimba acum într-o parte şi 
în cealaltă, întrebându-se probabil când va fi schimbat. 
Când îi văzu pe Duncan şi Snick, îi privi scurt, de la apro- 
Ximativ şaizeci de metri depărtare. Apoi se aplecă peste 
marginea deschiderii, mişcându-şi buzele. 

După aceea, polițistul se îndreptă şi se întoarse spre ei, 
în timp ce se apropiau. Erau acum la douăzeci de metri de 
el. Duncan ridică arma, pe care o scosese din toc şi o 
ascunsese în spatele piciorului, în timp ce omul se uitase în 
interiorul hangarului. Polițistul păru surprins şi mâna lui 
zbură spre tocul armei. Raza violetă ce ţâşni din arma lui 
Duncan îl izbi în piept. Polițistul se împletici şi căzu în 
şezut, cu gura deschisă, dar fără să spună nimic. Duncan îl 
împuşcă din nou, de data aceasta exact sub cureluşa de la 
bărbie a căştii. Omul îşi aruncă braţele în sus şi căzu pe 
spate, lovindu-se uşor cu casca de pământ. Când Duncan 
ajunse la el, avea ochii deschişi şi sticloşi. Snick alergă pe 
lângă Duncan la marginea trapei şi se uită în jos, în lumina 
puternică a hangarului. Apoi se îndreptă repede. 

— Nu e nimeni aici. Probabil că partenerul lui a intrat 
în apartament. . 

Duncan puse în buzunarul jachete: pachetele de ali- 
mentare ale armei polițistului. 

— Să mergem, zise el. 

Intră în carlinga avionului şi se aşeză pe scaunul pilotu- 
lui. Înainte să apuce să-şi lege cureaua de siguranţă şi să-i 
fixeze închizătoarea, Snick era deja în spatele lui. Trase 
cupola peste el, apoi trecu butonul POWER pe ON. 

Luminile LP* READY se aprinseră imediat ce Snick îşi 
prinse şi ea legăturile. Duncan apăsă butonul LP ON şi 
examină panoul cu instrumente, ca să se asigure că toate 
sistemele erau gata de operare. După ce apăsă butonul 
FL ON*, ridică volanul în faţa lui şi apăsă cu piciorul stâng 
pedala de accelerație. 

Nava se ridică încet ŞI se întoarse spre capătul nordic 
al turnului. 

— Oh, oh! zise Snick. Ies poliţişti din casele scărilor! 
Într-o duzină de locuri! . 

Duncan nu se uită în spate. Porni avionul spre nord, 
spre un zid ce se înălța la un metru douăzeci deasupra 
acoperişului. După ce trecu de el, împinse volanul de con- 
trol în faţă. Nava intră rapid într-un picaj abrupt. Deşi nu 
aprinsese luminile de mers sau farurile navei, putea să vadă 
suprafaţa palidă a golfului Los Angeles. În apă sclipeau 
luminile reflectate ale turnurilor. Îndreptă nava, dar aceas- 
ta continuă să coboare. Singura dovadă a creşterii bruşte a 
puterii ce-i încetinea căderea era strălucirea de pe ecranul 
ERG. Chila izbi apa cu un scrâşnet puternic. Avu senzaţia 
că spatele navei se va rupe. La fel şi al lui. Cu excepţia res- 
piraţiei lui greoaie, era linişte. Dar în carlingă nu intra apă 
deloc. 

— lisuse! spuse Snick. Cred că-mi iese şira spinării prin 
dos! 

Degetele lui Duncan alergau pe panou, reducând 
luminile instrumentelor până când abia mai reușea să înţe- 
leagă ce indicau. Constată că încă erau prea puternice, aşa 
că le stinse de tot. Coborî şi mai mult nava în apă, până 
când deasupra apei mai rămase doar carlinga. 


`*LP = Levitating Power = Energie de înălțare 
*FL = Flight = Zbor 

O formaţie de şase nave cu luminile de semnalizare 
sclipind în alb, portocaliu şi verde se apropia dinspre vest. 
Probabil că decolaseră de pe turnul central, cartierul ge- 
neral al majorităţii avioanelor organice. Zidul înalt al tur- 
nului ascunse foarte rapid navele. Acestea aterizau pe 
acoperiş. 

— Peste câteva minute vor începe să ne caute, spuse 
Snick. Imediat ce vor reuşi să vorbească cu polițistul pe 
care l-ai doborât, vor şi afla ce s-a întâmplat. 

— Păi ăla n-o să ştie în ce direcţie am pornit. 

Duncan îşi simțea gâtul uscat, ca un angrenaj de roți 
dințate rămas fără lubrifiant. 

— Ei bine? întrebă Snick. 

Duncan se întoarse ca să o poată privi. Lumina reflec- 
tată de nori nu era suficient de puternică pentru a-i putea 
vedea faţa. Ochii aceia căprui mari, structura delicată a cra- 
niului, nasul mic, buzele mari, dar poate puţin cam prea 
subțiri şi bărbia rotundă — toate acestea erau ascunse. 
Casca îi acoperea părul negru scurt. 

— Turnul de distribuire a energiei electrice este la 
sud-vest, zise el. 

— Ştiu. Eram şi eu acolo când ai cerut hărțile regiunii, 
spuse ea. Când a fost asta? Acum trei zile? Ai spus... 

— Am spus că se află în zona Baldwin Hills, înainte ca 
dealurile acelea să fie nivelate şi să fie construit turnul de 
distribuţie. Hai să mergem acolo. 

— De ce? 

Duncan îi explică. 

— Eşti nebun! spuse ea. Dar îmi place. De ce să nu 
încercăm? Este o idee disperată, dar... 

— S-ar putea să meargă. Oricum, ce avem de pierdut? 
Nu se vor gândi niciodată că am face aşa ceva. 

_.— Ce înseamnă încă o crimă împotriva statului? spuse 
ea. Împatrbvaestatului! erimninal! 21510 

Vocea ei, deşi nu la fel de răguşită ca a lui, îi trăda 
surescitarea. 

— Tunul ne va fi de ajutor, continuă Snick. 

Tonul ei lăsa să se înţeleagă că abia aştepta asta. 

Duncan întoarse nava, ca să ocolească baza turnului. 
Apa se revărsa peste partea din faţă a parbrizului, în timp 
ce nava înainta cu opt kilometri pe oră. Deasupra, luminile 
sclipitoare ale altor nave aeriene se îndreptau în viteză spre 
turn. Duncan văzu luminile unei nave de suprafaţă apropi- 
indu-se repede şi lăsând în urmă un siaj alb. Cobori nava 
până când doar cinci centimetri din parbriz rămaseră dea- 
supra apei. Când nava se apropie şi mai mult, văzu că era 
un Vas Organic, a cărui sirenă urla. 

Aşteptă să treacă pe lângă ei şi să se îndepărteze, după 
care ridică puţin nava lor şi continuă înaintarea, cu zece 
kilometri pe oră. Zece minute mai târziu, iritat de viteza 
prea mică, ridică nava alți câțiva centimetri deasupra apel. 
Apoi acceleră la şaizeci şi cinci de kilometri pe oră. Lăsară 
în urmă şi în dreapta Turnul Universităţii. Zece minute mai 
târziu depăşiră şi Turnul Marelui Congres al Pământului. 
În faţă, cu vârful încercuit de lumini strălucitoare, se zărea 
forma mică şi lată a turnului de distribuţie de la Baldwin 
Hills. Spre deosebire de celelalte turnuri, populația lui zil- 
nică era foarte mică, numai cinci sute de bărbaţi, femei şi 
copil. O sută erau ingineri şi tehnicieni. Cam jumătate din 
ei erau treji acum. Restul probabil că se culcaseră la ieşirea 
din stonere. Toţi locuiau la ultimul nivel. 

Nava plutea prin noapte, din când în când valurile 
lovind partea inferioară a chilei. Sub suprafaţa neagră erau 
vreo cincisprezece metri de apă şi apoi nămol adânc. 
Dedesubt zăceau rămăşiţele vechiului Los Angeles, scu- 
fundat cu peste două mii de ob-ani în urmă, prin topirea 
calotelor de gheaţă polară. Llemmut şi hâriia2sevtesnompu- 

seseră în molecule, iar sarea, ca un şoarece firav, ronțăia 
lent stâncile prăbuşite. 

În Duncan mocnea o furie care, dacă ar fi fost vizibilă, 
l-ar fi transformat într-un licurici uman, într-o baliză, o 
țintă perfectă pentru vânători. Nu vroia să fie atât de orbit 
de furie. Aceasta îi întuneca judecata şi el nu-şi putea per- 
mite asta. Pentru moment, nu-i păsa. Dacă discreția putea 
fi considerată cea mai mare calitate, atunci el era total lip- 
sit de ea. Se arunca în faţă cu lipsa de judecată şi irespon- 
sabilitatea unui taur în faţa capei matadorului. 

Nu, nu era aşa. Matadorul — oamenii din turn — nu ştia 
că venea. ŞI el avea să-şi controleze mânia. Avea să-şi diri- 
jeze forța aşa încât să-i alimenteze raţiunea, nu să 1-0 
întunece. Cel puţin, aşa spera. 

Acum, turnul negru de patru sute de metri lățime şi o 
sută cincizeci de metri înălțime ocupa tot câmpul lor 
vizual, drept în față. Opri nava pentru o clipă. La o sută de 
metri depărtare era un complex de docuri ce pornea de la 
intrarea arcuită largă de la baza turnului. Din camera uriaşă 
o lumină slabă ilumina fantomatic navele cu pânze şi elec- 
trice ancorate lângă docuri şi în lungul fâşiilor de amarare. 
Acestea aparțineau oficialilor din administraţie şi ingine- 
rilor. Nu se vedea nici un om. | 

Ridică nava şi intră pe sub arcadă în camera mare.. 
Aproape de capătul ei era un şir de lifturi. Dincolo de ele, 
o uşă mare ducea spre un coridor lung şi înalt, conform 
diagramei pe care o studiase cu câteva zile înainte. Nava 
înaintă până ajunse aproape de uşă, din ea picurând apă pe 
podeaua de ciment. Uşa era un pătrat cu latura de trei metri 
şi culisa în lateral, într-o nişă din perete. Acum erâ închisă. 

Pereţii cenușii ai camerei erau probabil ecrane monitor - 
activate. Se îndoia că se uita cineva la monitoare, în cen- 

răsunat în întreaga uzină. Dar dacă ar fi încercat să treacă 
prin acea uşă, ar fi auzit dangătul şi vuietul sirenelor. 

Apăsă nişte butoane. Partea superioară a botului navei 
se desfăcu în două, secțiunile longitudinale ridicându-se. 
Apoi un tun fu ridicat de mecanismul din interiorul botu- 
lui. Era un model Class III, de numai şaizeci de centimetri 
lungime, dar de treizeci grosime, iar bulbul de la capătul de 
tragere era mare cât capul lui Duncan. După ce manevră 
nava aşa încât tunul să fie îndreptat exact spre jumătatea 
superioară a părții din dreapta a uşii, răsuci comutatorul 
CN PWR RDY. Lângă el era butonul CONT FIRE, pe 
care-l apăsă. | 

Din bulb ţâşni o rază violetă, care dezintegră plasticul 
subţire al uşii, făcând o gaură. Ridică imediat nava cu 
jumătate de metru, raza tăind o linie verticală de zece cen- 
timetri lățime. De pe margini ieşea fum, dar aerul con- 
diționat îl elimina rapid. Caird tăie un pătrat cu latura de un 
metru, mişcând nava în sus, în lateral, în jos şi apoi din nou 
în lateral. Între timp, auzea slab în cască alarmele înne- 
bunite. 

— Trebuie să-mi ridic cupola, spuse Snick. S-ar putea 
să fie nevoie să folosesc arma. 

— OK, zise Duncan. 

Oprise tunul şi înaintă cu nava până când botul aces- 
teia intră în gaură. Apoi comandă navei să se deplaseze 
spre stânga, împingând uşa în nişa din perete. Aduse nava 
înapoi spre centrul deschiderii şi ţâşni pe coridorul lung şi 
înalt din față. Snick îşi ridicase cupola. 

Nava încetini când ajunse la intersecţia cu un hol per- 
pendicular pe primul. Avea loc să cotească la dreapta, dar 
numai la câțiva centimetri de zid. Spre capătul holului, ai 
„cărui pereţi erau plini de figuri ȘI desene mişcătoare, un om 

femei apăru pe o uşă, în spatele lui. Ea se uită o clipă şi 
apoi capul dispăru. Omul se aruncă în spate şi dispăru şi el. 

Duncan împinse nava dincolo de uşa de pe hol, până ce 
ajunse la geamurile mari ale biroului centrului de control. 
Când opri, Snick sări pe podea, cu câte o armă cu protoni 
în fiecare mână. Duncan întoarse nava spre stânga, pupa şi 
botul ei zgâriind cei doi pereţi. Dar reuşi, şi acum era 
îndreptată direct spre geam. Dincolo de acesta se vedea o 
cameră mare, plină cu ecrane de perete ŞI vreo cincizeci de 
bancuri de lucru. Operatorii leşeau în fugă pe cele trei uşi 
de acces. 

Snick, în pragul intrării din hol a biroului, împuşcă o 
femeie în picior, înainte ca aceasta să ajungă la uşă. Femeia 
ţipă şi căzu, apoi încercă să se ridice, dar nu reuşi. 

Duncan apăsă o dată butonul CN MAN FIRE. Raza 
străpunse geamul şi făcu o gaură în zid, exact deasupra 
unei uşi pe care'se îngrămădeau să iasă operatorii ce urlau 
îngroziți. - 

Raza aceea fusese trasă numai ca să crească teama 
oamenilor din birou şi categoric avusese efectul dorit. 

Acum pe pereţi -clipeau cuvintele portocalii: 
URGENŢĂ, INFRARE NEAUTORIZATĂ. Alarmele 
continuau să urle. 

Duncan roti nava până o aduse cu botul în dcia din 
care venise. După ce trecu comenzile pe HOLD, coborî 
repede şi alergă în birou. 

Fiecare ecran de perete indica ora exactă. Era exact 
12:31. Spera să poată pleca în cinci minute, adică înainte 
ca poliţiştii de la celelalte turnuri să poată ajunge acolo. De 
copoii locali trebuia să scape aşa cum puteau. 

Snick o trase pe femeia care urla în continuare spre un 
birou şi îi strigă: 

— Taci din gură! Nu te voi ucide dacă faci ceea ce 
vreau! 

Femeia începu să suspine, cu faţa palidă şi ochii mari. 
Duncan o ajută pe Snick să o care spre un scaun şi să o 
aşeze pe el. Piciorul drept al femeii era găurit, din partea 
din spate a coapsei până în față. Dar raza cauterizase 
ambele răni. | 

— Opreşte alarmele! urlă el. 

Femeia spuse icnind un cuvânt de cod în ecranul din 
faţa ei şi sirenele şi avertismentele luminoase se opriră. 

Capul unui om apăru pe una din uşile de ieşire. 
Duncan trase spre el. Din marginea uşii ieşi fum. Capul se 
retrase. Duncan alergă spre uşă, ca să se asigure că omul 
plecase. În spatele lui, Snick urla alte ordine şi femeia se 
văicărea: 

— Nu pot face asta! Mă vor pedepsi! 

— Nu, nu o vor face! zise Snick. Ai fost forțată! Ori- 
cum, dacă nu o faci, te voi ucide eu! Alege! 

Duncan se opri chiar lângă uşă, se ghemui şi se uită pe 
după marginea ei. Pe holul lung nu era nimeni, dar omul ar 
fi putut intra pe una dintre uşile deschise de pe hol. Nu 
conta. 

Când se întoarse la birou, operatoarea rostise deja 
comanda pe care i-o ordonase Snick. 

Pe ecranele de pe pereţi clipeau acum codurile pe care 
le introdusese operatoarea, în ciuda împotrivirii sale. Şi, 
pentru prima dată în istoria Erei Noi, toţi cei din oraş fură 
destonaţi în aceeaşi clipă. 

Cu excepţia turului de distribuţie a puterii de la 
Baldwin Hills, fiecare dintre cele douăzeși şi unu de tur- 
nuri conțineau un milion de oameni pentru fiecare ZI ŞI alte 
şase milioane în stonere. 

Codurile provocaseră introducerea simultană a 
energiei în toţi cilindrii în care se aflau cetăţeni împietriti. 
Destonaţii aveau să creadă că aceea era dimineaţa în care 
erau ei programaţi să trăiască. Cetăţenii de marți, miercuri, 
joi, vineri, sâmbătă, duminică şi luni urmau să fie foarte 
derutaţi, realizând că erau treji şi cei din celelalte zile. 

Işi putea imagina şocul şi haosul din fiecare din cele 
douăzeci şi unu de turnuri. Peste o sută patruzeci de mi- 
lioane de oameni erau îngrămădiţi în spațiul care putea 
găzdui confortabil numai douăzeci de milioane pe zi. 

Acesta era primul şoc. Al doilea avea să fie produs la 
'rederea mesajelor lui Duncan de pe ecranele-perete. 

Snick îşi trecu arma pe PARALIZIE MEDIE şi trase o 
rază violetă în ceafa femeii operator. Aceasta se prăbuşi în 
faţă, peste birou. 

Zece secunde mai târziu, Duncan şi Snick erau în 
aeronavă şi accelerau pe coridor. Încetiniră la prima inter- 
secţie şi cotiră la dreapta. Botul şi pupa navei trecură la 
numai câțiva centimetri de pereţi. Apoi aceasta ţâşni pe un 
hol lung, până ajunse la o uşă neobişnuit de largă. Se opri 
Şi se roti cu nouăzeci de grade, ajungând cu faţa spre uşă. 

Dincolo de uşă era o cameră circulară enormă, puternic 
luminată, de optzeci de metri diametru, înaltă de treizeci de 
metri şi înconjurată de galerii. În centru sclipea un cilindru 

purpuriu, care avea jumătate din diametrul camerei şi se 
înălța până la douăzeci şi cinci de metri. Duncan ştia că sub 
podea era un cablu de cincisprezece metri grosime, care 
intra în baza cilindrului. Era conectat la un cilindru mai 
mic din interiorul celui mai mare, şi de pe marginile aces- 
tui cilindru porneau în jos douăzeci şi unu de cabluri, 
fiecare de trei metri grosime, intrând în bază în lungul 
peretelui mantalei exterioare. Cablul mare aducea energia 
transmisă de complexul gigantic din Deşertul Mojave. 
Centrul acelui complex era un put care fusese ars cu acce- 
leratori de protoni până la distanţa necesară pentru 
extragerea căldurii din miezul metalic al Pământului. Un 
convertor termionic transforma căldura în electricitate şi o 
parte a acesteia era trimisă la uzina de pe Baldwin Hills, 
din statul Los Angeles. 

Toate ecranele monitor din acea cameră fuseseră şi ele 
oprite. Locuitorii, inclusiv poliţiştii locali, nu ştiau unde 
era nava lor. 

Duncan trecu tunul pe foc continuu, la putere maximă. 

Tunul emise o rază violet de zece centimetri grosime, 
în cilindrul purpuriu. Pentru câteva secunde, punctul pur- 
puriu în care lovise raza rămase neschimbat, cu excepția 
unei uşoare întunecări. Apoi peretele se deschise şi raza 
trecu prin gaură spre cilindrul interior. Alte câteva secunde 
se auzi numai tăcerea miilor de megawati concentrați într-o 
rază de cincisprezece centimetri grosime şi simţiră aerul 
încărcat în ozon, care le făcea ochii să lăcrimeze şi le 
înţepa nările. 

Snick coborâse din navă şi stătea ghemuită lângă uşă, 
cu două arme cu-protoni pregătite. Duncan se uita mereu în 
ambele părți, atent să nu apară cineva la vreunul dintre 
capetele holului. Avea în mână o armă, iar cealaltă era pe 
scaunul de lângă el. 

Dintr-o dată, Snick strigă: 

— Poliţişti în galerii! 

Duncan nu putea să-i vadă, probabil erau în galeriile 
de sus. Flăcăni, fum, scântei fierbinți şi un muget ce ar fi 
putut fi produs de o sută de cascade Niagara ţâşniră din 
gaura de pe marginea cilindrului. Duncan fu asurzit şi 
înconjurat rapid de un nor orbitor şi des care îi rănea ochii, 
- îi ardea părul din nas şi îi strângea plămânii cu nişte degete 
fierbinţi. Incepu să tuşească şi auzi sunetele identice scoase 
de Snick, care se urca pe scaunul din spatele lui. 

Snick nu putea să vorbească, dar îl bătu pe umăr, semn 
că putea să pornească. 

Duncan întoarse nava pe loc. Fumul era atât de gros 
încât ascundea raza violet strălucitoare a tunului. Apoi 
țâşni în faţă şi în acelaşi timp apăsă butonul OFF al tunului. 
Brusc, norul rămase în spatele lor, deşi continua să se 
umfle pe hol, iar aerul deveni dulce şi curat. Holul nu mai 
era luminat şi din asta deduse că toate cablurile de dis- 
tribuţie a puterii erau arse şi topite. În orice altă clipă ar fi 
strigat de bucurie. Dar acum nu putea decât să tuşească 
violent. Nava zgârie peretele lateral, ricoşă şi se izbi de 
peretele opus. Apoi țâşni prin arcadă şi deasupra apelor 
golfului Los Angeles, ca o sămânță scuipată, în timp ce 
Duncan se chinuia să vadă, cu ochii plini de lacrimi şi 
îndurerați. 

Pe acoperişuri şi podurile care conectau anumite tur- 
nuri nu se mai vedeau lumini. Strălucirea reflectată de norii 
joşi dispăruse. Numai sclipirile câtorva nave de suprafaţă 
ŞI aeriene arătau că acel mare oraş-stat exista acolo. 

Ochii încetară să-i mai lăcrimeze şi durerea scăzu 
puțin, aşa încât reuşi să distingă luciul palid al părții de jos 
a norilor de deasupra Turnului Burbank, din spatele 
Dealului Hollywood. 

Ridică cupola, continuând să tuşească. Spre turnul din 
care tocmai ieşiseră se îndreptau cel puţin o duzină de nave 

ale poliţiştilor, cu farurile aprinse. Ocupanţii lor erau pro- 
babil derutaţi şi nervoşi: In mod cert luau legătura radio cu 
cartierele lor generale, întrebând ce provocase acea întu- 
necare totală. - 

Nava lui, acum aproape total scufundată î în apă, se 
îndrepta încet spre nord-vest. 

Duncan îi spuse Tăguşit lui Snick, printre spasmele de 
tuse, ceea ce vioia să facă în continuare.’ 

— Eşti de acord? o întrebă în final. 

— E şi mai nesănătos decât ceea ce tocmai am făcut. 
Dar îmi place. 

Indreptă avionul, cu luminile aprinse acum, spre late- 
ralul Turnului Universităţii, prima lui oprire. Dacă erau 
zăriți de poliţişti, aceştia aveau să presupună că erau de-ai 
lor. lar când aveau să descopere adevărul, urma să fie prea ` 
târziu ca să mai facă ceva. | 

Găsi o deschidere arcuită uriaşă la nivelul zece şi ate- 
riză acolo. Mai erau alte două nave şi nu se vedea nimeni. 
Ştia că înăuntru trebuia să fie cel puţin un polițist de gardă, 
care nu putea să-şi părăsească postul, pentru că ordinele îi 
cereau să stea acolo. Iar acel om trebuia să aibă o lampă 
mobilă de urgență care să-i lumineze biroul. 

După un nou acces de tuse, mai puţin violent acum, 
porni împreună cu Snick pe holul ce pornea din port şi 
intrară într-o cameră unde o femeie, sergent clasa a doua, 
stătea singură la un birou. Lampa era atârnată de un cârlig, 
în centrul tavanului. Femeia se ridică zâmbind, deşi puţin 
` cam încordată, şi spuse: 

— Mă bucur să vă văd. Sunt singură. Cum merg tre- 
burile afară? Aţi aflat ceva? 

Snick îşi scoase arma din toc, o îndreptă spre femeie ŞI 
spuse: | 

— Mâinile sus. | 

Poliţista deveni palidă, deschise gura, dar se supuse. 

— Ce e asta? întrebă ea cu o voce tremurată. 

— Mai e cineva aici? întrebă Duncan. 

Ea negă din cap. 

— Nu o să..., începu să spună,.dar se opri. 

— Nu o să scăpăm? întrebă Snick. 

Femeia nu răspunse. 

— Te aştepţi să vină cineva curând? întrebă Duncan, 
tuşind din nou. 

Femeia negă iar din cap. 

Snick merse în spatele ei, îi luă arma şi şi-o puse la 
curea. Apoi se duse la un dulăpior montat pe perete şi îl 
deschise. După ce îi cercetă conținutul, luă două tuburi cu 
DA şi patru pachete de alimentare pentru armele cu pro- 
toni, pe care le băgă în buzunarele jachetei. Se duse la 
chiuveta din colț şi bău cu sete. Când termină, îndreptă 
arma spre femeie, cât timp bău şi Duncan. 

— Vrem mâncare, spuse apoi Snick. Arată-ne unde este 
depozitată. 

Femeia îi conduse pe hol, tot cu mâinile ridicate, spre 
bucătăria secției. Intrară, Duncan ţinând ridicată lampa 
grea. Se întoarseră o clipă mai târziu, cu o cutie plină cu 
conserve şi două deschizătoare. Lui i-ar fi plăcut să aducă 
şi nişte delicatese, dar acestea erau stonate. 

Snick o legă cu cătuşe pe femeie de piciorul unui birou 
ŞI apoi plecară cu lampa şi arma ei, cu pachetele de ali- 
mentare şi două lanterne, în timp ce ea protesta că o lăsau 
în întuneric. Înainte să iasă din birou, femeia începu să-i 
înjure şi să-i amenințe. 

Când ajunseră în port, verificară cele două nave orga- 
nice de acolo. Cea cu trei locuri nu numai că era mai rapidă, 
dar avea încărcături de energie complete pentru motor şi 
tun, care era un tun Clasa V foarte puternic. După ce depo- 
zitară mâncarea, armele suplimentare şi lampa în secțiunea 
din spate, urcară în carlingi. Duncan solicită afişarea hărții 

golfului şi a zonei adiacente de care avea nevoie. Năva 
zbură spre marele rezervor de la colțul nord-estic al golfu- 
lui fără să aprindă farurile şi aproape de suprafața apei. 
Ajunsă la rezervor, nava se înălță pe lângă digul din beton, 
țâşni peste lacul mare şi apoi urmă direcţia spre râul Los 
Angeles. Când ajunse la o întindere mare de apă numită 
Lacul Pang — pe vremuri Lacul Hughes — Duncan viră spre 
dreapta şi urmă un drum de plastic cu trei benzi, spre 
Boron. Acesta era un sat mic, ce reprezenta o stație ener- 
getică pentru vehiculele de suprafață care călătoreau între 
Complexul Energetic Termionic Mojave şi Los Angeles. 
Duncan stinse farurile cu mult înainte să ajungă la el, intră 
în deşert pe o distanţă de cincisprezece kilometri şi apoi 
-întoarse din nou spre drum. 

Începuse să plouă zdravăn, iar tunetele şi -fulgerele 
creau un adevărat iad la vest şi în spate, faţă de ei. 

În timp ce pluteau deasupra autostrăzii, îndreptându-se 
spre un complex aflat la o sută de kilometri distanţă, 
Duncan îşi imagină agitația şi nebunia din Los Angeles. 
Acum probabil că organicii îşi dăduseră seama cine provo- 
case totul. Totuşi, ei erau nevoiţi să încerce întâi să rein- 
staureze ordinea, şi abia după aceea să se lipsească de o 
parte din personal ca să-i caute pe el şi pe Snick. Abia după 
ce era înlocuit distribuitorul de energie distrus puteau 
începe vânătoarea. Și nici nu ştiau unde erau fugarii. 

Pentru Duncan şi Snick, stratul de nori reprezenta un 
avantaj. Sateliții staționari de deasupra zonei nu puteau să 
vadă prin nori. Echipamentul lor în infraroşu era ope- 
rațional, dar nava lui nu emitea suficientă energie de acel 
gen ca să fie detectabilă. Motorul Gernhardt al navei pro- 
ducea o distorsiune electromagnetică ce putea fi simțită de 
sateliți. Dar furtuna electrică ce se apropia avea să anuleze 
în curând şi acea capacitate. 

Rânji sardonic. Ceea ce făcuseră el şi Snick în Los 
Angeles era o nimica toată față de ce aveau să provoace la 
centrala energetică Mojave. Asta dacă lucrurile ieşeau aşa 
cum plănuise el. 

Furtuna îi ajunse din spate şi îi lovi cu ploaie, fulgere 
şi tunete. Duncan aprinse farurile ultraviolete, care să-l 
ajute în detecția terenului. Fulgerele erau suficient de 
frecvente şi de apropiate ca să poată înainta încet. Cinci- 
sprezece minute mai târziu, nava ajunse la marginea unei 
găuri. lar sub ei se întindea cea mai mare măreaţă realizare 
a omenirii. 4 

Sau, oricum, una dintre ele. Existau numai cincizeci pe 
cele cinci continente şi toate aveau aceeaşi mărime. 

Nava se aşeză pe buza unei depresiuni circulare de 
treizeci de kilometri diametru, aflată la treizeci de metri 
sub nivelul mării. Fusese săpată în stâncă cu două mii de 
ob-ani în urmă. Luminile care veneau de la clădirile ei şi 
de pe pământ străluceau atât de puternic prin ploaia 
torențială, încât Duncan şi Snick puteau să vadă turnul 
cilindric alb din mijlocul depresiunii şi clădirile aşezate în 
cerc în jurul lui.. Turnul avea trei kilometri diametru şi o 
sută cincizeci de metri înălțime. Pereţii lui erau făcuți din 
carton de cincizeci de centimetri grosime, şi fusese supus 
energiei de stonare, devenind astfel invulnerabil la orice 
cantitate de căldură, poate cu excepţia celei din nucleul 
unei stele. 3 

Turnul acoperea un put de opt sute de metri diametru, 
care cobora pe o distanță de două mii şapte sute de kilo- 
metri în interiorul pământului. Capătul conductei din cen- 
trul lui era aproape de marginea mantalei Pământului şi a 
centrului lichid exterior al acestuia. Căldura adusă sus era 
trimisă în turn prin zeci de conducte ce mergeau orizontal 
în alți cilindri uriaşi plasați în jurul turnului central. 

conțineau convertoarele termionice, dispozitive extraor- 
dinare care transformau căldura în electricitate. 

Pentru acestea existau nişte conductoare electrice de 
cincisprezece metri grosime, care mergeau la structurile 
aranjate într-un al treilea cerc. Aceste structuri erau trans- 
formatoarele şi, de la ele, conductoare subterane transpor- 
tau energia la transformatoarele şi centrele de distribuție a 
energiei din zece departamente vestice, care mai erau 
numite şi state. 

Ținta lui Duncan era clădirea în care se afla transfor- 
matorul nr. 6. Acesta se afla pe marginea vestică a cercului 
exterior şi era făcut din oţel. În consecinţă, pereţii lui nu 
puteau rezista în faţa tunului accelerator de protoni Clasa 
V din botul navei. 

Luminile de la clădirile rezidențiale clipeau slab în 
ploaie, la baza văii Brobdingnagian. Nu se vedeau lumini 
de vehicule pe drumurile ce făceau legătura între struc- 
turile interioare şi casele personalului. 

— Intrăm şi ieşim, spuse tare Duncan. Dacă radarul lor 
nu ne sesizează imediat, putem să o facem. E foarte pro- ` 
babil să se întâmple aşa pe ploaia asta, şi vom sta cât mai 
aproape de suprafaţă. 

Era sigur că pe marginea găurii şi la baza ei erau 
plasate turnuri radar. Până acum nu văzuse nici unul. Mai 
era posibil şi ca ele să nu fie în funcțiune. Nimeni, în toată 
istoria Nou Ere, nu încercase să atace un complex genera- 
tor termionic. Securitatea era probabil destul de lejeră, mai 
ales într-o astfel de noapte furtunoasă. 

Trecu nava peste margine. Dacă cerul ar fi fost senin şi 
soarele ar fi trimis căldură în putul adânc, ar fi existat un 
curent de aer ascendent, fie zi, fie noapte. Dar ploaia răcise 
aerul şi acum era iarnă. Nava fu prinsă în curentul descen- 
dent al vântului vestic puternic din spatele ei şi fu aruncată 
pe lângă peretele gropii, spre bază. Duncan aplică energia 

de înălţare, ca să contracareze cumva curentul de aer 
descendent şi cobori cu o viteză de patruzeci şi cinci de 
kilometri pe oră. Când ajunse aproape de baza gropii, înce- 
tini nava şi apoi intră într-o curbă din care reveni la numai 
câțiva metri deasupra solului. Nava acceleră, ajungând la o 
viteză de 160 kilometri pe oră, până când se apropie la trei 
kilometri de ținta lor. 

Atunci micşoră viteza, pentru că în acel ritm nu ar fi 
fost prea uşor să oprească, pe distanţă scurtă. 

Câteva minute mai târziu, opri nava. Era la cinci- 
sprezece metri deasupra solului, cu botul îndreptat spre 
oţelul din jurul convertorului uriaş. 

Până acum nu auziseră şi nu văzuseră nici o alarmă, 
sonoră sau luminoasă. 

Tunul îşi proiectă fasciculul violet. Din metal începu 
să iasă fum, dar ploaia îl împiedica să se ducă prea departe. 

Trecu un minut. Două minute. 

Indicatorul de încărcătură a tunului de pe panoul de 
instrumente arăta că sg consumaseră două treimi din 

“pachetul de energie al acestuia. 
| Duncan opri tunul. Nişte sirene începură să vuiască şi 
lumini portocalii să clipească pe metalul şi pe partea din 
faţă a clădirilor îndepărtate. Pătrate luminoase se aprinseră 
brusc la baza găurii. Uşile garajelor şi hangarelor se des- 
chiseseră, ca să permită ieşirea maşinilor de suprafață şi a 
navelor aeriene. 

Duncan ridică şi îndepărtă nava de convertor, acce- 
lerând până când ţâşni peste marginea găurii cu trei sute de 
kilometri pe oră. Avea radarul pornit, dar chiar dacă în faţă 
exista vreun turn radar, acesta nu apăru pe cadranul navei. - 

După ce reveni la orizontală la treizeci de metri deasu- 
pra suprafeţei Deşertului Mojave, nava ajunsese la viteza 
ei maximă, de cinci sute de kilometri pe oră. O încetini 
până la o sută cincizeci de kilometri pe oră, înaintând prin 

ploaie şi printre fulgerele albe şi fierbinţi. În acelaşi timp, 
aprinse farurile şi luminile de noapte. Cobori la un metru şi 
jumătate deasupra suprafeţei deşertului. Snick icni când în 
faţa lor se înălță o stâncă ca un monolit. Duncan roti fre- 
netic de volan şi în acelaşi timp frână. Marginea fuzelaju- 
lui aproape zgârie stânca. Trecut de ea, continuă să frâneze 
până ajunse la optzeci de kilometri pe oră. 

Mult în spatele lor, sclipind slab la diferite altitudini, 
neclare din cauza ploii dese, se vedeau reflectoarele a zeci 
de nave ale copoilor. 

Extras de pe o bandă înregistrată de Consilierul 
Mondial de Miercuri, Ji Nefzawi Ibson, şi trimisă prin 
curjer secret celorlalți consilieri mondiali. 

FOLOSIŢI CODUL DE DESCIFRARE 41489. 

ŞTERGEŢI ACEASTĂ COMUNICARE DUPĂ 
ASIMILARE 

Re:  Inamicii Commonwealth-ului Pământului, 
Jefferson Cervantes Caird, alias William St. George 
Duncan et alia (vezi Index) şi Panthea Pao Snick, alias 
Jenny Ko Chandler et alia (vezi Index)*. Diverşi istorici 
eminenti şi de o loialitate neîndoielnică au declarat că isto- 
ria s-a încheiat o dată cu fondarea Nou Ere. Istoria a fost 
înlocuită de simpla derulare a unor evenimente obişnuite. 
Deşi astfel de declaraţii nu trebuie luate prea în serios, ele 
sunt adevărate, în anumite privințe. Cel mai important 
„aspect este acela că Noua Eră a dăruit tuturor oamenilor 
Viaţa Bună (cum i se spune), dar a înlăturat toate sur- 
prizele. 

Paradoxal, progresul continuă să existe, dar ETA 
barea nu. De fapt, schimbarea există, deşi este atât de lentă, 
încât nu este sesizabilă şi resimțită de cetăţeni la nivel indi- 
vidual. 

Rasismul, discriminarea sexuală, naționalismul, sără- 
cia, poluarea şi nesiguranța economică au fost eliminate. 
Conflictul şi prejudecățile rasiale care existau înaintea Noii 
Ere şi în primele zile ale acesteia au dispărut. Caucazienii, 
mongolii, negrii, amerindienii şi aborigenii australieni s-au 

contopit şi au devenit mai mult sau mai puțin de rasă 
brună. Totuşi, a dispărut mai mult decât simpla varietate a 
culorii picii. A dispărut o mare parte şi a „culorii” vieţii de 
toate zilele, deşi alţi factori, în afara diferenţelor rasiale, au 
contribuit într-o măsură şi mai mare la această pierdere. 

In principiu sunt de acord cu istoricii şi sociologii care 
au declarat cele de mai sus. Dar o astfel de pierdere de 
„Cculoare” nu poate fi evitată în viaţa cotidiană. Trebuie 
plătit un preţ pentru orice bun cumpărat. Orice avantaj pre- 
supune şi un dezavantaj. 

Acestea sunt nişte. clişee şi truisme, dar nu îmi cer 
scuze pentru ele. Istoria este o serie de diverse astfel de 
- clişee şi truisme. Numele oamenilor, evenimentele şi locu- 
rile se schimbă, aşa cum şi efectele războiului, comerţului, 
ştiinţei şi tehnologiei î în istorie variază. (Din fericire, pe 
Pământ nu au mai existat războaie de 2000 de ob-ani). 
Dar, în principal, este o vorba de o reciclare întreținută de 
lăcomie şi idealism, mai ales de lăcomie. Atât lăcomia, cât 
ŞI idsațiarriul au fost şi sunt alimentate de dorința de putere, 
indiferent ce ar pretinde cei în cauză. 

De fapt, vreau să ajung la ideea de Erou al Istoriei. 
Aveţi cu toţii o educaţie bună, cu unul sau mai multe titluri 
de doctor. De aceea,-nu trebuie să vă explic eu rolul 
Eroului (bărbat sau femeie) în mitologie, legendă şi istorie. 
Toate epocile, în: afară de a noastră, au avut o multitudine 
de astfel de eroi. Noua Eră are o lipsă remarcabilă de ast- 
fel de oameni. Singurul personaj important, cunoscut de 
fiecare. cetăţean, este Jerry Pao Nel. El a condus revolta 
destinată eşecului a coloniştilor marţieni împotriva 
Commonwealth-ului Pământului. A reprezentat subiectul a 
nenumărate drame, iar noi am permis jucarea acestora, 
pentru că ele sunt un catalizator pentru sentimentele rebele 
şI de nemulțumire ale cetăţenilor. Această poziţie este în 
concordanţă cu regula secretă de guvernare a cetăţenilor 

Noii Ere. Şi anume: permite oamenilor să aibă parte de 
toată libertatea pe care şi-o doresc — în anumite limite. 
Lasă lesa cât mai lungă. Nu-i trage aproape decât atunci 
când ajung prea departe. Dacă este posibil, nu permite 
cetăţenilor să vadă mâna de fier din mănuşa de catifea. 

Această regulă este pentru propriul lor bine. 

Vorbesc despre eroi, pentru că Noua Eră are acum unul 
nou. Mai exact, doi. 

Aceştia sunt proscrisul Jefferson Cervantes Caird, 
cunoscut acum sub numele de William St. George Duncan, 
- Şi proscrisa născută Panthea Pao Snick, a cărei ultimă iden- 
titate falsă este Jenny Ko Chandler. 

Permiteţi-mi să trec în revistă pe scurt vieţile şi 
carierele celor doi, înainte să trec la teza mea despre ei ca 
eroi şi apoi la pericolul pe care-l reprezintă ei pentru 
Commonwealth-ul Pământului. Noi îi privim pe cei doi 
drept nelegiuiți, spărgători de zi, criminali şi subversivi. Pe 
scurt, nişte personaje negative. Dar mulți cetăţeni vor face 
în mod sigur din ei nişte eroi, la fel cum oamenii de rând 
din vechea. Anglie şi Scoţie au făcut eroi din Robin Hood 
şi Wilhelm Tell, iar cei din vechea Chină i-au transformat 
în eroi pe Sung Chuang şi banda lui. Sau, în vechea nati- 
une a S.U.A, pe John Dillinger şi Jesse James. 

Caird-Duncan, cum va fi numit în continuare, şi Snick 
combină natura politică a lui Hood, Tell şi Sung cu natura 
anti-socială semi-psihopată a lui Dillinger şi James. 

Repet o parte din datele biografice ale celor doi numai 
pentru a-mi evidenția punctul de vedere referitor la modul 
în care au devenit ei criminali şi impactul lor potențial 
asupra noastră, adică asupra istoriei. Să sperăm că i exact 
asta vor deveni şi ei curând — istorie. .. - 

Părinții lui Jefferson Cervantes Caird, care acum îşi 
spune Duncan, au fost doctorul Hogan Rondeau Caird, : 
doctor în medicină şi biochimie, şi: doctorul Alice -Gan 

Cervantes, doctor în filozofie, biolog molecular. Aceştia 
s-au născut în statul Manhattan, la fel ca şi fiul lor, singu- 
rul lor copil. Doctorul Alice Gan Cervantes era fiica faimo- 
sului biochimist dr. Gilbert Ching Immerman. Totodată, 
Immerman era bunicul doctorului Hogan Rondeau Caird, 
tatăl lui Jefferson. Immerman era atât bunicul, cât ŞI 
străbunicul lui Jefferson Cervantes Caird. 

Aşa cum ştiţi, departamentul organic a aflat abia recent 
că Immerman a descoperit în tinereţe ceea ce este numit 
acum „elixirul”, sau FII. Adică un factor de încetinire a 
îmbătrânirii. Când este administrat unei persoane, înce- 
tineşte îmbătrânirea de şapte ori. Un copil care ar trăi în 
mod normal 100 de sub-ani, dacă primeşte elixirul la 
naştere va trăi 700 de sub-ani. Dar datorită sistemului lumii 
pe zile, durata vieții lui se va extinde la 700 de ob-ani, 
adică acel copil va trăi acum 4900 de ob-ani. 

Dacă, ipotetic vorbind, copilul ar trăi în fiecare zi, el ar 
supravieţui până la vârsta de 700 ob-ani. Sau 700 de 
sub-ani, întrucât, în cazul lui anii obiectivi şi cei subiectivi 
ar fi acelaşi lucru. În timpul vieţii lui, pământul s-ar roti de 
700 de ori în jurul soarelui. 

S-ar putea spune că Immerman a fost doctorul Faust al 
Noii Ere. El a avut în mâini un dar ce ar fi putut fi o bine- 
facere sau un blestem pentru omenire, depinde cum pri- 
veşti lucrurile. Pentru individ, ar fi un dar de la Dumnezeu, 
dacă mi se permite să folosesc o astfel de frază super- 
stițioasă. Se ştie că există încă mult prea mulți cetăţeni care 
cred în Dumnezeu. Dar mulți cred şi în astrologie, ghicirea 
viitorului, fantome, îngeri, demoni, vrăjitorie şi jocuri de 
noroc. 

Pentru societate, ar fi un blestem. Noi (prin asta mă 
refer la consilierii mondiali din trecut şi prezent) am păs- 
trat rata de creştere a populației Pământului la nivelul zero. 
De fapt, aşa cum dumneavoastră ştiţi, dar cetăţenii nu, am 

reuşit să reducem populația de la cele zece miliarde care 
trăiau cu o mie de ob-ani în urmă, la numărul actual de 
două miliarde. Dar populația (şi prin asta mă refer la toată 
lumea, cu excepția oficialilor din poziţii înalte ale guver- 
nului) crede că în prezent trăiesc zece miliarde de indivizi. 
Noi am făcut asta cu cele mai etice intenții, pentru binele 
omenirii şi al Pământului. 

“Binele Pământului este acelaşi lucru cu binele oame- 
nilor. Nu vom permite niciodată acestei planete să ajungă 
săracă şi poluată din nou, aşa încât omenirea să fie în peri- 
col să dispară — aşa cum era la începutul secolului XXI, 
A.D. 

Aşa-cum am spus, Immerman ar fi putut face public 
elixirul sau FII-ul, sau ar fi putut să-l distrugă. În loc de 
asta, el a decis să-l folosească nu numai pentru sine, dar şi 
pentru soția şi copiii lui. Soţia a fost pusă să jure păstrarea 
secretului în privința FII-ului, la fel şi copiii, când au 
devenit adulţi. În cele din urmă, FII-ul a fost dat familiei 
extinse şi apoi şi altora. Aceştia au format nucleul unei 
societăţi secrete ai cărei membri îşi spuneau „immeri”. 
După un timp, acest grup în continuă expansiune a devenit 
un corp cvasi-politic. Din el s-au desprins şi alte grupări 
politice care erau controlate de immeri, dar care nu ştiau 
nimic despre FII sau originile lui. 

Din ceea ce am aflat de când cu afacerea Caird-Duncan 
şi Snick, ştim că Immerman a decis că ar trebui să dispară. 
El rămânea în mod evident mai tânăr decât contemporanii 
lui, aşa că trebuia să moară, în aparenţă, înainte să-şi 
asume o nouă identitate. (Soţia lui a murit într-un acci- 
dent.) 

Immerman a aranjat reproducerea propriului corp, care 
a fost crescut în laboratorul lui (proprietate a guvernului, 
dar administrat de el). Şi a aranjat „accidentul” care a dis- 

trus parțial corpul duplicatului lui, ce a fost identificat 
drept el însuşi. | 

Deşi se desfăşoară o investigaţie intensă pentru 
descoperirea introducerilor de date false în băncile de date 
şi a identităților false pe care le-a folosit, încă nu am ajuns 
la nici un rezultat. Probabil nici nu vom reuşi. Aşa cum am 
subliniat în rapoartele precedente, controlul datelor şi 
supravegherea strictă a cetăţenilor de către guvern ne oferă 
o mare putere. Dar controlul datelor este o sabie cu două 
tăişuri. Noi îl folosim pentru urmărirea fluxului de mărfuri, 
de materiale, a traficului, şi pentru protecția cetăţenilor faţă 
de ei înşişi şi față de alţii. Dar nelegiuiţii au folosit băncile 
de date în scopuri personale. Aceste introduceri de date 
false au fost de obicei detectate, dar în mod sigur au exis- 
tat şi tentative reuşite. Bineînţeles, nu putem şti cât de 
multe. 

Immerman a dispărut şi a devenit efectiv un alt 
cetăţean. Dar el continua să controleze organizația immer- 
ilor. Apoi şi-a abandonat identitatea, probabil printr-o altă 
„moarte”, şi a devenit David Jimson Ananda. Acest lucru 
` s-a întâmplat în zona cunoscută în vechime drept Albania, 
acum parte a Departamentului European de Sud-Est. Ştiţi 
cum a urcat de la nivelul de conducător de bloc în Tirana 
la cel de consilier mondial. Ingeniozitatea lui uimitoare 
este dovedită de faptul că datele lui biografice au fost cer- 
cetate minuţios în timpul acestui urcuş în poziții adminis- 
trative, dar, deşi false, a scăpat nedescoperit. 

După ce a ajuns în Consiliul Mondial, a aranjat în mod 
secret circuitele prioritare ale comunicaţiilor pe canalul de 
ştiri. Incă nu ştim cum a făcut asta şi nici nu am reuşit să 
ajungem la originea circuitului prioritar. Deşi acum putem 
împiedica transmiterea mesajelor, trebuie să găsim sursa 
lui originară. Deocamdată se speculează că este localizată 
pe unul din cei şapte mii de sateliți de comunicaţii. Dacă 

este aşa, atunci a fost fixat acolo de tehnicieni spațiali şi 
toți cei care este posibil să fi fost implicați sunt interogaţi. 
cu ajutorul Ceţei Adevărului. 

Cu toate acestea, o examinare sumară a arătat că trei 
posibili candidați au murit în perioada de timp ce a trecut 
de la plasarea pe satelit a mecanismului de transmisie pri- 
oritară. E posibil ca unul sau mai mulţi dintre aceştia să fi 
fost responsabili de acțiunea respectivă. Dacă aşa stau 
lucrurile, atunci avem ghinion. Totodată, ne întrebăm câte 
dintre aceste trei morți sunt reale, şi acest lucru este inves- 
tigat cu meticulozitate. 

Nu se ştie motivul pentru care a creat acest circuit 
Immerman-Ananda. Probabil făcea parte dintr-un plan de 
rezervă sau poate, deşi pare incredibil, din planul lui de a 
deveni dictator mondial. 

Oricare ar fi motivul, este clar că nu se aştepta ca cine- 
va să afle prin forță de la el locaţia şi modul de utilizare a 
circuitului, şi să le folosească în propriul interes. Această 
persoană fiind propriul lui descendent, Jefferson Cervantes 
Caird, alias Duncan şi restul. 

La un moment dat, probabil când Jefferson Caird avea 
optsprezece ani, 1 s-a vorbit despre immeri şi FII. El a 
depus jurământul, care pentru el era de două ori mai 
restrictiv, din cauză că dacă i-ar fi trădat pe immeri, i-ar fi 
trădat şi pe iubiții lui părinţi. De altfel, din ceea ce ştim 
despre personalitatea lui Caird, probabil că el a fost entuzi- 
asmat de idee şi dornic să joace un rol activ. După 
absolvirea Colegiului de Stat din Manhattan-ul de Sud, a 
intrat la Academia Organică din Manhattan şi a absolvit cu 
multe premii. Teza lui de doctorat a avut drept subiect pro- 
filul psihologic şi procesele neurale ale spărgătorilor de zi. 
Cunoscând ce a urmat, putem să vedem cât de rău-pre- 
vestitor a fost acest subiect pentru Commonwealth. 

Immerii îşi plasau de mult timp membrii în diverse 
birouri guvernamentale importante. Ca organic, Caird se 
afla într-o poziţie în care putea afla când exista pericolul 
detectării immerilor şi putea lua măsuri pentru avertizarea 
acestora. Nu ştim exact când a acceptat rolul de curier pen- 
tru immeri. Acele mesaje inter-temporale care trebuiau 
transmise verbal sau prin benzi duse personal îi erau 
încredințate lui Caird. Acesta a devenit spărgător de zi. 
Pentru asta, a fost nevoit să adopte o identitate diferită pen- 
tru fiecare zi. În băncile de date au fost introduse date 
biografice false, printr-o procedură pe care organicii nu au 
detectat-o încă. 

In această perioadă de. început a fost descoperită 
capacitatea specială a lui Caird, una dintre capacităţile lui 
speciale, atât de către sine, cât şi de către conducătorii 
aflaţi în funcţii importante ai immerilor. 

La început, Caird doar îşi asuma o personalitate dife- 
rită pentru fiecare zi. Apoi a devenit clar că Jefferson Caird 
nu juca un rol şi atât. El devenea efectiv fiecare dintre 
acele persoane. Astfel, deşi personalităţile din fiecare zi 
erau foarte diferite una de cealaltă, şi totodată diferite de 
Caird originalul, el era fiecare dintre ei. Miercurea era 
Tingle, bancher de date, joia Dunski, instructor de scrimă, 
vinerea, Repp, producător-actor-reporter TV, sâmbăta 
Ohm, un sărăntoc şi barman cu jumătate de normă, 
duminică, părintele Tom Zurvan, un predicator stradal pe 
jumătate nebun, şi lunea Isharashvili, ranger în Parcul 
Central. 

Totuşi, cam unu bi sută din el reţinea personalitatea lui 
Caird. Acest procent era suficient ca să mențină o continu- 
itate între toţi acei oameni a să-şi îndeplinească rolul de 
curier. 

Părinții lui Caird au lei amândoi, se pare înecaţi, 
în timp ce făceau yahting lângă Long Island. Asta s-a 

întâmplat într-o zi extrem de înnorată şi furtunoasă. 
Sateliții nu au putut să-i observe, iar semnalul de locali- 
zare al yahtului lor a încetat. Barca s-a scufundat, dar cor- 
purile lor umflate au fost recuperate o săptămână mai târz- 
iu. Este posibil ca acestea să fi fost reproduceri crescute în 
laborator. Din anumite motive, pe care nu am reuşit să le 
descoperim — şi se pare că nici Caird nu le ştie — părinții lui 
a trebuit „să dispară”. Poate că au apărut în altă parte, cu 
identități false, sau poate că au murit cu adevărat. 

In timp ce era încă la academie, Caird s-a căsătorit şi a 
primit permisiunea să aibă un copil. Fata lui locuieşte 
acum în Manhattan şi predă istorie. A fost interogată cu 
ceața adevărului şi s-a dovedit că nu ştie nimic despre FII 
sau immeri. 

Al doilea talent deosebit al lui Caird, de data aceasta 
un talent unic, este rezistența lui înnăscută sau educată la 
aşa numitul drog al adevărului. El reuşeşte să reziste la 
efectele DA-ului. Poate minți când este expus formei pul- 
verizate sau când i se injectează serul. Deşi este inconştient 
în timp ce se află sub efectul DA-ului, el poate să mintă. 
Au fost înşelate chiar şi dispozitivele electronice care mo- 
nitorizează indicatori siguri, de genul minciunii şi a stresu- 
lui mental, cum ar fi potențialul câmpului pielii, compo- 
ziţia sângelui, undele cerebrale şi schimbările din mişcarea 
ochilor. 

Caird-Duncan pare capabil nu numai să-i mintă pe 
alţii, când e sub efectul DA-ului, dar şi să se mintă pe sine. 

Panthea Pao Snick este fiica unor ofiţeri organici din 
Manhattan. Ea a îmbrăţişat profesiunea părinților ei şi a 
devenit detectiv-maior, cu scurt timp înaintea eveni- 
mentelor care au adus-o alături de Caird. Dosarul ei era 
excelent şi superiorii îi recunoşteau calitățile de detectiv. 
Faptul că a primit una din rarele vize temporale demon- 
strează buna părere'a superiorilor despre ea. 

“Însărcinarea lui Snick era să urmărească o spărgătoare 
de zi numită Doubleday. Cunoaşteţi ce: s-a întâmplat după 
aceea. Este o poveste complicată dar, în timpul derulării 
evenimentelor, Caird (şi personalitățile lui) au devenit un 
pericol pentru imineri. Snick a fost capturată de immeri şi 
Caird s-a opus uciderii ei. 

Immerman în persoană, adică David Jimson Ananda, a 
venit cu avionul de la Zirich în Manhattan ca să se ocupe 
chiar el de problemă. Se pare că îi lipseau total orice senti- 
mente familiale, căci l-a condamnat la moarte pe propriul 
lui nepot. Dar Caird a evadat şi a salvat-o și pe Snick. 

Între timp, Caird începuse să se apropie de o cădere 
nervoasă. Toate personalitățile lui încercau să preia con- 
trolul şi să scape de ceilalţi. În timp ce fugea de immeri şi 
de organici, Caird a devenit temporar catatonic şi a' fost 
arestat de organici. 

După interogarea lui Snick, organicii au arestat şi 
interogat sub DA o parte dintre immeri. Un cetăţean de 
miercuri, colonelul Paz, a dezvăluit tot ceea ce ştia. 
Bineînţeles, nici el nu ştia că Ananda era în realitate 
Immerman, şi nici faptul că Ananda era în Manhattan. Dar 
organicii au reuşit să prindă un număr de immeri de rang 
mai mic şi mărturiile lor, plus a lui Paz, au relevat existenţa 
societății immerilor. 

Din nefericire, am fost nevoiţi să o stonăm pe Snick şi 
să depunem corpul ei într-un depozit dintr-o pustietate din 
New Jersey. Ştia prea multe şi era prea ataşată de salva- 
torul ei, Caird, ca să prezinte încredere că va păstra tăcerea. 
Factorul principal care ne-a determinat să o reducem la 
tăcere a fost FIl-ul. Publicul nu trebuia să afle de existența 
lui. Dacă ar fi aflat, l-ar fi cerut şi efectele pe termen lung 
ar fi fost îngrozitoare pentru societate, ca întreg, Dar noi, 
Consiliul Mondial, am căzut de acord să-distribuim FII-ul 

în rândurile noastre şi a acelora dintre copiii noştri în care 
puteam avea încredere. 

Acum, din cauza mesajului lui Caird şi copiilor for- 
mulei FII-ului, distribuite cetăţenilor din toată lumea, 
avem în faţă o situație foarte dificilă. Trebuie să recu- 
noaştem că formula FIl-ului e bună? Sau să negăm asta şi 
să pretindem că este inutilă, invenţia unui criminal, şi chiar 
că e posibil periculoasă? Sau să cedăm potopului de cereri 
ale cetăţenilor şi să le permitem să aibă FII-ul? Sau ceea ce 
cred ei că este FII. Ar putea fi un amestec de ingrediente 
inofensive, care să le dea satisfacția că au primit ceva ce le 
va permite să trăiască de şapte ori mai mult. Până când îşi 
vor da seama că îmbătrânirea lor nu a fost încetinită, vor 
trece cel puțin zece sub-ani, adică şaptezeci de ob-ani. Şi 
putem da vina pe Caird. 

În timp ce dezbăteam ce să facem cu Caird, el a evadat 
dintr-o clădire din care se presupunea că evadarea este 
imposibilă. i 

Caird este foarte derutant şi alunecos, modelul perfect 
al trişorului. Această calitate va fi de asemenea sesizată 
drept admirabilă în ochii publicului şi va contribui la 
îmbunătățirea imaginii lui de erou-rebel. 

Se pare că şi-a schimbat din nou personalitatea înainte 
să fugă din Manhattan în pădurile din New Jersey. Şi-a 
numit această nobă persoană William St. George Duncan. 

A luat legătura cu alți proscrişi, oameni care deveni- 
seră spărgători de zi din diverse motive criminale. Ei se 
adăposteau în tunelurile vechi de sub un depozit. Aceasta 
era chiar clădirea în care o dusesem pe Snick, stonată. 
Caird a găsit-o şi a destonat-o. În acest timp, ca să ne ducă 
definitiv pe o cale greşită, a reuşit să-şi crească un duplicat 
într-un laborator al guvernului, de lângă depozit. A făcut - 
cu inteligenţă ca duplicatul să pară cadavrul lui, presupus a 

fi ucis în timpul unei lupte cu un ofiţer organic. Caird l-a 
ucis pe acest ofiţer. 

Apoi, Caird, Snick şi un însoțitor (vezi la index — 
Padre Cabtab) au mers în statul Los Angeles. Aici au intrat 
în contact cu o grupare subversivă mai mică. Aceasta a 
avut mai multe nume, dar voi folosi unul singur, OMC. 
Adică Old Man Coyote. Cu excepţia poate a persoanelor 
cu rang înalt în OMC, nici unul dintre membrii organiza- 
tiei pu ştia despre immeri sau despre FII. OMC-ul era doar 
o unealtă a immerilor. 3 

Caird, Snick şi Cabtab au fost localizați în cele din 
urmă de consilierul mondial Ananda, adică de Immerman. 
El a ordonat uciderea lor, nereuşită, şi apoi i-a răpit. l-a 
dus, nu ştim din ce motiv, în apartamentul lui secret de la 
nivelul 125, din La Brea Tower. Nici măcar generalii 
organici ai Los Angeles-ului fiecărei zile nu aveau 
cunoştinţă de această reşedinţă secretă a consilierului mon- 
dial. 

Cei trei prizonieri au reuşit cumva să scape. Padre 
Cabtab a fost ucis, dar Snick şi Caird-Duncan i-au lichidat 
pe toţi cei care-i ţineau prizonieri, cu excepţia a doi dintre 
ei. Aceştia erau Immerman-Ananda şi un complice al lui, 
Carebara. Caird-Duncan a folosit DA-ul asupra bunicului 
său şi a extras de la acesta diverse date. Printre care şi 
existenţa circuitelor prioritare clandestine pregătite de 
Immerman-Ananda cu mulți sub-ani în urmă.: După ce a 
inițiat un mecanism care să transmită mesajele lui rebele 
prin video şi prin tipărire automată în întreaga lume, 
Caird-Duncan a chemat cea mai apropiată secție de poliţie. 
l-a spus ofițerului de serviciu că fost comisă o crimă în acel 
apartament. Asta l-a nedumerit pe ofiţer, căci atunci când a 
apelat registrul locatarilor de la acel nivel a văzut că acolo 
acel apartament apărea ca neocupat::Cultoate acestea, cei 

câţiva organici de tranziție prezenti la secție au fost trimişi 
acole. . + 

Caird-Duncan şi Snick părăsiseră apartamentul printr-o 
trapă din tavan a camerei hangarului, înainte să sosească 
Organicii Şi să ardă singura uşă spre apartament. Se pare că 
Duncan l-a avertizat pe ofiţerul organic de comiterea 
crimelor pentru că vroia ca noi să punem mâna pe 
Immerman-Ananda, care încă trăia. Probabil că se aştepta 
ca noi să-l interogăm pe bunicul lui sub efectul DA-ului şi 
apoi să-l forțăm să dezvăluie lumii înşelăciunea extraordi- 
nară pusă la cale de un consilier mondial. 

"Ar fi trebuit să ştie că nu va fi aşa. Adevărul din spate- 
le acestui complot a fost ascuns cât mai mult posibil. 
Oricum, generalul Kowatt a hotărât că era mai bine ca 
. Immerman-Ananda şi Carebara să moară în spitalul rezer- 
vat organicilor sau la scurt timp după aceea. Generalul va 
fi bine răsplătit pentru discreția lui şi pentru prompti- 
tudinea cu care ne-a executat ordinele. 

A fost anunţată (miercuri) „uciderea” consilierului 
mondial Ananda şi a lui Carebara. De moartea lor au fost 
acuzaţi Caird şi Snick. Până acum, atât cât a putut afla 
departamentul organic, nu există nici o bănuială în rândul 
publicului că reportajele de la ştiri referitor la acele morti 
sunt altceva decât au fost raportate. Identitatea reală a lui 
Ananda nu va fi dezvăluită, din motive pe care nu e nevoie 
să le mai enumăr. 

Căutarea lui Caird-Duncan şi a lui Snick continuă. 
Pentru moment, nu avem idee unde se află. După ce au 
comis uimitoarea crimă de destonare a tuturor cetăţenilor 
L.A-ului în acelaşi timp, au distrus centrul de distribuţie a 
energiei electrice. Câteva ore mai târziu, au distrus cu suc- 
ces şi convertorul şi distribuitorul pentru toată Coasta de 
Vest, iar apoi au reuşit să scape şi să se ascundă. 

Cei doi au creat o mare confuzie, haos şi neplăceri 
majore pentru cetățenii acestor departamente politice. 
Publicitatea mondială la adresa acestor evenimente părea 
de neevitat. 

Caird-Duncan şi saiek trebuie capturati — foarte rapid. 
Fără îndoială, ei pun la cale alte atacuri împotriva 
Commonwealth-ului şi speră să stârnească o furtună de 
nemulțumiri de neoprit, poate chiar o revoltă. Recomand 
ca cei doi criminali să fie ucişi atunci când vor fi localizaţi, 
dacă circumstanţele permit asta. Dacă sunt prezenţi martori 
civili şi cei doi criminali se lasă arestați în mod paşnic, 
atunci trebuie duşi la cea mai apropiată secție de poliție. 
Un general de încredere va fi autorizat de către noi să se 
ocupe de personal şi să fie aranjat un raport de „ucişi în 
timp ce încercau să evadeze”. 

SFÂRŞITUL COMUNICĂRII. 

ȘTERGE DUPĂ ASIMILARE. 


Capitolul 5 


Duncan era prins foarte rar cu garda jos. Dar nu s-ar fi 
gândit niciodată că va fi atacat de Panthea Snick. 

Găsise intrarea într-o peşteră de pe versantul unui 
munte. Nava scăpase de ploaia torențială, intrând pe gura 
de trei metri lățime a peşterii. După vreo doisprezece 
metri, înclinarea stâncii tavanului forță nava să râcâie 
podeaua. Dar după ce înaintă cu greu prin holul îngust şi 
jos ajunse într-o altă cameră mare. Aici, Duncan manevră 
nava astfel încât o lipi de un perete. 

Farurile ei luminau o cavernă de forma unei cutii ce 
„fusese călcată în picioare de un gigant. Podeaua de piatră 
era plină cu oase vechi, în mare parte de căprioare şi iepuri. 
Un miros slab de felină sugera că acolo stătuseră odată 
nişte pantere. Duncan'şi Snick scoaseră din compartimen- 
tul de bagaje din spate lampa luată din biroul organicilor, 
două saltele gonflabile şi două pături. În timp ce le aranjau 
pe podea, lângă navă, Duncan spuse: 

— Vom dormi cât vrem de mult şi... 

— Oh, nu, nu dormim! spuse ea. 

Lampa umplea caverna cu o lumină în care ar fi putut 
înota un peşte într-un acvariu. Snick îşi scosese uniforma 
şi stătea acum în picioare, în desuurile ei utilitare, un tricou 
purpuriu şi bikini. Părul ei drept şi negru strălucea ca blana 
unei foci şi ochii căprui parcă străluceau. Era vorba, 
bineînţeles, de imaginaţia lui, dar şi craniul ei delicat cu 
pomeți înalți de sub pielea bronzată părea să radieze 
lumină. Era un craniu frumos, dacă se poate spune aşa ceva 
despre un craniu. 

Snick îşi ridică braţele şi îşi scoase tricoul. Sân ei 
erau nişte globuri mici şi perfecte, cu sfârcuri uriaşe, roz. 
Apoi îşi desfăcu capetele cu „arici” ale bikini-lor, dez- 
golindu-şi părul pubian neobişnuit de des, întunecat şi 
strălucitor. 

Se aruncă pe Duncan ca o panteră. Acesta făcu un pas 
în spate în fața atacului ei, fără să se opună, şi căzu pe 
saltea, cu Snick deasupra lui. Deşi el era îmbrăcat complet, 
scăpă repede de haine, cu ajutorul ei. 

— Nu mă aşteptam..., spuse Duncan. 

i Taci! 

Gura ei se lipi de buzele lui. 

După aceea, în timp ce ea stătea cu capul întins pe 
pieptul lui şi el o cuprinsese cu braţul, Duncan se întrebă 
care era motivul pentru care sărise efectiv pe el. Snick nu 
făcuse şi nu spusese nimic care să-l facă să creadă că îl 
interesa din punct de vedere sexual. Şi atitudinea lui față de 
ea fusese oarecum neclară. La început, crezuse că era 
îndrăgostit de ea. Din câte ştia el, acest lucru se putea dato- 
ra faptului că o iubise, în fostele lui personalități. Pe care 
nu şi le amintea. Dar setea ei de sânge îl dezgustase puţin 
şi hotărâse că nu era posibil să o iubească. Ca şi cum o 
decizie mentală putea să aibă vreo influență asupra unei 
decizii emoționale. Dar reacţia lui acum, față de ea, fusese 
mai mult decât dorinţa de a se elibera de dorinţa fizică. Se 
contopise cu ea într-un extaz ce putea proveni numai din 
dragoste, nu din dorinţă fizică. 

Amândoi fuseseră atât de plini de frenezie din cauza 
acţiunilor întreprinse în acea zi. Sexul era singura modali- 
tate de a arde încărcătura mare a nervilor lor. 

Dar în curând deveni evident că nu reuşiseră, că încă 
erau foarte tensionaţi. Snick începu să-l sărute peste tot şi, 
abia după ce se cuplară de încă patru ori, se goliră defini- 

tiv. În cele din urmă rămaseră întinşi în tăcere, acoperiţi de 
sudoare şi respirând greu. 

După o vreme, Duncan ieşi în ploaie şi stătu o vreme 
acolo, zeribulindu-se sub picăturile reci, dar simțindu-se 
fericit şi curăţat. Snick i se alătură, după câteva momente. 
Fulgerele din apropiere îi luminau slab. Snick ţipă de 
exaltare şi îl cuprinse din nou. Se scufundară în pământul 
rece şi tare şi dovediră că nu erau atât de goliți cât crezu- 
seră. 

Fulgerul nu e la fel de sălbatic ca noi, gândi Duncan. 

Se întoarseră în peşteră, tremurând. Se şterseră cu 
prosoapele scoase din compartimentul de bagaje. Îşi unseră 
genunchii răniţi pe pământul pietros cu o unsoare din trusa 
de prim-ajutor. Apoi mâncară cu lăcomie, ea vorbind feri- 
cită aproape tot timpul. Era o schimbare. De obicei, el era 
cel care vorbea. 

— Le-am arătat noi ticăloşilor! spuse Snick. Şi le-o vom 
mai arăta din nou! Nu ne vor- uita! | 

— Asta o vom lăsa pe mâine, zise el.: 

Se târî pe saltea şi se înfăşură în pătura foarte subțire, 
dar caldă. 

— Vrei să vii lângă mine? 

— Nu pot dormi cu altcineva în pat, spuse ea. 

Se aplecă şi îl sărută cu blândeţe, după care se duse pe 
salteaua ei. Adormi probabil imediat, deşi Duncan avu 
IE că o auzise murmurând: 

. până la capăt. 

Ata era lucrul cel mai greu de înţeles la ea. Îi ura 
pe indivizii care-i aranjaseră acea înscenare şi n-ar fi ezi- 
tat să-i ucidă pe cei responsabili, dacă 1 se oferea ocazia. 
Dar ea nu era o revoluționară autentică. Pentru ea, traiul 
într-o singură zi a săptămânii nu era ceva greşit. Ea vroia 
doar să-i facă praf pe oficialii corupti care scuipaseră pe 
loialitatea şi credinţa ei faţă de sistem. 

Dar asta nu conta, îşi spuse Duncan. Ceea ce făcea ea 
era în favoarea cauzei revoluției şi ea îl putea ajuta să 
înceapă distrugerea lumii zilelor. 

Duncan se ridică din pat târziu, înţepenit şi cu dureri 
de oase. Snick dormea; cu capul aşezat într-o parte pe 
pernă şi cu gura deschisă. Duncan scoase o conservă, 
deschise capacul ataşat şi se uită cum apa dinăuntru începe 
să se înnegrească şi să fiarbă. Apoi ieşi afară, ca să-şi bea 
cafeaua. Când se întoarse, Snick se trezise, dar era încă în 
pat. Duncan deschise o cutie şi 1-0 întinse. Ea se ridică cât 
timp bău, cu pătura pe umeri. Când termină, întrebă: 

— Şi acum? 

— Ploaia s-a oprit, dar stratul de nori este gros ŞI este 
mai negru spre vest, decât spre est. Se pare că se apropie o 
altă furtună. Dacă e aşa, plecăm. Avem aproape cinci- 
sprezece kilometri de teren deschiș, înainte să ajungem în 
pădure. Nu vom avea probleme cât vom fi expuşi, dacă nu 
trece nici o patrulă în zbor prin apropiere. 

Snick fu de acord că părea realizabil. Nu se opuse nici 
când el propuse să se întoarcă la Complexul La Brea 
Tower. 

— Am putea fugi în pustietate şi se poate să nu fim 
prinşi încă mult timp, spuse Duncan. Dar aşa nu vom face 
nimic care să-i sâcâie. Nu se vor aştepta să ne întoarcem în 
acelaşi loc din care am fugit. ? 

— ŞI apoi vom cânta după ureche? 

El nu răspunse. Intrebarea ei era retorică. 

Timp de o oră făcură exerciții fizice, ca să treacă tim- 
pul. Între timp, vântul, care era relativ blând când se trezise 
el, începuse să şuiere dincolo de gura peşterii. Peste încă o 
oră, ploaia începu să pătrundă în peşteră. Bubuitul tunetu- 
lui era amplificat de efectul de ecou al peşterii. Fulgerul 
lovi în apropiere şi un copac despicat se prăbuşi cu un tros- 
net abia auzit. 

— Mă îndoiesc să iasă vreo patrulă acum, spuse Duncan. 
Aveau noroc, cu excepția cazului în care era loviți de 

fulger. | 

Sateliții de observare fuseseră reglaţi acum să detec- 
teze câmpul electromagnetic al oricărei nave de mărimea 

celei a lui Duncan. Poziţia şi direcţia navelor urmau să fie 
comparate cu cele ale zborurilor autorizate. În momentul în 
care echipamentul de detecție observa o navă neautorizată, 
avea să transmită asta celor mai apropiate secții de poliție. 

Iar satelitul urma să continue să urmărească nava suspectă, 

în timp ce avioanele organice se strângeau să o inter- 

cepteze. 

Cu toate acestea, da timpul furtunii, Duncan şi Snick 
erau în siguranță. Descărcările electrice păcăleau detec- 
torii. ; 

Uneori, Duncan credea că el era una dintre acele per- 
soane rare al căror „magnetism personal” atrăgea 
tychenonii. Acestea erau nişte particule postulate de pseu- 
do-savanţi, cum ar fi astrologii şi metafizicienii, şi primi- 
seră numele după Tyche, zeița greacă antică a Şansei şi 
Norocului. Se spunea că tychenonii se strângeau în jurul 
anumitor indivizi ca pilitura de fier pe un magnet, şi astfel 
duceau la creşterea cantității de noroc şi şansă pentru per- 
soana respectivă. Era o simplă superstiție, bineînțeles. 

Dar el avusese foarte mult noroc. Până atunci. 

Cu o mie de ob-ani în urmă, toată acea zonă era un 
deşert. Fusese nevoie de trei sute de ob-ani din Noua Eră 
pentru pulverizarea stâncii şi crearea solului nou, pentru 
popularea lui cu viermi şi alte forme de viaţă creatoare de 
sol, şi pentru plantarea copacilor. Fuseseră săpate albii de 
râuri şi fusese adusă apă din munţi. 'Acum, acolo unde 
înainte fuseseră mii de kilometri pătrați de pământ uscat şi 
lipsit de viaţă, verdele copacilor şi tufelor bucura ochiul. 


Ena 


PHILIP JOSÉ FARMER 


Exact pe sub aceşti copaci zbura nava lor, în linie re- 
lativ dreaptă, spre statul Los Angeles. 

La ora trei după-amiaza, Duncan parcă nava sub 
crengile unui conifer mare, pe versantul unui munte. 
Tăiară crengi şi le stivuiră peste navă, lăsând o cărare mică 
până la ea. Puțin mai sus, pe pantă, era o proeminență stân- 
coasă, cu o cavitate sub ea, aşa că se ascunseră în umbra 
acesteia. Acolo aveau să stea până aproape de răsăritul 
zilei următoare. | 

Aveau o bună vederea asupra turnurilor din LA, pre- 
cum şi a traficului pe apă şi aerian. 

Petrecură o parte a zilei stând în carlinga navei şi 
urmărind canalele de ştiri de pe ecranele auxiliare. 
Reporterii îşi pierduseră calmul profesional, deşi încercau 
din greu să-şi stăpânească agitația şi indignarea. Ei rapor- 
tară că cei doi criminali (uneori îi numeau super-criminali), 
Duncan şi Snick, erau responsabili pentru atacurile 
împotriva Commonwealth-ului Organic al Pământului, 
asupra Statelor de pe Coasta de Vest şi a statului Los 

Angeles în particular. 

Marţi, spre sfârşitul dimineţii, fuseseră aduse echipa- 
mente cu dirijabile nucleare şi cu aeronave uriaşe, din 
statele San Diego şi Sacramento. Până marți după-amiază 
fuseseră instalate piesele de schimb. Dar energia nu fusese 
disponibilă până la înlocuirea echipamentului distrus de la 
centrul termionic. Abia la 11:00 p.m. fusese redată energia 
electrică pentru Coasta de Vest. 

La 10:00 p.m. în acea dimineaţă de miercuri, în Los 
Angeles fusese reinstaurată ordinea. Cei destonaţi, din 
toate zilele, în afară de miercuri, fuseseră trimişi înapoi în 
cilindrii lor. Cetățenii fuseseră șocați, derutați şi cuprinşi 
de panică când se treziseră destonați toți odată, într-un oraş 
` cuprins de întuneric. Los Angeles-ul fusese efectiv. o casă 
de nebuni, iar locuitorii lui trecuseră prin cea mai 

groaznică experiență din viaţa lor. Marea majoritate nu 
putuseră să-şi părăsească apartamentele. Încuietorile acțio- 
nate electric ale uşilor nu se puteau deschide. Locuinţele, 
proiectate să întrețină numai chiriaşii unei zile, fuseseră 
pline de oameni care nu aveau cea mai mică idee despre 
ceea ce se întâmpla. Ei 

Oprirea aerului condiționat dusese la încetarea intrării 
fluxului de aer proaspăt în apartamente. Apartamentele 
erau acum pline cu oameni suplimentari, care consumară 
rapid oxigenul disponibil. Organicii fuseseră forţaţi să taie 
încuietorile uşilor ca să-i elibereze pe chiriaşi. Fusese o 
procedură foarte lentă, deşi fuseseră puşi la treabă toți 
muncitorii oraşului. Tot nu existau suficiente arme cu pro- 
toni disponibile ca să se accelereze tăierea încuietorilor, 
dar fuseseră aduşi organici şi muncitori din San Diego şi 
Santa Barbara, cu armele lor. i BE 

Chiar şi aşa, fusese un adevărat iad, şi fuseseră rapor- 
tate sute de cazuri de căderi nervoase. 

Oraşul încă era tulburat. Deşi cetăţenilor li se spusese 
să se prezinte la muncă, aceştia erau prea zeuduiţi ca să-şi 
îndeplinească sarcinile obişnuite. 

La fiecare zece minute, reporterii le spuneau spectato- 
rilor că trebuie să ignore minciunile de pe copiile trimise 
de criminalii infami şi sociopaţi, Duncan şi Snick. Cetă- 
tenii trebuiau să distrugă imediat acele mesaje. 

— Slabe speranțe, spuse Duncan. Vor fi prea cunioşi ca 
să nu le citească. | 

Reporterii mai raportară că cei doi criminali erau încă 
în libertate. Dar arestarea lor era iminentă. Până atunci, toţi 
cetăţenii trebuiau să fie atenţi. Dacă îi observa cineva, nu 
trebuia să încerce să-i rețină. Duncan şi Snick erau înar- 
mați şi periculoşi. Cetăţenii care-i vedeau trebuiau să-i 
anunţe pe organici, care urmau să se ocupe de problemă în 
continuare. 

Se mai raportă moartea lui David Jimson Ananda, 
Consilierul Mondial, şi a altor oameni masacrați în aparta- 
mentul lui Ananda, de la nivelul 125. 

— L-au ucis! spuse încet Duncan. 

Nu era surprins. Dar cât scoseseră de la el cu ajutorul 
DA-ului, înainte să-l ucidă? 

Până acum, reporterii nu spuseseră nimic despre 
motivul pentru care un consilier mondial a cărui locuinţă 
era în Zurich, Elveţia, venise pe neanunţate la Los 
Angeles. | 

— Iată, spuse Duncan. Întregul oraş ne e deschis. Va 
mai dura ceva timp până să fie înlocuite încuietorile. 
Putem intra în orice apartament. 

— Acum, când toţi organicii şi cetăţenii ştiu cum ară- 
tăm? s, 

Pe ecrane apăruseră imaginile lor, în timp ce în partea 
inferioară erau afişate datele lor biologice. 

— Vom găsi rapid un loc în care să ne ascundem. Al 
naibii de rapid! 

Spre seară, stăteau unul lângă celălalt pe saltelele lor, 
sub proeminenţa stâncoasă. Tăceau de o vreme, timp în 
care Duncan îşi aduna curajul ca să vorbească despre ceea 
ce-l preocupase cea mai mare parte a zilei. 

— Nu sunt un timid, Thea, zise el. Mă întrebam... ar fi 
mai bine totuşi să o spun... trebuie să ştiu. 

— Ce anume? întrebă ea. 

Se întorsese spre el. Duncan întoarse capul, ca să o 
privească în față. Expresia ei spunea că era posibil să-i fi 
ghicit întrebarea. 


Capitolul 6 


— Mă iubeşti? 

Ea se strâmbă, dar măcar nu râse. 

— Nu ştiu. Eu... Ce este dragostea? 

— Este dificil să defineşti dragostea, zise Duncan. 
Totuşi, majoritatea oamenilor ştiu când sunt îndrăgostiți. 

Ea stătea lângă el, pe saltea. Acum, se ridică, veni în 
fața lui şi se lăsă pe vine. 

— Te admir şi te respect foarte mult, spuse Sick. Pro- 
babil mai mult decât pe orice alt om cunoscut, şi am cunos- 
cut mulți. Am încredere deplină în tine şi nu te-aş trăda 
niciodată. Dacă mi-aş da viaţa pentru tine? Nu ştiu. Dacă 
această capacitate de a-ţi sacrifica viaţa pentru cel iubit 
este adevăratul test al dragostei, atunci... pur şi simplu nu 
ştiu. Mi-aş pune viaţa în pericol pentru tine. De fapt, am 
făcut-o deja de multe ori şi fără îndoială aş face-o din nou. 

Rămase tăcută pentru o clipă. Cârâitul răguşit al unei 
gaite se auzi de undeva din apropiere şi Duncan văzu un 
: şoim planând în vânt. 

— Categoric, eşti mai mult decât satisfăcător în pat. Dar 
dragostea, dragostea adevărată înseamnă mai mult decât 
atât. Ştii asta. Dacă aş vrea să trăiesc tot restul Vieţii alături 
de tine şi să-ţi nasc copii? 

Rămase din nou tăcută. Apoi î îşi muşcă buza şi conti- 
nuă: 

— Nu cred. E clar că nu sunt obsedată de această idee 
şi sunt suficient de realistă ca să ştiu că o viață casnică 
obişnuită, ca soţie şi mamă ar... ei bine, cred că m-ar pune 
la zid, m-ar face nefericită. Dar... 

Duncan aşteptă câteva secunde şi întrebă: 

— Dar ce? 

Ea ridică din umeri. 

— Pur şi simplu, nu ştiu. Să fii îndrăgostit înseamnă să 
fii înnebunit după altcineva, să fii posedat. Ştiu că acest 
sentiment dispare de obicei după o perioadă lungă petre- 
cută împreună şi este înlocuit de un gen mai liniştit de 
dragoste. In care te simţi bine cu partenerul tău, îţi lipseşte 
atunci când e plecat pentru o vreme, şi aşa mai departe. In 
clipa asta... eu nu sunt posedată. Dar tu? 

— Aş putea fi fericit. 

— Eşti posedat? 

— Eu nu cred că asta înseamnă dragoste. 

Snick se ridică, se întoarse şi se uită spre vale. 

— Eu da, spuse ea. Dar nu sunt înnebunită după tine, în 
modul în care l-am spus. Ideea de a trăi cu tine tot restul 
vieţii nu mă entuziasmează, nu este ceva fără care nu aş 
putea suporta să trăiesc. 

Se întoarse repede şi se uită la el. 

— Sper că nu te-am rănit. Dar nu aş fi sinceră dacă aş 
spune că te iubesc în modul la care te referi tu. Ca să spun 
adevărul, Duncan, dacă sunt îndrăgostită de ceva, atunci 
este vorba de munca mea. Adică munca pe care o făceam 
înainte ca aceste reptile să mi-o răpească. Asta iubeam, 
asta mă făcea cu adevărat fericită. Am trăit cu mai mulți 
bărbaţi, dar nu a mers niciodată. Ei mă încurcau... nu 
însemnau mare lucru. 

— Nu voi mai vorbi niciodată despre asta, spuse el. 

Ea se lăsă din nou pe vine în faţa lui şi îi luă mâna mare 
între mâinile ei micuţe. 

— Îţi datorez viaţa. Iar asta tot nu mă face să te iubesc 
aşa cum vrei tu. 

— Prieteni? spuse el. 

— Suntem mai mult de atât. 

— OK. Suntem mai mult de atât. Asta e suficient pen- 
tru mine. Subiectul nu va mai fi adus în discuţie... decât 
dacă vei dori tu asta. 

Snick se ridică, se întoarse şi porni prin pădure. 

Duncan se simţea respins, deşi de fapt nu avea nici un 
drept să simtă asta. Nici un drept? Ce însemna asta? 

In clipa aceea, faţa unui copil apăru pe ecranul său 
- mental. Era aceeaşi faţă care îi apăruse fulgerător în minte, 
nu cu mult timp în urmă. Acum, o recunoscu ca fiind pro- 
priul lui chip, când avea 5 ani. Prima dată când îl văzuse, 
păruse al unui copil de zece ani şi nu fusese sigur că era 
vorba de el. De data aceasta trăsăturile erau categoric ale 
lui, dar acum aparţinând unui copil de cinci ani. Fața era 
foarte tristă. ` 

Işi scutură capul, după ce fața dispăruse. 

Ce naiba însemna acea halucinație, sau ce era ea? 

Era începutul unei căderi nervoase? 

Nu ştia şi nu avea ce face în privinţa asta. 

Joi, cu o oră înainte de răsărit, aeronava ieşi din pădure 
în- apele estice ale golfului. Se scufundă până când 
suprafaţa apei ajunse la nivelul bărbiei pilotului, după care 
porni încet spre La Brea Tower Complex. Cerul era încă 
înnorat, dar se aşteptau să se însenineze la câteva ore după 
răsărit. Duncan nu văzu nici o navă a copoilor, dar trecu pe 
lângă câteva vase de suprafață mai mari, care aduceau măr- 
furi de pe şlepurile ancorate în port, afară din golf. Navele 
„de transfer erau în drum spre docurile de la baza turnurilor, 
unde urmau să descarce mărfurile. 

Se apropie de un doc şi încetini nava. Docul era format 
din două sparge-valuri care porneau de la baza turnului, şi 
din unul curbat, care proteja partial deschiderea. Nava intră 
în apa calmă în care erau ancorate zeci de vase mici cu 
“pânze şi bărci cu motor, precum şi două iahturi mari. 
Dincolo de ele se înălța al doilea nivel al turnului. Conduse 

vasul lui între cele două iahturi, aici Alina spre un doc 
plutitor. În spatele lui era intrarea, o arcadă de doisprezece 
metri lățime, vizibilă în lumina răsăritului. 

Nu era nimeni în acel loc rezervat cetăţenilor din clase- 
Je superioare, care îşi ee permite astfel de vase scumpe 
y taxe de docare.! 

"Apa împingea lateralul bărcii în doc. Snick ieşi afară. 
Duncan programă verbal nava şi apoi ieşi şi el. Nava se 
scufundă sub apă, cu cupolele deschise: Avea să se 
oprească la atingerea fundului, la aproximativ cinci- 
sprezece metri adâncime, iar apoi să-şi întrerupă energia. 

Rămaseră pe loc pentru o clipă, amândoi în uniforme 
de poliţişti, părând doi ofiţeri care aveau toate drepturile să 
se afle acolo. 

Intrarea de la baza turnului era o arcadă uriaşă în 
spatele căreia era o sală de sport mare. Trecură printre 
zidurile sumbre, intrând într-un hol lung şi înalt. Uşile de 
pe hol permiteau accesul în camere mari. În spatele celor 
câteva uşi care erau deschise se vedeau camere de confe- 
rință, un număr mare de cilindri de stonare ce trebuiau 
folosiți de cei ce rămâneau pe neaşteptate peste noapte sau 
în caz de accidente, săli de masă, o cameră de şah şi un 
teren de handbal. Când ajunseră la un şir de birouri, 
Duncan intră în cel mai apropiat, Snick venind imediat în 
spatele lui. Dar ea spuse: 

— Vine cineva! 

Duncan se învârti pe loc. Mâna lui Snick era pe datul 
armei din toc. Auziră vocea unui bărbat şi, câteva secunde 
mai târziu, a unei femel. 

— Ne-am putea ascunde înăuntru, dar e posibil ca ei să 
vină chiar aici, spuse încet Duncan. E mai bine să ieşim, ca 
şi cum am fi nişte poliţişti în căutarea fugarilor. 

- S-ar putea să fie şi ei poliţişti. 

Duncan ridică din umeri și ieşi în hol. Femeia se opri 
din vorbit şi icni, ducând mâna la piept. Bărbatul păru şi el 
surprins. 

— M-aţi speriat! zise femeia. Aţi apărut aşa, din senin! 

— S-a întâmplat ceva? întrebă bărbatul. 

Se opriseră amândoi. 

— Aş vrea să văd actele dumneavoastră de identitate, 
spuse Duncan. 

— Hei! zise bărbatul. Noi am venit aici doar ca să na- 
vigăm! Este ziua noastră liberă, aşa că începem devreme! 

Duncan ridică mâna dreaptă, cu stânga plasată pe 
„armă. 

— Este necesar să vă văd actele de identitate. 

— Ştii cine suntem noi? spuse răstit bărbatul. 

Se înroşise la față. 

— Actele, vă rog, interveni şi Snick. 

— Nu ştiu, spuse femeia. Probabil că au un motiv 
serios. Haide, Manny, fii cooperant. 

Femeia ridică medalionul în formă de stea cu cinci 
colțuri ce atârna de un lanţ prins la gât şi îl întinse spre 
“Duncan. Bărbatul, cu faţa şi mai roşie, deschise şi închise 
gura de mai multe ori, apoi îşi scoase steaua. Ca mulţi alți 
cetățeni, purtau medalioane în care cardul de identitate 
reprezenta centrul stelei. 

— Vreau şi eu să vă văd actele! spuse bărbatul. Ştiţi că 
este dreptul meu! 

— Bineînţeles, spuse calm Duncan. După ce verificăm. 

Bărbatul era cam de înălțimea lui; dar mai în vârstă şi 
cam gras. Femeia era cu câţiva centimetri mai înaltă ca 
Snick. Cum amândoi purtau robe largi, diferenţa de talie 
dintre ele nu conta mult. Dacă era nevoie, el şi Snick 
puteau îmbrăca acele robe. | 

Snick rămase cu cei doi, iar Duncan se întoarse în 
birou. Găsi o fantă în perete şi activă vocal ecranul de dea- 

supra ei. Ceru o copie, scoase cardul bărbatului şi îl intro- 
duse în fantă pe al femeii. O clipă mai târziu se întoarse în 
hol, cu copiile în mâna dreaptă. Se duse la Snick şi îi spuse 
încet: | 

— Cred că avem noroc. 

Albert Park Lair şi Genevre Tomata Kingsley erau 
executivi în DTIE, Departamentul Transporturilor pentru 
Import-Export. DTIE se ocupa în principal de traficul de 
alimente şi bunuri manufacturate care intrau şi ieşeau din 
Los Angeles. Lair era prim asistent al Directorului Princi- 
pal al DTIE. Kingsley era şeful Secţiunii de Statistici al 
DTIE. 

Erau soţ şi soţie şi locuiau într-un apartament de la 
nivelul 125. Singurul lor copil avea douăzeci de sub-ani şi 
era student la Colegiul de Ştiinţe Economice Berkeley, în 
statul San Francisco. 

— Aveţi servitori în casă? întrebă Duncan. 

— Da, spuse Kingsley. 

— Sunt î în apartamentul vostru azi? 

— Nu, răspunse Kingsley, cu o voce tremurândă. 

Duncan le înapoie medalioanele şi cardurile de identi- 
tate. Apoi împreună cu Snick îi conduseră pe Lair şi 
Kingsley în camera de şah. Cei doi rămaseră în picioare 
într-un colt, deja foarte nervoşi. Duncan şi Snick erau 
într-un alt colţ, vorbind încet. 

— Locul acesta este Clubul Foremast, spuse Duncan. 
Presupun că este rezervat pentru elită. ~- 

Bărbatul se încruntă şi zise: 

— Solicit să vă explicati comportamentul incalificabil 
şi să vă identificaţi! 

— Mergem direct în apartamentul vostru, spuse 
Duncan. Dacă ne întâlnim cu vreun cunoscut al vostru, vă 
veţi purta normal. Nu încercaţi să avertizați pe cineva. Veţi 
fi ucişi amândoi. 

- Faţa lui Lair deveni din nou roşie. Omul deschise gura, 

dar nu reuşi să articuleze nici un cuvânt. Lăsa impresia că 

se sufoca. Kingsley icni şi deveni şi mai palidă. 

-= — Nu sunteţi poliţişti! zise în cele din urmă Lair. 

— Gata, nu mai scoateţi nici un cuvânt, decât dacă vă 
salută cineva, spuse Duncan. 

— Nu veti scăpa! zise Lair. Voi... 

Duncan îl izbi tu pumnul în stomac. Lair se încovoie, 
ținându-se cu mâinile de burtă, şi bolborosi ceva. Când se 
îndreptă, înjură încet, dar merse împreună cu ceilalți pe 
hol, în linişte. 'Tremura, la fel ca şi Kingsley. 

Ajunseră la liftul rezervat locatarilor de la nivelul 125 
şi urcară. Până acum e bine, îşi spuse Duncan. Nu aveau 
să oprească deloc până la ultimul nivel, decât dacă liftul 
era oprit de organici, din cine ştie ce motiv. Nu vedea nici 
un motiv să se întâmple asta. Dar era posibil ca la ultimul 
nivel să fie nişte poliţişti. Şi chiar erau. 

Duncan îi văzu şi ieşi din lift, după ce îi spuse lui Snick 
să-i țină pe ceilalţi doi înăuntru, până când verifica el holul. 
Erau doi organici, un bărbat şi o femeie, în uniforme de 
patrulare. Aveau cureluşele tocurilor port-armă închise şi 
nu păreau deloc agitați. | ` 

Duncan se întoarse pe jumătate şi spuse încet, ca să nu 
poată fi auzit de organicii aflaţi la treizeci de metri de el. 

— Vin Pat şi Patachon, zise el. Verificare de rutină, se 
pare. Haide afară. Ucide-i pe ăştia doi, dacă creează pro- 
bleme. Eu mă voi ocupa de P şi P. 

— Purtaţi-vă ca şi cum viaţa voastră ar depinde de 
modul în care vă prefaceți. Ceea ce este perfect adevărat, 
de altfel, le spuse Snick lui Lair şi Kingsley. 

Organicii încetiniseră, când îl văzuseră pe Duncan. 
Acesta se întoarse din nou cu fața spre ei, în timp ce ceilalți 
ieșeau din lift. Le zâmbi forţat şi trecu alături de Snick, în 

spatele prizonierilor lor. Lair şi Kingsley mergeau cu gâtul 
şi spatele foarte tepene. Se mişcau ca nişte roboți. 

— Fără semne cu ochiul, fără expresii faciale, nimic 
care să le atragă atenţia, zise Duncan. 

Cei doi erau foarte înspăimântați şi aproape de starea 
de panică. Era posibil să înceapă să tipe, să se agaţe de 
poliţişti sau chiar să o ia la fugă. Trecură pe lângă copoi, 
care îl priviră pe prizonieri şi îşi înclinară capetele în semn 
de salut. Oare Lair şi Kingsley î îi cunoşteau din vedere? 
Oare faptul că cei doi nu răspunseră la salut avea să-i nedu- 
merească, sau chiar să-i alerteze pe poliţişti? 

Duncan înclină din cap în direcţia lor ŞI continuă să 
meargă. Simţi cum capul î îi zvâcnea, când ajunse lângă ei. 
Era ca şi cum o mână fantomatică îi pictase O țintă pe 
ceafă. 

Se abţinu cu greu să nu se întoarcă şi să se uite după el. 
Observă că toate uşile de pe hol aveau nişte găuri cu mar- 
gini înnegrite, în locurile unde fuseseră arse încuietorile. 
Ecranele-perete de pe coridorul larg şi cu tavan impunător 
afişau numeroase desene şi peisaje, iar din loc în loc erau 
scene istorice din dramele de televiziune. Acestea fuseseră 
programate de chiriaşii din acea zi, ca decoraţiuni ale holu- 
lui. In ziua următoare, afişajele aveau să fie diferite. 

Duncan nu se uită în spate decât după ce Lair şi 
Kingsley se opriră în fața uşii apartamentului lor. Poliţiştii 
dispăruseră. Era posibil totuşi să-şi amintească mai târziu 
că văzuseră la nivelul 125 doi oameni care semănau per- 
fect cu criminalii căutați. 

Lair introduse degetele în gâura din uşă, ca să o tragă 
în nişa din perete. 

— Mi-aţi spus că servitorii voştri nu sunt în apartament 
„azi, le spuse Snick. Ar fi bine să fi spus adevărul. 
Kingsley întoarse capul spre ea. 

— Nu sunt proastă. 


_DAYWORLD - TERMINUS 


Uşa se deschise. Snick intră prima, scoţându-şi arma. 
Duncan făcu semn cuplului să intre înaintea lui. Se uită pe 
hol, într-o parte şi în cealaltă, după care intră şi închise uşa. 
Pe hol nu era nimeni. 

Foaierul era spaţios şi avea un covor gros, cu modele 
antice amerindiene. Acestea erau pe placul ocupanților de 
joi, Lair şi Kingsley. Dar dacă celor de vineri nu le plăceau, 
ei putea schimba modelele covorului după gustul lor. 
Câteva setări la ecranele-pereţi şi o comandă, şi liniile şi 
culorile covorului se schimbau aşa cum vroiau cei de 
vineri. 

Duncan le spuse celor doi să ste în foaier, în timp ce 
Snick verifica apartamentul. Apoi, pe peretele foaierului 
apăru faţa ei, zâmbitoare. 

— Intraţi. Totul pare în regulă. 

Intrară într-o cameră de zi foarte mare, după standar- 
dele cetăţenilor obişnuiţi. Avea pereţii cenuşii, iar ecranele 
acestora fuseseră oprite. La ordinul lui Duncan, Lair şi 
Kingsley se aşezară unul lângă celălalt, pe canapea. Snick 
intră în cameră, din sala de mese. 

— Poţi să te uiţi şi tu dacă vrei, dar sunt două dormi- 
toare, dulapuri personale mari, două băi, o sală de gimnas- 
tică mică, camera stonerelor, camera unui copil, cu două 
paturi şi un leagăn — în stonere sunt cinci copii — o cameră 
de joacă, o cameră pentru jocuri şi o bucătărie uriaşă. Nu 
sunt atât de mari ca ale lui Ananda, dar nici ei nu sunt con- 
silieri mondiali. | 

— Aşteptaţi pe cineva azi? îi întrebă Duncan pe cei doi 
de pe canapea. Aveţi vreo întâlnire în afara apartamentu- 
lui? Aşteaptă cineva vreun apel de la voi? Sau vă poate 
apela cineva? 

Cei doi clătinară din cap. 

— Nu mergeţi la cumpărături azi? Nu vă aduce nimeni 
ceva acasă? 

— Nu, spuse Kingsley, răguşită. Azi e ultima zi din 
weekend-ul nostru de trei zile. Pot să beau un pahar cu 
apă? 

Duncan aprobă din cap şi se uită la Biek: Aceasta o 
însoţi pe femeie la baie. Se lăsă tăcere pentru o vreme, în 
“care Lair încercă să-l facă pe Duncan să-şi îndepărteze 
privirea, dar nu reuşi. 

— Ce se întâmplă? întrebă Lair în cele din urmă. E clar 
“că nu sunteţi organici. 

În loc să răspundă, Duncan activă vocal o bandă de pe 
perete şi ceru Canalul 28. Se aprinseră două pătrate de un 
metru lăţime. Pe cel din stânga apăru un reporter care rela- 
ta ştirile locale şi cele ale lumii de joi. Pe cel din dreapta 
apărură două reprezentări ale lui Duncan şi Snick şi datele 
lor biologice, peste care era scris cu litere albe: 
RECOMPENSĂ PENTRU INFORMAŢII CE POT CON- 
DUCE LA ARESTAREA LOR — 30 000 CREDITE. 

Ochii lui Lair se măriră şi omul păli. 

— Vol...! | 

Duncan aprobă din cap şi spuse: 

— Da, noi suntem. 

Vru să-i asigure că nu vor păţi nimic, dacă cooperau. 
Dar rămase cu gura deschisă. Faţa acelui copil, faţa lui, 
apăruse din adâncurile minţii, ca o fantomă prin podea. Era 
tristă. Acum era contorsionată de... de ce anume? Durere? 
Groază? 

Apoi faţa dispăru. 

— S-a întâmplat ceva? întrebă Snick. 

— Sunt bine, spuse el. Mi-a trecut ceva prin minte... dar 
a dispărut. Poate va reveni. 

De ce nu-i spunea lui Snick despre acea față? 

Nu avea idee ce însemna şi era sigur că ea nu putea 
să-l ajute. Mai mult, era posibil ca ea să înceapă să-şi pună 
intrebăni în legătură cu capacitatea lui de a continua acea 
luptă pentru supravieţuire. Dacă revenirea acelui chip era 
simptomul unei căderi mentale — Dumnezeule, spera că nu 
era aşa — atunci ea nu trebuia să-şi facă griji numai ca să nu 
fie prinsă de cei care-i urmăreau, ci şi pentru el. Iar asta 
putea să tocească acel cuţit foarte ascuțit care era Snick. 

Dacă acea halucinație — oare asta era? — avea să devină 
mai frecventă, până acolo încât să-i încurce gândurile şi 
“comportamentul, avea să-i spună lui Snick. Până atunci, 
era mai bine ca ea să nu aibă încă o problemă pe cap. 

Le vorbi celor două „gazde”. 

— Voi. Hai să mergem în camera de stonare. Dar mai 
întâi dați-mi cardurile de identitate. 

Cei doi se ridicară de pe canapea. 

— Ce o să ne faceţi? întrebă Kingsley. 

— Veţi plăti pentru asta! spuse Lair. Nu suntem nişte 
oarecare! 

— Prostii, zise Duncan. Daţi-mi cardurile. 

Cei doi tăcură, dar păliră şi începură să tremure. Snick 
porni în faţa lor, Duncan în spate. Intrară într-o cameră în 
care se aflau paisprezece cilindri în picioare, şi trei cutii ca 
nişte lădiţe. Toate aveau uşi cu geamuri rotunde, mari. 
Feţele ocupanților din doisprezece dintre cilindri priveau 

spre peretele opus, prin sticlă, iar cei trei copii mici se uitau 
în sus, la tavan, prin geamurile stonerelor. Snick deschise 
uşile cilindrilor goi şi le făcu semn lui Lair şi Kingsley să 
intre. 

Femeia părea mai liniştită. Nu avea să fie ucisă. 
Bărbatul strigă din cilindrul lui, chiar înainte ca Snick să 
închidă uşa: 

„— Ticăloşilor! Voi fi de față când veţi fi stonați pentru 
totdeauna şi vol... - 

Snick mişcă comutatoarele de la baza cilindrilor. Cei 
doi deveniră instantaneu statui, mişcarea lor moleculară se 
încetini, corpurile deveniră reci şi tari. Fetele şi ochii lor 
erau ca ai unor morţi. Dar când avea să fie pornită din nou 
energia, urmau să revină la viaţă, iar ochii lor să reflecte 
lumina, nu întunericul. 

Duncan se întoarse în camera de zi, unde luă cardurile 
de identitate de pe canapea. Snick se uita prin dulapunile 
personale ale gazdelor lor. Duncan intră în bucătărie. 
Peretele din spate al acesteia era lipit de peretele din spate 
al altui apartament. Îşi setă arma pe ARDERE DE 
APROAPE şi făcu o tăietură în perete până la o adâncime 
de zece centimetri. Când Snick, atrasă de mirosul materi- 
alului ce se dezintegra, intră în bucătărie, el trasase o 
potențială ieşire. Mai trebuiau străpunşi încă doi centimetri 
de lemn şi plastic înainte să poate împinge pătratul în ca- 
mera de dincolo. Care era, fără îndoială, bucătăria aparta- 
mentului din spatele celui în care se aflau. 

Snick nu-l întrebă ce făcea. Ştia că el se asigura ca, în 
cazul în care erau atacați de poliţişti pe intrarea principală, 
să aibă o ieşire prin spate. 

— Probabil că e doar o risipă de energie, spuse Duncan, 
dar orice iepure îşi asigură o gaură de ieşire din vizuină. 

— Iepurele Brer avea chiar mai multe. 

— Noi nu mai suntem Iepurele Brer. Suntem Lupul 
Brer. 

Duncan se adresă unui perete-ecran şi activă Canalul 

de Informaţii 231. 
| Mai întâi ceru locaţia depozitelor din PRLR Gai 
Turnului La Brea, unde erau depozitate spray-uri cu 
vopsea. Se pare că acea informație nu era la dispoziția pu- 
blicului. Fără nici o altă explicatie. Pe ecran apăru doar: 
DATELE CERUTE SUNT SECRETE. 

Înjură încet, rămase câteva secunde încruntat, apoi 
introduse cardul lui Lair în fantă şi repetă cererea. De data 
aceasta primi informaţia. Lair, oficial al Departamentului 
de Transporturi pentru Import-Export, avea acces la acele 
date. 

Spray-urile erau depozitate la nivelul 6, în sectorul de 
est. 

Duncan întrebă dacă erau tuburi ce conțineau spray F 
adeziv. Acestea erau folosite în general pentru lipirea me- 
talului pe metal sau a metalului pe plastic. În acel moment 
existau în depozit 12 000 de astfel de tuburi, un sfert din- 
tre ele conţinând lichid F-adeziv. O clipă mai târziu, în 
cutiuţă căzu o copie a aranjamentului camerelor şi a măsu- 
rilor de securitate ale depozitului. 

Snick, care pregătea micul dejun, întrebă: 

— Spray-uri? 

— Aproape în fiecare colt, al fiecărei străzi, din toate 
oraşele din lume, se află câte un stâlp cu un monitor TV, 
zise el. 

— Spune-mi ceva ce nu ştiu. 

— Pulverizezi F-adeziv pe: ecranele monitoarelor şi 
acestea devin oarbe. Mai mult, vopseaua nu poate fi răzuită 
sau dizolvată. Orice ecran cu F-adeziv trebuie înlocuit. 

— Cine va face asta? întrebă ea. Nu e tot o idee ireali- 
zabilă? 

— Eu voi da exemplul. 

— Şi vei fi arestat imediat. 

— M-am săturat de fuga asta şi de lupta defensivă! zise 
Duncan, încruntat şi cu obrajii roşii. 

— Calm. Dacă mergi la un colţ de stradă, sau chiar la 
douăsprezece, şi sprayezi monitoarele, nu vei face altceva 

— S-ar putea să devină o piatră aruncată în apă. Unda 
de şoc -se va întinde. Poate îmi vor copia şi alții gestul. 
Atunci vor fi mai multe pietre aruncate, şi undele vor inter- 
fera şi vor deveni o furtună. 

= Snick puse două farfurii pline cu mâncare pe masă şi 
spuse: | 
— Stai jos. Mănâncă. Vei rămâne fără combustibil. 

— Imediat. 

Duncan se opri cu faţa spre ea.. Mâinile lui se des- 
chideau şi se închideau, ca aripile unui vultur mare, chiar 
înainte să-şi ia zborul. | 

— Guvernul face tot posibilul să țină fiecare zi cât mai 
izolată de celelalte. Dar există o anumită cantitate de 
comunicaţii inevitabile şi legale între zile. Majoritatea între 
departamente şi fabrici oficiale. Şi există multe comuni- 
caţii inofensive între zile, între cetăţenii obişnuiţi. Cum 
sunt mesajele lăsate pentru ziua următoare sau pentru cea 
precedentă. De obicei, astea sunt în legătură cu faptul că 
unii nu păstrează apartamentul suficient de curat şi ordo- 
nat. Cel puţin jumătate din lume a primit copiile mesajelor 
pe care le-am trimis prin canalul prioritar. Cealaltă jumă- 
tate va afla despre ele. Totodată, poţi paria că immerii şi 
grupurile lor auxiliare nu sunt singurele organizații sub- 
versive din lume. Vor primi şi altele mesajele şi vor dori să 
acţioneze. De exemplu, dacă putem să-i instigăm cu un 
singur incident de sabotaj raportat, cum ar fi vopsirea 
monitoarelor, atunci e posibil ca şi ei să facă la fel. Și 

există mulţi nemulțumiți care s-ar putea să-i urmeze sau să 
găsească propriul mod de exprimare a nemulțumirii fată de 
guvern şi față de separarea zilelor. Mai ales dacă guvernul 
va insista că FIl-ul nu există. 

Stătea în picioare, încruntându-se la ea, naitandu- şi în 
continuare pumnii. Sa 

— Nu am nevoie de prelegeri, spuse Snick. Am prins 
ideea. 

— Scuze. Am fost prea înflăcărat? Nu putem face mare 
lucru dacă nu avem ajutor, o organizaţie care să aibă ten- 
tacule întinse adânc în guvern. 

Ea râse şi spuse: 

— Vorbeşti ca şi cum ar fi nişte caracatite. i 

— Guvernul este o caracatită. Avem nevoie de niște 
contra-caracatiţe. Există OMC-ul... 

— Care a încercat să ne ucidă, când am devenit un peri- 
col pentru ei. 

— Da, dar bunicul meu a recunoscut că el era şeful. El e 
mort acum. Fie OMC-ul este atât de speriat încât s-a 
desfiinţat, fie altcineva a preluat puterea. lar acea persoană 
s-ar putea să vadă că situația s-a schimbat şi să vrea să ne 
primească înapoi. 

— Putin probabil. 

— Dar posibil. Este singura organizație pe care o 
cunoaştem. Deci... 

— Deci? 

— lată ce cred că ar trebui să facem. 

Snick ascultă până la sfârşit, fără să-l întrerupă. Apoi 
ridică din umeri şi spuse: | 

— Ce altceva am putea face? Cel puţin pentru moment. 

Joia trecu în linişte, deşi Duncan şi Snick nu erau prea 
w liniștiți. În ciuda celor spuse de Lair şi Kingsley, era posi- 
bil să fie apelaţi de vreun. prieten sau de cineva de la 
birourile lor. Duncan şi Snick urmăriră ştirile, în pauze 

făcând exerciţii, dormind şi mâncând. Erau interesaţi în 
principal de progresele făcute în căutarea lor. Nu exista 
nici un astfel de progres, deşi reporterii şi buletinele ofi- 
ciale organice spuneau contrariul. 

In ziua următoare, la scurt timp după miezul nopţii, 
întâmpinară cuplul de vineri, când aceştia ieşiră din 
stonere. Duncan şi Snick nu ținură cont de protestele lor. 
După ce folosi DA-ul pe care-l luase de la secția de poliție 
a Turnului Universităţii, Duncan îi interogă. Cei doi 
spuseră că acea zi era una dintre cele trei zile de weekend 
ale lor. Ca şi chiriaşii de joi, aveau de gând să se ducă să 
navigheze. Mai târziu, trebuia să se întâlnească cu nişte 
prieteni, pentru un spectacol în direct la un teatru de la 
nivelul 123. 

Duncan îi forță să facă apeluri prin care să-şi anuleze 
întâlnirile. După aceea, îi băgară înapoi în stonere şi îi 
împietriră. 

În timp ce serveau cina, Duncan spuse: 

— Thea, nu cred că putem să mai stăm mult în acest 
apartament. Ce facem dacă chiriaşii de mâine nu au zi 
liberă? Ei au un copil, şi la fel şi o parte dintre ceilalți. 
Dacă aceştia trebuie să meargă la şcoală? Nu are nici un 
rost ca părinții lor să lase un mesaj în care să spună că copii 
sunt bolnavi. Autorităţile ar trimite un doctor care să-i con- 
sulte. 

— Şi eu tot la asta mă gândeam, zise ea. De ce să nu ne 
mutăm în apartamentul lui Ananda? 

EI o privi fix pentru o clipă, apoi zâmbi. 

— Asta-i modul de gândire care-mi place! E ultimul loc 
din lume în care s-ar aştepta să mergem! 

Duncan se ridică, cu farfuria pe jumătate goală, şi se 
duse la peretele-ecran. Ca răspuns la cererea lui apăru dia- 
grama nivelului 125. Apartamentul lui Ananda era marcat 
tot ca NEOCUPAT. Era aproape de scara de urgenţă pu- 

blică, ce ducea la structura de acces de pe acoperiş, în 
spatele căreia se ascunseseră el şi Snick pentru o vreme. 
Trebuia să meargă aproape un kilometru pe coridoare ca să 
ajungă la apartament. Pe drum erau multe monitoare şi 
posibil chiar şi poliţişti. 

Presupuneau că fiecare monitor din LA — sau chiar de 
pe toată Coasta de Vest — fusese setat să-i recunoască. 
Bineînţeles, poliţiştii se familiarizaseră cu trăsăturile lor. 
lar cetăţenii îi văzuseră des pe canalele de ştiri. El şi Snick - 
se uitaseră deja în toate dulapurile personale ale chiriaşilor 
acelui apartament, folosind cardurile de identitate ale aces- 
tora. Le luaseră de la gâturile stonaţilor şi le destonaseră în 
cutia-stoner din bucătărie, folosită pentru destonarea 
hranei. Scoaseră din dulapuri nişte peruci, un accesoriu la 
modă atât pentru bărbaţi, cât şi pentru femei, şi aleseră 
două dintre ele. Işi puseră nişte robe lungi peste uniforme 
şi pălării cu boruri largi pe cap. Apoi exersară un mers 
diferit. Snick îşi îndoia puţin genunchii şi reduse legănatul 
braţelor. Totodată se cocoşă puţin. Duncan mergea cu 
picioarele mai ţepene şi îşi ținea coatele lipite de corp, în 
timp ce-şi legăna braţele. 

După ce se priviră unul pe celălalt cum mergeau prin 
camera de zi şi hol, făcură alte câteva ajustări minore. 
Printre acestea, micşorarea lungimii pasului. Duncan îşi 
ridică puțin bărbia, iar Snick îşi înclină puțin capul spre 
stânga. Ea îşi mai aplică şi un ruj care-i făcea gura să pară 
mai mare. Amândoi îşi îndesară puţină vată sub buza supe- 
rioară. 

La 4.30 p.m., părăsiră apartamentul, ducând pe umeri 
nişte genţi în care aveau căştile de poliţişti şi alte articole. 
Pe coridor erau oameni care se întorceau de la birourile lor. 
Duncan înlemni când văzu patru poliţişti în direcţia în care 
se îndreptau el şi Snick. Dar aceştia trecură repede pe lângă 
ei, ca şi cum ar fi avut nişte treburi urgente şi serioase în 
altă parte. 

= Cincisprezece minute mai târziu, Duncan şi Snick erau 
în faţa uşii apartamentului lui Ananda. Gaura din uşă fu- 
sese acoperită cu o bandă, peste care fusese pulverizat 
ciment cu uscare rapidă. Peste uşă erau două fâşii verzi, ale 
căror capete erau lipite de perete, şi pe care era scris cu 
litere albe: ZONĂ A DEPARTAMENTULUI ORGANIC. 

Acele cuvinte erau suficiente pentru cetățenii care 
respectau legea. Nu trebuia să li se mai spună şi că intrarea 
neautorizată era interzisă. 

Duncan şi Snick aruncară o privire la sigilii şi la semn 
ŞI trecură mai departe. Monitorul de la capătul îndepărtat al 
coridorului avea să-i filmeze cum ieşeau pe uşile ce duceau 
la scările publice. Asta nu însemna nimic, decât dacă mo- 
nitorul fusese setat ca să transmită o alarmă la cartierul ge- ~ 
neral al organicilor, dacă cineva folosea acea ieşire. Foarte 
puțini oameni o foloseau şi dacă un polițist îi vedea 
făcând-o, era posibil să devină bănuitor. Dar din câte ştia 
Duncan nu exista nici un motiv ca monitorul să anunţe 
cartierul general dacă cetăţenii foloseau acele uşi. 

Urcară pe scara foarte largă spre structura de acces. 
Aceasta nu avea monitoare în interior, permițându-le astfel 

să-şi scoată hainele de deasupra şi perucile, fără să fie 
observați. După ce îşi puseră căştile, umplură sacii de umăr 
cu hainele celelalte şi cu perucile pe care le scoseseră. 
Când ieşiră din clădire, bătea un vânt uşor. Nori mici tre- 
ceau spre est, mult deasupra lor. Pe acoperiş nu mai era 
nimeni altcineva. Merseră spre trapa care ducea în camera 
hangarului din apartamentul lui Ananda. Ca şi uşa aparta- 
mentului, aceasta era sigilată cu benzi verzi încrucişate şi 
cu semnul: ZONĂ A DEPARTAMENTULUI ORGANIC. 

Era necesar să taie benzile, ca să poată deschide trapa. 
Snick arse mecanismul încuietorii cu o rază îngustă a 
armei ei. Duncan îngenunche şi introduse lama subţire a 
unui briceag în spațiul dintre suprafaţa acoperişului şi mar- 
ginea trapei. Trapa era din plastic subțire şi uşor, dar dur. 
Folosind cutitul drept pârghie, Duncan reuşi să împingă 
placa la o parte, suficient ca să-şi bage degetele în deschi- 
zătură. Snick îl ajută să împingă şi placa se retrase în nişa 
din podea. Deschiseră trapa doar atât cât să treacă prin ea. 
Snick se lăsă în jos, ţinându-se. de margine cu degetele şi 
cu brațele întinse, după care îşi dădu drumul să cadă pe 
podeaua de dedesubt. 

-Toată această activitate era înregistrată de sateliții de 
supraveghere. Nu conta, decât dacă aceştia erau setaui să 
dea alarma dacă se filma vreun comportament suspect în 
acea zonă. Şi era posibil să se întâmple asta. Dar ei erau 
nevoiți să rişte. 

Snick lipi o scară de marginea trapei. Capătul ei supe- 
rior era exact sub trapă. Duncan coborî câteva trepte, 
înfipse apoi cutitul în partea inferioară a plăcii, aproape de 
margine, şi împinse. Placa se închise. Cobori scara şi 
ajunse lângă Snick. Trecură prin toate camerele, cu armele 
în mâini. Se vedeau o mulțime de semne ale luptei din tim- 
pul evadării lor. Printre acestea, pete de sânge uscat şi con- 

tururile trasate cu cretă ale cadavrelor pe care Duncan şi 
Snick le lăsaseră în urma lor, atunci când fugiseră. - 

În acele camere luxoase aveau tot ce le trebuia. Cum 
puteau fi surprinşi de organicii ce era posibil să se întoarcă 
în apartament din vreun motiv anume, trebuiau să fie în 
permanenţă în alertă. Duncan stătea de pază cât dormea 
Snick şi invers. Totuşi, nici unul dintre ei nu se lăsa cuprins 
de o nelinişte exagerată. Mâncară bine, făcură multe exer- 
ciții în sala de gimnastică bine echipată, vorbiră mult, mai 
ales Duncan, şi se uitară la canalele de ştiri şi la spectacole 
educative şi distractive. Ştiau că trebuia să plece din 
apartamentul lui Ananda până miercuri. În acea-zi, Lair şi 
Kingsley aveau să iasă din stonerele lor, cu o poveste care 
avea să-i pună pe Jar pe poliţişti. lar organici, aflând că cei 
doi criminali erau încă în turn (sau că fuseseră), aveau să-şi 
intensifice cercetările. | 

La ştiri nu se spusese nimic despre descoperirea acro- 
navei pe care Duncan o trimisese pe fundul docului. Dar 
asta nu însemna mare lucru. Organicii aveau motive 
serioase ca să nu informeze publicul în legătură cu asta. 
Era posibil ca ei să supravegheze locul, în eventualitatea că 
nelegiuiţii aveau să vină să o folosească din nou. 

Marţi, la începutul după-amiezii, Duncan afişă în stu- 
dioul lui Ananda toate canalele de ştiri. Reportajele din 
fiecare: zi acordaseră mult timp isprăvilor lor, pentru că 
fiecărei zile trebuia să 1 se explice în detaliu ce făcuseră cei 
doi. Aşa cum se aştepta Duncan, pe lângă relatarea istoriei 
lor, erau prezentate interviuri cu oficialități. Acestea 
pretindeau că tot ce era scris în mesajul lui Duncan era o 
minciună. Faptul că populația lumii era de numai două mi- 
liarde, şi nu de zece miliarde, aşa cum declara guvernul, 
era ceva evident absurd Și « asta putea fi demonstrat foarte 
uşor. ; SE ST 

“= Prin aceleaşi metode pe care le-au folosit la recen- 
săminte, îi spuse Duncan lui Snick. Guvernul controlează 
băncile de date. Orice informaţie provenită din ele este 
modificată de guvern. 

Majoritatea comentariilor din buletinele de ştiri se re- 
fereau la faptul că formula din copiile tipărite putea creşte 
de şapte ori durata de viață. Cu toate acestea, ca să 
dovedească publicului că formula nu era corectă, biologii 
guvernului aveau: să folosească acel elixir, sau FII, în 
experimente asupra drosofilelor. Acestea aveau o viaţă 
destul de mică, încât folosirea formulei şi efectele ei pe ter- 
men lung, sau absența acestora puteau fi demonstrate 
ştiinţific. 

— Longevitate mărită, spuse Duncan. Şansa de a trăi de 
şapte ori mai mult este încă o chestie pentru care oamenii 
vor lupta. Dacă va fi emis un raport fals, va trebui să 
provocăm agitație. Care nu se va încheia decât atunci când 
guvernul va dovedi fără cea mai mică îndoială că FIl-ul nu 
este bun. Iar asta nu se poate. 

La fiecare cinci minute erau afişate pe toate canalele 
imaginile tridimensionale ale lui Duncan şi Snick şi datele 
lor biologice. 

— Înarmaţi şi periculoși, spuse un reporter. Ucigaşi psi- 
hopați şi total anti-sociali. Căutați pentru spargerea zilei, 
activități anti-guvernamentale, atacuri violente, posedarea 
de carduri de identitate false, opoziţie la arestare, dis- 
trugerea proprietății guvernului, tentativă de crimă, crimă 
şi multe alte fărădelegi. NOU! Tocmai am fost informaţi că 
recompensa pentru identificarea şi localizarea acestor 
criminali a fost ridicată la patruzeci de mii de credite. Dar 
orice cetățean care îi zăreşte nu trebuie în nici un caz să 
încerce să-i prindă pe criminali. Ci doar să raporteze ime- 
diat că i-a zărit şi locul în care se află, la cel mai apropiat 
departament organic. Repet, nu încercaţi să-i prindeți pe 

criminali. Guvernul se teme să nu moară şi alți cetățeni 
nevinovați. 

— Nevinovați! strigă Snick. 

Puține lucruri o zguduiau, dar acuzațiile nedrepte 
aduse împotriva ei treceau dincolo de acea atitudine calmă 
şi expuneau lava încinsă ce ardea dedesubt. Duncan nu o 
condamna pentru acea explozie. Ea fusese modelul orga- 
nicului perfect. Crezuse cu sinceritate în rolul ei de apără- 
tor al legii şi nu încălcase niciodată principiile etice ale 
poliţiştilor, stabilite în regulamentele şi benzile cu reguli 
ale departamentului. I se oferise mită de trei ori în cariera 
ei şi rezistase de fiecare dată, fără cea mai mică urmă de 
ezitare sau regret. 

— Aş vrea să-i ucid pe ticăloşii aceia! spuse Snick. Să-i 
calc în picioare! 

— S-ar putea să ai ocazia, zise Duncan. Până atunci..., 
- adăugă el, făcând semn cu mâna spre canalele de ştiri. 

Atenţia pe care o acorda ştirilor se baza de fapt pe o 
speranţă extrem de firavă. Nici el, nici Snick nu aveau idee 
ce îşi doreau să apară. Dar dacă vedeau acel ceva, aveau 
să-l recunoască. Probabil. 

Abia se aşezase iar, când sări în picioare, cu faţa radi- 
ind şi arătând cu degetul spre Canalul 8. 

— Acolo! Asta e, Dumnezeule! 

Snick se ridică şi ea repede. 

— Ce anume? 

— Nu ce! Cine! 

Pe toate canalele erau date din când în când interviuri 
luate cetăţenilor de pe stradă. Reporterii erau deseori 
refuzati cu cuvintele: „Nu am nimic de spus”. Dar existau 
unii care erau dornici să-şi exprime părerile pro sau contra. 
Unul dintre aceştia, o femeie, vorbea. acum, fața ei 
umplând pentru o clipă ecranul. Dedesubtiapărea numele ei 

şi numărul cardului de identitate, scrise cu litere portocalii 
strălucitoare. | 

“Donna Lee Cloyd era o femeie frumoasă, de înălțime 
medie, cu piele măslinie, părul blond şi nişte ochi albaştri 
a căror culoare deschisă se putea datora depigmentării. 
Roba ei nu era aceeaşi ca atunci când Duncan o văzuse 
ultima dată, dar purta ec pantofi galbeni, cu tocuri 
mari. 

— Faţa! Semnul de pe fruntea ei! spuse Duncan. 

Snick se încruntă, apoi zâmbi. 

— Femeia care ne-a adus bileţelul, la scurt timp după ce 
am sosit în LA, zise ea. Mesagerul OMC. 

‘Pe fruntea Donnei Lee Cloyd era un tatuaj, o zvastică 
mică şi neagră, pe dreapta, simbolul sectei gautama origi- 
nale. 

— Nu cred un cuvânt din acel mesaj revoltător, spunea 
ea, cu o față foarte serioasă. Sper că copoii, adică organicii, 
îi vor prinde pe aceşti criminali îngrozitori şi îi vor aduce 
în fața justiţiei. . 

— Mulţumesc, cetățeană, spuse reporterul. 

„ Faţa lui Cloyd dispăruse şi fusese înlocuită de a unui 
bărbat. Duncan spuse ecranului să dea înapoi înregistrarea 
şi să se oprească când fața ei era în prim plan. Îşi notă 
numărul cardului de identificare pe carneţelul de pe măsuţa 
de cafea din fața canapelei. Apoi chemă fişierul turnului şi 
scrise adresa ei. 

— E clar că vrea să se acopere, spuse Snick. Ai zice că 
iubeşte guvernul, iar pe noi ne urăşte de moarte. 

— Tu nu ai face la fel? zise Duncan. 

Cu numai câteva săptămâni în urmă, când Duncan, 
Padre Cabtab şi Snick ieşiseră din stația de imigrare ca să 
meargă în Complexul La Brea Tower, acea femeie se 
apropiase de ei. Părea că vrea să le spună ceva, dar în loc 
de asta îi strecurase ui bilețel lui Duncan şi plecase repede. 

Pe notă erau instrucțiuni să se întâlnească cu cineva 
necunoscut, la ora 9.00 p.m., la Snorter. Aceasta era o ta- 
vernă din apropierea locuinţelor lor, la nivelul doisprezece, 
aproape de marginea vestică a zonei blocului de vest a tur- 
nului. Persoana necunoscută avea să-l recunoască şi să sta- 
„bilească contactul cu ei. 

Cloyd era curier pentru grupul subversiv numit pe vre- 
mea aceea OMC, grup care le făcuse rost de cele trei 1den- 
tități noi şi de apartamente. Nu o mai văzuseră de atunci. 
„Până acum. 

Adresa ei era un apartament pe strada Tripitaka nr. 
364, nivelul 12. Profesiunea: organizator/cercetător de 
date, liber profesionist, autorizat să muncească în orice 
departament non-guvernamental. GS 0,5. Asta însemna: pe 
jumătate subvenţionat de guvernul naţional. 

— Locuieşte într-o secţiune a sărăntocilor, spuse Snick. 

— Californienii ar fi spus că e o secţiune a moluştelor, 
zise Duncan. | 

— O sărăntoacă, spuse ea, nereuşind să-şi ascundă dez- 
gustul din voce. 

— Hei, sunt doar nişte oameni care preferă să nu 
muncească normă întreagă, pentru a avea mai mult timp 
liber. 

— Paraziţi, zise ea. Ce s-ar întâmpla dacă toată lumea ar 
vrea să muncească doar din când în când, sau deloc? 

— Important este că doar o mică minoritate face asta. 
Dar să trecem peste. Este irelevant pentru ceea ce trebuie 
să facem noi. | 

Cum văzuse numele Barry Gardner Cloyd lângă al 
Donnei în fişier, îl verifică şi pe acesta. Barry era soţul 
Donnei şi locuia în acelaşi apartament. Atunci când 
muncea, el era chelner la un restaurant de clasă, patronat de 
oficiali şi tehnicieni înalți ai guvernului. Deşi era marcat 

drept credincios, ca şi Donna, i se permisese să muncească 
într-un restaurant, pentru că acesta era proprietate privată. 

— O sursă bună de informaţii pentru o organizație sub- 
versivă, spuse Duncan. Mâncarea şi băutura dezleagă lim- 
bile. - | 

__—Mă îndoiesc că a făcut ceva cu ceea ce a auzit,- 
trăgând cu urechea, spuse ea. 

Era furioasă pe organizația căreia ea şi Duncan îi 
aparținuseră pentru scurtă vreme. Duncan nu o condamna 
pentru asta, căci grupul încercase să-i ucidă, atunci când 
crezuseră că reprezentau un pericol pentru ei. Dar el era de 
părere că dacă reuşeau să pătrundă mai adânc în interior, să 
se apropie de conducător, ar fi putut să folosească grupul. 
Immerman (Ananda) organizase grupul care se autodenu- 
mise, printre altele, PUPA şi OMC. Dar el era mort. In con- 
. secinţă, altcineva preluase totul. Asta dacă OMC-ul nu se 
dezintegrase la moartea conducătorului ei. Oricum, 
Immerman nu era şeful local şi acea persoană era posibil să 
conducă grupul, încă. 

Nu puteau afla asta decât într-un singur mod. 

Ii explică lui Snick ce vroia să facă, arătând spre ecra- 
nul mare pe care erau afişate hărțile nivelelor 125 şi 12. 

` — Liftul particular cu care am urcat cu Lair şi Kingsley 
este la stânga, când ieşi pe uşă. Dar dacă o iei la dreapta, 
ajungi la şirul de lifturi publice. Luăm un lift public până 
la nivelul 12. Coborâm aproape de Blue Moon Plaza. 
Mergem pe Eight-Ways Causeway cale de patru blocuri, 
apoi cotim pe Tripitaka Street. Trebuie să trecem pe lângă 
patru colțuri cu monitoare de stradă. 

— Şi pe lângă cine ştie câţi poliţişti care se vor uita la 
noi. 

— Da, dar va fi vorba de rutină. Probabil că ei încă mai 
cred că am fugit în păduri. 

Snick ridică din umeri. 

— Trebuie să mănânci mărul ca să descoperi dacă e 
otrăvit. Sau să i-l dai altcuiva să muşte din el, dar nu mai e 
nimeni aici. 

Sacii de umăr erau împachetaţi şi pregătiţi pentru 
plecare. Îi ridicară şi Duncan începu să dezactiveze ecra- 
nele-pereţi. Se opri ŞI apoi spuse: 

— Stai! Vreau să văd asta. 

- — Talk-show-ul de pe 28? întrebă Snick. 

— Da. 

Subiectul era uciderea lui Ananda. 


Capitolul 9 

Criminalistul, un profesor din Turnul Universității, 

conform subtitrării cu alb, spunea: 

— Ceea ce nu înţeleg, printre altele, este cum au reuşit 
să intre presupuşii criminali în apartamentul consilierului 
mondial. Din rapoartele pe care le-am văzut, nu există 
semne de intrare forţată, cu excepţia celor făcute de orga- 
nici, când au răspuns la apelul individului care îşi spune 
Caird. Şi cum e posibil ca numai trei oameni, deşi foarte 
bine înarmaţi, să fi ucis toţi acei bodyguarzi înarmaţi? Mai 
mult, cum au ştiut presupuşii criminali că Ananda era în 
apartament. Conform ştirilor şi din cele spuse de organici, 
apartamentul consilierului nu era listat în fişierul oraşului. 
Nimeni nu ştia că Ananda aveau un apartament acolo. De 
asemenea... = 

— Scuză-mă, profesore Shinn, zise gazda emisiunii. 
Câte o întrebare, pe rând. Maior Hafiz, vreți să răspundeti 
la prima întrebare? Cum au intrat criminalii în apartamen- 
tul consilierului. | 

— Nu pot răspunde la asta pentru moment, zise maiorul 
Hafiz. Dar... 

— Şi cum au reuşit criminalii, presupuşii criminali, 

“spuse Shinn, să treacă peste toate sistemele de securitate 
electronice şi să transmită acele mesaje televizate? 

Gazda: Vă rog, profesore Shinn. Fără întreruperi. 

— Mă bucură că unii oameni nu înghit pe nemestecate 
tot ce le spun autorităţile, zise Duncan. Poate că vor exista 
mai mulți ca Shinn. 

Până atunci, guvernul permisese cetățenilor să-şi 
exprime părerile referitoare la motivele lui şi ale lui Snick. 
Dar dacă încercau să muşamalizeze totul pentru că prea 
mulți puneau întrebări ca ale lui Shinn, atunci ar fi produs 
o furtună de proteste. Mai mult, cetăţenii furioşi s-ar fi 
întrebat de ce guvernul nu le respecta drepturile consti- 
tuțonale. 

Guvernul avea o mare problemă pe cap, dar el nu-l 
compătimea pentru asta. 

Imbrăcaţi în uniforme ieşiră pe aceeaşi cale pe care 
intraseră şi închiseră trapa în urma lor. Soarele strălucea 
puternic. Sateliții le înregistrară mişcările până când intrară 
în casa de acces. După aceea, aveau să fie filmaţi de moni- 
toarele din casa scărilor şi de pe holuri şi străzi. Asta nu 
însemna nimic, cu excepția cazului în care fuseseră postați 
organici care să urmărească toate înregistrările făcute pe 
Coasta de Vest. Se îndoia că se întâmplase aşa ceva. Nu 
exista nici pe departe suficient personal pentru asta, iar cei 
disponibili verificau probabil filmele făcute în deşert şi 
păduri, de pe o zonă foarte întinsă. 

Când copoii aveau să afle că el şi Snick fuseseră în 
turn, aveau să deruleze probabil toate benzile monitoarelor 
din acea zonă. Dar atunci era deja prea târziu. 

Imediat ce ajunseră în casa de acces, se schimbară, 
punându-şi perucile, pălăriile şi robele. Nu erau aceleaşi 
pe care le folosiseră atunci când părăsiseră apartamentul, 
joi. In apartamentul lui Ananda găsiseră o multime de cos- 
tume şi peruci, în dulapul lui şi în cele ale servitorilor lui, 
bărbaţi şi femei. Acum, îmbrăcaţi altfel, coborâră treptele 
până la nivelul 10. De acolo intrară pe uşi şi păşiră în trafi- 
cul după-amiezii. 

Cu excepţia etajelor de la bază şi al celui mai de sus ale 
turnului, celelalte respectau acelaşi tipar în interiorul 
diametrului de un kilometru şi jumătate. Văzut de dea- 

“supra, fiecare dintre cele 123 de nivele arăta ca ţinta unui 
arcaş. Centrul țintei era piaţa centrală mare. Şoselele erau 
cercurile. Patru străzi drepte porneau de la perimetru, tra- 
versau cercurile şi se întâlneau în piaţa centrală. Arterele 
de circulație drepte şi circulare intersectau pieţe mai mici, 
în care se aflau magazine, săli de gimnastică, patinoare, 
săli de bowling, teatre „live”, taverne de cartier şi disco- 
teci. | 


Duncan şi Snick ieşiseră din casa scărilor la intersecția 
lui Eight-Way Causeway, cercul de pe perimetrul exterior, 
şi Blue Moon Street, care traversa turnul pe axa est-vest. 
Porniră pe trotuarul plin de pietoni. Strada era şi ea aglo- 
merată de biciclişti, triciclişti şi câteva maşini electrice. O 
maşină de patrulare a poliţiştilor trecu pe lângă ei, cei doi 
organici dinăuntru privind pietonii din spatele unor 
ochelari cu lentile octogonale mari, întunecate. Duncan şi 
Snick mergeau încet, având grijă să se ferească cât mai 
mult posibil, dar fără să trezească atenţia. Mergeau aproape 
de partea frontală a apartamentelor şi îşi potriveau pasul cu 
cel care mergeau pe partea exterioară a trotuarului. 

Maşina de patrulare trecu mai departe, se pare fără ca 
organicii să-şi dea seama că trecuseră pe lângă cei doi 
fugari. | 

Tavanul albastru ca cerul al nivelului 10 era plin de 
nori albi lunguieţi. Deasupra acestora se mişca o imitație 
de soare. Poziţia lui era identică cu cea a soarelui real, din 
exteriorul turnului. La toate nivelele, cu excepția primului 
şi ultimului, exista un soare ziua şi o lună noaptea (dacă era 
lună şi la exterior). O iluzie optică făcea ca soarele să fie în 
poziţia corectă pe „cer”, indiferent unde stăteai, la capătul 
estic sau vestic al străzii, sau în piaţa centrală. Temperatura 
era întotdeauna de 24 grade Celsius, iar viteza vântului era 
de cinci kilometri pe oră. 

În timp ce pietonii grăbiţi treceau pe lângă el, Duncan 
prindea frânturi de conversaţie. 

—... a spus că Ananda era ca acel calif Harun al-Rashid 
— mergea printre cetăţenii LA-ului ca şi cum ar fi fost unul 
dintre noi... deghizat... vroia să ştie ce gândeşte omul 
obişnuit... cine naiba a fost Harun al-Rashid? O ` 

— N-ai văzut niciodată serialul „Nopți arabe”? Pe ce 
lume MIR a 

„. copoii nu răspund la toate întrebările. Le evită. 
.„ dacă ne ascund cu adevărat realitatea despre acest 
FII, v va a trebui să plătească şi... 
.. atât de multe personalităţi încât e năucitor. Nu e de 
ef e abea dacă e nebun. | 
„.. tipul minte. Numai două miliarde? Ce e cu por- 
a asta? | 

— ... trebuie să-i admiri. Ai mai auzit de altcineva care 
să scape atât de mult după ce şi-a bătut joc de copoi? 

— De şapte ori mai mult? Dacă e adevărat, şi trebuie să 
fie, atunci nu trebuie decât să-l testeze, iar nenorociţii din 
guvern nu vor avea cum să nu ni-l dea şi nouă. 

— + pleavă, nişte nenorociţi. Aceşti doi criminali ar 
“trebui să fie închişi pe vecie, fără televizor şi... 

Duncan şi Snick înaintară până în piață, mergând încet, 
ca nişte cetăţeni inocenți. Acolo intrară într-un magazin 
mare şi apoi pe o uşă deasupra căreia scria: S&S. Aceea 
era o cameră de odihnă publică, în care pentru moment 
erau numai câțiva oameni. Intrară în separeuri diferite şi se 
dezbrăcară de robe, peruci şi pălării. După ce îşi puseră 
altele, pe care le scoseseră din sacii de umăr, ieşiră din 
magazin. Mai merseră câteva cvartale şi ajunseră la un şir 
de lifturi publice. Duncan apăsă butonul pentru nivelul 12. 
Uşile se deschiseră şi intrară în lift, în care se mai aflau 
doar câțiva pasageri. Cetăţenii unui nivel treceau rareori în 
altul. 


Ea ARE 


DAY WORLD - TERMINUS 

Coborâră la nivelul 12 şi merseră până găsiră un alt 
magazin. Aici repetară procedura de la nivelul 10. Câteva 
` minute mai târziu, erau la colţul dintre străzile Nine Sages 
ŞI Wickendford. Acolo, cotiră la dreapta. 

Monitoarele din partea de sus a stâlpilor cu semafoare 
din fiecare colţ erau la trei metri înălţime şi erau formate 
din două pătrate subţiri, cenuşii, plasate î în unghi drept unul . 
fată de celălalt. Până acum, nu suprapuseseră imaginile cu 
Duncan şi Snick cu cele ale computerelor de la cartierul 
general. Altfel, cei doi ar fi fost încercuiți de mult de 
poliţişti. 

Sau poate că, îşi spuse Duncan, organicii aveau ordin 
să-i urmărească de la distanţă, în speranța că-i vor conduce 
la alti ilegalişti. 

Puțin probabil. Erau prea dornici să-i prindă pe 
Duncan şi Snick cât mai rapid posibil şi să-l ducă la o 
secţie de poliţie. Sau unde aveau ordin să-i ducă. Cei doi 
erau prea alunecoşi, le scăpaseră de prea multe ori printre 
degete. | 

Incă patru intersecţii şi alte perechi de monitoare în 
fiecare. Se apropiau de destinaţia lor. In mod normal, cum 
acela era un district rezidențial, pe trotuare ar fi trebuit să 
fie puţini oameni. Dar acum erau multi pe stradă, discutând 
apitați cu vecinii lor, gesticulând frenetic, unu fluturând | 
copiile mesajelor lui în mâini. Duncan nu vroia să fie văzut 
intrând în apartamentul lui Cloyd. Dar trebuiau să meargă 
mai departe, ca şi cum ar fi avut treburi acolo. 

Ca la majoritatea apartamentelor, partea frontală a 
casei familiei Cloyd era un ecran uriaş. Duncan se opri şi 
îl studie. Ceea ce setează chiriaşii pe ecranele exterioare 
ale caselor lor le dezvăluie deseori psihicul. Imaginile şi 
formele multicolore care se succedau rapid păreau să fie în 
„esenţă religioase. Pe fundal era un fulger şi un nor întune- 
cat de furtună, din spatele căruia strălucea partea de sus a 

soarelui. Norul se umflă şi umplu peretele, repezindu-se 
spre privitor. Apoi fulgerele se înmulțiră şi deveniră tot 
mai strălucitoare, încât acum figurile erau iluminate clar, 
înainte să dispară din nou în întuneric. 

Una dintre ele era Buddha, convenţionalul Buddha 
mongoloid stând în poziția clasică. Acesta se repezi în aer 
şi se transformă într-un prinț hindus tânăr şi frumos, 
Siddhartha. Imaginea se izbi şi se contopi cu a unui înger - 
cu piele albă şi aripi, apoi deveni un corp alungit, aripile 
devenind fulgere. Din gura lui ţâşni o femeie cu piele măs- 
linie şi aspect indian, iar din gura ei ieşi un bărbat ce semă- 
na cu Christos, care scoase din buzele încercuite de barbă 
un arab — Mahomed? — care scoase şi el din gura larg 
deschisă un amerindian — Hiawatha? — care vomită un 
coiot, care scuipă o creatură pe jumătate om, pe jumătate 
coiot — mitul amerindian al lui Old Man Coyote? — care 
scoase un iepure alb uriaş — Owasso al indienilor ojibway? 
— din a cărui gură uriaşă ieşi un păianjen uriaş şi negru — 
Nandi, vicleanul păianjen din Africa? 

Metamorfozele parcă nu se mai terminau, dar în cele 
din urmă se încheiară cu un copil înconjurat de flăcări. 
Apoi ciclul porni de la început, cu Buddha. 

Snick îl prinse pe Duncan de braţ şi zise: 

— Dumnezeule! Faţa lui Buddha! E a ta! 

Într-adevăr, semăna cu el. Dar dispăru prea repede ca 
să fie sigur. 

— Probabil că ţi-au programat faţa chiar azi, spuse 
Snick. Asta înseamnă că sunt de partea ta, că te admiră. 

— O prostie, zise el. S-ar putea ca un polițist care trece 
pe aici să observe asemănarea. 

— Nu, este prea rapidă ca să o observi dacă nu te uiţi cu 
atenţie. 

Duncan apăsă pe sonerie. 

De la monitorul de deasupra uşii se auzi vocea unui 
bărbat. 

— Cine este? 

Cei dinăuntru puteau să-i vadă pe el şi pe Snick. 
Duncan ridică privirea. 

— Trebuie să discutăm cu tine... cetățene Cloyd. 

— Avem nişte probleme personale, deocamdată. Cine 
sunteţi? 

Duncan deschise. gura să-i spună că şi el avea nişte 
probleme şi că erau foarte urgente. Dar se auzi vocea unei 
femei, care strigă: 

— Barry, este el! Şi e şi femeia! 

— Cine? spuse bărbatul. 

După câteva secunde, adăugă: 

— Dumnezeule! Ai dreptate! Dar ce...? 

Se auzi vocea unei alte femei, tare şi speriată: > 

— Nu! Nu-i lăsaţi să intre! Trimiteţi-i de aici până... 

Sunetul fu oprit. 

Uşa se retrase în nişa din perete. Duncan păşi în ca- 
mera de zi, urmat îndeaproape de Snick. Familia Cloyd 
stătea lângă o canapea şi se holba la el. O femeie cu păr 
negru lung fugea pe hol. Dispăru pe o uşă din dreapta ei. 
Duncan ştia că uşa respectivă ducea în camera de stonare. 

Duncan alergă pe lângă cei doi Cloyd pe hol şi intră pe 
“uşă. Teama lui că femeia avea să utilizeze un perete-ecran 
ca să cheme organicii era nefondată. Ea se apropie de el, 
zâmbind strâmb. 

— Am intrat în panică, spuşe femeia. Nu vroiam să ştiţi 
că sunt aici. Sunt din... 

— ... OMC? | 

Ea se opri, ochii mărindu-i-se puţin. 

— Da. Deşi a fost OMC, apoi PUPA şi acum este altce- 
va. De unde ştii? 

— Am ghicit. Sistemul acesta blestemat al celulelor 
folosit de OMC... maxim un contact o dată, fiecare să ştie 
numai un singur alt membru. 

leşi pe hol şi o aşteptă pe femeie să-l urmeze şi apoi să 
pornească în faţa lui. La întoarcerea în camera de zi, îi găsi 
pe cei doi Cloyd pe canapea, Snick stând lângă uşă. Avea 
mâna în robă, gata să scoată pistolul. Duncan ridică gean- 
ta femeii, pe care aceasta o abandonase în fuga ei, şi îi goli 
conținutul pe măsuţa de cafea. 

— Ce...? începu ea, apoi închise gura. 

Grămada era ceea ce era de aşteptat să găsească în 
geanta unei civile, cu excepția unui singur articol. Micuţul 
spray cu DA. Deţinerea lor de o persoană care nu făcea 

parte: din departamentul organic era crai șI: chiar ŞI 
organicii le foloseau în condiţii foarte stricte. - 

Duncan ridică tubul şi zise: 

— Aveai de gând să-l foloseşti asupra familiei Cloyd? 

Femeia aprobă din cap. 

— Este o măsură de securitate pe care o luăm de câte ori 
este nevoie. În situaţia prezentă... 

Flutură mâna, în semn că acum totul se ducea de râpă. 

— Care e numele tău şi numărul cardului de identitate? 

— Oh, nu, nu vă pot spune! Ar fi prea periculos! 

Duncanese adresă celor doi Cloyd. 

— Ce nume foloseşte ea atunci când lucrează cu voi? 
Este singurul vostru contact? 

Donna Cloyd vorbi înainte ca soţul ei să apuce să- 
deschidă gura. 

— Nume de cod FOX. Şi, da, ea este singurul nostru 
contact. 

Ezită şi Duncan ridică tubul de DA, spunând: 

— Ar fi mai bine să-mi spui tot adevărul. 

Femeia ridică din umeri. 

— Hm, bine, oricum ai scoate totul de la mine. Deşi nu 
e cazul să fii atât de ameninţător. Suntem de partea ta. 
Toată lumea din acest apartament este din OMC, cu 
excepţia celor de vineri. Lăsăm mesaje unii pentru ceilalți, 
atunci când ni se ordonă asta. 

Duncan făcu semn spre Snick. 

— FOX, dă-i cardul tău de identitate. 

— Mă bagi în mare necaz! se tângui femeia. 

— Dă-r-l. 

Foarte palidă la faţă şi tremurând, femeia îşi scoase 
medalionul de la gât, imitație de aur, la capătul căruia era 
atârnat cardul de identitate. Snick luă cardul lunguieţ 
albastru şi îl introduse într-o fantă din perete. În partea de 
sus a ecranului apărură numele, Harper Sheppard Jaccoud, 

şi numărul cardului. Imaginea ei se rotea încet, aşa încât să 
poată fi văzută din față, profil, spate şi din nou profil. Apoi 
imaginea, încă învârtindu-se, se micşoră, şi jumătate din 
ecran se umplu cu datele ei biografice. 

Locuia la nivelul 14 şi lucra cu normă întreagă, şase 
ore, ca tehnician laborant pentru un departament de cer- 
cetare bio-chimică parţial privat, dar parţial subvenţionat 
de guvern. Era necăsătorită şi fără copii. Până cu zece 
sub-săptămâni înainte trăise cu un bărbat, J ohnson Chu 
Goldstein, tehnician de aeronave. 

— Goldstein? zise Duncan. Şi el e OMC? 

— L-am propus drept candidat, spuse Jaccoud. Dar mi . 
s-a spus că bea prea mult şi că vorbeşte prea mult. Nu cred 
că acesta a fost motivul real, dar a fost respins. Nu bea 
chiar aşa de mult. 

— Poate că face deja parte din OMC, dar cei de sus nu 
au vrut ca tu să ştii asta, zise Snick. 

Jaccoud păru şocată. Se aşeză pe canapea, lângă cei 
doi Cloyd. 

— Sunt sigur că ați văzut cu toții ştirile, spuse Duncan. 
Ceea ce nu ştiţi este că consilierul mondial Ananda a fost 
şeful OMC-ului şi Dumnezeu ştie al câtor alte organizaţii 
subversive. Este mort, dar sunt sigur că poliţiştii l-au 
interogat sub DA, înainte să moară. Doar dacă nu era în. 
comă. Eu aşa sper. Oricum, cineva i-a luat locul ca şef al 
OMC-ului — asta dacă identitatea persoanei respective nu a 
fost dezvăluită de Ananda. Voi risca, sperând că nu este 
cazul. Deci, iată ce am de gând să fac. Voi urca pe scara 
ierarhiei, până voi găsi acea persoană. 

Arătă spre Jaccoud şi spuse: 

— Tu eşti a doua treaptă. 

— E o nebunie! zise ea. Şi este imposibil! Nu ştiu cine 
este legătura mea superioară. Nu am văzut-o decât o sin- 

gură dată. Eu primesc mesaje prin TV, care pentru neiniţi- 
ați par o conversaţie inofensivă. 

— Cu ce ocazie ai văzut-o? 

— Am fost convocată o dată ca să mă intâlaeic cu acea 
femeie. Într-un depozit, la scurt timp după ce am fost 
recrutată în OMC. 

— Recrutată de cine? 

Jaccoud întoarse capul şi se uită la Donna Cloyd, care 
stătea lângă ea. 

— Ea m-a recrutat. Este verişoara mea. Ne cunoaştem 
din copilărie. Ea este cea care m-a convins să intru în orga- 
nizaţie. 

— La naiba! zise Donna. N-ar fi trebuit să spui... 

Jaccoud o întrerupse. 

- Ce mai contează? Oricum m-ar fi interogat cu 
„DA-ul. 

Se uită la Duncan şi întrebă: 

— Nu-i aşa? 

El aprobă din cap. 

— De aceea e mai bine să nu minți. Acum, descrie per- 
soana care e legătura ta superioară. 

Nu fu surprins când ea termină de vorbit. Experiența 
lui personală în ceea ce privea contactul cu o persoană din 
eşalonul superior al OMC-ului era identică cu a ei, cu 
excepția faptului că el se întâlnise cu respectiva persoană 
intr-o sală de sport. Acea persoană misterioasă purtase 
glugă, fusese mascată, cu o robă largă şi vorbise printr-un 
aparat de distorsfonare a vocii. 

Se lăsă tăcere pentru o clipă. Apoi, Jaccoud spuse: 

— Oh, la naiba, oricum ai afla de la mine, dacă îmi 
administrezi DA! Nu ar fi trebuit să o fac! Ştiam că era 
interzis, că era periculos şi prostesc! O mare tâmpenie! Dar 
eram prea curioasă! Nu m-am putut abtine! Am urmărit-o, 
după ce a părăsit sala! 

Duncan zâmbi. 

— A fost o prostie! Şi periculos. Dacă ar fi aflat ce ai 
făcut, acum ai fi moartă. 

Bănuise că ea îşi urmărise persoana de legătură atunci 
când se referise la ea ca la o femeie. 

— Oh, Dumnezeule, doar nu o să le spui? zise Jaccoud. 

— Vom păstra acest secret între noi, spuse Duncan. 
Corect? întrebă apoi, privindu-i pe cei doi Cloyd. 

Barry Cloyd se trase de un colţ al mustăţii lui dese şi 
zise: 

— Foarte corect. Din momentul în care ştim asta, sun- 
tem în pericol la fel de mare ca FOX... ca Jaccoud. 

— Imi pare foarte rău, zise slab Harper Jaccoud. 

— Ai urmărit-o. Care e numele ei, adresa, şi numărul de 
identitate? întrebă Duncan. Sau nu ştii? 

Jaccoud inspiră adânc şi spuse: - 

— Ba ştiu. 

După o pauză, îi spuse informaţia, încet şi chinuit, ca 
şi cum ar fi scos fiecare cuvânt pe rând din gât, cu frânghii 
făcute din sârmă ghimpată. 

Jaccoud se strecurase după legătura ei şi o urmărise din 
spatele unei grămezi de cutii. Ajunsă într-un colţ întunecat, 
femeia îşi scosese articolele cu care se deghizase, le băgase 
într-un sac de umăr şi ieşise din depozit. Jaccoud, încă spe- 
riată, dar impulsionată de acea curiozitate prostească, o 
urmărise de la distanță. Femeia luase liftul până la presti- 
giosul nivel 125. Jaccoud aşteptase ca indicatorul liftului 
să arate la ce etaj se oprise. Apoi luase un alt lift şi 
coborâse din acesta exact la timp ca să vadă spatele femeii, 
când aceasta cotea la capătul unui coridor lung. Jaccoud 
alergase până la acel colţ şi se uitase după el. Inima i se 
strânsese de încă. O văzuse pe femeie intrând pe o uşă. 
După ce uşa se închisese, Jaccoud se dusese şi notase 
adresa. 

Când se întorsese în apartament, apelase fişierul turnu- 
lui şi văzuse cine locuia în acea zi la acea adresă. 

— Nu o să-i spui că am urmărit-o, nu? 

— Nu e nevoie, zise Duncan. 

Femeia era Lin Cozumel Erlend, căpitan-detectiv la 
secţia 2 de la nivelul 111. 

— Când am aflat că era organic, am fost şi mai speriată. 
Oare era o OMC fidelă? Sau un polițist care se infiltrase? 
Nu puteam să o raportez unui superior, pentru că ea era 
superiorul meu. Chiar dacă aş fi avut pe altcineva căruia 
să-i raportez, tot nu aş fi putut. Astfel aş fi recunoscut că 
nu am ascultat ordinele. 

— Vom afla noi dacă e de bună credință sau e spion, 
zise Duncan. Mă îndoiesc să fie aşa. Tu şi cei doi Cloyd şi 
cine ştie câți alții aţi fi fost ridicați de mult, dacă nu era o 
OMC autentică. i 

Îi făcu semn lui Snick. Aceasta se apropie de Jaccoud 
cu tubul de DA în mână. Jaccoud se lăsă pe spate, spunând: 

— V-am spus adevărul. Chiar e necesar:să faceţi asta? 

- — Cred că ai spus adevărul, zise Duncan. Dar trebuie să 
fim siguri. 

Snick întinse mâna cu tubul şi apăsă cu un deget 

butonul din vârful acestuia. Pulberea de culoare violetă 
lovi faţa lui Jaccoud. Câteva secunde mai târziu, femeia 
era inconştientă. Interogatoriul dură jumătate de oră, dar 
Duncan nu află prea multe în plus față; de ceea ce ea îi 
spusese deja. Fu mulţumit totuşi că ea nu era un spion. 
„ Apoi veni rândul celor doi Cloyd. De la ei nu află nimic 
în plus, decât că şi ei erau membri sinceri ai OMC-ului. Dar 
nu era necesar să dovedească asta, îi spuse Barry Cloyd. În 
definitiv, fuseseră interogaţi de câteva ori, în aceleaşi 
condiții, de legătura lor superioară şi de alti OMC care 
locuiau în âcel apartament. Duncan ştia asta, dar insistase 
să-i interogheze şi el. 

— E posibil ca oamenii să-şi schimbe credința, dintr-un 
motiv sau altul. Sau poate că ai fost descoperit şi forţat să 
acţionezi ca agent al copoilor. Nu cred asta, dar trebuie să 
mă asigur. Nu am ajuns până aici având încredere în 
oameni. Cu excepţia partenerei mele. 

Nu fu surprins când, după ce Jaccoud şi familia Cloyd 
îşi recăpătară conştiinţa, aceştia insistară să-i interogheze 
cu DA pe el şi pe Snick. 

— V- -aş lăsa să o faceţi, în alte circumstanţe, zise el. Dar 
voi ştiţi sigur cine suntem. Ne-aţi văzut destul de des la 
TV. Nu vreau să pierd timpul fiind interogat de-voi. 

Îi întrebă dacă puteau face rost de carduri de identitate 
false pentru el ŞI Snick. 

— Cu peruci, machiaj, o barbă falsă şi folii pentru 

amprente, pentru eventualitatea că va trebui să ne identi- 
ficăm în acel mod. . 

Barry Cloyd sări în picioare. 

— Aveţi de gând să ieşiţi iar pe străzi? Dar puteţi să vă 
ascundeţi foarte bine aici! De ce să riscaţi? 

— Vom folosi acest loc, spuse Duncan. Dar de acum 
încolo mă voi ascunde numai când e absolut necesar. 
Atunci când există o şansă să atacăm, atacăm. 

Barry Cloyd se lăsă să cadă greoi pe canapea. 

— Vă vor prinde, mai devreme sau mai târziu. Probabil 
mai devreme! Ceea ce înseamnă că ne vor prinde şi pe noi. 

Duncan nu-i spuse că era imun la DA. Cu cât ştiau mai 
puţini asta, cu atât mai bine. Desigur, dacă era sa ŞI 
Snick, ea, nefiind imună, ar fi spus totul. 

— Această OMC nu mai este o organizaţie de issic, 
zise Duncan. Este vremea să atacăm. Sunteti cu toții băgaţi 
în asta, fie că vă place sau nu. 

— Nu eşti superiorul nostru! zise Donna Cloyd. 

Zvastica de dreapta de pe fruntea ei era acum şi mai 
întunecată, din cauza palorii feţei. 

— Preiau conducerea, spuse el şi îşi plasă mâna pe patul 
armei Cu protoni. Are cineva ceva de comentat? 

Cei trei rămaseră tăcuți. ; 

— Repede, puteți să ne faceți rost de acte şi de alte 
chesti1? 

Harper Jaccoud aprobă din cap şi spuse: 

— Va fi riscant, mai ales acum. Dar se poate face. Nu 
pot rezolva azi. Va trebui să aşteptaţi până martea urmă- 
toare. 

Duncan nu vroia să stea în apartament o ob-săptămână 
întreagă. O luă pe Snick de-o parte şi îi spuse încet. 

—. Numai unul dintre noi poate merge după Erlend. 
Celălalt trebuie să stea aici să-i păzească pe cei trei. Nu 
vreau să încerce să o avertizeze pe Erlend. 

— De ce ar face-o? 

— Nu ştiu de ce, dar cine ştie ce le trece prin minte? 

— Am putea să-i „adormim” din nou şi să-i întrebăm 
dacă vor să o avertizeze. ` | 

— Simpla întrebare s-ar putea să le bage această idee în 
cap. DA-ul poate avea efecte foarte ciudate uneori. In plus, 
nu vreau să mergem prea departe cu ei şi să ne devină 
ostili. 

— Familia Cloyd pare să te admire tare mult. Altfel nu 
ar fi pus faţa ta pe Buddha de pe ecranul din faţa aparta- 
mentului. 

— Dar Jaccoud? 

Ea se încruntă, apoi spuse: 

— OK. Du-te tu la Erlend. Eu rămân. Asta şi vroiai, nu? 

Duncan aprobă din cap. 

— Dă-mi tubul cu DA. 


Capitolul 11 


Duncan era singur în lift, în timp ce urca. spre nivelul 
125. Deşi părea liniştit, chiar fericit — fluiera în surdină un 
cântec nou, Come One, Come All — era extrem de conştient 
de existenţa monitoarelor pe lângă care trecuse şi pe lângă 
care urma să treacă. Printre acestea numărându-se şi mo- 
nitorul din cutia liftului, instalat acolo pentru siguranţa 
pasagerilor, bineînţeles. 

Până acum, tychenonii pe care îi plăcea să-i creadă 
adunaţi deasupra lui îi purtaseră noroc. Peruca şi roba colo- 
rată îl ajutaseră, la fel şi faptul că îşi băgase vată sub buza 
de sus şi că mergea într-un stil diferit. 

Nu sunase din apartamentul familiei Cloyd pentru că pe 
ecranul ei ar fi apărut automat numărul de origine al apelu- 
lui. Cum nu avea nici un card de identitate pe care să-l poată 
folosi liniştit, nu-i putea telefona nici de la vreun telefon 
public. Şi chiar dacă ar fi avut, nu ar fi putut acoperi porti- 
unea video, aşa încât să-şi ascundă fața, fără să o facă să 
devină bănuitoare. 

Liftul se opri. leşi în Blue Dolphin Hall, nivelul 125. 
Acesta arăta la fel ca toate celelalte coridoare, singura 
diferență reprezentând-o afişajele de pe frontispiciul 
apartamentelor. Porni pe Blue Dolphin Hall, coti, merse pe 
un alt hol, coti din nou. şi ajunse în faţa uşii 1236 de pe 
Piggutt Hall. Singurii observatori de pe hol erau moni- 
toarele de la capetele lui. Apăsă soneria, observând în 
acelaşi timp că mecanismul încuietorii uşii fusese înlocuit. 
Trecură câteva secunde, după care vocea unei femei se auzi 

de deasupra. Ea pierduse câteva clipe ca să îl verifice, 
înainte să răspundă. 

— Cu ce te pot ajuta? 

— Eşti căpitanul Erlend? 

-— Da. Cine eşti? 

Vocea ei era încordată. 

— OMC, spuse Duncan. PUPA. WABASSO. 

Ultimul era numele curent al organizației la care 
Duncan avea să se gândească întotdeauna sub denumirea 
OMC. Aflase noul nume de la Jaccoud. 

Urmă o tăcere lungă. Probabil că Erlend era şocată. 

— Mai e cineva cu tine? zise ea. 

— Nimeni, după cum poţi să vezi, spuse Duncan. 

O nouă tăcere lungă. 

— Nu e bine -să stau prea mult aici, spuse el. 

Uşa începu să se deschidă. Cineva vorbea înăuntru — 
un program de ştiri. Duncan păşi în fată, aşteptând ca uşa 
să se deschidă suficient ca să poată intra. Se opri când abia 
avea loc să-şi treacă umerii. Erlend, o roşcată înaltă într-un 
halat de casă, stătea în mijlocul camerei de zi. Mâna ei 
dreaptă se legăna, ţinând o armă cu protoni îndreptată spre 
podea. Era clar că nu ştia sigur ce era cu el şi era pregătită 
pentru orice. Sau aşa credea ea. 

— Uşă! Închide-te! spuse ea, după intrarea lui. 

Când uşa începu să se închidă, Duncan mişcă mâna 
stângă pe care o ţinea la spate. 

— Stai, spuse ea. Mâinile... 

Raza violet a armei lui, fixată pe paralizare medie de la 
distanță mică, o izbi pe Erlend în piept. Ea îşi ridicase arma 
spre el, dar genunchii i se înmuiară şi căzu pe spate, raza 
armei ei lovind colţul superior al camerei. Arma căzu, iar 
raza se opri, când degetul ei părăsi trăgaciul. 

Duncan se apropie de. corpul prăbuşit şi îi luă pulsul. 
Bătea încet şi neregulat. Pielea ei era palidă şi avea ochii 

deschişi. După ce îi luă arma şi o băgă la centură, sub roba 
„lui, Duncan o ridică pe Erlend şi o aşeză pe canapea. 

Reporterul de la ştiri, un bărbat frumos, cu o voce 
foarte adâncă, probabil îmbunătăţită prin computer, 
spunea: 

— ... autorizat să anunţ că Commonwealth-ul a decis că 
este în interesul poporului să fie informat de ultima 
descoperire referitoare la criminalul Jefferson Cervantes 
Caird, alias William St. George Duncan, alias multe alte 
nume. Caird are talentul unic de-a putea minţi chiar sub 
efectul DA! Nu se ştie deocamdată dacă această capacitate 
deosebită a lui este un talent înnăscut sau. reprezintă 
efectele unui medicament anti-DA necunoscut de ştiinţă! 
Una dintre implicațiile grave ale acestei capacităţi de a 
minţi sub DA este aceea că criminalul Caird, alias Duncan, 
nu poate fi tratat conform procedurilor legale actuale. În 
aceste momente, Curtea de Justiţie Mondială studiază acest 
aspect nou şi... 

Duncan reduse oii Se întrebă de ce avusese 
guvernul nevoie de atâta timp înainte să dezvăluie talentul 
lui unic. Apoi reveni la problemele curente. 

Aşteptă jumătate de oră înainte ca Erlend să-şi 
recapete cunoştinţa, pulsul ei să. redevină normal şi 
culoarea să-i revină în obraji. Îi dădu un pahar cu apă. Ea 
rămase tăcută la început, dar începu să protesteze când el 
scoase un tub cu DA din sacul de umăr. Erlend căzu într-o 
parte pe canapea, când pulberea o atinse pe faţă ŞI în inte- 
riorul gurii. Duncan o aşeză din nou drept ŞI Pose 
interogatoriul. 

Acesta trebuia să fie simplu şi uşor de înțeles. Cât timp 
era sub efectul DA-ului, subiectul era aproape la fel de 
strict ca un computer. Subiectii drogați nu ofereau nicio- 
dată informaţii voluntar. Acestea trebuiau extrase pas cu 
pas, iar uneori întrebările trebuiau reformulate. 

Duncan ştia că ea era persoana care pretindea că este. 
Îi luase cardul de identitate în timp ce era leşinată prima 
dată şi îl folosise ca să-i afle datele biologice. Scoase de la 
ea povestea recrutării în OMC şi alte câteva activități de 
“după acel moment. Asta dură. Apoi o întrebă ce ştia despre 
Immerman-Ananda. Ea nu ştia că Immerman era acum 
Ananda, şi de fapt nu ştia nimic despre Immerman. Nu 
ştiuse nimic nici despre FII, factorul de încetinire a 
îmbătrânirii, înainte ca mesajele lui Duncan să apară la 
televizor. 

— Care este numele superiorului tău în organizația 
cunoscută drept OMC, PUPA şi WABASSO? întrebă apoi 
- Duncan. 

— Nu ştiu. 

— L-ai văzut vreodată pe şeful tău direct? 

— Da. 

— Descrie aspectul fizic al superiorului tău direct. 

Aşa cum se „aşteptase, persoana respectivă avusese pe 
ea o robă, mască, purtase mănuși, şi vorbise printr-un dis- 
torsionator vocal. 

Întrebările următoare relevară că Erlend se întâlnise de 
şase ori cu acea persoană. Acele întâlniri avuseseră loc în 
şase locuri diferite şi fără să mai fie altcineva de față. 

— Supraveghetorul tău a luat vreodată contact cu tine 
prin alte mijloace? 

— Da. 

— Cum anume? 

— Prin intermediul ecranului. 

Toate comunicațiile pe ecran afişau numele şi cardul 
de identitate al celui care apela. Dar în acest caz nu putea 
fi aşa. 

O întrebă pe Erland dacă avea vreo teorie referitoare la 
motivul pentru care superiorul ei încălcase această regulă. 

— Da. 

— Care este această teorie? 

Faţa lui Erlend se schimonosi ca şi cum ar fi răsucit 
interiorul pieii în jurul unui gând. Descrierea simplă 
mergea uşor. Orice se apropia de abstract era dificil. După 
aproximativ douăzeci de secunde, reuşi să prindă esența 
problemei. : 

Se părea că superiorul ei'nu transmitea mesajele TV 
prin canale legale: Superiorul introdusese un circuit de si- 
_guranţă sau o matrice în baza băncii de date. Mesajele erau 
= direcționate de la punctul de transmitere la casa ei. 

„Probabil că banca de date avea o instrucțiune ascunsă să nu 
înregistreze mesajul în fişierele credit-debit. Şi ca acestea 
să fie şterse imediat după transmisie. Mesajele erau scurte, 
codate şi reprezentau locaţia şi ora următoarei întâlniri. 

— Când ai primit ultima dată un mesaj de la superiorul 
tău? întrebă Duncan. 

[i spuse data, săptămâna şi ora, pentru eventualitatea în 
care ea nu mai era sigură de ele. 

— Astă seară, la ora şapte, răspunse Erlend. 

— Care era mesajul? 

— HC-1928. Li. A. 10:30P. 4L. 1149E. FLOAT CL. 3D 
OP. 

Răspunzând la întrebările lui, spuse că nu ştia ce 
însemna HC-1928. Duncan îşi spuse că acel cod era folosit 
probabil de superior pentru sistemul lui de îndosariere sau 
pentru al ei. LI însemna locul de întâlnire. A însemna azi. 
4L avea semnificaţia nivelul 4 al turnului. 10:30P era ora 
de întâlnire din acea seară. 1149 era adresa. E reprezenta 
est. 

Erlend ceruse directorului turnului să afişeze toate 
căile de circulație de la nivelul 4, începând cu FLOAT. 
1149 East Floating Cloud Avenue era un depozit. 3D OP 
însemna că Erlend trebuia să intre pe uşa marcată cu 3 şi 
că aceasta avea să fie încuiată. 

— Cum indici că ai primit mesajul? întrebă Duncan. 

„— Spun: „Funcţionează”. 

Următoarele lui întrebări se referiră la stadiul 
cercetărilor organicilor. 

Erlend răspunse că, atunci când plecase de la secție, 
departamentul credea că cei doi criminali se aflau încă în 
pustietate. Urmărirea era foarte intensă. Mulţi organici din | 
majoritatea statelor vestice fuseseră transferați ca să par- 
ticipe. În fiecare zi aveau să continue urmărirea până la 
prinderea celor doi. 

Monitoarele din LA erau setate ca să-i recunoască pe 
Duncan şi Snick? 

Erau. 

Fuseseră ataşate şi detectoare de miros la monitoare? 

Nu. | i ; 

— De ce nu? întrebă Duncan. 

Probabil că nu existau suficiente ca să fie ataşate la 
fiecare monitor. In plus, munca şi timpul necesare pentru 
aşa ceva ar fi fost titanice. Instalarea lor ar fi durat şapte- 
zeci de zile consecutive. Totuşi, toate patrulele trebuiau 
echipate cu acele dispozitive. 

— Când le vor primi toate? 

— În trei ob-săptămâni. 

Asta era liniştitor. Un detector de miros era la fel de fin 
ca nasul unui ogar. Dacă era setat să recunoască mirosul 
corporal al unui individ, putea detecta o moleculă a acelei 
persoane dintr-un milion de alte molecule. Nici măcar par- 
fumarea excesivă nu le putea păcăli. 

Se gândi la enigma superiorului lui Erlend. Oare acea 
persoană era aceeaşi cu cea pe care o întâlnise în sala de 
gimnastică? Pe vremea aceea, Duncan folosea cardul de 
identitate — dar nu şi personalitatea — lui Andrew Vishnu 
Beewolf. Se gândise atunci cum aranjase acea întâlnire 
persoana mascată. Probabil că aranjase o orbire temporală 

a monitoarelor de pe strada ce ducea la sală. Asta trebuia 
făcut. Pentru ca intrarea lui în clădire să nu fie înregistrată. 
Nu putea merge pe stradă şi să intre 'în sală mascat. 
Probabil se schimbase în acel echipament de deghizare 
după ce intrase în camera în care venise ulterior Duncan, 
sub numele de Beewolf. El — dacă era bărbat — trebuise să 
oprească temporar monitoarele şi în momentul în care 
intrase Duncan în clădire. A | 
Asta indica faptul că superiorii din OMC aveau acces 
la comanda monitoarelor. Le folosise ilegal, dar trebuia să 
fie capabil să controleze sau să oprească orice investigație 
ce apărea din cauza opririi monitoarelor. Duncan ştia că 
monitoarele erau verificate foarte rar, cu excepția cazurilor 
în care era declanşată vreo alarmă sau era identificat cine- 
va ce trecuse pe acolo. Orice persoană capabilă să oprească 
„monitoarele şi să ascundă asta de organici trebuia să fie un 
oficial organic. Unul aflat într-o poziţie înaltă în ierarhie. 
În noaptea aceea, când acea persoană se întâlnea cu 
Erlend, trebuia să aranjeze o anumită secvenţă de oprire 
temporară a monitoarelor. Asta însemna că Duncan, care 
intenționa să se ducă în locul lui Erlend, nu avea să fie fil- 
mat. lar superiorul din OMC nu putea să observe dacă mai 
era cineva pe stradă, în fața depozitului. 
Mai avea o singură întrebare. Ce ştia Erlend despre 
încercarea de ucidere a lui, a lui Snick şi a lui Padre Cob? 
Era răspunse repede, chiar dacă se acuză chiar pe sine. 
Superiorul ei îi ordonase să trimită oameni deghizați în 
poliţişti, care să-i ucidă pe cei trei. Deşi nu-şi întrebase 
superiorul de ce trebuiau ucişi acei trei membri OMC, i se 
spusese motivul. Organicii erau pe urmele lor. Gurile lor 
trebuiau închise pentru vecie, înainte să fie capturați şi să 
spună tot ce ştiau despre organizaţie. 

Când Erlend redeveni conştientă, se ridică, clipind 
rapid. După ce bău paharul de apă întins de Duncan, spuse 
slab: 

— Ei bine? 

In loc să răspundă, el îşi scoase peruca, bucata de vată 
de sub buză şi cele de plastic introduse în nas. Ea nu-l 
recunoscu timp de câteva secunde. Apoi duse o mână la 
piept, spunând: 

— Dumnezeule! 

— Aş fi foarte nefericit dacă aş fi nevoit să te ucid, 
spuse el. Dar aş face-o. Nici tu nu ai ezitat să aranjezi 
uciderea mea. | 

— Aşa mi se ordonase, zise ea. Aş fi fost ucisă dacă nu 
aş fi ascultat. 

Se opri şi apoi adăugă: 

— Presupun că o să mă ucizi. 

— De ce aş face-o? Doar dacă nu încerci vreo prostie. 
Atunci o voi face. Lucrurile se vor schimba, Erlend. Acest 
costum de Mickey-Mouse va deveni al unui leu furios. Eu 
sunt noul şef al organizației, indiferent ce veţi spune sau 
face tu sau superiorul tău. Dacă comentaţi, veţi muri. Dacă 
superiorul tău nu este capul OMC-ului, atunci voi urca 
scara mai sus, până îl voi găsi pe cel din vârf. 

— Eşti nebun! 

— Dacă trebuie. 

In ciuda protestelor şi amenințărilor ei, Erlend fu 
forţată să intre în camera de stonare. După ce îi luă cardul 
de identitate, Duncan închise uşa cilindrului şi mută comu- 
tatorul pe PORNIT. Faţa ei se opri la ui unei gri- 
mase, ca şi cum ar fi văzut Meduza. 


Capitolul 12 


Cu arma setată pe STUN, Duncan îl împuşcă în ceafă 
pe omul mascat. Acesta se prăbuşi în faţă peste grămada de 
cutii din spatele căreia urmărea pe Erlend. Capul în cagulă 
se izbi de podeaua tare. Duncan ocoli cele două rânduri de 
cutii stivuite. Întoarse corpul moale pe spate. După ce îi 
scoase masca, văzu faţa unui bărbat cu piele măslinie şi păr 
negru. Cutele de deasupra ochilor lui erau anormal de 
mari. Nasul era cârn. Arăta de aproximativ treizeci şi cinci 
de sub-ani. 

Știind că omul avea să fie leşinat cel puţin patru 
minute, Duncan îi luă colierul şi cardul de identitate ataşat 
de acesta. Scoase apoi arma din tocul bărbatului, 
observând că acesta purta haine civile sub robă. Cardul, 
introdus într-o fantă din cel mai apropiat perete ecran, 
activă afişarea unei imagini tridimensionale care se învârtea 
uşor şi a datelor biografice. Omul era detectiv-colonel 
Kieth Alan Simmons. (Duncan se întrebă în trecere de ce 
îşi scria primul prenume Kieth). 

Simmons era ofiţer organic şef de marţi, pentru 
Complexul La Brea Tower. Locuinţa lui era, bineînţeles, la 
nivelul 125. Era căsătorit şi avea cota maximă de copii, 
amândoi sub doisprezece ani. Salariul lui Sbs anual era de 
64 000 de credite. 

Un amănunt îl surprinse pe Duncan. Pria soție a lui 
Simmons fusese detectivul-căpitan Lin Cozumel Erlend. 
Duncan ştia din datele biografice ale lui Erlend că aceasta 
divortase de un Simmons. Atunci asta nu îl spusese nimic. 
Râse încet. Erlend nu ştiuse niciodată că străinul misterios, 

superiorul. ei, era ici ei soț. Probabil că Simmons 
râdea zdravăn sub masca lui, în timpul întâlnirilor lor clan- 
destine. ui bB ad Si Aii 
Duncan se întoarse la corp, puse cardul la loc şi îl trase 
pe Simmons mai adânc pe culoarul format de două rânduri 
de cutii mari stivuite. Un minut mai târziu, Simmons 
deschise ochii şi întoarse capul într-o parte şi în cealaltă. 
Apoi, încă confuz, se holbă la Duncan. Duncan ţinea tubul 
cu DA în mâna stângă, pregătit să pulverizeze, dacă 
Simmons încerca să-l atace. Apoi îşi scoase peruca, cu 
cealaltă mână. 
’ Ochii lui Simmons se măriră. 
— Mă recunoşti? întrebă Duncan. 
Simmons înghiţi în sec şi spuse răguşit: 
— Caird! Duncan! Cum ai reuşit...? 
— Să te găsesc? Am metodele mele. 
— Unde e... ea? 
— Erlend? În clipa asta este într-un stoner. 
— Ea ţi-a spus? 
— Am folosit DA, zise Duncan. Nici unul dintre 
oamenii care mi-au spus ceea ce am vrut să aflu nu au avut 
ce face. Aşa că nu te mai gândi la pedepsirea lor. Ce-ţi face 
capul? 
— Mă doare. Dar nu rău. 
— Am tras la putere minimă, spuse Duncan. Sunt active 
monitoarele de aici? Nu minţi. Tu ai fi în pericol mai mare 
decât mine. 
— Sunt pornite, dar primesc ca imagine o cameră goală. 
— Te cred, zise Duncan, dar voi verifica oricum. 
Scoase tubul de la spate şi îl apropie rapid la câțiva 
centimetri de faţa lui Simmons. Apăsă butonul. Simmons 
leşină, cu capul întors într-o parte. După ce îndreptă capul 
lui Simmons, Duncan îi fixă. sacul de umăr sub cap. 
Regreta că nu-l putea interoga pe Simmons într-un loc mai 

liniştit şi mai sigur. Dar nu putea să-l ducă în apartamentul 
familiei Cloyd'sau al lui Erlend. Trebuia să obţină-pe loc: 
informaţiile pe care le dorea. 

Îşi puse sacul de umăr lângă Simmons şi se aşeză. 
Prima dintre numeroasele întrebări pe care le avea era - 
despre operaţiunea circuitului prioritar pe care-l folosise 
Simmons ca să o apeleze pe Erlend. ; 

Duncan deschise: gura să vorbească. Capul lui 
Simmons îl izbi puternic în bărbie. 

Duncan rămase confuz câteva secunde, timp în care 
Simmons se rostogoli într-o parte şi se ridică pe jumătate, 
după care sări asupra inamicului său. Poate că atacul ar fi 
fost şi mai rapid, dar Sinimons nu-şi recăpătase total 
forțele. Lovitura nu-l năuci pe Duncan, iar Simmons nu 
reuşi să se ridice de pe podea la fel de repede ca în condiții 
normale. Cu reflexele unui luptător antrenat, piciorul stâng 
al lui Duncan ţâşni în faţă. Lovitura nimeri între picioarele 
lui Simmons. Acesta urlă de durere ŞI căzu într-o parte, 
ținându-se de vintre. Duncan se ridică în picioare, dar nu 
atât de repede cât ar fi făcut-o dacă n-ar fi fost ameţit de 
izbitura în bărbie. Îl izbi pe Simmons cu piciorul în bărbie 
şi apoi în coaste, de două ori. Deşi nu era inconştient, 

* Simmons se înmuiase. Avea gura deschisă, ochii a 
Nu părea să simtă durere. 

Duncan îşi revenise după lovitura neașteptată a lui 
Simmons, dar mental era încă năucit. Nu putea înțelege de 
ce nu avusese efect DA-ul. Era evident că Simmons 
mimase inconştiența. Totuşi, tubul de DA funcţionase în 
cazul lui Jaccoud şi Erlend. Simmons era imun la spray, 
dar nu ştia de ce. Duncan se simţea ca şi cum ar fi alergat 
într-o cursă, în care era pe primul loc, şi apoi se izbise 
brusc de un perete de sticlă. 

Din câte ştia, el era singurul om din lume invulnerabil 
la drogul adevărului. Bineînţeles, era posibil să mai existe 

şi alţii. Dar capacitatea aceea era oricum atât de rară, încât 
şansele de a da peste un alt om care - să O: Epica erau 
extrem de mici. aob e Dita 

Clătină din cap, ca şi cum nu 1-ar Sfi anit să régi ce 
se întâmpla, şi se uită în sacul de umăr al lui Simmons. 
Printre lucrurile pe care le găsi era un tub mic de DA şi un 
set de cătuşe-bandă. Îl rostogoli pe Simmons pe burtă şi 
strânse banda lungă adezivă peste încheieturile lui. Apoi îl 
propti pe Simmons cu spatele de cutia de la baza unei 
grămezi. 

Simmons tuşi, se strâmbă din cauza durerii şi deschise 
ochii. 

Duncan îşi frecă bărbia învineţită ŞI spuse: 

— Ai fost injectat cu un gen de anti-DA. 

O spuse ca pe o afirmaţie, nu ca pe o întrebare. 

— Da, zise Simmons. Şi era gata să te înving. 

Duncan făcu doi paşi în faţă, rămânând însă destul de 
departe ca să nu poată fi atins de cizmele lui Simmons. Se 
uită în jos şi zise: 

— Nu sunt duşmanul tău, atâta timp cât nu insişti să fii 
duşmanul meu. Te-am pulverizat cu DA pentru că altfel nu 
aveam cum să scot adevărul de la tine. Acum se pare că 
sunt nevoit, dacă nu cooperezi. : 

Simmons îl privi încruntat. 

— Ştii că eu pot rezista la efectele DA? întrebă Duncan. 
Că pot minţi cât timp sunt inconştient. 

Simmons aprobă din cap. 

— Deci nu eşti în pericol dacă sunt prins. Nu te voi 
trăda. Numai tu ştii că sunt aici şi numai eu cunosc identi- 
tatea ta. Dacă sunt, pot nega că ştiu ceva despre tine. 
Oricum, tu o să-mi spui totul. 

— De ce aş face-o? 

— Dacă nu-mi spui cine este superiorul tău direct, vei 
muri. Acum, pe loc. Vorbesc serios. Pot să-ţi spun că am de - 

gând să preiau conducerea OMC. Este o organizație 
liniştită şi inutilă, dar asta se va schimba. 

Simmons mârâi şi zise: 

— Nu ştii ce avem noi de gând! 

— Adevărat. Dar am intenţia să aflu asta. Oricum, va fi 
mult mai greu decât credeam. Tu ai anti-DA-ul, şi deci şi 
superiorul tău trebuia să aibă, dar cei din rangurile de mai 
jos nu au. De ce? 

În timp ce aştepta răspunsul lui Simmons, se gândi. Cu 
numai o ob-săptămână în urmă folosise DA-ul asupra 
bunicului lui, Gilbert Immerman, alias Consilierul 
Mondial David Ananda. Immerman nu rezistase DA-ului. 
Si totuşi el era şeful OMC-ului şi probabil al multor alte 
grupări subversive. De ce nu se injectase cu anti- DA? 

Simmons vorbi. Nu era prost. Nu vroia să moară. 

— Foarte bine. Anti-DA-ul — noi îi spunem A-DA -— a 
fost creat într-un laborator din Manhattan, de un grup aliat. 
Probabil de cel căruia îi aparţineai când erai Caird. Un 
pachet a sosit aici marţea trecută, târziu. Trebuia dat numai 
oficialilor din poziții foarte înalte ale OMC-ului din fiecare 
zi. Pe atunci nu ştiam nimic despre Ananda şi nici că se 
afla în Turnul. La Brea. Se pare că el nu fusese injectat încă, 
dar nu ştiu de ce. Poate că A-DA-ul lui fusese trimis la 
` Zürich pe o rută secretă, dar el era deja în LA, din cauza 
urgenţei reprezentată de voi doi. Altfel nu ai fi putut folosi 
DA-ul asupra lui. Ce ironie, nu? Dacă ar fi aşteptat, ar fi 
fost imun. lar tu nu ai fi aflat niciodată de la el cum să tri- 
miţi mesajele prin circuitul prioritar. 

— Presupun că nu ştii cine e superiorul tău, spuse 
Duncan. A fost întotdeauna mascat şi îmbrăcat în robă 
când v-aţi întâlnit? 

— Până azi dimineaţă, spuse Simmons. Şi-a dezvăluit 
identitatea după ce am fost injectaţi amândoi cu A-DA. A 

spus că nu mai e nevoie să ne facem Bi din pricina 
interogatoriilor. - 

— Există şi alte metode prin care un om poate fi forțat 
să vorbească, zise Duncan. 

— Sunt ilegale. 

“Duncan zâmbi. 

— Sigur. Cine este superiorul tău? 

Muşchii faciali ai lui Simmons părură să îngheţe. 

— El..., spuse organicul. 

— E greu să-ţi învingi obiceiurile vechi, zise Duncan. 
Dar o poţi face. 

Se uită la ceasul de mână. Era 10:39. Până la 11:30, 
majoritatea celor din oraş aveau să se pregătească să intre 
în stonere. La scurt timp după miezul nopţii, cetățenii de 
miercuri aveau să iasă din stonerele lor. Între timp, Snick, 
familia Cloyd şi Jaccoud probabil mureau de nelinişte. 
Jaccoud trebuia să;se întoarcă în apartamentul ei înainte de 
miezul nopţii. Cei doi Cloyd nu trebuiau să-şi facă griji în 
legătură cu stonarea pentru că chiriaşii de miercuri erau şi 
ei din OMC. Dar Snick, impulsivă cum era, putea să se 
'ducă în apartamentul lui Erlend ca să-l caute pe el, oricât 
de periculos era asta. Sau poate ajungea la concluzia că el 
fusese prins de copoi şi pleca din LA. Nu, ea nu ar fi făcut 
asta înainte să afle sigur ce se întâmplase cu el. 

— Nu te pot duce la el, zise Simmons. 

Îşi întinse braţele şi se strâmbă de durere. 

— Înţeleg asta. Spune-mi doar ce vreau să ştiu. Ce voi 
face după aceea.. 

Faţa lui Simmons arăta ca şi cum ar fi fost strâns într-o 
menghină. Deschise gura. Dar nu putea să vorbească. 
Teama şi împotrivirea îi blocau gâtul. 

— Trebuie să o faci, zise Duncan, îndreptând arma cu 
protoni spre el. O să-ţi ard degetele de la picioare unul câte 
unul, până vei vorbi. Nu-mi va face nici o plăcere asta, dar 

o voi face. Dacă voi fi nevoit să-ți ard fie şi un singur 
deget, după aceea va trebui să te ucid. Nu vei putea-inven- 
ta o poveste despre cum s-a întâmplat asta, care să-i satis- 
facă pe superiorii tăi. Nu vreau ca ei să afle ceva, aşa că te 
voi ucide după ce vei spune totul. Şi o vei face. Uciderea 
ta va fi doar încă unul dintr-un şir lung de cazuri nerezol- 
vate. 

— Bine, îți spun! strigă Simmons. 

Duncan încercă să nu-şi arate uşurarea. Credea că era 
capabil să-şi ducă la îndeplinire amenințările, dar nu avea 
de unde să ştie sigur asta decât atunci când era obligat să o 
facă. Era sigur că nu vroia să-l tortureze pe acel om, chiar 
dacă el fusese organizatorul tentativei de ucidere a lui 
Duncan şi Snick şi al lichidării lui Cabtab. 

— Este Eugene Godwin Diszno, şeful executiv de azi al 
Băncii de Date LA! Dumnezeu să mă ajute! 

— Te asigur că nu-ţi va putea face nimic, spuse Duncan. 
Unde locuieşte? 

Nu fu surprins când află adresa lui Diszno. Persoana 
care conducea Banca de Date avea o putere imensă. El 
putea introduce fără mare dificultate date false în bancă şi 
era cel mai puţin probabil să fie prins. Mark Twain scrisese 
odată: „Spuneti-mi superstiţiile unei naţiuni şi voi putea 
controla acea naţiune”. Adevărul era că persoana care con- 
trola fluxul de informaţii al unei națiuni putea controla 
acea națiune. Sau, în acest caz, statul Los Angeles. 
Bineînţeles, Diszno trebuia să facă ceea ce îi ordona guver- 
nul, dar putea face şi ceea ce vroia OMC-ul — sau con- 
silierul mondial Ananda — fără ca să fie prins. 

Odată pornit, Simmons răspunse la toate întrebările lui 
Duncan. În cinci minute, acesta află toate informaţiile de 
care avea nevoie. Sau de care credea el că avea nevoie. Era 
posibil să existe şi alte întrebări pe care ar fi trebuit să le 

pună. Când avea să afle acele întrebări, urma să fie prea 
„târziu. 

Desfăcu benzile de la încheieturile lui Simmons, dar se 
trase în spate, când acesta se ridică, amorțit. 

— Nu ţi-am rupt nici o coastă, nu? întrebă Duncan. 

— Cred că nu. 

— Nu uita să setezi simulările ca să se ogieaseă ŞI să se 
şteargă. 

— Nu sunt incompetent! spuse Simmons. 

— Nu, dar ai multe pe cap acum. Şi nu uita. Te duci 
acasă şi nu încerci să-l avertizezi pe Diszno. 

— Pentru Dumnezeu! exclamă Simmons. M-ar ucide! 

— Tu nu o vei ucide pe Erlend, spuse Duncan. Nu ai 
avut ce face. Diszno nu-ţi va face nimic, şi nici altora, pen- 
tru că nu poate. Voi avea eu grijă să nu o facă. 

Totuşi, ca să fie sigur că Simmons nu-l va alerta pe 
Diszno, Duncan îl dobori din nou, cu un alt foc al armei. 
Simmons avea să se simtă rău pentru o vreme, dar trebuia 
scos din acţiune pentru cel puţin douăzeci de minute. 
Duncan plecă, după ce îi scosese cătuşele lui Simmons. 
Zece minute mai târziu stătea în faţa apartamentului lui 
Diszno, de la nivelul 125. Mai erau zece minute până la 
miezul nopții şi pe pereţii ecran de pe coridoare pâlpâiau 
avertismente portocalii şi emiteau un sunet slab, ca de 
sirenă. | 

Păşi în nişa uşii, unde nu mai era vizibil. Arse încu- 
ietoarea, ţinând arma aproape de burtă, apoi împinse 
mecanismul cu patul armei. Incuietoarea căzu înăuntru. 
Plasticul uşii se răcise deja. Băgă în gaură trei degete şi 
trase. Uşa se retrase în nişa din perete, destul de greu. Intră, 
cu arma pregătită. Deşi luminile din cameră erau aprinse, 
pereţii erau cenușii şi tăcuţi. Inchise uşa şi trecu prin două 
camere mari, înainte să intre în holul principal. Il traversă 
repede, dar atent, oprindu-se ca să deschidă toate uşile şi să 

se uite înăuntru. Diszno şi familia lui ar fi trebuit să se afle 
în cilindrii lor, dar nu vroia să rişte nimic. 

După ce se asigură că toate camerele erau -goale, cu 
excepţia celei cu stonere, intră în aceasta din urmă. 
„Verifică plăcile de identitate de la baza cilindrilor şi trecu 
comutatorul de alimentare cu energie al chiriaşilor de mier- 
curi pe OFF. Apoi mişcă comutatorul de la baza stonerului 
lui Diszno pe POWER ON. 

Bancherul de date era foarte înalt ŞI extraordinar de lat 
în umeri. Pe pielea lui măslinie erau trasate dungi curbe, 
depigmentate. Părul negru era strâns în coc, cu un ac din 
argint veritabil înfipt în el. Bărbia era acoperită de un cioc 
negru şi foarte unsuros. De lobii urechilor îi atârnau doi 
cercei grei, în formă de zig-zag, reprezentând nişte fulgere. 
Era dezbrăcat complet, cu excepția unui slip purpuriu. 

Arăta foarte modern şi foarte calm. Dar rămase cu gura 
deschisă şi păli când văzu un bărbat cu arma îndreptată 
spre el. Ochii i se măriră de uimire şi teamă. 

— Sunt Willliam St. George Duncan, cunoscut şi drept 
Jefferson Cervantes Caird. Hai să mergem în camera de zi, 
să stăm de vorbă. 

Teapăn şi clătinând din cap, Diszno porni în fața lui 
Duncan spre camera de zi. 


Capitolul 13 


Ora care apărea pe peretele ecran era 1:10 A.M., mier- 
curi. 

În camera de zi erau patru oameni: Eugene Diszno, 
sotia lui, pe nume Olga Khan Sarahsdaughter, şi cei doi 
chiriaşi adulți de miercuri, Rajit Belleporte Mayfair. şi 
Maya Dibrun Lutter. Imediat ce Duncan aflase de la 
Diszno că soția lui şi locatarii zilei următoare erau membri 
OMC, îi destonase pe toți. 

Totodată îl forţase pe Diszno să recunoască faptul că el 
era şeful general al organizației, în acea zonă. Asta se 
întâmplase abia după ce Duncan ameninţase că-i va arde 
degetele de la mâini şi picioare. Acum, Duncan ştia şi 
numele tuturor oamenilor cu poziţii înalte în OMC-ul din 
LA. Majoritatea erau poliţişti sau operatori în bănci de 
date. 

Duncan îi spusese lui Diszno că el prelua conducerea 
OMC-ului. 

„— Văd că nu-ţi place asta, zise Duncan. Dar-acum a tre- 
cut vremea minciunilor şi a acţiunilor mărunte. Mesajele 
“mele au produs vâlvă în întreaga lume şi trebuie să pro- 
fităm de această ocazie ca să facem totul să se transforme 
într-o rebeliune. Eu sunt cel: care este normal să o conducă, 
chiar dacă trebuie să stau ascuns pentru o vreme. Am multă 
experiență în luptă, iar dosarul meu este foarte grăitor în 
acest sens. Am planuri pentru continuarea luptei. Tu ai 
recunoscut că nu ai nici un plan. 

-"Morentul Este pposbâlest spuse Diszno. 

— Nu va fi niciodată mai favorabil. Este vremea acţiu- 
nii. Acum am nevoie de acceptul vostru, al tuturor, ca eu să 
fiu şeful. Am nevoie de cooperarea voastră deplină, chiar 
dacă nu vă convine faptul că am preluat conducerea şi 
chiar dacă vă temeti de consecințe. V-aţi pierdut vremea 
prea mult timp. Voi aţi beneficiat de avantajele factorului 
de încetinire a îmbătrânirii şi ale anti-DA-ului. Trebuie să 
plătiți pentru asta. lată care este scenariul. Toţi membrii 
OMC trebuie să primească FII şi anti-DA. Aţi fost foarte 
egoişti, păstrându-le numai pentru eşaloanele înalte, pentru 
elită. Ceea ce a fost o prostie, oricum. Cum poate să-i 
mintă pe poliţişti o persoană din eşaloanele inferioare, dacă 
este prinsă? Până la urmă v-ar fi trădat. Şi nu. există alt 
mijloc mai bun pentru a-ți asigura loialitatea şi recu- 
noştinţa decât dotarea unui membru cu FII. Deci, eu am 
transmis formula FII-ului în mesajul meu şi puteţi fi siguri 
că cetățenii vor face rost de ea, chiar ilegal. Dacă putem 
găsi un mijloc ca informaţia despre anti-DA să ajungă la 
- urechile publicului, vom face şi asta. 

— Guvernul controlează toate laboratoarele, spuse 
Diszno. | 
— Asta nu i-a împiedicat pe immeri să-l fabrice pentru 
oamenii lor, replică Duncan. Baza FIl-ului o reprezintă o 
bacterie care suferă o mutație. Poate fi cultivată în orice 
bucătărie şi apoi injectată cu uşurinţă. Problema este să - 
dăm FII la suficient de mulţi oameni, aşa încât ei să-l poată 
transmite altora. Dar asta se va întâmpla fără ca OMC-ul să 
- se amestece prea mult. Vor exista o mulțime de oameni, de 
pe tot globul, care vor fura bacteria din laboratoare, dacă 
este nevoie, şi apoi vor produce chiar ei mutaţia şi cultura 
originală. Ideea că îşi pot lungi viaţa de şapte ori îi va face 
să şi-l dorească cu disperare. Guvernul se va opune, dar 
până la urmă va fi nevoit să-cedeze Altfel șerva prăbuşi. 

— lar noi vom fi martiri, spuse soţia lui Diszno, Olga 
Sarahsdaughter. 

— Poate că nu. Este posibil, dar nu putem da înapoi din 
cauză că s-ar putea să fim martiri. 

Duncan îşi explică ideea de mai multe ori. Apoi trecu 
la probleme mai practice. Cât de repede putea Diszno să 
facă rost de acte de identitate pentru el şi Snick? 

Deşi fără tragere de inimă, Diszno spuse că Maya 
Lutter putea aranja totul imediat. Dar accesoriile fizice ce 
însoțea cardul ID aveau să dureze ceva. Era posibil să le 
primească până în seara acelei zile. Diszno -şi 
Sarahsdaughter aveau să rămână nestonaţi în acea zi, dar 
Mayfair şi Maya Lutter trebuiau să meargă la birourile lor. 
Nu aveau nici o scuză plauzibilă ca să sune şi să anunţe că 
rămâneau acasă. Dar astfel puteau să aranjeze obținerea 
accesoriilor fizice. Diszno avea să se ocupe de introdu- 
cerea datelor false, căci putea face acest lucru din aparta- 
mentului lui, şi putea să o facă chiar dacă acea zi nu era 
ziua lui legală. 

Totodată el aranjă ca Duncan să poată obţine o legătură 
sigură cu apartamentul în care îi lăsase pe Snick Şi familia 
Cloyd. Duncan nu vru să le dezvăluie adresa. Dar ştia că 
trebuia să se întoarcă acolo. 

O roşcată frumoasă răspunse la apelul lui la aparta- 
mentul familiei Cloyd. O recunoscu ca fiind Lucia 
Shoremoor Claving, una dintre locatarii de miercuri. Aşa 
cum se_aşteptase, ea fusese pusă la curent cu tot ce se: 
întâmplase până în clipa în care el părăsise apartamentul. 
Snick păru foarte uşurată când îl văzu. Apoi se înfurie. 

— De ce naiba nu mi-ai spus ce se întâmplă? Am fost 
foarte îngrijorată. De fapt, Donna şi Barry intraseră în pa- 
nică deja. Şi nici eu nu eram departe. 

— Mă îndoiesc de asta, spuse Duncan. 

— Nu v-am putut suna în Siguranță mai înainte. Dar 
totul merge bine... până acum. Îţi voi anien când voi veni 
acolo. 

— Totul este cu adevărat în ordine? întrebă Donna 
Cloyd, care stătea acum lângă Snick. 

— Da. Diseară pe la şapte destonați toți oamenii din 
OMC din apartament. Spunefi-le ce se întâmplă. Eu voi 
completa detaliile. Situaţia s-a schimbat mult — în bine. 
Relaxaţi-vă. Voi ajunge acolo la opt. 

— Am ratat toată distracţia, nu? întrebă Snick. 

— Ceea ce am făcut eu nu putea fi făcut decât de o per- 
soană singură. Era posibil ca doi să fie prea mulţi. Intrerup 
“legătura acum. 

După ce încheie apelul, îşi puse în sacul de umăr 
fiolele ce conţineau FIl-ul şi anti-DA-ul, suficiente pentru 
toţi membrii OMC din apartamentul lui Cloyd. Totodată, 
scoase la imprimantă formulele celor două soluţii. La ora 
şapte seara, Diszno plecă la o adresă pe care nu i-o spuse 
lui Duncan, iar acesta nu insistă să o afle. Probabil că 
Diszno avea dreptate atunci când susținea că securitatea 
cerea ca numai el să o ştie. La 7:31, Diszno se întoarse şi 
îi întinse lui Duncan un săculeț mic. Înăuntru erau două 
folii mici de culoarea pieii, pentru degetele mari ale lui 
Duncan şi Snick. Atunci când urmau să fie nevoiți să-şi 
valideze tranzacţiile pe credit cu cardurile de identitate, 
trebuia să-şi apese degetele pe placa de înregistrare. 
Suprafața exterioară a degetelor lui Duncan avea pe ea 
amprentele unui individ numit Makro, care locuia pe 
acelaşi nivel cu familia Cloyd. Cealaltă se potrivea 
amprentei lui Julep Chu Hart, colegul de apartament a lui 
Makro. Cum petrecuse cea mai mare parte a zilei studiind 
datele biologice ale lui Makro, Duncan era acum familia- 
rizat cu ele. Snick avea să memoreze şi ea datele lui Hart, 
atunci când avea să ia cardul îni'prifhiire! PIuono -1 

— Aveţi noroc, zise Diszno. Makro şi Hart se pare că 
s-au speriat atunci când mesajele tale prioritare au apărut 
pe ecrane. Probabil că s-au gândit că s-a descoperit totul şi 
că vor fi ridicați de poliţişti. Aşa că au dispărut. Cred că au 
fugit în pustietate,: nebunii. Totuşi, ei erau consideraţi 
foarte instabili, aşa că... 

Diszno îşi muşcă buza. 

— Vroiaţi să scăpaţi de ei, nu? continuă Duncan în locul 
lui. La fel cum aţi scăpat de Ibrahim Azimoff, agentul care 
actiona în magazinul de dulciuri şi medicamente. La fel 
cum aţi încercat să scăpaţi de mine şi de Snick. 

— Era necesar din motive de securitate, spuse Diszno. 
Întelegi asta. 

— Nu-ţi port pică pentru asta, zise Duncan. Dar de 
acum înainte, dacă cineva este considerat drept un risc pen- 
tru securitate, vreau să fiu înștiințat. Vreau să fiu sigur că 
suspectul reprezintă cu adevărat un pericol pentru noi. Şi 
există şi alte .moduri de rezolvare a problemei. Nu este 
nevoie să fie ucişi. i | 

— Eşti moale. 

— Pune-mă la încercare şi vei afla, spuse Duncan. 

— Dacă cei din eşaloanele inferioare vor şti că nu vor fi 
ucişi dacă încearcă să ne trădeze, nu se vor feri, zise 
Diszno, cu o faţă roşie şi indignată. 

— Nu e nevoie să ştie şi ei că nu vor fi ucişi, spuse 
Duncan. Lasă-i să creadă că vor fi hchidaţi. Dar pot fi sto- . 
nați şi îngropaţi undeva. 

— Care este diferenţa între a face asta şi a-i lichida? 
întrebă Diszno, făcând un efort să- ŞI reprime rânjetul de pe 
faţă. 

— Vor avea şansa ca într-o zi să fie găsiți şi destonaţi. 

- Ziua aceea va fi curând? Atunci vor spune totul 
poliţişti ord! l2 B228 nib 928 

Diszno avea dreptate, parțial, dar Duncan nu avea de 
gând să ucidă decât în auto-apărare. Ceea ce nu spuse, 
bineînțeles, era faptul că era posibil ca Diszno să fie unul 
dintre oamenii de care Duncan urma să fie nevoit să scape. 
Nu avea încredere în el. Era sigur că lui Diszno nu-i con- 
venea că el preluase conducerea şi că avea să profite de 
orice ocazie ca să-l lichideze. 

Istoria revoluționarilor era plină de lupte interne pen- 
tru putere. Diszno repeta doar această istorie, adică un tipar 
al comportamentului uman. 

De unde ştiu asta? se întrebă Duncan. Nu-mi amintesc 
ce ştia Caird sau oricare alta dintre personalitățile mele, cu 
excepția celei care sunt acum, dar uneori apar amintiri pe 
care nu ar trebui să le am. Scurgeri. Ceea ce înseamnă că 
nu sunt total izolat de personalităţile anterioare. 

Faţa aceea, faţa lui când avea cinci ani, apăru pe ecra- 
nul minţii. In acelaşi timp — ceea ce nu se mai întâmplase 
niciodată înainte — o mână uriaşă se întinse parcă în interi- 
orul lui, îi prinse intestinele şi le trase în sus. Era atât de 
focalizată şi de dureroasă încât îi amintea de acel spectacol 
din serialul lui Paul Bunyan, pe care-l văzuse cu câteva 
săptămâni înainte. Cherestegiul gigantic, înfruntând un urs 
de mărimea unui elefant, îşi băgase mâna pe gâtul ursului, 
îl prinsese de intestine şi îl întorsese pe dos. 

— Ce s-a întâmplat? întrebă Diszno. 

Duncan se îndreptă, fața redevenindu-i calmă, în timp 
ce durerea dispărea. 

— Nimic. 

— Nimic! Arătai de parcă te izbise cineva în stomac. 

— OK, a fost ceva, spuse Duncan. Doar un spasm. Nu 
are cum să fie din cauza mâncării. Nu am mai mâncat 
“nimic. Nu contează. 

Diszno se încruntă, dar nu spuse nimic. Probabil că 
spera că putea trage foloase din acea slăbiciune::a lui 

Duncan — oricare ar fi fost ea. Probabil? Fără îndoială! l-ar 
fi plăcut să-l vadă pe Duncan căzând mort. 

Faţa dispăruse — pentru o vreme. Nu ştia de ce apărea 
din când î în când, şi ce reprezenta ea. Poate. că prevestea o 
nouă cădere nervoasă. Chiar dacă era aşa, nu avea de gând 
să-şi facă griji. Dacă ar fi devenit obsedat de asta, nu ar fi 
făcut altceva decât să grăbească distrugerea sistemului 
zilelor, dacă într-adevăr avea să se producă aşa ceva. Faţa 
care reapărea putea fi doar un simptom al faptului că eu-l 
lui prezent nu se separase total de celelalte personalități. 
Un simptom al unei maladii mentale minore, o mică 
defecţiune. 

Sau gândea asta doar ca să îndepărteze teama? 

Nu se mai gândi la acel subiect tot restul serii. Fu prea 
ocupat să lucreze cu Diszno şi cu ceilalţi trei. La opt seara, 
suna la uşa apartamentului familiei Cloyd. O .clipă mai 
târziu, discuta cu Snick, familia Cloyd şi chiriaşii de mier- 
curi. 


Capitolul 14 


Joi, Duncan şi Snick munciră din greu, oprindu-se 
numai ca să se odihnească, să facă exerciţii şi pentru nece- 
sități fiziologice. Cu informațiile primite de la Diszno, 
contactară patruzeci şi opt de şefi ai unor grupuri subver- 
sive aliate, din multe părți ale lumii. Dizno s-ar fi îmbol- 
năvit, cum se exprimă Snick, dacă ar fi ştiut câte rute 
secrete de comunicaţii folosiseră. Le spusese cum să le 
acceseze, dar îi sfătuise să nu le activeze decât în cazuri de 
extremă urgenţă. lar după părerea lui, în prezent nu exista 
un astfel de caz. | 

— Nu ştiţi dacă organicii nu le supraveghează şi înre- 
gistrează, la celălalt capăt, spuse el. O singură scăpare şi 
suntem cu toții morți. 

“Primul lucru pe care-l făcu Duncan după ce-şi declară 
identitatea fu să transmită formulele FII şi A-DA. Apoi le 
spuse celor cu care luase legătura la ce foloseau ele. Unii 
dintre ei ştiau totul despre factorul de încetinire a 
îmbătrânirii, dar numai unul primise A-DA-ul. 

Duncan le spuse că acum el era şeful suprem, capul 
tuturor organizațiilor ilegale. Le ordonă să răspândească 
FII-ul şi Anti-DA-ul prin membrii lor. Mai mult, trebuia să 
folosească orice mijloc suficient de sigur ca să lase foi cu 
aceste formule în locurile în care puteau fi găsite de public. 
Mijloacele pentru realizarea acestui lucru erau lăsate la 
alegerea lor. 

— In felul acesta, putem face oamenii să înceapă să 
răspândească singuri aceste date şi să creeze probleme 
guvernului. 

La început nimeni nu răspunsese personal la apelul lui. 
Mulţi sunaseră ei ca să vorbească cu el. Câţiva nu 
răspunseseră deloc. Toţi cei cu care vorbeau erau șocați 
când auzeau că era Caird, alias Duncan. 

Nu pierdea prea mult timp cu o persoană. După ce îşi 
declara identitatea şi îşi expunea pe scurt planurile, le tri- 
mitea un mesaj lung, tipărit. 

— De unde ştii că vor acționa conform planului? între- 
bă Snick. 

— Nu ştiu, şi nu am cum să-i forțez să o facă. Dar destul 
de mulţi dintre ei vor face ceva. 

Snick era perfect de acord cu ceea ce făcea el. Dar, ca 
şi Duncan, ştia că mai devreme sau mai târziu cineva avea 
să fie prins. Acea persoană putea minţi, pentru că 1 se 
administrase anti-DA-ul. Dar mai existau şi alte moduri de 
aflare a adevărului, chiar dacă erau ilegale, iar organicii le 
cunoşteau pe toate. 

Chiniaşii de vineri nu erau din OMC, aşa că Duncan şi 
Snick petrecură acea zi în stonere. Intrară în cilindrii fa- 
miliei Cloyd, înghesuindu-se lângă celalalt ocupant până 
când ajungeau într-o poziție ghemuită. Apoi energia îi 
transformă într-o substanță solidă. Sâmbătă ieşiră din cilin- 
_dri, o dată cu chiriaşii din acea zi şi cu cei doi Cloyd. 
Donna şi Barry rămaseră nestonaţi cea mai mare parte a 
zilei, pentru că erau foarte încântați de ideea că spărgeau 
ziua. Duncan îi folosi ca să-l ajute la transmiterea 
mesajelor. Lemuel Ziko Shurber şi Sarah-John Pangolin 
Tan, oamenii de sâmbătă, îşi petrecură majoritatea timpu- 
lui la serviciu. 

Incuietoarea de la uşă fusese înlocuită vineri. Conform 
spuselor celor de la ştiri, întreaga populaţie urma să aibă 
încuietori noi până la sfârşitul următoarei zile de luni. 

a Cei doi Cloyd îşi făceau treaba în camere separate, ea 
în bucătărie, el în baie. Donna, care era o budistă autentică, 

insistă să facă o pauză de o jumătate de oră pentru incan- 
taţia în faţa Cercului Primar. Acesta era o ramă de mahon 
cu douăsprezece colțuri, cu o lățime de patru centimetri, 
sprijinit de un bufet. Pe el erau încastrate dispozitive elec- 
tronice care transmiteau o hologramă a lui Buddha în po- 
ziția lotus, în centrul câmpului negru. In timp ce Donna 
cânta Prima Ceremonie în limbajul de mult dispărut Pali, 
Buddha se micşora încet, părând că se retrăgea în 
depărtare. După cincisprezece minute, dispăru. Ea conti- 
nuă să cânte în faţa Nimicului, cum îi spunea, până când 
Buddha reapăru, parcă la mare distanță, şi apoi reîncepu să 
crească. ` | 

“Barry Cloyd era un discipol al cultului Cei Cinci 
Adepţi ai Domnului. Ei credeau că orice credincios putea 
să se acordeze, până când ajungea în rezonanţă cu vibrația 
de bază a universului — indiferent ce o fi însemnat asta. 
Pentru a ajunge în această stare, îşi combina rugăciunile cu 
cântatul la un instrument muzical. Acesta era un instru- 
ment electronic cu două antene. Când mâinile lui Barry se 
mişcau în interiorul câmpul electric emis de antene, se 
auzea o muzică, el controlând tonurile şi tonalitățile. Prin 
asta, Barry devenea una cu vibraţiile cosmice şi se plimba 
printre ele până când ajungea în acord cu universul şi cu 
Dumnezeu. 

Duncan ar fi fost neliniştit că avea astfel de oameni 
iraționali în OMC, dacă nu l-ar fi cunoscut pe răposatul lui 
coleg, Padre Cabtab. Preotul credea într-o religie şi mai 
ciudată decât cele ale Cloyds-ilor. Şi cu toate acestea fu- 
sese destul de raţional şi competent în alte privinţe. 

Chiniaşii de sâmbătă, Shurber şi Tan, se întoarseră de 
la lucru la 4:30. Shurber se uită în jur, la numeroasele secţi- 
uni sclipitoare ale pereţilor, şi întrebă: 

— Aveţi pornite numai canale de ştiri? 

— Da şi nu am fost prea atent la ele, spuse Duncan. 

Făcu semn cu mâna ca să indice secţiunile, fiecare 
având câte un canal secret separat. 

— Am vorbit cu colegii noştri din toată lumea. 

— Nu reuşesc să mă obişnuiesc cu ideea, zise Shurber, 
clătinând din cap. Mă aştept ca în orice clipă să dea năvală 
Organicii aici. 

Duncan ridică din umeri şi spuse: 

— S-ar putea. Dar dacă vor detecta aceste transmisiuni, 
o vor face doar accidental. | | 

— Ceea ce se poate întâmpla, zise Shurber. Sau una din- 
tre acele persoane cu care vorbeşti ar putea fi vreun agent - 
infiltrat. 

Lui Duncan asta nu i se părea prea probabil. Toţi 
membrii grupărilor subversive fuseseră lene sat înainte 
de introducerea anti-DA-ului. 
| — Oricum, Sarah-John şi cu mine suntem fărtoşi; spuse 

Shuber. Pe la 3:30 am văzut la ştiri că guvernul suspendă 
rezultatele referendumului până la încheierea acestei stări 
de urgență. Ştiam că vor găsi un motiv ca să nu ţină cont 
de rezultat! 

Duncan ştia la ce referendum se referea. Cu câteva 
ob-săptămâni în urmă, cetăţenii oraşelor alese primiseră 
permisiunea să voteze pentru un referendum în care erau 
întrebaţi dacă vor sau nu o supraveghere mai redusă a 
cetăţenilor de către guvern. Această reducere a suprave- 
gherii fusese preferată, cu o mică majoritate. Ca urmare, 
era obligatoriu, prin lege, ca această problemă să fie votată 
pe plan mondial. Chiar dacă majoritatea vota pentru o 
monitorizare redusă, detaliile trebuiau stabilite de repre- 
zentanții câştigătorilor. Apoi programul trebuia supus unui 
alt vot mondial. 

Duncan ştia că o victorie a cetăţenilor ar fi fost o vic- 
torie mică. Guvernul avea de partea lui logica şi bunul 
simţ, atunci când refuza oprirea supravegherii cu ajutorul 

sateliților. Ochii de pe cer erau absolut necesari pentru re- 
gularizarea traficului comercial, pentru observarea conditi- 
ilor climatice şi pentru anunţarea autorităților în cazuri de 
accidente sau activități criminale. Toate acestea erau făcute 
pentru binele oamenilor. Nu exista nici o posibilitate ca 
sateliții să facă asta, dar să nu înregistreze şi ce făcea 
fiecare cetățean din oraş. 

Cu toate acestea, oraşele turn erau în altă situaţie decât 
cele orizontale. Mulţi cetățeni nu înțelegeau de ce trebuia 
supravegheat fiecare metru pătrat al străzilor, dintr-un turn. | 
Era poate pentru binele lor, dar nu le convenea. Cetăţenii 
iritați propuseră ca monitoarele să fie oprite şi folosite doar 
atunci când raportarea vreunui accident, a unei crime, sau 
a vreunui conflict familial aducea organicii şi personalul 
medical în zona respectivă. 

Aceasta ar fi fost o concesie mică pentru guvern. Mai 
ales când putea pretinde că monitoarele de pe străzi nu erau 
funcţionale, dar ele puteau rămâne totuşi deschise. Când 
comitetele de supraveghere ale cetăţenilor aveau să facă 
turul secțiilor organice ca să se asigure că era respectată 
legea, ei aveau să vadă că monitoarele erau oprite. La ple- 
carea comitetului, monitoarele îşi puteau relua activitatea. 

Cu toate acestea, căutarea lui Duncan şi Snick şi recen- 
tele demonstrații spontane şi revoltele minore raportate de 
canalele de ştiri justificau menţinerea unei supravegheri 
totale. Cel puţin din punctul de vedere al guvernului, şi 
acesta era cel care dicta politica. 

— Se spune că la noapte va fi o demonstraţie în diverse 
părți ale oraşului, spuse Shurber. Cea mai apropiată va 
porni din Blue Moon Plaza. Eu şi Sarah-John am vrea să 
fim acolo. Dar organicii... i 

— Vor fi şi ei acolo, interveni Snick, iar voi nu vreţi să 
riscati să fiti ridicați. 

Cei doi Cloyd intrară în cameră la timp ca să audă 
finalul conversaţie. 

— Noi nu putem merge în nici un caz, spuse Barry. 

Snick se uită la Duncan: 

— M-am săturat să tot stau închisă aici. 

— Nu, zite acesta. Ar fi un risc prea mare să te tic 
acolo. 

— Hei, spuse Donna, voi doi trebuie să fiți telepati. 
Parcă vă citiți gândurile unul celuilalt. Asta se datorează 
faptului că sunteti de atâta timp împreună? 

— Gândim la fel în anumite privinţe, în special când e 
vorba de acţiune. Dar există o mulțime de momente în care 
nu ştiu ce naiba gândeşte el. Se poartă ca un extrovertit, dar 
în esenţă este un introvertit. 

Duncan ridică din umeri şi se adresă unei secțiuni a 
peretelui, care transmitea ultimele sarcini pentru acea zi. 
La celălalt capăt, într-o casă din Singapore, şeful ilega- 
liştilor din zonă primea o copie a programului de schimbări 
pe care urmau să-l ceară revoluționarii. Cel mai mare şi 
mai radical articol era cererea de abandonare a sistemului 
de viaţă pe zile al Noii Ere. Nu mai era vital ca populaţia 
să fie împărțită în şapte zile. Erau numai două miliarde de 
cetăţeni, nu zece miliarde, cum pretindea în mod fals 
guvernul. Era vremea ca omenirea să se întoarcă la viaţa de 
ZI Cu zi pe care o avusese pe vremuri. Dar manifestul sta- 
bilea ce era bine de păstrat din Noua Eră. Nu trebuia să se 
facă nici o revenire la ceea ce fusese rău în perioada 
dinaintea ei. 

Lemuel Shurber aşteptă ca Duncan să încheie trans- 
misia ultimei instrucțiuni, după care spuse: 

— Eu şi Sarah- John trebuie să mergem după cumpără- 
turi. Nu stăm mult. 

— Nu vă apropiați de Blue Moon Plaza, zise Duncan. 

— Nici nu aveam de gând, spuse Shurber. 

O clipă mai târziu, plecă împreună cu soția lui. Uşa se 
închise în urma lor. 

— Cred că noi ar trebui să ne întoarcem în stonere, zise 
Donna. Ar fi plăcut să luăm cina cu toţii, dar hrănirea tutu- 
ror ar însemna un efort financiar pentru ei. Ne vedem 
marți. 

Duncan nu încercă să-i oprească, deşi avea să-i 
lipsească conversaţia lor veselă. li privi plecând pe hol, 
ținându-se de mână. Apoi se întoarse spre Snick şi spuse: 

— Cel puţin noi putem privi demonstrațiile de la 
noapte. Vom vedea dacă agitația pe care am stârnit-o va 
avea ca rezultat mai mult de o simplă paradă. 

— Vrei să vezi dacă tinerii au curajul să sprayeze moni- 
toarele? Şi poate chiar şi pe copoi? 

Şeful de sâmbătă le transmisese un mesaj în care 
comunica că un număr mic de tineri furaseră spray-uri 
dintr-un depozit. Se lăudau că vor acoperi ecranele moni- 
toarelor de stradă cu vopsea neagră. Până la înlocuirea 
ecranelor, acele monitoare aveau să fie oarbe. Şeful spuse- 
se că un membru OMC făcea parte şi din acel grup şi el 
sugerase acea idee. Tinerii erau cu toții de acord, dar se 
putea ca până la urmă să fi fost numai gura de ei. 

Pe de altă parte, dacă îşi țineau promisiunile, ei puteau 
să inspire şi pe alți cetățeni ai LA-ului să-i imite. Aveau să 
fie arestați şi pedepsiți, dacă erau prinşi. Fiind tineri însă, 
era probabil să nu se gândească la consecinţe, aşa cum ar 
fi făcut oamenii mai în vârstă şi mai conservatori. 

Se auzi soneria de la uşă. Duncan şi Snick înlemniră 
pentru o fracțiune de secundă. Cei doi Cloyd se opriră 
chiar când să intre pe uşa camerei stonerelor. Ecranele de 
pe pereții din tot apartamentul afişau mesajul, cu litere por- 
tocalii clipitoare: SONERIE ACȚIONATĂ. Sunetul era 
puternic şi constant, şi deci nu era provocat de Shurber şi 
Tan. Unul dintre ei ar fi urmat procedura corectă şi ar fi 

introdus cardul de identitate în fanta de afară. Astfel ar fi 
descuiat uşa, dar ar fi trebuit să aştepte ca cei dinăuntru să 
se uite la monitorul de la uşă. Duncan îl activă. Un bărbat 
scund şi o femeie înaltă se uitau spre monitor. Amândoi 
purtau costume purpurii cu dungi mai deschise, uniformele 
de lucru ale Departamentului Sanitar şi de Deşeuri al sta- 
tului Los Angeles. Pe epoleţii lor se vedeau măturile aurii 
ale Secțiunii Inginerilor de Menaj. Insignele în formă de 
cârpe de praf simbolizau că erau inspectori. A 

Duncan se adresă repede familiei Cloyd, care se 
întorceau pe hol din camera stonerelor. 

— Trebuie să preluaţi voi sarcina. Să pretindeţi că sun- 
teţi chiriaşii de azi. 

Barry se uită la imaginile străinilor de pe peretele de 
deasupra uşii şi spuse: 

— Ce naiba vor? 

— Nu ştiu, zise Duncan. Ceva probleme cu menajul, 
presupun. Doar dacă nu sunt copoi care vor să intre aici şi 
să ne aresteze fără agitație. 

Cei doi Cloyd păliră, dar vocea Donnei rămase fermă: 

— De ce să nu ne prefacem că nu suntem acasă? 

— Cetăţene Shurber, ne lăsați să intrăm. Am venit să 
cercetăm plângerea temporară făcută de chiriaşii de 
duminică. Departamentul organic de duminică ne-a lăsat 
un mesaj. Avem mandat de inspecție şi iată actele noastre. 

Imaginea şi actul oficial al femeii apărură pe monitorul 
uşii. Era inspector-caporal Rani Isu Williams şi avea auto- 
rizația necesară. 

Zâmbea, dar acum spuse cu o voce mai dură şi cu o 
expresie fermă: 

— Ştim că folosiți energie suplimentară şi că sunteţi 
acasă. Deschideţi! 

— Oh, Dumnezeule! spuse Donna. 

Duncan înjură încet. Deşi transmisiunile pe care le 
făcuse erau nedetectabile, fusese înregistrată depăşirea 
cantității de energie folosită în mod normal. În conditii 
normale, ar fi fost suficientă plata prin cardul de identitate. 
Fra puţin probabil că departamentul energiei avea să atragă 
atenția organicilor asupra acestui uz în exces. Dar dacă 
inspectorii nu erau primiţi, ei urmau să raporteze faptul 
copoilor. Şi organicii puteau veni cu un mandat sau să 
plaseze o unitate specială de supraveghere care să urmă- 
rească acel loc. 

Era posibil şi să fie organici deghizați. Sau asasini 
trimişi de Diszno, îşi spuse după aceea. 

Această posibilitate nu putea fi respinsă prea uşor. 

Fără să fie nevoie să i se spună, Snick dezactivase 
toate ecranele din apartament, cu excepția canalelor de ştiri 
ŞI a decorațiunilor de perete personalizate. 

— Donna, Barry! spuse Duncan hotărât. Unul dintre voi 
să răspundă imediat! Spuneţi-le că tocmai dormeaţi. Apoi 
lăsați-i să intre! 

Snick era deja la uşa camerei de stonare. Avea arma în 
mână. 

— Şi dacă ei ştiu cum arată Shurber şi Tan? întrebă 
Donna. 

— Poate că nu e cazul, spuse Duncan. Nu aveau nici un 
motiv să verifice asta. Răspunde! 

Inainte să ajungă în hol, o auzi pe Donna: 

— Scuzaţi-ne! Tocmai dormeam. Am avut o petrecere 
aseară! 

Duncan intră în camera stonerelor exact în clipa în care 
uşa de la stradă începuse să se deschidă. 


Capitolul 15 


Duncan activă în tăcere un ecran, aşa încât să-i poată 
auzi şi vedea pe oamenii din camera de zi. Femeia, 
Williams, spunea că departamentul trebuia să facă ceva, 
după ce primise trei plângeri inter-zile, de la chiniaşii de 
duminică. Acestea erau: faptul că cei de sâmbătă nu-şi pu- 
seseră toate bunurile în dulapul personal, înainte să fie 
stonaţi, praful lăsat de sâmbătă şi găsit de cei de duminică 
la baza peretelui bucătăriei, în colțul dinspre nord-est, un 
sac de gunoi lăsat sub toboganul de gunoi, cu resturi care 
nu fuseseră stonate, faptul că cearceafurile murdare nu fu- 
seseră înlocuite cu unele curate. La mustrările făcute de cei 
de duminică locatarilor de sâmbătă nu li se răspunsese cu 
scuze. În loc de asta, cei de sâmbătă lăsaseră un mesaj 
obscen şi insultător pentru duminică. „Băgaţi-vi-le în dos, 
creiere cu hemoroizi!” 

— Ticăloşii! spuse Donna. De ce nu locuiesc în zona 
sărăntocilor, dacă sunt atât de murdari? 

— Categoric, există anumite standarde minime pe care 
trebuie să le luăm în consideraţie, spuse femeia inspector. 
Suntem autorizaţi să validăm sau să invalidăm plângerile şi 
să facem o inspecţie la faţa locului. - 

— Dar a trecut mult de la miezul nopţii acum, zise 
Barry Cloyd. Nu ne puteţi acuza pentru murdărie, dacă nu 
am avut ocazia să facem curat, înainte de asta. 

— Am primit ordine să raportăm starea generală de 
curăţenie în momentul inspecției, spuse Williams. Acest 
lucru este cerut de Ordonanţa Nr. 6-C5, subsecţiunea 3 D. 

Bărbatul scund, Sebta, nu spuse nimic. Bărbia lui se 
mişca în ritmul în care mesteca un baton de gumă. 

— Asta este hărţuire, zise Barry. 

În ciuda seriozităţii situaţiei, Duncan zâmbi. Familia 
Cloyd era atât de indignată pentru că de fapt ei nu erau 
responsabili de modul în care întreţineau casa cei de sâm- 
bătă, şi totuşi erau nevoiţi să accepte vina. 

— Puteţi să ne raportați, dacă vreţi, zise Williams cu 
indiferenţă. 

Fără îndoială, era obişnuită cu acuzaţii mult mai 
hotărâte şi mai personale. 

— Ne ascundem din nou în stonerele de vineri? întrebă 
Snick foarte încet. 

— În nici un caz, replică Duncan. Nu putem risca. 

— Bun. Nici eu nu vroiam asta. Dar cum naiba îi 
evităm? 

Duncan îi spuse planul lui. 

— Asta e la fel de riscant ca intrarea în stoner, spuse 
Snick, după care zâmbi şi adăugă. Dar vom putea lupta. 

— Nu-ţi dori să fim nevoiţi să o facem. 

Bruneta înaltă, Williams, şi scundul Sebta, bărbatul cu 
piele măslinie şi barbă vopsită în roşu, se apucaseră de 
treabă. Setba ducea o cameră de filmat şi o urma pe 
Williams, în timp ce aceasta vorbea în microfonul pe care-l 
ținea în mână. Lumina camerei lui Sebta urmărea joncți- 
unea dintre pereţii ecran şi covor, în timp ce Williams 
comenta despre starea de curăţenie sau absenţa ei, pentru 
zona din faţa aparatului de filmat. Ocoliră toată camera de 

zi, apoi se uitară pe sub mobila cu forme reglabile. 
Williams se întinse pe podea şi spuse: 

— Aha! 

Apoi întinse mâna sub canapea şi scoase o şosetă mur- 
dară. 

— Nu e a noastră! zise Donna. 

— A cui e? întrebă Williams. 

— De unde să ştiu? spuse Donna. Ar putea fi a tică- 
loşilor de duminică. 

Williams puse şoseta în săculeţul cu probe prins la 
curea. 

Inspectorii şi cei doi Cloyd trecură în hol. . 

— Deschide dulapul personal, zise Williams. 

Din fericire, uşa dulapului personal fusese lăsată des- . 
chisă. Dacă ar fi fost încuiată, familia Cloyd nu ar fi avut 
cardul de identitate necesar deschiderii ei. 

Duncan şi Snick aşteptară în spatele uşii întredeschise 
a camerei de stonare. Inspectorii puteau să meargă după 
aceea în dormitor, să intre direct în bucătărie sau să vină în 
camera de stonare. După câteva cuvinte referitoare la o 
aranjare mai ordonată a articolelor de pe rafturi, Williams 
porni în fața celorlalți şi intrară în dormitor. Duncan îi privi 
şi fu mulţumit văzându-l 1 pe Cloyd că rămăseseră în pragul 
uşii. Ei blocau parțial vederea lui Williams şi Sebta spre 
hol. Apoi Donna trase uşa spre.ea, blocând şi mai mult 
vederea inspectorilor. Barry făcu câteva gesturi agitate, din 
care Duncan înțelese că el şi Snick trebuiau să se mişte în 
chpa aceea. 

Cei doi Cloyd acționau în condiţii de tensiune mai 
calm decât se aşteptase din partea lor. Unul dintre ei, poate 
amândoi, bănuiseră că Duncan şi Snick îi urmăreau prin 
intermediul pereţilor-ecran. 

Duncan dezactivă ecranele aşa încât inspectorii să nu 
ştie că fuseseră urmăriți. Apoi ieşi pe hol, cu Snick imedi- 
at pe urmele lui, şi alergară în camera de zi. Acolo, se 
ascunse în spatele unei canapele. Era aproape de perete ş ŞI 
era piesa de mobilier cea mai îndepărtată de intrarea în hol 
şi de uşa de intrare în apartament. Nu vroia să iasă afară şi 
să atragă atenţia vecinilor. Pe de altă parte, mai era şi nece- 
sitatea de a-i intercepta pe Shurber şi Ian, înainte ca 

aceştia să intre cu cumpărăturile. Dar dacă făcea asta, ar fi 
atras şi mai mult atenţia. Vecinii s-ar fi întrebat de ce Tan 
Şi Shurber nu intraseră în casă şi nu lăsaseră acolo 
cumpărăturile, înainte să plece iar. 

— Dumnezeule, viaţa mea a depins de tot felul de 
chestii neînsemnate, murmură el. 

— Cum? întrebă Snick. 

— Nu contează. 

Acum nu mai îndrăzni să activeze ecranele-pereţi, aşa 
că nu putea să urmărească traseul inspectorilor. In clipa 
aceea, totuşi, Donna spuse cu glas puternic: 

— Sper că totul a fost în ordine în dormitor, nu? Unde 
mergem mai departe? 

— Respectă măcar standardul minim, zise Williams, 
părând dezamăgită. 

Nu răspunse la a doua întrebare a Donnei. 

— Trebuie să văd unde se duc, spuse Snick. 

Se ridică de după canapeaua ei şi ajunsese deja la 
jumătatea distanței până la colţul de la intrarea pe hol, 
înainte ca Duncan să apuce să spună ceva. 

Duncan se ridică şi el puţin, aşa încât să o poată vedea. 
Snick scosese capul pe după colţ. Apoi îl retrase şi veni la 
el. | 

— Sunt în camera de stonare. 

— Oh, la naiba! zise Duncan. 

Ca răspuns la expresia ei nedumerită, continuă : 

— Nu m-am gândit la asta înainte. Dacă vor observa că 
nici cei de marţi, nici cei de sâmbătă nu sunt în cilindrii lor, 
vor deveni suspicioşi. Probabil îi vor aresta pe Cloyd. 

— Credeam că te-ai gândit la asta, spuse Snick. 

În clipa aceea, uşa din fată începu să se deschidă. Deşi 
mişcarea ei era silenţioasă, creşterea luminii şi vocile 
vecinilor de pe stradă îl făcură pe Duncan să se uite de 
după canapeaua lui. Shurber şi Tan intrară, ea trăgând după 

ea un cărucior cu două roţi, plin cu saci de hârtie. Duncan 
sări în picioare, fluturând o mână şi ducând un. deget la 
buze. Snick ieşi şi ea de după canapea, făcând semn cu 
degetul spre hol. 

Tan tocmai vrusese să spună ceva. Buzele ei rujate ca 
o zebră rămaseră deschise, dar nu ieşi nici un sunet. 
Duncan se duse la ei, în timp ce cei doi îl priveau întrebă- 
tori. Când ajunse lângă ei, le spuse încet : 

s — Inspectori! Daţi-mi căruciorul! Şi ieşiţi afară! Reve- 
niți peste vreo jumătate de oră! ŞI sunați întâi! Nu vă iden- 
tificaţi când sunaţi! 

Tan ŞI Shurber ieşiră. Duncan trase căruciorul în 
spatele canapelei. Snick, care supraveghea holul ca să se 
asigure că inspectorii nu-i văzuseră din bucătărie, se 
întoarse şi ea în spatele canapelei. Uşa începu să se 
închidă. Unul dintre cei doi care tocmai ieşiseră avusese 
prezența de spirit să introducă cardul de identitate în 
mecanismul de închidere a uşii de la exterior. 

_— Era-cât pe ce! zise Duncan întins pe podea, cu Snick 
ŞI căruciorul. 

Snick nu răspunse. Ştia că aşa era. 

Aşteptară cinci minute înainte ca vocile slabe să dev- 
ină mai puternice. Grupul era acum pe hol. Cei doi Cloyd 
vorbeau tare, aşa încât Duncan şi Snick să ştie cam pe unde 
se aflau. Făceau asta, deşi nu ştiau dacă Duncan şi Snick 
mai erau încă în apartament. 

— Thea, zise Duncan. Târăşte-te la perete şi activează 
iar monitorul interior. Setează-l pentru bucătărie şi camera 
de stonare. Şi rămâi acolo, BreeĂtită să-l opreşti şi să vii 
înapoi. 

Secțiunea mică de comandă, deplasată vocal de Snick 
în partea inferioară a peretelui, era împărțită în patru. 
Fiecare din ecrane arăta camera văzută de pe un ecran din 
mijlocul peretelui. Inspectorii erau în camera de stonare. 

Avură nevoie de câteva minute ca să verifice baza 
pereţilor, înainte să se uite la stonere. Probabil căutau praf 
pe acestea, deşi chiriaşii de sâmbătă răspundeau numai de 
cilindrii lor. 

Duncan răsuflă uşurat, când Williams trecu pe lângă 
cilindrii de marţi fără să se uite la ei. Principala ei preocu- 
pare erau cei de sâmbătă şi pe aceştia îi ocoli rapid. Apoi 
Je ceru celor doi Cloyd să confirme vocal în înregistratorul 
ei că ea şi Sebta îşi încheiaseră inspecția. 

Totul ar fi trebuit să fie în regulă acum, îşi spuse 
Duncan, cu excepţia cazului în care cineva de la cartierul 
general al departamentului nu se gândea să compare 
frecvențele vocale înregistrate cu cele ale lui Shurber şi 
Tan. Dar acest lucru nu ar fi fost făcut decât dacă poliţiştii 
erau în spatele acelei vizite. 

Era posibil ca Willilams şi Sebta să fie copoi. Poate că 
ei ştiau deja că cei doi Cloyd nu erau cine pretindeau că 
sunt. Și poate că Williams observase stonerele goale de 
marți înainte ca Snick să pornească monitoarele. Poate că 
cei doi „inspectori” aveau să iasă şi să dea raportul 
poliţiştilor ce-i aşteptau afară. Apoi, o echipă mai mare 
avea să dea buzna înăuntru. Nu. Shurber şi Tan i-ar fi văzut 
şi i-ar fi avertizat pe el şi pe Snick. 

Williams şi Sebta nu ştiau că existau doi oameni 
ascunşi în apartament. Dacă ar fi bănuit ceva, şi-ar fi scos 
armele de sub uniforme şi i-ar fi arestat pe soții Cloyd. 

— Departamentul o să vă anunţe dacă se va face vreo 
acțiune, spuse Williams. 

Îi făcu semn cu capul lui Sebta să o urmeze şi ieşiră din 
camera stonerelor. Duncan îi făcu semn lui Snick să 
oprească monitoarele de perete. Ea o făcu şi se târî rapid 
înapoi. Un minut mai târziu, inspectorii părăsiră aparta- 
mentul. 

Imediat ce uşa se închise de tot, Duncan se ridică din 
spatele canapelei. Donna ţipă şi îl prinse de braţ pe Barry. 
Acesta se întoarse şi îi văzu pe Duncan şi Snick. 

— Dumnezeule! exclamă el. Ne-aţi speriat! Nu ştiam că 
mai sunteți aici încă! 

Duncan le spuse ce se întâmplase. 

— Tan şi Shurber se vor întoarce în cincisprezece 
minute. Dar mai întâi vor suna. 

— Era gata să fac pe mine, spuse Donna. Eram sigură 
că vor vedea stonerele goale! Vreţi să beţi ceva? Eu simt 
nevoia! 

Când Tan şi Shurber se întoarseră în apartament, cei 
doi Cloyd aproape îşi terminaseră cupele cu băutură. 
Duncan şi Snick vruseseră să le ţină isonul, dar hotărâseră 
de mult să se limiteze la un pahar pe zi. Nu vroiau să fie 
ameţiți, dacă erau vreodată luaţi prin surprindere de . 
poliţişti. 

Shurber şi Tan erau atât de zguduiţi, încât încercară 
să-i prindă din urmă pe ceilalți doi locatari. Cinară târziu, 
după aceea, în timp ce stăteau în camera de zi. Duncan şi 
Snick erau singurii care păreau alerți. Asta în ciuda agi- 
tației de pe canalele de ştiri. Demonstraţiile anti-guverna- 
mentale acopereau mai multe nivele ale fiecărui turn. 
Donna Cloyd le urmări câteva minute, după care spuse că 
îi era prea somn. În loc să se ducă în pat, ea preferă să intre 
în cilindrul ei. £ | 

— Atunci voi fi de două ori „țeapănă” când o să mă 
trezesc, spuse ea, râzând. 

— Bună idee, zise Barry. 

Cei doi Cloyd porniră pe hol, cu lare unul pe după 
mijlocul celuilalt, ca să se sprijine să nu cadă. 

Conform reportajelor, demonstrațiile politice se desfă- 
şurau şi în alte state californiene. Nici una dintre ele nu 
fusese aprobată de departamentul organic. Copoii urmau să 

aibă parte de vremuri grele, îşi spuse Duncan. Dar asta 
însemna că aveau să creeze probleme şi protestatarilor. 

Canalele de ştiri treceau de la o demonstrație la alta, în 
cele din urmă aducând-o în prim-plan pe cea care prezenta 
cele mai mari şanse să devină violentă. Aceasta se desfă- 
şura în Blue Moon Plaza, care nu era departe de aparta- 
mentul în care se aflau ei. 

Douăzeci şi două de secțiuni de perete arătau piaţa 
văzută din puncte diferite. Demonstranţii, în majoritate 
tineri, erau strânşi în mijlocul pieţei şi înconjurau fântâna 
uriaşă din centru. Strigătele lor răbufneau de pe ecrane, 
ceea ce îl făcu pe Duncan să micşoreze puţin volumul. 

— Vrem mai multă libertate! 

— Distrugeţi ochiul de pe cer! 

— Jos cu trăitul numai o zi pe săptămână! Vrem modul 
natural de viaţă! 

— Curăţaţi corupția din guvern! 

— Jos tiranii! 

— La zid cu ei, porcii! 

— Daţi oamenilor FIl-ul! 

— Nu suntem pleava voastră! Daţi-ne şi nouă FIl-ul! 

— Mănânci rahat, Frate mai mare! 

Când detectorii de sunet se focalizau pe voci ale indi- 
vizilor, mai auziră : 

— Ura pentru Duncan şi Snick! 

— lertare pentru Duncan şi Snick! Lăsaţi-i să spună 
povestea adevărată! 
| — Ne-am săturat de minciunile guvernului! Spuneţi-ne 

adevărul! 

Mulţi dintre cei din mulțime fluturau nişte foi. Duncan 
nu reuşi să citească ce scria pe ele, dar presupuse că erau 
copiile celor două mesaje pe care le transmisese el cu 
numai două săptămâni în urmă, moment care părea acum 

atât de îndepărtat. Şi apoi auzi un transmițător portabil răc- 
nind o parte din mesajele lui : 

.. DACĂ GUVERNUL SE OPUNE, REVOLTA- 
ŢI- vă! 

Mulțimea se agita, schimbându-şi forma. Grupurile 
formau tentacule care se întindeau, apoi se retrăgeau. 

— Adunarea ilegală din Blue Moon Plaza este estimată 
la aproximativ o mie de oameni, spuse un reporter. 
Estimarea oficială a numărului demonstranților, toți fără 
autorizație şi deci încălcând legea, este de aproximativ 
cincizeci de mii. Ceea ce reprezintă un număr foarte mic în 
raport cu populația totală a Statului Los Angeles-ului, de 
douăzeci de milioane. Deşi Marea Cartă Organică a 
Drepturilor şi Responsabilităţilor acordă oamenilor dreptul 
să demonstreze din motive politice, sociale şi economice, 
totodată stipulează că departamentele organice locale tre- 
buie să emită aprobări astfel de demonstraţii. Dar această 
mică minoritate de subversivi şi nemulţumiţi... 

Străzile care porneau din piață erau pline de poliţişti. 
Aceştia aveau armele cu protoni încă în tocuri, dar aveau 
în mâini bastoane paralizante electrice, bâte şi grenade 
fumigene. Două tancuri enorme cu apă sub presiune erau 
staționate la joncţiunile dintre străzi şi piață, cu tunurile 
îndreptate spre mulțime. Dincolo de cercul neregulat al 
protestatarilor erau maşini de patrulare, acum prevăzute cu 
tunuri rotative alimentate cu aburi, care puteau trage cu 
gloanţe spongioase. 

Pe unele dintre ecrane apărea un grup de aeronave ale 
'copoilor, care aterizau pe acoperişuri şi în porturile secti- 
ilor de poliţie de la diverse nivele ale turnurilor. Fuseseră 
aduse din alte state californiene. 

Acum, un general organic urla în portavocea. 

— Este ultimul avertisment! Vă veţi împrăştia imediat! 
Mergeti medint la locuințele voastre! Altfel veți fi arestați! 
Repet ... Ira 

— si ziceți de asta? spuse Shurber. Nici unul nu pleacă, 
nici măcar unul! Stau cu toţii acolo! Ascultaţi-i! 

Un reporter spunea: 

— ... în Statul San Francisco. Rapoartele despre lupte cu 
organicii au fost confirmate. Reprezentanţii departa- 
mentelor organice de acolo declară că un număr necunos- 
cut de demonstranți au fost arestați. Au existat răniți, dar 
nici un mort, iar când situația se va clarifica, vă vom comu- 
nica numărul exact ... 

Vocea generalului de auzea pe deasupra ţipetelor, 
urletelor şi cântecelor din Blue Moons Plaza. 

— Ofiţeri! Arestaţi-i pe nelegiuiţi! Dacă se opun, 
folosiţi procedurile necesare ca să-i prindeţi! 

— Doamne, ce mi-ar plăcea să fiu acolo! spuse Snick. 
Le-aş arăta eu! 

Primii poliţişti care încercară să facă arestările fără să 
folosească forţa excesivă, aşa cum era definită de departa- 
ment, fură respinşi când mulțimea năvăli peste ei. Copoii 
din spatele lor începură să-şi înfigă bastoanele în cei care 
erau cei mai aproape de ei. Generalul striga în continuare, 
dar acestea abia dacă puteau fi auzite în acea gălăgie. Apoi 
cisternele de apă îşi lansară apa colorată în roşu peste 
capetele ofiterilor, în centrul mulțimii. Mulţi fură doborâti, 
tipând, urlând, şi se îngrămădiră în rândurile camarazilor 
lor de la marginea grupului. 

În centru apăru o depresiune momentană, = cel 
doborâţi se ridicară din nou. Apoi cisternele se apropiară, 
tevile lor doborând şi nişte poliţişti. Dintr-o dată, întreaga 
masă de oameni era roşie „lin cap până în picioare. Apa 
care se răspândea pe suprafaţa pieţei'semăna cu sângele. 

— La naiba! spuse Sarah-John Tan. Nu vor reuşi să mai 
spele vopseaua. Sunt marcati pentru cel puţin o săptămână! 
Bieţii nenorociti! Poliţiştii îi vor prinde în mod sigur, chiar 
dacă o vor lua la fugă! 

Brusc, mulțimea ţâşni prin cercul de ofiţeri. Trecură pe 
lângă maşinile de patrulare, care nu începuseră să tragă cu 
gloanţe spongioase pentru că în linia de foc erau şi poliţişti. 
Protestanţii ieşiră din piață, atacând rândurile de poliţişti 
de la intersecțiile pieţei cu şoseaua. Mulţi dintre copoi 
căzură la pământ. La fel şi o parte dintre demonstranți. Dar 
majoritatea protestatarilor se ridicară şi o luară din nou la 
fugă. Generalul stătea în maşina lui deschisă, strigând la ei 
să se oprească şi să se predea. Apoi cineva, lui Duncan 1 se 
păru că o femeie, înfipse în burta generalului un baston luat . 
de la un polițist. Acesta scăpă portavocea, se încovoie, cu 
mâinile la burtă, şi căzu din maşină. Dispăru în mulțime. 

În scurt timp, cel puţin trei sferturi dintre demonstranți 
fugiseră pe străzi. Restul fie zăceau nemişcaţi în mijlocul 
pieţei, fie erau arestaţi de poliţişti. Aceştia din urmă erau 
târâți către stonerele publice de urgență de la marginea 
pieței. Dar numărul mic de stonere nu puteau satisface 
necesităţile şi copoii renunţară să le mai folosească. Îi 
forţară pe restul demonstranţilor să se culce pe jos şi le 
Jegară încheieturile la spate. Pulverizară apoi DA în faţa 
tuturor, aducându-i în stare de inconştiență. 

— Nu e rău pentru un început, spuse Duncan. Au fost 
puțini demonstranți, în raport cu populația totală. Dar 
odată cu trecerea timpului, mulțimea va deveni tot mai 
numeroasă şi mai violentă. Cel puţin aşa sper. 

— Pentru Dumnezeu! spuse Sarah-John. Soţul meu a 
adormit! Cum naiba poate face asta, cu tot ce se întâmplă 
acolo? 

Se ridică clătinându-se de pe scaun. 

— Nu a băut niciodată atât de mult. Poate ar fi mai bine 
să-l duc în pat. 

Îl trase pe Shurber de pe scaun. 

— Uitaţi-vă! strigă Duncan. Nu-mi vine să cred! 
Protestanții se întorc! E mai bine decât credeam! 

Hoarda vopsită în roşu se apropia, oamenii alergând 
cât puteau de repede pe străzile pe care fugiseră. Deşi 
poliţiştii erau surprinşi, dar se adunară în rânduri disci- 
plinate în centrul pieței, astfel inversându-se situaţia 
inițială. Maşinile de patrulare se retraseră, întorcând aşa 
încât tunurile cu gloanţe spongioase să fie îndreptate spre 
străzi. 'Turelele tancurilor se rotiră spre mulțimea care 
avansa. 

Demonstranţii aveau acum tuburi în mâini. Duncan 
presupuse că le avuseseră încă de la începutul demon- 
strației, dar că le ținuseră ascunse sub haine. Poate că 
atunci nu avuseseră curajul să le folosească. Dar acum 
tinerii cetățeni erau la fel de roşii de furie şi îndrăzneală ca 
vopseaua de pe pielea şi robele lor. În timp ce majoritatea 
îi atacau pe organici, o parte se urcară pe stâlpii de moni- 
torizare şi pulverizară pe ecrane un lichid negru. Alţii îşi 
declanşau spray-urile în fața ofițerilor. 

Generalul reuşise să se urce înapoi în maşina lui. 
Acum urla ceva. Duncan nu-i înțelegea cuvintele, din 
cauza de vacarmul infernal. 

Mulțimea pulveriza acum lichidul negru şi pe 
pereţii-ecran ai clădirilor dini jurul pieţei şi pe camerele 
portabile ale echipelor de televiziune. Multe dintre ecra- 
nele la care se uita Duncan se înnegriră. 

— Innegriţi-le! strigă Duncan, ridicându-se în picioare. 
Arătaţi-le voi! Arătaţi-le că nu sunteţi o turmă de oi! 

Snick se ridică ŞI ea de pe scaun, chiuind. 

Luminile se stinseră. 


Capitolul 16 


— Ce...? începu să spună Duncan. 

Se uită la faţa luminoasă a ceasului de mână. Exact 
17:11: 

Vocea lui Sarah-John Tan se auzi de pe hol. 

— Oh, nu! Iar s-a oprit curentul! 

Duncan spuse cuvintele de cod pentru reactivarea 
pereților-ecran. Aceştia nu se aprinseră. Nici uşa de la 
intrare nu răspunse la codul verbal. 

— Presupun că nu există nici o lanternă sau lumânări în 
dulapul personal de azi, nu? întrebă el. 

— Nu te mai obosi să o întrebi pe Sarah-John, zise 
Snick. Am verificat tot ce e în dulapul lor. Nu există aşa 
ceva. 

Aerul părea deja insuficient. Îl apăsa tot mai puternic 
şi mai fierbinte. Se duse spre perete, întinse mâna şi îl 
atinse cu degetele, după care începu să meargă în lungul . 

lui. Apoi se ciocni de Snick. 
Sarah-John ajunsese pe pipăite în camera de zi. 
Ghidată de vocea lui Snick, găsi canapeaua. Duncan era şi 
el pe canapea acum. Simţi parfumul femeii şi mirosul slab 
al transpirației e1 nervoase. 

— Lem a adormit în pat, ticălos norocos, spuse ea. 

— Mă întreb ce s-a întâmplat, zise Snick. De data asta 
nu am mai defectat noi uzina electrică. Vreun alt grup sub- 
versiv de care nu ştim noi? 

— Mă îndoiesc, spuse Duncan. Poate că e un accident. 

El nu credea asta. Poate că a făcut-o guvernul, îşi 
spuse. Cu energia oprită şi singurele lumini disponibile 

fiind cele de la vehiculele poliţiştilor, demonstranții erau 
neajutorați. Aveau să se repeadă în toate părțile, să fugă. 
Oprirea energiei electrice părea o măsură foarte drastică, 
dar guvernul era capabil de orice. Totuşi, nu aveau să-şi 
asume vina. Puteau plasa responsabilitatea pe seama 
altcuiva. 

Sarah-John spuse, cu o voce gâtuită de panică: 

— Ultima dată a fost îngrozitor. Ne-am trezit miercuri 
şI am crezut mai întâi că era tot marți. Dar când toate cele- 
lalte zile au ieşit din stonerele lor, am ştiut că ceva e în 
neregulă. Mult timp nu am putut ieşi din apartament. A fost 
nevoie ca poliţiştii să ardă înicuietorile. Ni s-a spus că va 
trebui să evacuăm oraşul. Străzile erau pline, bineînţeles, 
ŞI | 

— Asta a fost atunci, spuse Snick. Ştim totul despre 
asta. | 

— Voi n-aţi fost în mulțimea aceea îngrozită, zise 
Sarah-John. 

— Nu cred că energia va fi oprită prea mult timp, inter- 
veni Duncan. Să aşteptăm şi vom vedea, să fim calmi, să 
nu ne agităm. - 

— Păcat că încuietoarea a fost înlocuită, zise Snick. S-ar 
putea să treacă ore întregi înainte ca poliţiştii să vină să o 
ardă. Am putea să o facem chiar noi, dar cum le-am putea 
explica asta? 

— Nu va dura nici pe departe atât de mult, spuse 
Duncan. Situaţia e diferită acum. Numai cetățenii de azi 
sunt destonaţi, aşa că vor fi numai o şeptime din câți au 
fost atunci. Numai o şeptime vor folosi oxigenul, deci 
aerul va dura mai mult. Și sunt mult mai mulţi poliţişti pe 
străzi decât atunci. Vom aştepta. 

Aproape că o auzea pe Snick foindu-se. Ea era acti- 
unea personificată şi ura să stea aşteptând să se întâmple 
ceva. Dacă trebuia să aibă loc nişte acţiuni, ea vroia să fie 

cea care le declanşa. Pe de altă parte, nerăbdarea ei înnăs- 
cută fusese temperată de o disciplină fermă şi de lunga ei 
experienţă ca ofițer organic. Nu avea să facă nimic pripit, 
decât dacă era forțată de situație. 

O oră trecu foarte încet. Secundele păreau să se scurgă 
prin aerul din ce în ce mai fierbinte şi mai dens şi să se 
aşeze peste ei ca nişte mici insecte moârte. Cei patru vor- 
“beau rar, cu pauze mari între propoziţii, care deveniră din 
ce în ce mai scurte. În cele din urmă, Duncan se ridică de 
pe canapea. 

— Va trebui să ardem încuietoarea uşii. 

De pe hol se auzi vocea lui Shurber. 

— Ce naiba se întâmplă? 

Tan se ridică şi se îndreptă pe pipăite spre el. 

— Nu intra în panică, Lem! strigă ea. Curentul s-a oprit 
din nou. 

— Iar! se auzi vocea lui tremurată. 

Tan şi Shurber intrară orbecăind în camera de zi. El 
înjură când i se explică situaţia, dar după aceea rămase 
tăcut. 

Duncan îşi spuse că teoria lui că guvernul ar fi oprit 
energia electrică era greşită. Desigur, demonstranţii fuse- 
seră împrăştiați de mult sau fuseseră fugăriți şi arestați. 
Unde s-ar fi putut ascunde? Uşile apartamentelor lor erau 
încuiate şi ei nu puteau intra. Nu puteau pretinde că erau 
cetăţeni nevinovaţi care se aflau pe străzi când se oprise 
curentul. Vopseaua roşie le trăda minciuna. 

Doar dacă guvernul nu vrea să le-o tragă cu adevărat 
cetăţenilor, îşi spuse el. Să-i facă să sufere atât de mult, 
încât să deteste — să urască — persoanele responsabile pen- 
tru întreruperea energiei. De data aceasta nu ei o provo- 
caseră, dar guvernul avea să dea vina pe ei. Drept vinovaţi 
urmau să fie indicaţi el şi Snick. 


— 150 — 


PHILIP JOSÉ FARMER 


Care avea să fie povestea guvernului? Că Duncan şi 
Snick, criminalii psihopati, subversivii nebuni, atacaseră 
din nou uzina din Baldwin Hills şi distruseseră conver- 
toarele-generatoare? Nu, nu puteau spune asta, dacă vroiau 
să dea curând drumul la curent. Mai probabil era ca guver- 
nul să declare că criminalii reuşiseră să introducă o 
comandă de oprire în sistem. lar inginerii avuseseră nevoie 
de mult timp ca să analizeze comanda până la punctul de 
origine şi să o anuleze. 

- Se simţea deshidratat şi îi era foarte sete. Apa nu putea 
curge prin robineţi, dar el şi Snick cotrobăiseră prin bufe- 
tul de bucătărie al dulapului personal şi găsiseră sticla cu 
suc de fructe pe care Tan şi Shurber o aduseseră de la 
băcănie. Reuşiră toți patru să le golească. Asta ar fi trebuit 
să fie mai mult decât suficient. Dar acum nu mai avea sen- 
zația că aerul era o grămadă de insecte moarte. Acestea 
erau foarte vii şi sugeau toate fluidele corpului lui. 

Pipăi peretele, spre uşă. Vroia să găsească zona în care 
se afla încuietoarea şi să o ardă. La naiba cu consecinţele. 
Trebuia să iasă înainte să moară de sete sau din cauza lip- 
sei de oxigen. Tocmai îşi scosese arma de la curea, când fu 
surprins de un ciocănit puternic şi rapid în uşă: 

— Departamentul organic! Ciocăniţi dacă mă auziţi! 

Duncan bătu în uşă cu patul armei, apoi îşi lipi urechea 
de lemn. 

— Daţi-vă la o parte! Vom arde încuietoarea! 

Un punct roşu apăru pe uşă, în zona încuietorii. 
Punctul deveni mai mare şi Duncan simți mirosul fumului. 

O rază violet ţâşni printr-o gaură foarte mică, apoi urmă o 
curbă. Raza dispăru. Se auzi un bubuit puternic şi secți- 
unea tăiată căzu înăuntru, cu marginile încă fumegând. 
Mirosul de lemn ars umplu camera. O altă rază, de data 
aceasta a unei lanterne, străluci prin gaură, transformând 

bezna în semiîntuneric. O voce amplificată de o portavoce 
se auzi de dincolo de gaură. 

Duncan porni spre hol, ghidându-se cu ajutorul acelei 
lumini, spunând: 

— Thea, după mine! Tan, Shurber, rămâneţi aici! 

Ajunseră la uşa dormitorului chiar la timp. Uşa se 
deschise şi o voce masculină puternică zise: 

— Rămâneţi în casă deocamdată! Nu vrem aglomeraţie 
pe străzi. Avem treabă de făcut! 

— Mulţumim, spuse Tan. 

Duncan şI Snick aşteptară un minut, apoi merseră la 
uşă. Tan şi Shurber stăteau în prag, respirând adânc. Dar 
aerul străzii era aproape la fel de dens şi de cald ca cel din 
apartament. 

Farurile şi reflectoarele a două maşini organice de 
patrulare luminau strada. Erau parcate la câteva aparta- 
mente depărtare. Feţele locatarilor care îi priveau din pra- 
gul uşilor erau palide în lumina slabă. Patru organici 
ardeau încuietorile. l 
-Trecu o jumătate de oră. Luminile maşinilor de patru- 
lare şi razele violet ale armelor cu protoni era acum mai 
departe, pe stradă. Oamenii ieşiseră din apartamentele lor. 
La început vorbiră încet, apoi totul se transformă într-un 
vacarm, discuţiile adulţilor amestecându-se cu strigătele 
copiilor şi tipetele bebeluşilor. 

— E groaznic, spuse Sarah-John. Cum vom afla ce s-a 
întâmplat, fără televizor? 

Fusese încercuită încă de la naştere de lumină şi de 
imaginile mişcătoare de pe pereţi. Absența lor o făcea să 
tremure. Duncan şi Snick fuseseră condiționaţi la un mediu 
fără imagini în timpul goanei lor prin New Jersey. Fuseseră 
atât de ocupați cu lupta pentru supravieţuire, încât nu 
simţiseră acea lipsă. 

Cincisprezece minute mai târziu, muncitorii departa- 
mentului de întretinere şi reparații aduseră lămpi portabile. 
Acestea fură plasate la fiecare şaizeci de metri. Ofereau o 
lumină slabă în zona apartamentului, care se afla aproape 
exact la mijloc, între două torţe. Dar era mai bine decât 
nimic şi părură să însenineze lumea de pe stradă. 

Duncan şi Snick se retraseră în cameră. Tan şi Shurber 
rămaseră în pragul uşii. 

— Dacă nu dau drumul curând la curent, oraşul va fi 
“evacuat. Aerul nu va dura la nesfârşit. 

— Presupun că au fost deschise intrările de pe acoperiş 
ŞI de la baza turnului, zise Snick. Asta ar trebui să ajute. 

— Probabil. Dar nu va fi suficient. Cred că cetăţenii vor 
fi scoşi din turn. Sau cel puţin duşi spre perimetre, unde 
aerul s-ar putea să fie suficient de proaspăt. 

— Vrei să spui că nu putem sta aici? 

— Putem încerca. Poate că dacă pleacă toți oamenii, 
aerul va fi suficient. 

— Acum categoric nu e destul de proaspăt. 

— Putem merge cu mulțimea, dar ar însemna să riscăm 
prea mult. Dacă poliţiştii sunt atenţi, vor şti că acum e 
momentul potrivit ca să ne prindă, spuse Duncan. Totuşi... 

Autorităţile aveau destul de făcut, poate mai mult 
decât puteau face faţă. Oare aveau să se gândească măcar 
să comande organicilor să iasă pe teren şi să îi caute pe 
fugari? Probabil că nu. Pe de altă parte, era oricând posibil 
să fie recunoscuţi de un polițist. 

Câteva minute după aceea, se apropie o muncitoare de 
la M&R, pe o tricicletă electrică. Duncan auzi urletul por- 
tavocii ei cu mult înainte ca ea să ajungă la apartament. — 

— Atenţiune, cetăţeni! Atenţiune, cetăţeni! Toţi locata- 
rii! Toţi locatarii! Mergeţi imediat spre capătul estic al 
străzii! Nu e cazul să intraţi în panică! Mergeţi spre capă- 
tul estic al străzii! Atenţiune, toţi cetăţenii! Mergeţi spre 

capătul estic al străzii! Este un ordin al guvernatorului! Nu 
intrați în panică! Mergeţi spre capătul estic al străzii! 
Capătul estic! Este un ordin al guvernatorului! Veţi fi-eva- - 
cuați pe scările de urgență! Atenţiune, toţi cetăţenii...! 

Vocea se îndepărtă spre vest. Oamenii de pe stradă, 
după o oarecare ezitare, începură să meargă spre destinaţia 
indicată. Li se alăturară alţii, care veneau dinspre vest. 
Apoi trecură câteva autobuze, pline cu pasageri. Duncan 
nu putea să vadă capătul străzii, dar îşi imagină că 
mulțimea avea să se transforme în curând într-o masă 
uriaşă. Polițiştilor nu avea să le vină uşor să facă faţă atâtor 
oameni, să-i îndrume pe scară, să-i facă să se deplaseze 
suficient de repede, dar nu prea repede, ŞI să le stăvilească 
panica. Nu ştia cum aveau să fie scoşi bolnavii din spitale. 
Dar asta nu era problema lui. 

— Ce facem? întrebă Sarah-John. Rămânem aici sau 
mergem cu ei? 

— Noi rămânem, zise Duncan. Voi faceți cum vreți, dar 
eu cred că ar trebui să plecaţi. 

— Ne vedem mai târziu, spuse ea. 

Tan şi Shurber ieşiră în stradă şi se amestecară în mul- 
țimea din ce în ce mai numeroasă, care se deplasa foarte 
încet. După câteva minute, totuşi, strada se goli. Apoi trecu 
aceeaşi femeie, repetând Ordinele de evacuare. 

= După trecerea ei, Duncan spuse: 

— Ar trebui să fie suficient aer pentru noi doi. Se pare 
că nu devine mai cald. 

Trecu o jumătate de oră, în care rămaseră aşezaţi în 
pragul uşii, respirând aerul puţin mai proaspăt, pregătiţi să 
fugă înăuntru, dacă apăreau muncitori sau organici. 
Amândoi erau foarte obosiţi, dar nu se puteau duce în pat. 
Era prea cald şi prea greu de respirat înăuntru. În plus, se 
întâmpla ceva ciudat. O simțeau în subconştient. Acea 

oprire a curentului era de neexplicat şi nu aveau să se 
relaxeze înainte să afle ce se întâmplase. Poate nici atunci. 

Se ridicară când văzură faruri iluminând zona de după 
colţul străzii. O clipă mai târziu farurile a două maşini de 
patrulare sclipiră puternic. Duncan se încovrigă şi scoase 
capul pe după uşă, doar atât cât să vadă cu un ochi. Când 
îl retrase, spuse: 

— Două vehicule organice, parcate de o parte şi de alta 
a străzii, în dreapta noastră. Reflectoarele lor luminează 
uşile de lângă ei. Câte un om din fiecare maşină mane- 
vrează reflectoarele. Doi oameni din fiecare maşină au 
intrat într-un apartament. Fiecare dintre cei doi cară câte un 
dispozitiv. N-am reuşit să văd ce era, dar cred că e vorba 
de detectoare de mirosuri. 

— Trebuie să văd şi eu, spuse Snick. 

Se aplecă şi ea, dar se uită în ambele părți, înainte să 
se retragă. 

— Există activitate şi în cealaltă parte. Curba îmi blo- 
chează vederea, dar cred că sunt maşini şi acolo. Probabil 
fac acelaşi lucru. 

Părea extrem de probabil să fie în căutarea lor. Ce 
altceva ar fi putut fi? De unde ştiau că el şi Snick erau în 
acea zonă? Dacă îl văzuse vreun cetăţean, sau mai curând 
dacă crezuse că-l văzuse dar nu era sigur, i-ar fi anunţat pe - 
organici. Dar de ce îi căutau ei pe criminali acum? De ce 
nu mai înainte? Răspunsul (dacă exista vreunul): probabil 
că trădătorul îl văzuse cu câteva ore înainte. Totuşi, rapor- 
tase doar de curând, pentru că nu fusese sigur. O făcuse 
recent, probabil chiar înainte de oprirea curentului. Nu 
avusese cum să o facă după aceea. 

Da, ar fi putut să se ducă la o secţie de poliţie sau la un 
polițist şi să transmită personal informaţia. Dar asta ar fi 
însemnat să locuiască aproape de o secție de poliție sau să 

fi văzut vreun organic trecând, altfel nu s-ar fi aventurat 
afară în întuneric. 

Dar... informatorul trebuia să fie afară din apartament, 
când î îşi amintise că-l văzuse pe Duncan. Sau poate într-un 
magazin care nu avea încuietori la uşi. 

Conta cum se întâmplase? Se întâmplase şi acesta era 
aspectul important. 

Conta că poliţiştii nu ştiau exact unde se aflau el. 
Altfel ar fi venit în forță până în fața apartamentului, gata 
să dea năvală înăuntru. De fapt, dacă ar fi ştiut sigur că se 
află în acea vecinătate, ar fi umplut străzile, în căutarea lor. 
Poate că ştiau doar că era la acel nivel, sau în acel turn. 

Se uită din nou afară. Un polițist stătea lângă fiecare 
maşină şi îndrepta reflectorul pe uşile apartamentelor în 
care intraseră colegii lui. 

Duncan se retrase şi spuse încet: 

— Dacă reuşesc să ne prindă când nu sunt cetăţeni în 
preajmă, ne pot face orice. Ne pot ucide sau ne pot aresta 
ŞI duce neobservaţi la cea mai apropiată secție de poliție. 

— Tu ce crezi? întrebă Snick. 

— Eu cred că ar vrea să afle despre toate acţiunile noas- 
tre şi despre cei cu care ne-am asociat. Dar, dacă suntem în 
viață, am putea deveni foarte stânjenitori pentru guvern, 
plus un fel de simbol pentru cei nemulțumiți şi pentru ra- 
dicali. Dacă aş fi Consiliul Mondial, aş prefera să ştiu că 
suntem morți. 

— Foarte liniştitor, zise Snick. Hai să doborâm cât mai 
mulți putem. | 

Duncan zâmbi. Vechii vikingi care dispreţuiau altă 
moarte decât cea în bătălie erau nimic pe lângă ea. Dacă 
exista Valhalla, valkiriile trebuiau să o ducă şi pe ea acolo, 
chiar dacă era femeie. 

Snick vru să spună altceva, dar Duncan ridică mâna, 
făcându-i semn să tacă. Un zgomot slab, un murmur ca al 

mai multor voci, se auzise la uşă. Snick se apropie să audă 
ŞI ea. 

— Ce e asta? 

Duncan se uită din nou pe după colț, Snick strecurân- 
du-se între el şi uşă ca să vadă şi ca. Cei doi poliţişti de 
lângă maşină erau cu spatele la ei. Acum, luminile de după 
colt deveniseră mai puternice. Apăru o maşină de poliţie, 
cu farurile aprinse. Când luă curba, apărură şi câţiva 
poliţişti pe Jos, cu armele în mâini. In spatele lor, mergând 
într-un stil nedisciplinat, venea prima parte a grupului, evi- 
dent demonstranți arestați. Strigau sloganuri, Duncan 
reuşind să distingă o parte dintre ele. 

— Lăsaţi-ne să trăim în fiecare zi! 

— Jos cu guvernul! 

— Un proces corect pentru Caird şi Snick! 

— Trăiască revoluția! 

— Daţi-ne şi nemurirea! 

— Jos cu porcii! 

— l-au adunat şi îi duc spre scări, zise Duncan. Sau 
poate vor să ducă o parte dintre ei în vreo sală şi să-i încuie 
acolo, până când vor avea timp să se ocupe de fiecare în 
parte. 

Poliţiştii din apartamente priveau din pragul uşilor. 
După ce îşi satisfăcuseră curiozitatea, se întoarseră înăun- 
tru. Un minut mai târziu, ieşiră şi intrară în apartamentele 
de alături. 

— Încercăm să intrăm în mulțime? întrebă Snick. 

— Nu. Îi vor examina pe toţi, poţi fi sigură de asta. 

În scurt timp, ultima_sută de demonstranți apăru de 
după curbă. Maşinile de patrulare şi poliţiştii pedeştri care 
reprezentau ariergarda apărură şi ei de după colț. Cei doi 
ofițeri care stăteau lângă maşini se urcară în ele şi le con- 
duseră cu câțiva metri mai aproape de pragul uşii în care se 
aflau Duncan şi Snick. Începură să privească uşile asupra 

cărora erau centrate reflectoarele lor. Apoi, auzind alte 
zgomote ca de mulţime spre vest, se întoarseră să se uite în 
acea direcție. 

Duncan şi Snick ieşiră în fugă în stradă, sunetul paşilor 
lor fiind acoperit de zgomotul mulţimii. Acesta scădea 
totuşi, semn că demonstranți erau conduşi pe o stradă 
aflată la capătul celeilalte. Când mai erau doar la şase metri 
de poliţişti, Duncan şi Snick traseră cu armele setate pe 
putere maximă. Izbiţi în ceafă, organicii se prăbuşiră şi nu 
se mai mişcară după aceea. 

Duncan intră în apartamentul din dreapta lui, Snick în 
cel de pe partea cealaltă a străzii. Duncan putea să vadă 
camera frontală, bine luminată de reflector. Holul era mai 
puțin luminat, dar nicidecum întunecat. Când auzi voci 
venind din camera de stonare, îşi încetini pasul. 

Uşa camerei de stonare era parţial deschisă. Privind 
prin crăpătura dintre uşă şi perete, văzu doi poliţişti stând - 
în fata unui cilindru. Femeia îndreptase raza lanternei spre 
uşa deschisă. În cealaltă mână avea o armă cu protoni. 
Bărbatul ținea un detector de miros cilindric, gri străluci- 
tor, de mânerele din partea de sus a dispozitivului. Avea 
ochii fixați pe ecranul sclipitor montat pe aparat. | 

Era suficientă lumină ca Duncan să vadă că cele două 
stonere nu fuseseră deschise. Căutau un criminal ascuns 
într-un stoner sau o urmă de molecule care să indice că 
respectivul se aflase acolo. 

— Durează prea mult, spuse femeia. Ni s-a ordonat să 
facem un control rapid. 

— Mai rapid nu se poate, dacă vrem să fie şi eficient, 
mârâi bărbatul. 

Se ridică şi se îndreptă spre celălalt cilindru. Trase cu 
o mână de mâner, în timp ce femeia îndrepta lanterna şi 
arma spre interiorul cilindrului. 

— E o tâmpenie, zise bărbatul. Doar nu sunt atât de 
proşti să stea aici. Atâta timp cât e oprit curentul. Oricum, 
de unde naiba ştiu ei că indivizii se află în turn? 

Duncan păşi înăuntru şi o împuşcă pe femeie în spate. 
Ea se prăbuşi fără nici un sunet, la atingerea razei violete. 
Înainte ca ea să atingă podeaua, Duncan trase şi în bărbat. 
Lanterna, arma şi detectorul căzură aproape fără zgomot pe 
covorul gros. Bărbatul se prăbuşi cu faţa înainte în uşa 
cilindrului. 

Când se întoarse în stradă, Duncan o văzu pe Snick 
venind spre el. 

— Nici o problemă, spuse ea. 

Luă fiecare câte un polițist de subraţe şi îl târî în came- 
ra de zi a apartamentului din care tocmai ieşise Duncan. 
După ce lipiră corpurile de un perete, aşa încât să nu fie 
văzute de nimeni care s-ar fi uitat din prag, Duncan zise: 

— Ştim că uniformele din apartamentul lui Tan ni se 
potrivesc. O să le punem pe acelea. 

La lumina lanternelor luate de la ofițerii ADe ai 
alergară la locuinţa lui Tan şi Shurber şi la cilindrii fami- 
liei Cloyd. Uniformele şi căştile fuseseră ascunse la baza 
stonerelor. Se schimbară de haine cât mai repede cu 
putinţă, transpirând, respirând aerul. stătut. Alergară înapoi 
la unul din vehiculele de patrulare, o Rae fără capotă şi 
uşă. 

Duncan întoarse maşina cu faţa spre vest. Porni, lăsând 
cealaltă maşină în spate, cu farurile aprinse. Intenţiona să 
folosească scările de lângă şirurile de lifturi din Blue Moon 
Plaza. Acestea trebuiau să fie mai puțin aglomerate decât 
scările de urgenţă de la perimetrul turnului. Nu ştia când 
„aveau să fie descoperite maşina furată şi poliţiştii leşinaţi. 
Dar calculă că aveau la dispoziţie cel puţin douăzeci de 
minute, înainte să se întâmple asta. Mirosul lui şi al lui 
Snick urmau să fie descoperite de detectoare, în mod 
inevitabil. Poliţiştii aveau să verifice locuinţele din 
apropiere şi să descopere mirosul deosebit de puternic în 
apartamentul lui Tan şi Shurber. La revenirea curentului, 
care putea să se întâmple în orice clipă acum, toți cei din 
apartament urmau să fie destonaţi. Acesta era sfârşitul 
membrilor OMC, chiar dacă fuseseră injectaţi cu anti-DA. 
Poliţiştii aveau să scoată adevărul de la ei, într-un fel sau 
altul. 

Lui Duncan îi părea rău pentru colegii lui, dar nu putea 
face nimic pentru ei. Ar fi vrut măcar să-i poată avertiza pe 
Erlend, Simmons şi Diszno că poliţiştii aveau să le ia urma. 
Dar el şi Snick erau norocoşi dacă reuşeau să-şi scape pro- 
pria piele. 

Exclamaţia murmurată a lui Snick îl smulse din medi- 
tatie. 

— Oh, oh! 

Mâna ei se strânse pe patul armei de pe genunchi. 

La vreo şaizeci de metri în fața lor, patru tricicluri elec- 
trice, două în față, luminate de cele două din spate, cotiră 
la o intersecţie. Se îndreptau spre ei. Dar vehiculele trecură 
pe lângă, sunând din claxoane în semn de salut. Duncan 
claxonă şi el. Snick le făcu cu mâna. 

În faţă era Blue Moon Plaza, piața mare înconjurată de 
multe magazine, câteva teatre, o arenă de sport, o sală de 
gimnastică, o şcoală generală, un liceu şi un colegiu, un 
spital, o secţie de poliție, un birou al administrației 
superblocului şi câteva depozite. 

Lumini portabile mari erau aranjate în lungul marginii 
pieței şi al fântânilor acum secate. Lămpile iluminau o 
multime de aproximativ două sute de oameni de lângă fân- 
tână şi câteva grupuri mari de organici. Un vehicul blindat 
foarte mare, cu un tun cu apă pe turelă, se afla de cealaltă 
parte a mulțimii. Maşini de patrulare pline cu organici îi 
încercuiseră pe protestatari. Farurile tancului cu apă şi ale 
maşinilor luminau feţele încordate şi pumnii tremurători ai 
prizonierilor. Deşi Duncan era prea departe ca să le audă 
cuvintele, ştia că acestea erau insultătoare sau sfidătoare. 

Intoarse maşina ca să pornească pe drumul ce traversa 
perpendicular strada. Nu vroia să traverseze piaţa. Erau 
prea mulți poliţişti acolo şi, deşi ar-fi presupus că el şi Snick 
erau tot organici, era posibil ca vreunul dintre ei să-i 
recunoască. Luminile erau prea puternice. 

Vroia să meargă pe strada aceea şi apoi să cotească pe 
o alta care să treacă pe lângă piaţă. Astfel avea să ajungă 
direct la un şir de lifturi şi la scările de lângă acestea. 

— Oh, la naiba! zise Duncan. 

Pe stradă erau multe lumini ale unei mulțimi de maşini 
ale organicilor, tricicluri şi două reflectoare foarte mari 
deasupra celorlalte. Un alt tanc cu apă. Luminile dez- 
văluiau o masă întunecată în spatele luminilor din față. Alţi 
prizonieri. 

Maşina lui nu avea pe unde trece. Trebuia să oprească 
„cât mai aproape de uşa apartamentului şi să aştepte ca 
mulțimea să treacă pe lângă vehiculul lui. 

Nu avu şansa asta. O voce amplificată de o portavoce 
vorbi din faţa mulțimii. 

— Aici colonelul Peckapore! Întoarceţi! Mergeţi în 
piaţă! 

Duncan opri maşina, extrem de conştient de luminile 
care se focalizaseră acum pe faţa lui şi a lui Snick. Dădu 
maşina cu spatele jumătate de cerc şi apoi porni înapoi pe 
drumul pe care veniseră. 

— Se pare că lui Peckapore nu-i pasă care este misiunea 
noastră, zise Duncan. Rechiziţionează tot personalul dispo- 
nibil. 

— Vrei să fugim? 

— Nu. Mergem cu ei şi ne depărtăm la prima ocazie. 

Cum nu i se ordonase să parcheze maşina într-un anu- 
mit loc, Duncan merse în lungul marginii pieţei până într-un 
loc apropiat'de tancul de apă. Maşina avea botul spre vest, 
spre scări. 

Coborâră din maşină ŞI rămaseră în picioare lângă ea, 
cu armele în mâini. Cavalcada intră în piaţă. Pentru o 
vreme se auziră o mulțime de strigăte şi se produse con- 
fuzie. Grupul de prizonieri nou-sosiți fu îndrumat cu 
ordine strigate şi împunsături cu bâtele spre un loc de lângă 

fântână. Acum erau două grupuri de arestați, separate unul 
de celălalt de fântână. Demonstranții nu stăteau în rând, 
aşa cum li se ordonase, ci se mişcau într-o parte şi în cea- 
laltă, extinzându-se şi contractându-se, formând pseudo- 
pozi, ca două amoebe gigantice. 

Pe deasupra strigătelor, ţipetelor şi urletelor bubui 
vocea colonelului Peckapore, prin intermediul portavocii 
lui. 

— Incetați imediat rezistența şi acest zgomot! Păstraţi 
tăcerea şi faceţi exact ceea ce vi se ordonă, altfel veți fi cu 
toții paralizați cu armele protonice! 

In timp ce el urla, un căpitan dădu posie Duncan şi 
Snick. 

— Ce naiba faceţi voi doi aici? Treceţi acolo şi ajutați la 
reținerea prizonierilor! 

— Nu ni s-a ordonat să ajutăm, spuse Duncan. Ni s-a 
spus doar să venim aici. 

— Iisuse Christoase! zise căpitanul cu o faţă schimono- 
sită de furie. Unde naiba vă este iniţiativa? 

În clipa aceea se aprinseră luminile. Pentru moment se 
lăsă o oarecare tăcere. Peckapore se opri din strigat şi pri- 
zonierii nu mai țipară. Apoi, pe măsură ce surpriză dis- 
părea, reîncepu zgomotul. Căpitanul păru surprins, dar nu 
foarte tare, de reaprinderea luminilor. Duncan şi Snick 
începuseră să se îndepărteze, când ea strigă: 

— Staţi pe loc! Vemiţi aici, amândoi! 

Duncan se întoarse spre ea, spunând: 

— Ce s-a întâmplat, căpitane? 

Femeia se apropie de el. Ochii ei se îngustară $ ŞI îl privi 
cu atenţie pe Duncan, apoi pe Snick. O expresie alarmată 
îi înlocui furia de pe faţă. Întinse mâna spre toc, în acelaşi 
timp strigând: 

— Sunteţi... 

Raza violetă a armei lui Snick o lovi în piept şi femeia 
căzu pe spate, arma ei zăngănind pe podea. 

Duncan se învârti pe loc, ca să se uite dincolo de tan- 
cul de apă, a cărui siluetă îi masca parțial. Se părea că 
nimeni nu observase împuşcătura, dar nu avea să mai 
treacă mult înainte ca trupul căpitanului să fie găsit. 
Duncan sări spre ea, o ridică pe umăr, se duse la maşină şi 
o aruncă pe podea, sub scaunul din spate. Snick sări pe 
scaunul şoferului. Imediat ce Duncan ocoli maşina în fugă 
ŞI sări lângă ea, apăsă pe acceleraţie. 

Vehiculul alimentat electric nu avea o acceleraţie prea 
puternică, dar ea o apăsă la maxim. Doi poliţişti pe trici- 
cluri veneau în piață dinspre vest. Era clar că îi văzuseră 
aruncând-o pe femeie în maşină. Îşi opriseră vehiculele şi 
coborâră. Duncan îl împuşcă pe unul dintre ei, cu arma 
reglată pe DIST MAX. Snick, virând cu o mână, îl împuşcă 
pe celălalt. Copoii căzură pe spate, armele lor căzând pe 
jos. Un fuior subțire de fum se înălța din piepturile lor pâr- 
jolite. Maşina trecu în viteză pe lângă corpurile prăbuşite şi 
ieşi pe stradă. Acum ajunsese deja la viteză maximă, şai- 
zeci kilometri pe oră. 

— Probabil că au transmis prin staţie, zise Snick. 

— Nu sunt sigur de asta. Abia au avut timp să-şi scoată 
armele. Păreau destul de surprinşi. 

Se îndoia că cei doi pe care-i împuşcaseră erau morti. 
Se aflaseră aproape de limita distanţei de acţiune a armelor 
cu protoni. Dar erau în mod sigur grav răniți. 

Coloanele uriaşe care încercuiau lifturile şi scările 
deveniră vizibile cu câteva minute înainte să ajungă la ele. 
Maşina trebui să vireze de pe şosea pe o stradă şi să meargă 
încă două cvartale. Duncan zâmbi când văzu că moni- 
_toarele de pe stradă de la ultimele două intersecţii fuseseră 
acoperite cu vopsea neagră adezivă. Monitoarele de la acea 
intersecție fuseseră şi ele „orbite” de demonstranți. Asta le 

oferea un avantaj, lui şi lui Snick. Deşi curentul revenise, 
acele monitoare nu puteau să-i vadă. 

Totuşi, doi poliţişti stăteau lângă cele două coloane în 
care se aflau liftul şi casa scărilor. Aceştia reacționară aşa 
cum era normal la vederea altor doi ofiţeri care se apropi- 
au de ei într-o maşină. Căzură, loviți de razele armelor 
setate din nou pe PARAL MAX. Ecranele monitoarelor din 
apropiere nu aveau să transmită imagini ale luptei la . 
cartierul general. Şi ele fuseseră acoperite cu vopsea nea-. 
gră. | 

Duncan şi Snick coborâră din vehicul şi târâră cele trei 
corpuri prin uşa deschisă a unui apartament aflat în cealaltă 
parte a străzii, fată de coloane. Căpitanul şi unul dintre 
“poliţişti fură introduşi într-unul dintre stonerele goale. Al 
treilea fu înghesuit într-un cilindru ocupat. Apoi, gâfâind 
transpirați, Duncan şi Snick merseră la intrarea în casa 
scărilor. 

Acum, când energia revenise, cetăţenii urmau să se 
întoarcă în apartamentele lor. Urma să fie un proces destul 
de lung şi de confuz, şi majoritatea organicilor ce se ocu- 
pau de căutarea lor urmau să fie nevoiţi să ajute la desfă- - 
şurarea lui corectă. Cu toate acestea, în scurt timp, poliţiştii 
pe care-i lăsaseră în apartamentul familiei Cloyd aveau 
să-şi revină. La fel, cei aflați sub comanda căpitanului se 
întrebau probabil ce se întâmplase cu ea. 

"Luminile indicatoare de deașupra uşilor liftului se 
aprindeau în dreptul numerelor ce indicau nivelele. 
Probabil că începuseră să-i aducă pe cetăţeni, deşi mai 
avea să treacă ceva timp înainte ca lifturile să poată fi 
folosite de cei ce plecaseră de la nivelul 112. Probabil că 
numărul de oameni .care coborâseră pe scări era mare. 
Foarte puţini aveau să dorească să urce pe scări la nivelele 
superioare. 


— 165 — 


= DAYWORLD - TERMINUS 

Porniră repede pe scări, coborând cu o mână pe 
balustradă. Treptele aveau şase metri lăţime şi mergeau 
până la palier. Acolo cotiră şi alergară pe următoarele. 
“Acum fuseseră activate şi ecranele de perete, dar numai 
pentru un canal. i 

Reporterul fusese înlocuit de un maior organic, 
Prewett. În timp ce vorbea, lângă el erau arătate imaginile - 
lui Duncan şi Snick. Sub ele scria: FIŢI ATENŢI LA 
ACEŞTI CRIMINALI. RAPORTAȚI OBSERVAREA - 
LOR CELUI MAI APROPIAT OFIȚER ORGANIC SAU 
„LA CEA MAI APROPIATĂ SECȚIE DE POLIȚIE: NU 
ÎNCERCAŢI SĂ-I PRINDEȚI. SUNT ÎNARMAȚI SE 
PERICULOŞI. 

Vocea maiorului Prewett îi urmărea în timp ce coborau 
rapid scările. 

— Energia a fost redată complet în Complexul La Brea 
Tower. Toţi cetăţenii trebuie să se întoarcă la locuinţele lor, 
conform indicaţiilor ofiţerilor organici. Vă rog să fiți 
calmi. Ordinea a fost restabilită. Cei doi criminali căutaţi 
de poliție, Jefferson Cervantes Caird, cunoscut şi drept 
William St. George Duncan sau Andrew Vishnu Beewolf 
şi Panthea Pao Snick, cunoscută şi drept Jenny Ko 
Chandler, au fost văzuți la nivelul 112. Pentru moment, 
sunt încă liberi. Recompensa pentru orice informaţie ce 
poate duce la capturarea sau uciderea lor a fost ridicată la 
75000 de credite. 

Şi apoi din nou, de la capăt. 

Duncan observă că poliţiştii încă nu ştiau că ei erau în 
uniforme. Altfel ar fi transmis acea informaţie. 

Până ce el şi Snick ajunseră gâfâind la nivelul 12, si- 
tuaţia se schimbase. 

— ... au atacat şi doborât mai mulți, ofiţeri organici şi au 
luat uniformele a doi dintre ei. Criminalii se dau acum 
drept ofiţeri. Trebuie... 

Pe o a treia secțiune de ecran apărură Duncan şi Snick 
în uniforme de ofiteri în patrulă. Probabil că operatorii 
lucraseră rapid la simularea acelor i imagini. 

Imediat după aceea, fură nevoiţi să încetinească. O 
masă de bărbaţi, femei şi copii urcau pe trepte, umplând 
spațiul din perete în perete. Deşi mulţi dintre ei văzuseră 
imaginile, nici unul dintre cei din mulțime nu-i recunoscu 
sau nu dădu nici un semn că ar fi făcut-o — era posibil ca în 
cazul în care îi recunoscuse, respectivul să fi ascultat 
ordinul de a nu încerca să-i prindă pe criminali. Pe de altă 
parte, îşi spuse Duncan, acea recompensă l-ar fi ajutat să-şi 
înVingă frica. Persoana ar fi strigat numele lor, şi fiind ast- 
fel responsabil de capturarea lor, ar fi câştigat cele 75 000 
de credite. Duncan încercă să se liniştească, spunându-şi că 
cetăţenii obosiţi şi nervoşi nu făcuseră legătura între ima- 
ginile de pe ecrane şi cei doi poliţişti care apăruseră brusc. 

Continuă să coboare, împreună cu Snick, forțând ca 
să-şi facă loc pe lângă perete. Deşi cei mai mulţi încercau 
să-i lase să treacă, presiunea corpurilor le încetinea înain- 
tarea. Dar acest aspect avea şi avantajele lui. Duncan văzu 
căştile a doi poliţişti ceva mai sus. Erau lângă balustradă şi, 
chiar dacă văzuseră casca lui şi a lui Snick, nu făcură nimic 
în privinţa asta. 

După zece minute de împins coborâseră doar trei 
nivele. Apoi masa de oameni începu brusc să se rărească. 
Pe un şir de trepte mai urcau numai câțiva întârziați. lar pe 
următorul nu mai era nimeni. 

Când ajunseră la palierul de la nivelul doi, se uitară 
după colț. Doi poliţişti stăteau sprijiniți de capătul 
balustradei de la nivelul unu. 


Capitolul 18 


Duncan şi Snick se retraseră la uşile glisante uriaşe de 
la intræea nivelului doi. Aruncară o privire prin geamurile 
mari $ se traseră înapoi, să nu fie văzuţi. Doi organici 
stăteau:de vorbă în apropierea uşii, triciclurile lor fiind la 
câţiva. »aşi de el. 

— Mrobabil că au plasat ofiţeri la ieşirea de pe scară a 
fiecărui nivel, spuse Snick. 

— Iacă e adevărat, atunci abia au făcut-o, zise Duncan.: 

Na ştia de ce poliţiştii de la primul nivel intraseră din- 
colo dè uşi. Ceea ce conta era că o făcuseră. Se încruntă, 
ridicârdu-şi colţul drept al gurii. Probabil că monitoarele 
erau pornite, dar persoana de la Cartierul General care 
urmăr=a activitatea de pe casa scărilor nu raportase apariția 
criminalilor. Sau poate că cineva de la CG setase moni- 
toarelesă se oprească pe rând, în timp ce el şi Snick cobo- 
rau dæla nivel la nivel. Ceea ce însemna că un ofițer orga- 
nic sunerior îi proteja atât cât putea. Diszno? Simmons? 
Nu erx o operațiune prea periculoasă, dacă nu-l urmărea 
nimem pe observator. Era vorba doar de o întrerupere de 
momeit, pentru fiecare nivel. 

Dică asta se întâmpla de fapt şi nu era doar o defecţi- 
une, æunci probabil că operatorul începea să fie neliniștit. 
Probasul că ştia că Duncan şi Snick erau blocaţi de poliţiştii 
de dincolo de uşa acelui nivel şi de cei de la picioarele 
scăriler. lar el nu putea întrerupe monitoarele prea mult 
timp. 
Dħncan îi spuse lui Snick ceea ce credea el că se 
întâmala. 

— Hai să-i lichidăm pe ticăloşii de la primul nivel, zise 
ea. 

Duncan se uită peste balustradă. Organicii, un bărbat şi 
o femeie, stăteau pe ultima treaptă. Probabil că erau obosiţi 
— ca toţi ceilalți din acest turn, cu excepția noastră, îşi 
spuse Duncan. Se odihneau pentru câteva clipe, liniștiți la 
gândul că monitoarele i-ar fi detectat pe criminali, dacă 
coborau pe trepte. Aveau tot timpul să fie avertizați, dacă 
se întâmpla aşa ceva. Probabil că nu se gândiseră însă la 
toate posibilitățile. 

Când Duncan şi Snick ajunseseră la jumătatea scării, 
femeia se ridică de pe trepte, se întinse, căscă şi se întoarse 
spre tovarăşul ei. Tocmai deschisese gura, când raza lui 
Duncan o lovi în piept. Bărbatul se aplecă, lovit de raza lui 
Snick, sprijinindu-se cu umărul de balustradă. Apoi se 
prăbuşi în față. 

Duncan şi Snick setară din nou armele pe ARDERE 
MAX şi se uitară pe geamurile mari. Structura primului 
„nivel era aproximativ identică cu-a celorlalte. Strada-peri- 
metru era foarte largă, la capătul ei aflându-se o altă stradă 
cu locuințe, relativ îngustă. Acolo erau oameni în faţa 
apartamentelor, fără îndoială vorbind despre chinul la care 
fuseseră supuşi. Până acum, singura explicație a întreru- 
perii curentului fusese o defectiune. Nu se vedea nici un 
organic, iar vehiculele ofiţerilor leşinați erau în apropiere. 

Duncan şi Snick activară uşile, care se retraseră în 
nişele laterale, suficient ca ei să poată trece. Apoi închiseră 
uşile. Se urcară pe scaunele triciclurilor şi se pregătiră să 
pornească. In clipa aceea auziră vuietul sirenelor organice. 
Inainte să poată decide ce să facă, de pe o stradă din stân- 
ga lor apăru o maşină de patrulare cu farurile aprinse, 
urmată de patru ofițeri pe tricicluri. 

— Stai! zise Duncan. Poate că nu sunt pe urmele noas- 
tre! i aia 

Se bucură că hotărâse să nu fugă. Grupurile cotiră în 
- viteză la intersecţie. 

— Acum! spuse Duncan, şi porniră pe urmele grupului. 

Duncan porni sirena şi farurile vehiculului. Snick la 
fel. Când grupul coti pe o stradă, Duncan şi Snick conti- 
nuară în aceeaşi direcție până când se apropiară de o ieşire, 
care reprezenta destinaţia lor finală. 

Parcară în faţa unui cubicul mare, intrară în el şi 
coborâră un şir de trepte. La bază porniră pe un hol care 
conducea la clubul de yahting al elitei, în care intraseră în 
noaptea în care fugiseră de pe acoperiş. Nu era nimeni 
acolo, deşi monitoarele erau în mod sigur activate. Asta 
dacă nu cumva binefăcătorul lor necunoscut continua să le 
întrerupă pentru ei, îşi spuse Duncan. Trebuia să existe o 
astfel de persoană. Altfel, împuşcarea celor doi organici de 
la primul nivel i-ar fi adus pe toți ceilalți peste ei. 

Când ajunseră la arcada ce ducea spre docuri, aceeaşi 
arcadă pe care o folosiseră înainte, ieşiră în noapte. Cerul 
senin era plin de stele, iar alte turnuri şi podurile dintre ele 
schpeau de lumini. Era frig. Apa clipocea pe lateralul tur- 
nului, sub docuri. Vasele de pe apă se balansau. Totuşi, 
scena se schimbase considerabil. Între baza turnului şi 
docuri erau parcate peste cincizeci de nave organice. 

Ofițerii care veniseră acolo de la celelalte turnuri fu- 
seseră chemaţi ca să ajute la vânătoarea criminalilor şi cu 
exodul populaţiei. 

Duncan plănuise să se scufunde după nava pe care o 
lăsase la fundul apei şi să o ridice. Asta presupunea însă 
frig, umezeală şi era o sarcină dificilă, pe care nu era prea 
nerăbdător să o facă. Acum, nici nu mai era nevoie, mulțu- 
mită copoilor. 

Totuşi, în primul rând, deşi asta necesita destul de mult 
timp, trebuia să seteze vocal programele tuturor navelor, 

împreună cu Snick. Munciră din greu, dar într-o oră pro- 
gramaseră numai treizeci. 

— Ajunge, spuse Duncan, transpirat. S-ar putea ca unii 
dintre organici să se întoarcă la cartierul lor general înain- 
tea celorlalți. 

— De ce să nu le distrugem pe celelalte? întrebă Snick. 

— Mi-ar plăcea. Dar dacă vreo navă de patrulare vede 
întâmplător razele tunului, s-ar putea să vină să inves- 
tigheze. 

= Ridică un deget, ca să arate luminile unui vas de 
suprafață care se afla la aproape un kilometru depărtare. 

Din când în când, câte o navă trecea pe deasupra ba- 
zinului, dar acum nu se vedea nici una. 

— O să mă uit eu, spuse Snick. Dacă apare vreun vas de 
patrulare, îți voi spune să opreşti focul. 

Duncan ezită. Era posibil ca o navă aeriană sau acva- 
tică să apară de după colțul turnului şi să observe razele 
violete. Dar, la naiba, el vroia să facă lucruri mult mai 
riscante şi periculoase de atât. Ardea de o furie care cerea 
tot mai mult combustibil. 

- OK. 

Se urcă în carlinga navei de patru locuri pe care o ale- 
sese ca să se depărteze de turn. Bateriile tunurilor erau 
pline. După ce ridică nava, o duse în cel mai îndepărtat 
punct al parcării. Apoi o întoarse şi o aduse la nivelul solu- 
lui. După ce setă cadranul la PUTERE MAX, înaintă cu 
nava până când vârful tunului ajunse la numai câţiva cen- 
timetri de nava programată pentru distrugere. Raza tăie 
nava în două. Îşi împinse propria navă mai în față, botul ei 
ascuţit aruncând într-o parte jumătățile bărcii distruse. Tăie 
nouăsprezece nave, una după cealaltă, ascultând mereu 
vocea lui Snick în receptor. Toată treaba durase numai 
două minute. 

Snick veni în fugă şi se urcă pe scaunul de lângă al lui. 
Râdea încet, iar după ce închise parbrizul, spuse: 

— Omule, ce amuzant a fost! 

Duncan aprobă din cap, fără să zâmbească. Ridică 
nava deasupra apei de dincolo de docuri. 

— Să mergem, zise el. 

Spuse cuvântul de cod, Eris, ca să transmită semnalul 
radio programelor din celelalte treizeci de nave. Acestea se 
ridicară de la pământ şi porniră în direcțiile setate pentru 
fiecare. Luminile de navigaţie începură să clipească. 

Nava lor cobori în apă până când suprafața apei ajunse 
la nivelul bărbiei lui Duncan. În clipa în care ei porniră 
spre vest, celelalte treizeci de nave programate decolară, 
accelerând la viteză maximă. Zece porniră spre nord, 
îndreptându-se spre Hollywood Hills, de care aveau să se 
zdrobească. Zece ţâşniră spre vest şi aveau să continue să 
meargă peste golf, ieşind în Oceanul Pacific, unde urmau 
să rămână fără combustibil — dacă nu se loveau înainte de 
navele ancorate în afara golfului. Ultimele şase porniră 
spre est, zborul lor urmând să se încheie când se ciocneau 
de munţi. 

Duncan savură imaginea consternării şi uimirii pro- 
duse la apariția bruscă a treizeci de nave pe radarele orga- 
nice ale turnului. Nici o navă de suprafaţă nu trebuia să se 
mişte în zona LA, decât după ce erau anunţaţi operatorii de 
trafic din vârful dealurilor. Aceştia aveau să fie şi mai 
supăraţi, la prăbuşirea navelor. 7 0 

După ce aveau să constate că navele aveau un punct de 
pornire comun, Turnul La Brea, operatorii urmau să-i 
anunţe pe organici. Cei din turn aveau să se grăbească spre 
docuri, iar alții să fie trimişi cu navele lor, la aceleaşi 
docuri. lată, câteva veneau deja, luminile lor plimbându-se 
pe acoperişurile turnurilor şi pe zidurile altor turnuri. 
Navele se învârtiră pe deasupra lor, fără să vadă nava lui 

Duncan, care avea luminile stinse şi era scufundată 


aproape total în apă. | 

— Dacă nu-i pot dobori pe zei, măcar să creez ceva agi- 
tație peste Acheron, murmură Duncan. 

— Poftim? întrebă Snick. 

— Nimic important. 

„Nu ştia de unde venise acel gând, categoric u un citat din 
literatura antică. Era sigur că nu învățase acea frază după 
evadarea din instituția de reabilitare Manhattan. 

O altă scăpare a uneia dintre fostele lui personalități. 

În faţă era turnul de distribuţie a energiei de pe 
Baldwin Hills. Lumina becurilor de pe acoperişul lui se 
reflecta dintr-un dirijabil argintiu uriaş şi câteva aeronave 
enorme. Duncan era prea departe ca să vadă cablurile 
întinse sub aeronavă, dar era sigur că acestea se aflau 
“acolo. Canalele de ştiri menţionaseră de câteva ori că în 

clădire urma să fie instalat un convertor/distribuitor auxi- 
liar. Dacă energia mai era întreruptă vreodată, urma să intre 
în funcţie echipamentul auxiliar. Reporterii îi asiguraseră 
pe privitori că o nouă întrerupere era foarte puţin proba- 
bilă. Măsurile de securitate folosite acum aveau să împie- 
dice repetarea sabotajului lui Duncan şi Snick. 

Arcada prin care intraseră el şi Snick ca să distrugă 
convertor/distribuitorul fusese închisă. Dar Duncan nu 
avea de gând să încerce să folosească acea intrare. 

În loc de asta, aduse nava lângă zidul turnului, aproape 
atingând cu chila ei metalul negru tare. Acum cupola se 
retrăsese în chilă şi curentul de aer produs de ascensiune îl 
lovea în față. Chiar înainte să ajungă la acoperiş, întoarse 
nava cu fața spre turn. Ajunse la margine, încă urcând, şi 
apoi deplasă nava în lateral, în lungul dirijabilului, tunul ei 
perforând suprafaţa aparatului de zbor şi tăind inelele, 
transversalele şi celulele de gaz din chilă. Magnificul diri- 
jabil căzu, cu botul în jos, convertorul uriaş şi greoi de la 

capătul cablurilor de sub el trăgându-l irezistibil în golul 
deschizăturii. Se blocă acolo, cu corpul pe verticală. In 
acest timp, Duncan tăiase cele trei nave aeriene Titan în 
două, iar părțile ataşate la cabluri se prăbuşiseră în deschi- 
zătură, care reprezenta o treime din acoperiş. 

Muncitorii de pe acoperiş se împrăştiaseră, la căderea 
dirijabilului. Printre ei erau şi poliţişti, dar aceştia erau 
prea ocupati cu fuga, ca să mai aibă timp să tragă. 

Duncan introduse nava în puț. Galeriile din put treceau 
pe lângă ei ameţitor. Muncitorii din ele se holbau la el cu 
gura căscată. Apoi trecu pe lângă convertor/distribuitor, un 
cilindru Brobdingnagian care căzuse aproape pe o parte şi 
zdrobise multe dintre galeriile inferioare. Indicatorul de 
energie de pe panoul lui cu instrumente era roşu intens, 
când Duncan opri nava. Se simţi apăsat în jos în scaunul 
lui, când motorul Gernhardt se strădui să decelereze sufi- 
cient de rapid ca nava să nu se zdrobească de podea. 

Baza chilei se lovi de podea şi sări iar în sus. Gâtul lui 
Duncan scoase nişte trosnete ciudate şi avu impresia că îi 
era înfundat capul între umeri. Indicatorul de energie era 
din nou roşu pal, iar numerele de pe el scăzuseră la 12. In 
-aţă era un hol larg, pe care alergau spre el doi poliţişti, cu 
arme în mâini. Raza tunului navei ţâşni printre e1 şi cei doi 
se aruncară pe cele mai apropiate uşi. Duncan lansă nava 
pe hol, întorcându-i rapid botul spre dreapta şi apoi spre 
stânga de câteva ori, în timp ce mergea drept în faţă. Raza 
violetă arse pereţii, iar atunci când ajunse în dreptul uşilor 
pe care dispăruseră cei doi poliţişti, aceştia nu mai erau 
acolo. 

Nava traversă repede holul, coti la stânga şi porni pe 
un nou hol. Incă un viraj, încă un hol. O femeie aflată acolo 
ţipă şi se lipi de perete. O rază a armei lui Snick o paraliză, 
în timp ce treceau pe lângă ea. Incă un viraj şi ajunseră în 
holul care ducea la intrarea prin care trecuseră ei cu numai 


Pa, ae 


PHILIP JOSE FARMER 


câteva ob- -săptămâni în urmă. De data aceasta, atacau din 
direcție opusă. 

Ca şi înainte, Duncan opri nava la uşa spre camera 
înaltă în care se aflase convertorul pe care-l distrusese cu 
tunul. Întoarse nava cu botul spre noul convertor. Razele 
violete topiră metalul şi echipamentul din interior, în timp 
ce inginerii, muncitorii şi organicii alergau afară. Înainte să 
termine, poliţiştii din celelalte galerii începuseră să tragă în 
el. Dar erau prea sus ca să-l poată ţinti bine. Fasciculele 
trase de ei loveau podeaua, făcând găuri fumegânde în ea. 

Duncan nu ştia cât îi luase să distrugă convertorul. 
Poate treizeci sau patruzeci de secunde. Dar ştiu când îşi 
încheiase sarcina. Luminile se stinseră. Intoarse nava pe 
loc şi zbură cu ea la numai jumătate de metru deasupra 
podelei. Înainte să ajungă în locul în care credea că era 
joncțiunea holului, aprinse farurile. În ciuda fumului, aces- 
tea îi permiteau să vadă la aproximativ şase metri în față. 
În scurt timp ajunse lângă putul mare în care zăceau epava 
convertorului auxiliar şi navele Titan distruse. Stinse 
luminile şi activă radarul. Intră în put ghidat de acesta, dar 
înaintând încet. Urcă şi mai încet până ajunse aproape de 
botul dirijabilului. Nava lui se strecură în sus, printre epava 
balonului şi zidul puţului, ascunsă de corpul masiv al diri- 
jabilului. Din când în când din galerii ţâşneau fulgere, 
unele îndreptându-se spre nava lui, dar pierzând-o, pe 
măsură ce aceasta accelera. De sus intra puţină lumină de 
la lămpile portabile ale echipelor de lucru, care le folosi- 
seră pe lângă luminile de pe acoperişul turnului. Când nava 
lor ajunse aproape de partea de sus a puţului, Duncan înce- 
tini. Încă ascuns de partea superioară a dirijabilului, trecu 
peste margine şi cobori aproape de perete. 

Snick închise cupola când nava era la jumătatea dis- 
tanţei de marginea turnului. O clipă mai târziu, nava era 
scufundată până la cupolă. În aer şi în apă erau acum multe 

nave, cu farurile aprinse şi ale căror detectoare în infraroşu 
ŞI radar scanau toată zona. Duncan încetini şi mai mult 
nava şi o scufundă cu încă cinci centimetri. Drumul înapoi 
până la Turnul La Brea fu o înaintare lentă, dar ajunseră la 
baza acestuia fără nici un incident. Aşteptară acolo până 
„când pe partea vestică nu mai rămase nici o navă organică. 
Apoi, nava urcă aproape de perete, cu cupola deschisă. 

De pe acoperiş se părea că nu venea nici un fel de 
lumină. Dacă exista vreo navă organică acolo, atunci avea 
farurile stinse. Opri nava lor parțial sub coama zidului. 
După ce se asigurară că nu era nimeni acolo, urcă nava pe 
acoperiş. Snick aprinse lanterna ca să-l ghideze. Aterizară 
lângă trapă şi coborâră. În câteva secunde deschiseseră uşa 
hangarului şi coborâseră în cameră, la lumina lanterne: lui 
Snick. Era la fel ca atunci când plecaseră de acolo, cu o 
navă parțial reparată într-un colţ al camerei uriaşe. 

După ce Snick sprijini scara de gura trapei, Duncan 
urcă şi închise trapa. Trecură la lumina lanternelor prin 
toate camerele, ca să se asigure că acestea erau libere. Apoi 
căutară mâncare în numeroasele bufete şi frigidere. Găsiră 
conserve, printre care şi cu sucuri de fructe, precum şi pro- 
duse proaspete, mai mult decât suficiente să le ajungă câte- 
va zile. Oricum, nu aveau de gând să stea acolo mai mult 
decât era strict necesar. 

Mâncară şi băură la lumina lanternelor, discutând feri- 
ciţi despre reuşita lor. Apoi se duseră în dormitorul uriaş în 
care dormise bunicul lui în timpul frecventelor sale vizite 
în Los Angeles. Dacă ar fi fost energie electrică, ar fi putut 
depolariza ferestrele, dar acum acestea erau la fel de negre 
cå noaptea de afară. Exista şi un avantaj al acestei opa- 
cități. Dacă ei nu puteau afară, nici cei de afară nu puteau 
să vadă înăuntru. 

Duncan căscă şi se întinse. 

— Focul s-a oprit. O să mă culc. Nici măcar n-o să mă 
spăl pe faţă. | 

— Ceea ce oricum n-ai fi putut face, zise ea. Pompele 
de apă nu merg. Toaleta va fi o chestie tare urâtă, până la 
revenirea curentului. 

— Vom ţine uşa închisă, zise el. Oricum, aici sunt o 
mulțime de toalete. 

Începu să-şi scoată jacheta. 

Următorul lucru pe care-l realiză era că se uita în sus, 
de pe podea. Fasciculele luminoase ale unor lanterne îl 
orbeau. -- 

O voce bărbătească ce părea familiară spuse: 

— În sfârşit, v-am găsit. 


Capitolul 19 

Extras dintr-un raport secret către Consiliul Mondial, 
făcut de Gunther Geronimo Zagak, Mareşal, Departa- 
mentul Organic, Organul Ministerial al Americii de Nord 
(unitate guvernamentală care cuprinde fostele Canada şi 

SUA): | 
| „~ prin aceasta devenind absolut necesară declararea 
legii marțiale în subprovincia California de Sud. 

... investigaţii intense au scos la iveală faptul că bănui- 
ta organizație trădătoare ajunsese la nivele mai înalte decât 
probabilitățile calculate de computer. S-a aflat că Diszno, 
general al Departamentului, Organic al statului Los 
Angeles de marţi, card de identitate nr. TLA-x/4529%Y, era 
şeful unui grup subversiv care îşi spunea OMC, PUPA şi 
alte titluri care se schimbau frecvent. Bănuim participarea 
organică a mai multor personaje, unele probabil plasate în 
poziţii înalte, şi în alte zile. Ofițerii trimişi la apartamentul 
generalului ca să-l destoneze au descoperit că acesta nu era 
acolo. A fost găsit totuşi într-o navă aeriană, când se 
pregătea să fugă. I s-a ordonat să se predea, dar a tras 
asupra ofiţerilor, rănind unul şi ucigând un altul. Focul de 
ripostă al poliţiştilor l-a ucis pe loc, deşi am fi preferat să 
fie prins viu, pentru interogare. | 

... am fi detectat pe Diszno şi pe ceilalți în apartamen- 
tul în care se refugiaseră Duncan şi Snick, dacă acea cădere 
a energiei electrice nu ar fi întârziat detectarea diverselor 
circuite ilegale. 

„.. se pare că generalul Diszno, sau poate alţii încă nei- 
dentificaţi, i-au ajutat pe Caird şi Snick în timpul operaţiu- 

nilor lor din Complexul Tur La Brea. Faptul că moni- 
toarele turnului nu au reuşit să-i identifice pe cei doi 
nelegiuiţi suntem convinşi că a fost provocat de unul sau 
mai mulţi ofiţeri organici, care au acționat aceste moni- 
toare în mod criminal şi trădător, aşa încât alarmele-detec- 
toare să nu fie activate. Se desfăşoară o investigaţie inten- 
să în această problemă şi suntem siguri că vinovaţii nu vor 
scăpa din reţeaua organică, de această dată. 

... recunosc cu regret că... nu avem idee unde se află în 
acest moment criminali Caird şi Snick. Faptul că reuşesc 
să scape tot timpul şi succesul atacurilor lor arată clar 
slăbiciunea sistemului nostru de securitate. Dar o parte a 
succesului lor poate fi atribuită îndrăznelii extraordinare şi 
şireteniei lui Caird-Duncan şi Snick-Chandler. Dacă îmi 
permiteţi o remarcă neoficială în acest raport, este ca şi 
cum Robin Hood şi Wilhelm Tell ar fi făcut echipă comună 
împotriva societății. Sau ca şi cum Stenka Razin şi Lu 
K’uei ar fi devenit parteneri. Un raport-analiză anterior al 
situației (ordonat a fi şters) îl' compara pe Caird-Duncan cu 
anumite personaje ale mitologiei antice. Printre acestea se 
numărau şi eroii indieni americani, Old Man Coyote şi 
Wabasso, The Great White Hare. In ciuda exagerărilor 
inerente din această comparaţie, sau poate tocmai datorită 
lor, Caird-Duncan şi Snick-Chandler au devenit eroi pen- 

tru cetățenii mai puţin supuşi legii şi mai necugetati.. 
„.. factorul major al capacităţii lor de a se ascunde şi a 
se aventura în atacuri îl reprezintă slăbiciunea sistemului 
nostru. Timp de o mie de ob-ani, nemulțumirea şi crima au 
fost elemente minore ale societăţii. Noua Eră a fost atât de 
aproape de Utopie cât poate fi o societate compusă din 
fiinţe umane. Incă din copilărie, cetățenii au fost condiţio- 
nați împotriva violenţei şi rebeliunii, iar eliminarea peri- 
colului sărăciei şi a lipsei unei case, abundenta hranei, edu- 
cația liberă, îngrijirea mentală şi medicală şi accesul lor la 

principiile şi procedurile democratice au făcut ca sistemul 
lumii zilelor să fie un rai, în comparație cu iadul în care 
trăiau cetățenii de dinaintea Noii Ere. Deşi o minoritate s-a 
plâns în legătură cu monitorizarea de către guvern a cetățe- 
nilor, majoritatea par să o accepte. Ei înțeleg că o societate 
nu poate atinge dezideratul Noii Ere decât dacă este 
supravegheată. 

.. mulţumire de sine. Departamentul organic se aşteap- 
tă la supunere imediată din partea cetăţenilor în faţa legii şi 
a comenzilor ofițerilor ei. Nu este de aşteptat o rebeliune 
violentă pentru că nu există nici un motiv sau cauză logică 
pentru aşa ceva. Cu toate acestea, sugerez să revedeţi ben- 
zile MINTEA ŞI SPIRITUL LUI HOMO SAPIENS, ale 
faimosului psiholog doctor Bella Jinrick Fordswanter. Ea 
subliniază ceea ce denumeşte idiomatic „spiritul de con- 
tradicție înnăscut al ființelor umane”, înclinarea iraţională 
„de a se revolta împotriva conducerii”. Aşa cum un procent 
de zece la sută dintre cetățeni reprezintă „conducători 
înnăscuţi”, se estimează că trei la sută dintre ei sunt 
„rebeli înnăscuţi”. Dintre aceştia din urmă, jumătate au 
tendinţe criminale. Oamenii de ştiinţă au efectuat o analiză 
genetică a unui anumit procentaj de conducători înnăscuţi 
şi rebeli înnăscuţi, dar nu au reuşit să identifice nici un 
complex genetic şi nici un factor de mediu care să fie 
responsabile pentru aceste trăsături de caracter. 

„prea milos şi permisiv. Politica guvernului de 
folosire a unei lese lungi, care să fie strânsă numai atunci 
când principiile şi procedurile Noii Ere sunt „în mare peri- 
col”, trebuie schimbată. Oamenii trebuie făcuţi să înţeleagă 
că un control mai strict al acţiunilor lor este în interesul 
general. 

„ surprins. Nici chiar eu, care sunt mareşal de douăzeci 
de sub-ani, nu bănuiam că populaţia lumii este de două 
miliarde, nu de zece miliarde, cum se spunea în benzile 

educaționale şi în rapoartele sub-anuale guvernamentale. 
Accept, bineînţeles, înțelepciunea consilierilor mondiali de 
a ține ascunse aceste numere faţă de toată lumea, cu 
excepția persoanelor lor şi, desigur a unui grup mic, dar de 
elită, al statisticienilor guvernamentali. Această manipu- 
lare a datelor a fost făcută pentru binele general, evident cu 
scopul de a preveni orice cerere de desființare a Noii Ere şi 
întoarcere la viaţa de zi cu zi. 

Dar acum oficiali înalți au fost informați că acuzaţia 
lui Caird-Duncan că guvernul ar minți este adevărată. 
Bineînţeles, înalților oficiali li s-a spus adevărul, aşa încât 
să nu se simtă trădaţi atunci când acesta se va afla, până la 
urmă. Acest lucru s-a întâmplat din cauza cererilor tot mai 
numeroase ale populaţiei ca acuzația lui Caird-Duncan să 
fie validată sau invalidată. Eu unul nu ştiu cum poate fi 
continuată manipularea datelor, dacă unui corp de oameni 
de ştiinţă dezinteresaţi şi de cetăţeni obişnuiţi li se va per- 
mite să verifice datele referitoare la numărul populației. Iar 
asta pare inevitabil. 

.. aşa cum ştiţi, au fost chestionaţi cetăţenii din fiecare 
zi din apartamentul despre care am vorbit înainte. Toţi s-au 
dovedit a fi membri ai organizaţiei subversive, cu excepţia 
cuplului de vineri. În timpul interogării celorlalte zile din 
acel apartament a devenit evident că au capacitatea de a 
minţi sub efectul DA. Această capacitate este asemănă- 
toare cu cea a lui Caird-Duncan, dar nu are aceeaşi prove- 
niență. Anumite măsuri a căror descriere exactă nu este 
necesară i-au forțat pe suspecți să mărturisească că fu- 
seseră injectați cu un produs anti-DA nou-inventat (Vezi 
Raportul nr. OD-HS 7392-C pentru detalii. Se ordonă 
ştergerea după citire.). Această dezvăluire a produs o mare 
îngrijorare în rândurile organicilor din toate zilele. De fapt, 
a deranjat serios departamentul. Asta face ca interogatori- 
ile şi investigaţiile să fie mult mai puțin sigure şi determi- 


ane ve e 


DAY WORLD - TERMINUS - 


nante. Totodată, apare întrebarea: cât de răspândită a fost 
injectarea acestui anti-DA sau, aşa cum este numit acum în 
mod oficial, A-DA. 

„nu ştim dacă subversivii din Los Angeles şi 
Manhattan fac parte dintr-o organizaţie mondială, dacă 
sunt afiliati cu altele sau dacă sunt total independenți. 
Această problemă este investigată foarte serios la nivel 
global şi în fiecare zi”. 


t 

Duncan se ridică cu mintea limpede şi cu corpul gata 
de acţiune. Vru să întindă mâna spre arma din toc, dar se 
opri. Ar fi fost împuşcat înainte să poată atinge arma. 

— Ce s-a întâmplat? auzi vocea lui Snick. 

Răsunase ca şi cum ar fi avut gâtul plin de praf. Şi el 
îşi simţea gura foarte uscată şi îl durea capul. 

Aceeaşi voce spuse: 

— Armele v-au fost luate în timp ce erați inconştieiți. 
Oncum, nu aveţi nevoie de ele. 

Duncan întoarse capul spre dreapta şi apoi spre stânga, 
tinând ochii întredeschişi, ca să-i protejeze de lumina pu- 
ternică. Numără cinci fascicule, dar era posibil să mai fie 
şi alți oameni în întuneric. 

Un bărbat păşi în cercul de lumină. Era de înălțime 
medie, sub un metru optzeci, cu umeri foarte largi şi purta 
uniformă de ofiţer organic. Vulturul auriu de pe umărul lui 
stâng strălucea puternic. Duncan recunoscu faţa largă, cu 
cute proeminente, şi spuse: - 

— Colonelul Kieth Alan Simmons! 

— Exact, zise Simmons. Sunt prietenul vostru. Vă vom 
duce în altă parte. Nu faceți gălăgie. Ascultaţi ordinele. 
Iată armele voastre. Pachetele de alimentare au fost scoase. 

Duncan îşi primi arma de la o femeie care păşi în arena 
de lumină. O văzu pe Snick, luându-şi arma de la un băr- 
bat. 

— Cum ne-aţi prins? întrebă Duncan. 

— Nu aţi fi ajuns atât de departe dacă nu aş fi blocat 
ecranele monitoarelor, când ați părăsit apartamentul 

vostru, spuse Simmons. Dar nu e timp de vorbe acum. 
Explicaţiile, mai târziu. 

Snick se uită la Duncan. El ridică din umeri, în semn 
că pentru moment nu puteau face decât ceea ce le cerea 
colonelul. Deşi nu era nevoie să-i spună el asta. 

Părăsiră apartamentul un minut mai târziu. Duncan se 
aşteptase să folosească uşa dinspre coridor. Dar ieşiră prin 
apartamentul dinspre camera hangarului. Trapa era 
deschisă complet şi o navă aeriană plutea la câțiva cen- 
timetri de acoperişul hangarului. Era o aeronavă cu 
douăsprezece locuri, atât de mare încât probabil că răzuise 
zidurile camerei, la coborârea în hangar. Duncan şi Snick 
urcară în ea. Patru poliţişti se aşezară în spatele lor, iar 
Simmons împreună cu alţi doi, inclusiv pilotul, în faţa lor. 

Nava se ridică încet până trecu de trapă. Pluti aproape 
de margine, în timp ce doi poliţişti alergară şi închiseră - 
trapa. Acoperişul era plin de refugiați şi din loc în loc se 
vedeau luminile de urgenţă. Erau şi mulţi organici, pentru 
păstrarea ordinii. Cei aflați în apropiere se uitară la navă, 
dar o considerară doar o parte a exodului. 

Nava se ridică şi viră spre nord. 

Nimeni nu vorbi, pe durata întregii călătorii. Pilotul: 
ridică nava la o altitudine de trei sute de metri spre nord, 
printr-un trafic intens. După ce lăsă golful LA în spate, 
nava urcă la şase sute de metri. Pilotul trecu pe automat şi 
nava continuă să înainteze conform controlului traficului. 
din Valley. Işi crescu viteza, mergând acum cu 650 kilo- 
metri pe oră, limita maximă a motoarelor ei Gernhardt. 
Înainte să ajungă la Santa Barbara, începu să coboare. 
Pilotul deconectă pilotul automat şi viră spre pădurile dese 
de la estul zonei Turnului Santa Barbara. Trecu peste câte- 
va dealuri aproape la nivelul copacilor, apoi cobori nava 
într-o vale mică. Ateriză în faţa unei cabane foarte mari, 
din lemn, de la baza dealului. Cabana şi zona din jurul ei 

erau bine luminate. Lângă cabană erau două hangare şi un 
țarc. Un pârâu măricel trecea aproape de uşa din faţă. 

Intrară cu toţii în cabană, tot fără să vorbească. Camera 
din faţă era mare şi avea un cămin de piatră, în care ardea 
un foc de lemne. Două dintre ziduri erau pereţi ecran, pen- 
tru moment oprite. O scară urca la un al doilea etaj, 
deschis. Cuplul care-i întâmpină avea şaptezeci de ani şi 
erau servitori, lucru ce deveni evident imediat. Ei aduseră 
de băut şi sandvişuri, în timp ce Duncan şi Snick erau la 
baie. Când Duncan reintră în cameră, i se spuse să se aşeze 
pe o canapea, lângă foc. Snick i se alătură. Amândoi cerură 
ceai cu gheaţă şi fură serviţi. După ce băură rapid un pahar, 
mai cerură unul şi îl primiră. 

Colonelul Simmons stătea în picioare, cu un pahar de 
vin în mână, şi spuse: 

— Acum, putem să vorbim. Dar eu voi vorbi cel mai 
mult. 

Trei dintre poliţişti se duseseră în altă parte, dar ceilalți 
stăteau pe scaune, nu prea departe. Cei doi servitori, căro- 
ra colonelul le spusese să se ducă în stonerele lor, plecaseră 
ŞI €i. 

— Probabil că voi doi sunteţi cei mai vicleni oameni pe 
care i-a văzut vreodată Pământul, spuse Simmons. Cate- 
goric sunteți printre cei mai alunecoşi şi, Dumnezeu ştie, 
cei mai distructivi. Dar m-am gândit că veţi reveni exact în 
locul în care nimeni nu se va gândi că veţi avea curajul să 
mergeţi. Cine altcineva ar fi avut tupeul să facă asta? Aşa 
că am plasat acolo nişte detectori de greutate pe baterie, 
ascunşi sub forma unor articole de mobilier. Când aţi venit 
înapoi, după acea ispravă incredibilă... x 

Făcu o pauză, zâmbi şi izbucni într-un hohot de râs. 
Când se opri, continuă: 

— Detectorii au transmis o alarmă radio. Totodată, ei au 
eliberat gaz din containerele plasate de mine acolo, tot 
deghizate. Restul îl cunoaşteţi. 

— Dar nu ştim o mulţime de lucruri, zise Duncan. Ce ai 
de gând? De ce suntem aici? S-a întâmplat ceva care îţi 
forţează mâna, nu-i aşa? 

— Voi doi, mai ales tu, Duncan, veţi juca în eveni- 
mentele ce vor urma un rol mai mare decât credeți. S-a 
terminat cu fuga. Asta e de domeniul trecutului. Am decis 
că e timpul să preiau iniţiativa. Nu prin atacarea şi dis- 
trugerea echipamentelor şi oamenilor deranjanţi, deşi voi 
ați făcut mai mult de atât. Aş începe spunându-vă că eu 
am fost şeful adevărat al tuturor grupurilor subversive din 
LA şi din restul lumii. Diszno a avut un grad mai mare ca 
mine în departamentul organic, dar eu eram conducătorul 
OMC-ului. Când Diszno a fost ucis, am ştiut că nu va mai 
trece mult până la.descoperirea mea. Aşa că am decis să 
trec la acțiune. Tu eşti principala mea armă. 

Se uită la ecranul de perete. 

— Este 1:02, a.m. chiar în clipa asta. În LA e Apei 
mare, dar noi vom profita de toată acea confuzie. Acum... 
vreți să dormiti? 

— Am putea măcar să ne facem o idee despre ce ai de 
gând cu noi? zise Duncan. 

Simmons zâmbea, dar vocea lui era puțin mai dură. 

— Voi doi sunteţi onoraţii mei oaspeţi. Dar aş vrea să 
faceţi ceea ce spun eu. Veţi vedea mai târziu motivele. 
Oamenii mei şi cu mine avem mult de lucru şi m-aş simţi 
mai bine dacă voi ați sta liniștiți acum, să spunem ca să vă 
reveniți după îndelungata voastră epopee. Acesta este un 
loc de odihnă pentru organicii cu funcţii înalte. Dar nu va 
veni nimeni aici, cel puţin pentru o săptămână. Toate re- 
zervările au fost anulate. Celelalte zile vor primi şi ele 


— 186 — 


PHILIP JOSÉ FARMER 


mesajul, puteti fi siguri de asta. Trebuie să aveți încredere 
în mine. ’ 

— Oricum nu putem face altceva, comentă Duncan. 
Dar... ce e cu servitorii pentru restul zilelor săptămânii? 
Dar cu paznicii noştri? 

— Nu-ţi mai face griji pentru detalii. Am avut grijă de 
tot. 

Simmons făcu semn cu degetul şi trei poliţişti se ridi- 
cară şi se apropiară de Duncan şi Snick. 

— Court, Chang şi Ashwin, zise Simmons. Ei sunt 
umilii voştri supuşi. Orice aveţi nevoie, cereți-le lor. 
Ashwin vă va răspunde şi la orice întrebări, bineînţeles, cu 
excepția celor care ar pune în pericol securitatea. Sper că 
înțelegeţi asta, nu? 

leşi din cabană împreună cu alți trei poliţişti. Ashwin, 
un bărbat destul de slab, cu o mustață deasă şi o bărbie şi 
O guşă supradezvoltate, îi conduse într-o cameră de la eta- 
jul doi. În cameră erau două paturi şi o baie. Înainte să le 
ureze noapte bună, Ashwin scose două arme cu protoni ŞI 
câteva pachete de alimentare din sacul lui de umăr. 

— Şeful a zis să vă dau astea. În primul rând, asta arată 
încrederea lui în voi. În al doilea rând, e bine să le aveţi în 
eventualitatea unui atac. Este extrem de improbabil, dar nu 
se ştie niciodată. 

Ashwin se înclină şi ieşi din cameră, închizând uşa în 
spatele lui. 

— Camera e monitorizată, probabil, spuse Snick. 

— Nu contează. Spune ce vrei să spul. | 

— Nu am chef de vorbă, deşi mă preocupă o mulțime de 
chestii, zise ea. Dar pot aştepta până mâine... când ne tre- 
zim. | 

Zece minute mai târziu, adormiseră. 

Duminică, cerul era însorit. Duncan se trezi cu puţin 
înainte de prânz şi se duse la parter. Snick servea deja 

sata dejun sau prânzul, stând la masă cu Ashwin şi două 
femei. Acestea, care fuseseră printre poliţiştii ce-i ridica- 
seră în ziua precedentă, fură prezentate drept Rani şi Jiang. 
Duncan nu scoase nici un cuvânt în timpul mesei. Snick 
deschise gura foarte rar, ca de obicei. Ceilalţi vorbiră cu 
VIOiciune despre un nou mini-serial. 

— Aş vrea să aflu aranjamentul camerelor de aici, zise 
Duncan, când ajunse la cafea. Şi aş vrea să văd ştirile şi să 
primesc orice informaţii aveţi şi care nu au fost încă 
dezvăluite publicului. 

— Şeful a spus că poţi primi orice date ceri, cu excepția 
celor legate de anumite probleme de securitate, spuse 
Ashwin. 

Prin fereastra deschisă se auzeau fornăitul şi tropotul 
cailor, precum şi voci feminine şi masculine. De undeva se 
auzi croncănitul unei ciori. Din apropiere răsuna cântecul 
frumos al unui cardinal. Prin minte îi trecu imaginea unei 
case în oraş. Casa avea o grădină cu peluză în faţă şi o alta 
în spate. In grădini erau păsări de tot felul, prihori, cardi- 
nali, gaite, colibri, cintezoi. Un şoim plutea în depărtare, 
căutând porumbei sau iepuri. Cerul şi soarele erau reale, nu 
ca în lumea sterilă a turnurilor, cu cerul şi soarele lor arti- 
ficiale, unde singurele păsări erau în colivii, în pieţe, iar 
singura vegetație erau arborii pitici. 

Casa aceea? Unde se afla? 

— Nu sunt multe de spus despre acest loc, zise Ashwin. 
Este o fermă pentru odihna şi recreerea organicilor cu 
grade înalte. Servitorii şi îngrijitorii nu vor fi curioşi că ne 
aflăm aici duminica. Din când în când, înalții ofițeri 
organici sparg ziua din motive pe care nu trebuie să le 
explicăm servitorilor. Ei ştiu că acum există o urgenţă, aşa 
că acceptă faptul că noi nu suntem oameni de duminică. 

Se ridică, spunând: | 

— Acum vom privi ştirile. Nu numai cele referitoare la 
această zonă. Ştiri din toată lumea şi din diverse zile. 

Reporterul de la ştirile locale era extrem de preocupat 
de oprirea curentului-din statul Los Angeles. El spuse că se 
credea că responsabili de aceasta erau cei doi super-crimi- 
nali, Duncan şi Snick. In viitorul apropiat aveau să fie 
disponibile mai multe detalii. Generalul organicilor din 
LA-ul de sâmbătă avea să fie înlocuit, fără îndoială, şi 
urma să fie inițiată o anchetă privitoare la competența 
guvernatorului LA-ului de sâmbătă. . 

Restul ştirilor erau despre evenimente locale. Totuşi, la 
fiecare zece minute, pe o secțiune separată a ecranului 
apăreau imaginile şi datele biografice ale celor doi crimi- 
nali. Recompensa pentru prinderea lor era acum de 
120 000 credite. 

După aceea, Ashwin activă prezentarea diverselor 
benzi din celelalte zile şi din mai multe părți ale lumii. In 
mai multe oraşe avuseseră loc demonstrații şi zeci de 
revolte în organele ministeriale ale Chinei, Africii de Sud, 
Europei de Vest, Rusiei, Braziliei şi Australiei. 

— Simmons trebuie să aibă o organizaţie întinsă, spuse 
Duncan. E nevoie de multă influenţă şi de mulţi oameni ca 
să obţii aceste benzi. 

— Eşti destul de perspicace, fu singurul comentariu al 
lu: Ashwin. 

Dar părea încântat. 

Duncan era mulţumit. Mesajele lui provocaseră o fur- 
tună, aşa cum sperase. Cum putea fi menținută această 
stare? Cum să împiedice stingerea apitației? 

Exista un singur răspuns. Nu el, ci poporul trebuia să 
facă asta. Un om nu poate distruge sau salva singur o lume. 
Oamenii trebuiau să menţină acea furie până când aceasta 
ardea toate fundaţiile putrede. 

Slăbiciunea acelei semi-revolte — asta era, deocam- 
dată, o jumătate de revoluție — era că îi lipsea o organiza- 
tie monolitică suficient de puternică pentru a ieşi în față. 
Totodată avea nevoie de un conducător hotărât, care să 
coordoneze organizaţia. Poate că acel impuls care cuprinde 

uneori masele putea aduce victoria. Din când în când, în 
zilele dinaintea Noii Ere, marea masă a poporului fusese 
posedată de un demon care o făcea să acţioneze la unison. 
Aduşi la exasperare, ca o entitate cu multe capete dar cu un 
singur suflet, oamenii dărâmaseră tirani şi guverne. 

In acea după-amiază se plimbă împreună cu Snick prin 
pădure, însoțiți de Ashwin şi de un alt bărbat. După aceea, 
Ashwin le oferi cai, ca să călărească. Deşi nici unul dintre 
ei nu mai călărise înainte şi probabil că nu avea să o mai 
facă niciodată, se urcară pe animalele blânde şi se plimbară 
timp de o oră pe o cărare lungă şi şerpuită prin pădurea din 
cealaltă parte a fermei. Ashwin le dădea instrucțiuni, în 
timp ce călăreau. 

La scurt timp după ce îşi terminară cina, Ashwin 
cobori pe scara mare din lemn. Se opri în faţa lor şi spuse: 

- — Colonelul vrea să vă vadă acum. Vă rog să mă 
urmați.. 

li conduse sus pe trepte şi apoi pe hol, până în faţa unei 
uşi în fața căreia stăteau doi copoi înarmaţi. Ashwin 
ciocăni la uşă şi vocea adâncă a lui Simmons le spuse să 
intre. Colonelul era aşezat în spatele unui birou mare de 
mahon, pe care se aflau coşuri pline cu sfere — înregistrări 
— divers colorate şi grămezi de foi tipărite. Simmons se 
ridică la intrarea lor. Zâmbetul lui radia bucurie şi 
încredere, şi o imensă satisfacție. Bărbia lui ascuţită părea ` 
să proiecteze lumină, ca şi cum ar fi fost o antenă de 
emisie. . 

— Am veşti bune pentru voi, zise el. Sper că le veţi con- 
sidera veşti bune. Dacă sunteți de acord să mergeţi, la 
noapte plecăm spre Zürich. 


Capitolul 21 


— Zürich? întrebă Duncan. Capitala lumii? 

— Da, spuse, Simmons zâmbind, cu ochii fixați pe fața 
lui Duncan, ca şi cum s-ar fi străduit să-i citească gân- 
durile. Statul Elveţia. Locul în care Consiliul Mondial toc- 
mai a scos lista de nominalizați pentru înlocuirea lui 
Ananda. 

— Nu am văzut asta la ştiri, zise Snick. 

— Nu a fost anunţat încă. | 

Duncan nu ma! era surprins de accesul lui Simmons la 
informaţii care nu erau accesibile publicului. 

— De ce? întrebă el. De ce vrei să mergem noi acolo? 

— Luaţi loc, vă rog. 

Simmons se lăsă pe spate pe scaun, cu mâinile împre- 
unate la ceafă. 

— Aţi scăpat de organici şi după atacurile voastre 
datorită îndrăznelii, spuse el. L 'audace, toujours l'audace. 
Ştiţi ce înseamnă asta? 

Duncan şi Snick negară din cap. 

„— Curaj, curajul este totul. Este o frază măreaţă, într-o 
limbă măreaţă. Franceza, din nefericire la fel de moartă ca 
şi latina. Dar spiritul galic continuă să existe. Curajul, 
curajul este totul. În voi doi sălăşluieşte acest spirit. Dar 
fugiţi de prea mult timp, şi este vremea ca voi... ca noi... să 
executăm un atac, o mişcare strategică ce va avea un efect 
mai mare decât oprirea curentului în Los Angeles de două 
ori la rând, pentru Dumnezeu! În definitiv, ceea ce aţi făcut 
voi acolo a avut numai o valoare deranjantă, deşi cred că 

pentru cetăţenii din LA a fost mai mult decât un simplu 
disconfort. 

Puse mâinile pe birou şi se aplecă în faţă. 

— lată ce propun eu. 

Deşi se abținură cu greu, Duncan şi Snick ascultară 
fără să-l întrerupă până când Simmons termină ce avea de 
spus. | | 

— Asta e, încheie Simmons. Ce părere aveţi? L 'audace, 
nu? | i 

— Sau sinucidere, spuse Snick. Nu mă înţelege greşit. 
În principiu sunt de acord cu tine. Dar este vorba de o 
mişcare decisivă, fără cale de întoarcere. Există într-adevăr 
şanse să avem succes? 

— Nu putem şti până ce nu o facem, bineînţeles. Tu ce 
părere ai, Duncan? 

= — Dacă toată afacerea este pregătită aşa cum ne-ai pre- 
zentat-o, s-ar putea încheia cu o mare victorie pentru noi. 
Am spus: s-ar putea. Dezavantajul... ei bine, nu-mi place 
ideea de a mă preda... şi pe Snick, o dată cu mine... în 
mâinile inamicului. Pe de altă parte, asta se poate spune 
despre orice aventură. 

— Recunosc că riscurile sunt mari, spuse Simmons. Dar 
asta nu v-a oprit niciodată, până acum. În plus, în această 
fază a jocului, ce altceva ar fi de făcut? 

— Ar fi o surpriză uriaşă, zise Duncan. Îi va lua pe 
nepregătite, îi va dezechilibra. 

Se uită la Snick, care spuse: 

— Duncan şi cu mine trebuie să discutăm puţin despre 
asta. Singur. 

Simmons se ridică. 

— Bineînţeles. Mă aşteptam să vreţi să discutaţi proble- 
ma între voi. Puteţi folosi camera asta. Vă promit că nu veți 
fi monitorizaţi. 

leşi, urmat de Ashwin. Când uşa se sii Duncan 
spuse: 

— Sunt o mulțime de puncte de siguranță în plan, iar 
copoii nu vor îndrăzni să ne împuşte. Vom fi în văzul pu- 
blicului. 

— Dacă Simmons poate face ceea ce promite că va 
face, spuse ea. Dar ceea ce mă deranjează cel mai tare este 
că nu înţeleg cu ce se alege el din asta. De ce o face? El va 
fi într-un pericol la fel de mare ca şi noi. : 

Snick avea dreptate să fie suspicioasă. Şi Duncan se 
întrebase care erau motivele lui Simmons. 

— Puterea, spuse el. Dacă reuşim, el va avea o putere 
uriaşă.. Probabil că este extrem de ambițios, de îndrăzneşte 
aşa ceva. Răsplata pe care crede că o va primi este mai 
importantă decât riscul. 

— Sau poate e un revoluţionar adevărat, zise Snick. 

— Da. Dar nici măcar aceştia nu sunt conduşi doar de 
“marile idealuri. Ei vor să zdruncine puterea guvernului 
împotriva căruia se revoltă, iar acest guvern trebuie în cea 
mai mare parte a timpului să fie schimbat. Însă în adâncul 
sufletului există şi foamea de putere. 

— Dar noi? întrebă Snick. Asta e valabil şi pentru noi? 

Duncan râse. 

— Nu cred, zise el. Nu am avut niciodată ambiția să-i 
conduc pe alţii. Dar cine ştie ce este acolo, în adâncuri, 
unde conduce o fiară nesăbuită? Oricum, motivele lui 
Simmons nu prea contează acum. Contează ceea ce se va 
întâmpla când vom merge la Zürich. 

— Mergem? 

— Eu merg, spuse Duncan. 

— Atunci merg şi eu. Numai că... 

— Da? 

— Cu mult timp în urmă am văzut un spectacol despre 
Revoluția Franceză. Personajul principal, cred că îl chema 


— 193 — 


DAY WORLD - TERMINUS 


Danton, a fost marele conducător al revoltei. Tuturor celor 
din Franţa le era o frică de moarte de el. El a fost respon- 
sabil pentru trimiterea la ghilotină a mii de oameni. Până la 
urmă însă, a fost şi el condamnat, şi i s-a tăiat capul. În tim- 
pul procesului, a spus... stai puţin să-mi amintesc. Oh, da. 
A spus: Revoluţia este ca Satana. Îşi mănâncă propriii 
Copii. 

Duncan nu răspunse. Faţa = sări fața lui, ardea ca 
un meteorit în mintea lui. Şi, ca şi în cazul unei stele căză- 
toare, dispariţia ei lăsă în urmă întuneric, dar un întuneric 
format din groază şi disperare. 

- — Ce s-a întâmplat? întrebă Snick. 

— Imaginea acelor capete rostogolindu-se într-un COŞ. 
Nu contează. Nu e obligatoriu ca istoria să se repete. 

— Natura umană se repetă, zise ea. Dar ai dreptate. Nu 
putem refuza să acționăm doar din cauza a ceea ce li s-a 
întâmplat altora. Noi nu suntem ca ei. 

Duncan se duse la uşă şi o deschise. Ashwin stătea de 
pază pe coridor. 

— Spune-i lui Simmons să suntem gata, zise Duncan. 

O clipă mai târziu, colonelul intră în cameră, urmat de 
Ashwin. Zâmbea, ca şi cum s-ar fi aşteptat la o acceptare a 
propunerii lui. . 

— Mergem, spuse Duncan. Până la capăt. 

— Bun! E ca traversarea Rubiconului de către Iulius 
Caesar. Zarurile sunt aruncate. Podurile sunt arse în spatele 
nostru. Murim sau învingem. 

— EI a învins, spuse Snick. Dar mai târziu a avut parte 
de un final urât. : 

— Şi tu, Brutus, zise Simmons, încă zâmbind. In ciuda 
prudenţei şi cinismului lui, a avut încredere în oameni 
nepotriviţi. Eu nu voi face aceeaşi greşeală. 

Nu, îl corectă Duncan în gând, vei face propriile tale 
greşeli. 


ESN, TEA 


-~ 


PHILIP JOSÉ FARMER í 


— Vă voi spune detaliile de care aveți nevoie, zise 
Simmons. Până la miezul noptii, când vom pleca, trebuie 
să aveți toate datele şi echipamentul ce vă sunt necesare. | 

O oră mai târziu, Duncan merse în dormitorul lui şi se 
întinse în pat. Inchise ochii şi încercă să scoată din adân- 
curile memoriei sale tot ceea ce ştia despre Jefferson 
Cervantes Caird. Simmons îi spusese că va merge la 
Zürich deghizat în servitorul personal al colonelului. In 
timpul călătoriei trebuia doar să rămână tăcut şi să urmeze 
procedurile stabilite pentru vizitatorii zonei intertempo- 
rale. Totodată, îşi spuse că putea să înceapă să se gân- 
dească la sine ca la Caird, nu Duncan. 

Dar fusese atât de multe alte personaje: Bob Tingle, 
Jim Dunski, Wyatt Repp, Charlie Ohm, părintele Tom 
Zurvan, Will Isharashvili şi William St. George Duncan. 
Acestea nu erau simple identități asumate de el. El 
devenise acele persoane. Scurtele identități de tranziție ale 
lui David Grim şi Andrew Beewolf fuseseră doar nişte 
nume cu biografii false ataşate, nişte simple roluri. Acum, 
ca să redevină Jefferson Cervantes Caird, trebuia să 
meargă în urmă cu Duncan şi cu ceilalţi, până la originalul 
Caird. 

Nu era o sarcină uşoară. Probabil că nimeni altcineva 
din lume nu mai avusese atâtea personalități, poate cu 
excepția vreunui psihopat cu personalitate multiplă. El era 
singurul om care le putea crea atunci când vroia, care putea 
să devină altul. Dar descoperi curând că îndepărtarea lor 
era cu totul altceva. 

După o vreme renunţă la încercarea chinuitoare de a 
trece dincolo de Duncan, cel mai recent eu al său. Respira 
greoi. Tehnicile lui mentale exotice şi uneori suprarealiste 
fuseseră inutile. Duncan rămăsese înfipt în mintea lui. 

Toate celelalte personalităţi ale lui erau încă neatinse. 
Ele vorbeau cu voci subţiri, dar puternice. Deşi presupuşi - 

a fi citată ŞI îngropaţi, insistau să fie reînviaţi şi mişcau: 
puțin pietrele de pe mormintele lor. Erau cu toţii nişte 
supra-zei sau, din alt punct de vedere, nişte supra-diavoli. 

El avea să se numească din nou Caird, dar în realitate 
încă era Duncan. Şi nu reuşea să realizeze reînflorirea 
totală a amintirilor şi psihicului lui Caird. Vocile 
strămoşilor lui, pe care şi-i crease singur, puteau să vor- 
bească din când în când. Ei îl aruncau undeva departe de 
destinul spre care se îndrepta, la fel cum făcea şi fața acelui 
copil. Ei îl transformau într-o parabolă auto-distorsionantă, 
într-o traiectorie întortocheată. Pe curba minţii lui se aflau 
unde sinusoidale intercalate cu unde dreptunghiulare. 
Vocile produceau nişte fulgere psihice care, la rândul lor, 
produceau impulsuri de energie şi căderi. Putea spune că 
degetele lui nu erau întotdeauna la comanda reostatului lui 
mental. Degetele altora încercau să pună mâna pe el. 

Oftă, întrebându-se în acelaşi timp dacă acel oftat era 
numai al lui. Nu ştia cât de atent sau nu îl supravegheau 
ceilalți şi nici ce gandu ŞI acțiuni îi aparțineau numai lui 
Duncan. 

Totuşi, se simţi bine când coborî în camera principală 
şi Snick îl salută spunându-i „Jeff”. Acel nume părea 
primul pas spre recâştigarea identităţii lui originare. Era ca 
şi cum într-o cameră întunecată uşa se deschisese puţin, 
lăsând să intre o rază firavă de lumină. Dispoziţia 1 se 
îmbunătăți mult când văzu noile benzi afişate pe ecrane 
pentru pasageri. Unele dintre acestea erau canale pentru 
ştirile publice. Unele erau benzi făcute de departamentul 
organic numai pentru ochii autorităţilor superioare. 

Canalele de ştiri erau din treizeci şi ceva de metropole 
din întreaga lume şi din mai multe zile. Deşi susțineau po- 
ziţia guvernului şi erau cenzurate, arătau totuşi că peste tot 
erau nelinişti şi agitaţii considerabile. Caird observă însă 
că unele dintre demonstrațiile populare erau pentru spri- 

jinirea guvernului şi că existaseră câteva incidente în care 
acestea fuseseră atacate de protestatari. Nu era surprins. 
Mulţi cetăţeni nici nu vroiau să se gândească să renunţe la 
sistemul zilelor. Ideea îi neliniştea provocându-le teamă şi 
furie. | 
Benzile organicilor arătau mult mai multe demonstrații 
decât cele de pe canalele de ştiri. Unele dintre ele erau 
prelegeri ținute de ofițeri organici de grad înalt, despre 
cum trebuiau controlate aceste demonstrații şi cum tre- 
buiau tratați conducătorii lor. Totodată, ele oferea statistici 
referitoare la numărul demonstranților şi probabilităţi cal- 
culate pe computer ale succesului guvernului în înăbuşirea 
lor. Ceea ce-l interesa cel mai mult pe Caird era numărul 
estimat al cetățenilor care fabricau şi foloseau ilegal elixir- 
ul de încetinire a îmbătrânirii. Calcularea acestui număr se 
baza pe numărul de furturi şi atacuri la laboratoarele 
biochimice şi al arestărilor de oameni care vindeau elixirul. 
Vânzare nu era un cuvânt corect. Comercianţii schimbau 
elixirul pe daruri cumpărate pe cardurile de identitate ale 
cumpărătorilor. În unele cazuri nu existaseră nici aceste 
schimburi. Deţinătorii elixirului îl ofereau pur şi simplu. 


Capitolul 22 


La 10:32, grupul de cincisprezece oameni decolă de la 
fermă într-o navă aeriană mare. Se îndreptară spre nord-vest, 
spre Armada Field, aflat la 200 kilometri depărtare. Cerul 
` era foarte înnorat, deşi existau câteva spărturi prin care se 
vedeau stele strălucind slab, în ceaţă. Nava, pilotată pe 
comandă automată, zbura în viteză la nivelul vârfurilor 
copacilor, înălțându-se peste dealuri şi coborând în văi. 
Luminile de navigaţie erau stinse. Drumul din față era 
cercetat în infraroşu şi radar. 

Pasagerii erau tăcuți, protejaţi de vânt de cupolă, dar 
neprotejați de uraganul gândurilor, de îndoieli şi tensiune. 
Vocile lor interioare erau puternice. 

La 10:53, luminile reflectate de pe cer deveniră mai 
puternice. Nava ţâşni peste coama unui deal şi Armada 
Field apăru pe câmpia de dedesubt. Se întindea ca un octo- 
pod strălucitor. Turnuri de apă, turnuri de control, 
lansatoare de rachete şi de reactoare se înălţau peste tot. În 
jurul aeroportului imens nu exista nici un gard. De ce să fie 
aşa ceva, când nu existau inamici împotriva cărora să fie 
apărat? Nu mai existaseră războaie de peste două mii de 
ob-ani, iar senzorii ar fi detectat orice pătrundere neauto- 
rizată a unei ființe mai mari de un hârciog. 

Simmons nu le dăduse nici un detaliu despre cum 
aveau să folosească aeroportul. Nu explicase procedurile 
folosite pentru traversarea câmpului şi transportarea 
grupului de acolo la Ziirich. Caird presupuse că ordinele 
fuseseră transmise prin date introduse în băncile departa- 

mentului organic. Acestea puteau fi chiar legitime, deşi 
scopul nedeclarat al lui Simmons nu era în nici un caz aşa. 

Un ecran din faţa pilotului se aprinse. Acesta spuse 
ceva pe voce scăzută în microfonul căştii. Opri comanda 
automată şi îndreptă nava spre câmpul de aterizare. Nava 
încetini şi se aşeză într-un spațiu de parcare marcat. 
Longeroanele atinseră pavajul cu capetele lor rotunde şi 
spongioase. Cupola se retrase. Uşile laterale se deschiseră. 
Pasagerii începură să coboare. Fiecare dintre ei avea pe 
umăr un sac destul de plin. 

Afară îi aşteptau doi oameni. Unul dintre ei era o 
femeie înaltă, în uniformă de poliţist şi cu o mantie lungă 
şi verde. Ea şi Simmons schimbară câteva cuvinte, în timp 
ce ceilalţi intrară în clădire. În cameră mai erau doar trei 
persoane, funcţionarii de zbor. Vocile lor răsunau sec în 
camera uriaşă. 

Simmons se duse să vorbească cu ei. Ceilalţi din grup, 
după ce îşi puseră sacii mari pe podea, se aşezară, începură 
“să se învârtă într-o parte şi în cealaltă, sau se duseră în 
camera de odihnă. 

Privind prin fereastra mare de pe lateralul clădirii, 
Caird văzu încă un avion aterizând. Din el coborâră doi 
bărbați şi două femei. Cu mult înainte ca ei să intre în 
clădire, cu rucsacii înălțându-se mult deasupra capului, 
Duncan îi recunoscu pe doi dintre ei: Barry şi Donna 
Cloyd. Fiecare avea într-o mână o cutie mare. 

Duncan fu la fel de surprins şi bucuros ca şi cum ar fi 
dat pe neaşteptate peste nişte prieteni vechi. Donna îşi 
aşeză zâmbind cutia pe podea şi alergă spre el. ÎI îmbrăţişă 
pe Caird şi îl sărută pe obraz, apoi încercă să o cuprindă cu 
braţele pe Snick. Snick zâmbea, dar se feri de îmbrăţişare 
şi se înclină în faţa Donnei. 

— Ce naiba, Thea, spuse aceasta. Nu mai fi aşa rece! 

Barry îşi pusese şi el cutia pe podea. Îl îmbrăţişă pe 
Caird şi o prinse pe Snick înainte ca ea să-l poată respinge. 
Aşa că tot ce putea să mai facă era să accepte, cu cât mai 
multă grație. 

Înainte ca Duncan să le poată pune întrebări, Simmons 
anunţă că urmau să plece. Îi conduse afară din cameră, apoi 
pe un hol larg, cu tavan înalt şi într-o altă cameră mare. La 
capătul unei rampe ce ducea la o uşă erau un bărbat şi o 
femeie în uniforme de piloți. Aceştia îi salutară şi îi con- 
duseră printr-un spaţiu îngust, printr-un burduf şi ajunseră 
într-un avion mare. Zece minute mai târziu, nava se retrase 
cu spatele de lângă pod, întoarse silențios, cu excepția 
scrâşnetelor fuzelajului — care era foarte flexibil — şi apoi 
înaintară pe o rampă, spre catapultă. După ce toată lumea 
avu centurile de siguranță puse şi scaunele lăsate suficient 
de mult pe spate — pasagerii erau aproape întinşi la orizon- 
tală — se auzi bâzâitul de avertizare. Vocea pilotului şef le 
spuse să se pregătească de decolare. Se auzi din nou sone- 
ria. Lumini portocalii începură să clipească pe pereţi şi 
ecrane. Pilotul începu numărătoarea inversă. La zero, 
pasagerii fură împinşi în spate, în spătarele pufoase. 
Sângele lor se repezi spre partea inferioară a corpului. 
Caird fu gata să leşine. Se simţea aproape imponderabil. 
Era un sentiment fals, psihologic. Motoarele Gernhardt 
erau pornite şi nava începu să se înalțe, ridicată şi aruncată 
înainte de interacțiunea echipamentului magnetic al 
avionului cu câmpul Pământului. Un minut mai târziu, 
porniră reactoarele. Fuzelajul tremura şi continuă să facă 
aşa aproape până la capătul zborului. 

Când ajunseră la altitudinea de 20 000 de metri, se auzi 
iar soneria. Luminile clhpiră din nou. Pilotul şef spuse că-şi 
puteau ridica scaunele. Dar nu puteau să-şi slăbească sau 
să-şi scoată centurile de siguranţă. 

Pasagerii erau cufundaţi în gânduri, făcându-şi griji 
pentru viitorul apropiat, întrebându-se dacă totul avea să 
meargă atât de bine cum prezisese Simmons. Fiecare 
proiecta o duzină de scenarii posibile, toate pesimiste. Cel 
putin asta presupuse Caird că făcea fiecare. El aşa făcea. 
Nu ştia ce se întâmpla în mintea indescifrabilă a lui Snick. 
Probabil imagini în care era încolțită şi trebuia să-şi 
croiască drum trăgând în inamici, viziuni fericite pentru ea. 
Probabil că era singura de la bord pe care-o bucura per- 
spectiva unui conflict cu autoritățile. Simmons. avea poate 
şi el imagini luminoase ale succesului, dar acestea nu erau 
scenele sângeroase ale lui Snick. 

Nava se zdruncină când reactoarele porniră în 
marşarier, încetinind-o. Zece minute mai târziu, motoarele 
cu reacție se opriră şi generatoarele Gernhardt preluară 
comanda. Pasagerilor li se permise să se: ridice, să se 
întindă şi să facă câţiva paşi. Câteva minute mai târziu tre- 
cură iar la locurile lor. Scaunele erau acum ridicate com- 
plet, dar fură nevoiţi să-şi prindă din nou centurile. Când 
traversară valea Linth-ului, dincolo de munţi, era luni, 
11:35, a.m. Cerul era senin, iar temperatura la sol în oraş 
era de 22 de grade Celsius. Lacul Ziirich sclipea albastru şi 
era plin de culoare datorită pânzelor albe, roşii, verzi şi 
albastre. Caird văzuse benzi în care apăreau delfinii de apă 
dulce care trăiau în lac. Strămoşii lor fuseseră aduşi acolo 
cu o mie de ob-ani în urmă. Erau recunoscuţi ca fiinţe 
conştiente şi aveau aceleaşi drepturi civile ca şi oamenii, 
numai că nu li se permitea să voteze. Totuşi, şeful lor, care 
reprezenta consiliul delfinilor, trata cu un reprezentant al 
Departamentului Interfeţei Non-umane. . Existau şapte 
reprezentanți umani, câte unul pentru fiecare zi, căci 
delfinii nu erau obligați să adere la organizarea pe zile a 
VIEŢII. 

Oraşul era localizat încă la capătul nord-vestic al lacu- 
lui. Nu avea suburbii. Restul malului lacului era un parc 
public supravegheat de rangeri. Exact la marginea oraşului 
era un turn rotund, verde în totalitate, cu multe ferestre, 
“înalt de opt etaje şi cu un diametru de doi kilometri şi 
jumătate. In partea de sus avea o structură gigantică tip 
pagodă, care avea în vârf un glob rotativ al Pământului. 
Acesta se mişca sincronizat cu rotația planetei pe propria 
axă. În interiorul clădirii erau birouri ŞI apartamente ale 
administrațiilor din fiecare zi a statului Elveţia şi ale 
guvernului mondial. Totodată mai cuprindea toate maga- 
zinele, restaurantele şi facilitățile de transport necesare 
locatarilor. Partea oraşului din exteriorul turnului era for- 
mată din clădiri mici cu birouri şi apartamente, nici una 
mai mare de trei etaje, şi case de locuit. Acestea erau 
faimoasele case rotunde cu acoperişuri înclinate pe care 
Caird le văzuse în multe benzi educative. Coşurile decora- 
tive de pe ambele părți şi ferestrele care semănau atât de 
mult cu nişte ochi deasupra unor guri îi aminteau de ilus- 
trațiile lu: Neill, ale caselor din Oz. 

Afacerea Oraşului ne-turn Zürich era în principal tu- 
rismul. Sute de mii de oameni mergeau acolo în fiecare an. 
Cea mai mare atracţie, în afară de turul turnului, era corpul 
stonat al lui Sin Tzu, fiul lui Wang Shen, fondatorul Erei 
Noi. Acesta stătea pe un piedestal, într-un parc aflat 
aproape de marginea lacului. 


Capitolul 23 


Terenul de aterizare era la cincisprezece kilometri de 
oraş şi spre interior, faţă de lac. O parte a muntelui fusese 
dezintegrată ca să i se facă loc. Lângă terenul de aterizare era 
stația terminus a căii ferate, unde erau coborâți turiştii, sto- 
naţi sau nestonaţi. Cei stonati erau duşi în depozit, ca să-şi 
aştepte ziua de reanimare. Cei nestonaţi mergeau în oraş cu 
autobuze. Terenul de aterizare efectiv era rezervat în prin- 
cipal pentru aeronave guvernamentale. Nava ateriză lângă 
o clădire mare şi rotundă, făcută din stâncă verde artifi- 
cială, sclipitoare. Cum toate cardurile de identitate şi pla- 
nul de zbor fuseseră cercetate, pasagerii coborâră la sol 
fără alte întrebări. În lobby se aflau o mulţime de oameni, 
majoritatea în uniforme ale diverselor departamente, toți 
vorbind între ei cu animaţie. 

Caird şi ceilalți se aşezară la un rând din capătul înde- 
părtat al camerei şi îşi introduseră cardurile de identitate în 
fante. Personalul Biroului de Turism urmărea afişajele pe 
ecran, dar nu părea foarte preocupat de activitatea sa. 

Procedura decurgea rapid. Nici unul dintre cei din 
grupul lui Simmons nu fu nevoit să-şi plaseze degetul mare 
pe placă, pentru ca să i se compare amprenta digitală cu 
cea de pe cardul afişat. Cardul şi gradul fiecăruia aveau 
destulă greutate ca procedurile normale să fie eliminate. 

Ofițerii TB le făcură semn să treacă şi grupul îl urmă 
pe colonelul Simmons. leşiră pe partea cealaltă a clădirii, 
unde îi aştepta un autobuz închiriat pentru grupul lor. 
Maşina porni silențios şi încet şi în scurt timp intră în trafi- 
cul de pe autostrada principală spre Ziirich. Nu erau atâtea 

maşini cât se aşteptase Caird, dar benzile pentru biciclete 
de la marginea drumului erau pline. 

Autobuzul ieşi de pe autostradă pe o rampă şi intră pe 
un drum lateral. Acesta merse pe un drum şerpuit prin parc, 
până când ajunse la o parcare din apropierea unui spaţiu 
deschis întins. În centrul acestui spaţiu era un piedestal de 
bronz pe care se afla corpul gorgonizat al lui Sin Tzu. În 
zonă erau bănci pentru oameni şi multe gherete, la care 
erau vândute floricele, sandvişuri, îngheţată, orgasm şi 
băuturi. La scurt timp după ce pasagerii coborâseră din 
autobuz, sosi un alt vehicul. Din acesta cobori o echipă de 
televiziune. Caird ştia că aceasta fusese chemată de 
Simmons, prin canale ştiute numai de acesta. Faptul că ală- 
turi de echipă nu se afla şi inevitabilul ofiţer organic 
demonstra capacitatea de previziune a lui Simmons. 
Reprezentanţii presei primiseră ordin să se afle acolo, de la 
o autoritate aparent legală. 

Trebuia să-l admire pe Simmons. Colonelul era gata 
să-şi vâre capul în gura leului, deşi era foarte probabil să 
fie muşcat. L 'audace, toujours l'audace. 

Totodată Simmons era gata să rişte şi capetele altor 
oameni. Acest lucru nu putea fi evitat. Oare el, Caird, ar fi 
făcut acelaşi lucru cu ceilalți, dacă ar fi apărut ocazia? 
Bineînţeles că da. 

Şefa echipei de televiziune, o brunetă înaltă şi zveltă, 
vorbea cu Simmons. În- timpul schimbului de cuvinte 
intens, bruneta părea nedumerită şi supărată. În cele din 
urmă, după alte câteva cuvinte ale lui Simmons, pe care 
Caird nu reuşi să le audă, ea aprobă din cap. Se întoarse la 
echipa ei şi le vorbi oamenilor. Aceştia îşi ridicară sprân- 
cenele a mirare, iar unii dintre ei părură gata să protesteze, 
dar îi urmară cu toţii pe Simmons şi grupul lui spre centrul 
„parcului. Turiştii şi cei din jur se apropiară şi ei, ştiind că 
urma să se întâmple ceva, dar fără să ştie ce anume. Printre 

ei erau mulți copii. Mai mulți adulți aveau camere de fil- 
mat. Ei urmau să înregistreze întâmplările. Poliţiştii, când 
aveau să sosească, urmau să încerce să confişte camerele 

„de filmat, dar probabil că nu aveau cum să reuşească decât 
arestând pe toată lumea. Oricum, nu puteau şterge memo- 
ria privitorilor. Aveau să încerce să-i împiedice să vor- 
bească despre ceea ce văzuseră. Unii aveau să fie suficient 
de speriaţi ca să tacă. Alţii însă aveau să vorbească tocmai 
pentru că li se interzisese. 

Cele două grupuri se opriră când Simmons ajunse în 
fața corpului lui Sun Tzu. Oamenii de la televiziune, 
fiecare având în mână câte o cameră de filmat mică, se 
împrăştiară ca să prindă acţiunea din toate unghiurile. Trei 
dintre ci împiedicară mulțimea să intre în zona din jurul 
monumentului. Acela ar fi trebuit să fie un pământ sacru, 
deşi nimeni nu ştia de ce. Privitorii, bine condiționaţi să 
asculte ordinele celor de la televiziune, rămaseră afară din 
câmpul vizual al camerelor. Ei observau, dar în acelaşi 
timp participau la un ritual. Care reprezenta totuşi un mis- 
ter. Astfel, era ca un fel de ceremonie religioasă al cărei 
adevărat înţeles nu era cunoscut de public, dar care tocmar 
prin asta devenea mai interesantă. 

Sin Tzu, stonat pentru eternitate sau pentru suficient 
timp ca să poată fi considerat o eternitate, stătea pe un 
piedestal înalt de bronz. Era îmbrăcat în roba verde, de 
asemenea stonată, a Consilierului Mondial Suprem, un titlu 
pe care nu-l mai purtase nimeni după el. Privea spre exteri- 
or, cu spatele la oraş, ochii lui deschişi îndreptându-se spre 
munții de dincolo de lac. Trăsăturile lui erau „pur? mon- 
gole, foarte rar văzute în prezent, din cauza hibridizării 
intensive încurajată de guvern. Dar un bunic fusese 
scoţian. O bunică fusese punjabi. Capul şi mâinile lui dez- 
golite erau pictate cu culori vii, pentru acoperirea 
cenuşiului corpurilor stonate. Părul tuns scurt era negru, 

ochii la fel, pielea aurie. Una din mâinile lui, întinsă, ținea 
în palmă un glob mare, reprezentând Pământul, iar pe una 
din părţile acestuia erau scrise cuvintele: PAX: Pe toate 
cele patru feţe ale piedestalului erau plăci de bronz, pe care 
era scris numai numele lui, cu caractere englezeşti, loglan 
şi chinezeşti. 

Nişte emițătoare ultrasonice plasate. sub cele patru 
colțuri ale piedestalului î îi împiedicau pe porumbei să se 
aşeze pe el. 

Simmons se uită la Sin Tzu pentru o clipă şi apoi se 
întoarse cu spatele. Poate că îşi spunea că într-o zi el avea 
să aibă acelaşi rang. Corpul gorgonizat al lui Simmons 
avea să stea pe un piedestal, în timp ce turiştii se învârteau 
şi exclamau în jurul lui, mâncând floricele şi prăjituri, iar 
muzica avea să se audă, ca şi acum, de undeva din 
depărtare. 

Caird, în timp ce îl privea şi el pe Sin Tzu, îşi deschi- 
sese sacul de umăr, plasat acum pe pavaj, aproape de baza 
“piedestalului. Ceilalţi membri ai grupului făcură acelaşi 
lucru. El scoase ceva ce semăna cu o frânghie foarte lungă, 
dar era de fapt un lanţ din metal stonat, acoperit cu un 
material maroniu, pentru protecţia împotriva răcelii 
Zalelor. La un capăt al lanţului era ataşată o curea foarte 
subțire din acelaşi metal izolat. Caird îşi puse cureaua în 
jurul taliei şi o strânse până simţi durere. Apoi împinse un 
capăt al curelei prin cataramă şi învârti cadranul micut de 
deasupra încuietorii. 

Acum, cureaua putea fi desfăcută numai de o persoană 
care cunoştea combinaţia. 

Apoi, mişcându-se rapid, aruncă celălalt capăt al lantu- 
lui peste partea de sus a piedestalului. Cineva de pe 
cealaltă parte prinse lanţul, îl trecu peste piedestal şi Caird 
îl aruncă din nou în sus. Apoi îi ajută pe ceilalți să-şi lege 
lanţurile în jurul picioarelor lui Sin Tzu. În două minute, 

toate lanțurile fuseseră strânse în jurul gleznelor lui Sin 
Tzu, capetele libere fuseseră introduse în încuietorile cu 
cifru ale curelelor, iar cadranele de la fiecare încuietoare 
fuseseră rotite. 

Întregul grup era acum legat de corpul fondatorului 
Erei Nol. 

Camerele de filmat ale echipei de televiziune şi ale 
spectatorilor înregistrau fiecare mişcare. 

Simmons plasase pe unii dintre oamenii lui în mijlocul 
mulțimii. Aceştia filmau cu camere miniaturale în formă 
de nasturi sau ornamente.. 

Simmons se întoarse cu faţa spre turn şi strigă: 

— Atenţiune, cetățeni! Atenţiune, cetățeni! Sunt colo- 
nelul Kieth Alan Simmons din Departamentul Organic de 
Marţi al statului Los Angeles, Organul Ministerial 
Nord-American! Această femeie — zise el arătând spre 
Snick — este fugara şi presupus vinovata Panthea Pao 
Snick! Iar acest om este tot un fugar şi un presupus crimi- 
nal! l-aţi văzut fața şi datele biografice pe ecran de multe 
ori. El este Jefferson Cervantes Caird!, 

Se opri pentru o clipă. Din depărtare se apropia vuietul 
unor sirene. Erau vehiculele de suprafaţă ale organicilor, 
care veneau în viteză, fiind mai aproape decât indica 
nivelul sunetului, pentru că vântul bătea dinspre lac spre 
continent. Din turn coborau nave aeriene, cu luminile lor 
portocalii aprinse. O duzină de alte nave se apropiau din- 
spre secţiile oraşului. 

— Ştiţi cum guvernul, Consilierii Mondiali şi toată clica 
lor de funcționari v-au minţit! urlă Simmons. V-au mani- 
pulat, cetățeni, pentru a-şi atinge propriile interese! Aţi 
văzut mesajele lui Caird, în care era expus complotul de a 
vi se ascunde elixirul de încetinire a îmbătrânirii, care este 
- totuşi folosit pentru oficialii de rang mare, pentru ca ei să 

poate trăi de şapte ori mai mult decât voi, cetăţenii înşelați 
ai aşa-zisului Commonwealth al Pământului! 

Prima aeronavă care ajunsese ateriză la marginea ariei 
pavate din jurul corpului lui Sin Tzu. În ea erau şase 
organici, cu armele în mâini. 

Caird se simțea foarte incitat, dar şi foarte rece. Oare 
pielea lui era la fel de palidă ca a celorlalți din grup, cu 
excepţia lui Simmons, care era roşu la faţă? 

O altă navă era gata să atingă pământul în cealaltă 
parte a cercului. 

Câţiva spectatori începură să se îndepărteze. Ceilalţi 
păreau incapabili să se desprindă de ceea ce ştiau că în 
curând avea să devină centrul unor mari tulburări. Cei cu 
camere de filmat continuară să înregistreze. 

— Ne-am legat cu lanţuri de Sin Tzu şi vom rămâne aici 
până când ne vor satisface cererile şi cauza noastră, de fapt, 
cauza voastră! strigă Simmons. O facem ca protest împo- 
triva fraudei, corupției şi activităților ilegale ale guvernu- 
lui! O facem, deşi ştim că vom fi arestaţi! Vrem ca acest 
eveniment să fie public, ca întreaga lume să aibă ocazia să 
îl vadă! Cerem ca publicul să urmărească îndeaproape pro- 
cesul şi să protesteze, dacă guvernul ne va ignora drep- 
turile... 

Un general organic, într-o splendidă uniformă verde 
deschis, cu şnur auriu, epoleţi şi o cască cu pene, se îndrep- 
tă spre Caird. Pe faţa lui lungă şi îngustă se citea furie, iar 
pielea lui era mai palidă decât a celor înlănţuiți. Arma cu 
protoni din mâna lui era îndreptată spre Simmons. 

"= Colonele Simmons, te  arestez în numele 
Commonwealth-ului şi a Consiliului Mondial! Vei cobori 
de acolo şi vei înceta acest discurs subversiv! Voi, ceilalți, 
spuse el, fluturându-şi mâna liberă, sunteți arestaţi sub ace- 
leaşi acuzaţii: conspirație pentru subminărea guvernului, 
spargere de ZI, fugă pentru evitarea arestării, opunere. la 

arestare, sabotaj, diseminare de date false ilegale şi sub- 
versive, incitare la revoltă, declarații inflamatorii şi false la 
adresa autorității, uz ilegal al băncilor de date, introducere 
de date false în bănci şi... 

Se opri ca să îşi tragă respiraţia şi totodată ca să subli- 
nieze acea ultimă acuzaţie: 

— Crimă! 

Caird observă că omul nu menţionase oprirea curentu- 
lui în LA. Dar el sau alții aveau să ajungă şi la asta. 

Alte două aeronave atinseră pământul. Erau prezente 
cel puţin douăzeci de vehicule organice şi mai veneau şi 
altele. Copoii cereau deja cetățenilor care aveau camere de 
filmat să le predea autorităţilor. 

Simmons nu-i dădu nici o atenţie generalului şi con- 
tinuă să-şi repete mesajele. Dar acum totuşi, vocile puter- 
nice ale organicilor şi ale cetăţenilor îmbrânciţi începuseră 
să-i acopere glasul. Un fotograf curajos din primul rând 
continua să facă poze. Nici un polițist nu ajunsese încă la 
el. Apoi se opri, scoase din aparat filmul, o sferă mică, şi îl 
băgă în buzunar. Lăsă aparatul să cadă, se întoarse şi intră 
în mulțimea gălăgioasă şi agitată. 

Generalul organic urlă, cu faţa roşie ca focul: 

— Opreşte-te din vorbit! 

Simmons se opri din discurs ca să spună, la fel de tare: 

— Nu mi-ai citit drepturile! 

— Organicilor nu li se citesc drepturile! țipă generalul. 
Ei le cunosc! 

— Noi nu suntem organici! spuse Caird. Şi nici nouă nu 
ne-aţi citit drepturile! 

— Linişte! Cer linişte! strigă generalul şi apăsă butonul 
armei cu protoni. 

Din vârf ţâşni o lumină violetă foarte subţire, care 
atinse bărbia lui Simmons. Acesta se dădu în spate, 


a E 


împleticindu-se, şi lovi baza piedestalului, după care se 
prăbuşi, inconştient, peste acesta. 

— Brutalitate a organicilor! urlă Caird. Cetăţeni, declar 
că colonelul Simmons v-a spus adevărul! Mai mult, eu pot 
completa datele prezentate de el! Vă voi spune multe din- 
tre nelegiuirile comise de guvern, toate împotriva drep- 
turilor şi bunăstării voastre! 

Generalul îndreptă arma spre Caird şi apăsă pe trăgaci. 


Capitolul 24 


Caird se trezi cu o durere de cap şi în bărbie, şi în plus 
cu o durere surdă a tuturor muşchilor. Durerea nu era con- 
tinuă. Pulsa, ca un semnal dreptunghiular. Stătea întins pe 
spate, pe o masă tare, cu capul pe o pernă subțire. Un 
mecanism de scanare, al cărui capăt rotund şi alb semăna 
cu ochiul lui Dumnezeu — un Dumnezeu destul de cretin — 
se mişca într-o parte şi în cealaltă pe deasupra lui. Pohţiştu 
stăteau în jurul mesei, supraveghindu-i pe el şi pe doctorita 
în uniformă alb-roşie. Unul dintre ei era generalul care 
trăsese în el. Singurul civil care mai era prezent în afară de 
doctoriţă era un bărbat scund şi solid, de vreo şaizeci de 
sub-ani, cu cel mai mare nas pe care-l văzuse Caird vreo- 
dată. 

Doctoriţa spuse: 

— Te doare capul. 

Era o afirmaţie, nu o întrebare. Îi făcu o injecție în 
partea superioară a braţului drept gol. Durerea se retrase în 
câteva secunde, ca nivelul mării în timpul refluxului. 

Ridică braţele şi apoi îşi pipăi încheieturile mâinilor. 
Centura şi lanţurile dispăruseră. Nu puteau fi tăiate cu o 
rază cu maseri sau protoni, ceea ce însemna că folosiseră 
un scaner de frecvenţă, ca să determine combinația încu- 
ietorilor. 

Bineînţeles, pereţii înregistrau tot ce se întâmpla în 
cameră, iar cei trei poliţişti foloseau camere de filmat. 

Omul cu nas mare îşi făcu loc printre ceilalți până 
lângă masă. El luă mâna a lui Caird între mâinile lui mari Í şi 
reci ŞI idei 


— 211 — 


DAYWORLD - TERMINUS 


— Eu sunt avocatul tău, cetățene Caird. Nels Lupescu 
Bearss, de la firma Shin, Nguma şi Bearss, şi sunt un avo- 
cat destul de scump. Dar m-am oferit voluntar ca să te 
reprezint, fără să-ţi cer nici un credit. Consiliul Mondial 
m-a acceptat ca reprezentant al tău, ceea ce era şi cazul să 
facă, la naiba. 

Vocea lui era adâncă, rezonantă şi curgătoare. - 

— Mulţumesc, spuse Caird. Ce e cu ceilalți? 

— Fiecare dintre ei are câte un avocat. 

— Sunt buni cu toţii? 

Bearss lăsă mâna lui Caird. Zâmbi cu amărăciune, 
ridică din umeri şi zise: 

= Ei.. 

Doctorita se uita la afişajul de pe unul din pereţii-ecran. 
Pe acesta apăreau indicaţiile maşinii care se mişca pe dea- 
supra lui Caird. 

— Poate fi dus în celulă acum, zise ea. 

— Nu te oboseşti nici măcar să mă întrebi cum mă simt? 
întrebă Caird. 

Doctorita păru surprinsă. Arătă spre ecran şi zise: 

— De ce? 

Bearss îşi ridică nasul şi se uită la ea în lungul lui. 

— Chiar aşa, de ce? Nu e nevoie de interes personal 
aici, nu, nici un pic compasiune sau bunătate. Lasă maşina 
să vorbească! Iar atunci când a vorbit, spusele ei reprezin- 
tă cuvântul divin! Nu cumva Dumnezeu are vreo conexi- 
une desprinsă, vreo defecțiune? Lui Dumnezeu îi pasă? 
Dumnezeu trimite tunetele de pe Muntele Sinai prin inter- 
mediul unui ecran? . K 

Faţa doctoriței deveni roşie. 

— A fost verificat de două ori, zise ea. 

- — Gata cu prostiile! spuse tare generalul. Duceţi-l în 
celulă! 

— Am dreptul să discut cu avocatul meu, zise Caird. 


—— 4292. — 


PHILIP JOSÉ FARMER 


— Toate drepturile tale vor fi respectate cu strictețe! 

Doi poliţişti îl prinseră de umeri pe Caird şi îl ridicară 
în şezut. Când ajunse în picioare, el constată că, deşi du- 
rerea dispăruse, era slăbit. Cu toate acestea, spuse: 

— Pot să merg fără ajutor. 

Râse încet şi adăugă: 

— Şi nu sunt într-o stare în care să pot fugi. Din nou. 

Bearss porni imediat în spatele lui Caird. Grupul merse 
pe hol, trecând pe mai multe uşi închise. Caird ştia că 
pereţii-ecran monitorizau totul, pe hol. Nu avea să scape de 
ochii camerelor de filmat nici măcar o secundă, cu excepţia 
timpului petrecut în baie. Și nu era sigur că pu va fi obser- 
vat şi acolo. Existau şi multe alte mijloace prin care ceilalți 
să se asigure că el nu scăpa, dar asta nu conta. Nu venise 
acolo ca să încerce apoi să fugă. 

— Cetăţene Bearss, zise Caird peste umăr. Tu eşti avo- 
catul meu pentru azi? Ştii cine va fi avocatul meu mâine? 

— Eu sunt. Am primit un paşaport temporal din cauza 
pravității presupuselor tale crime. La fel şi avocaţii 
colegilor tăi. 

— Va fi o experienţă nouă pentru tine, zise Caird. Să 
trăieşti în fiecare zi. | | 

— Abia aştept. | 

Grupul se opri aproape de capătul holului. Un căpitan 
ieşi în fața grupului şi spuse un cuvânt de cod al uşii. Caird 
nu reuşi să audă cuvântul. Uşa se retrase în dreapta, într-o 
nişă a peretelui. Caird intră într-o cameră mare, simţin- 
du-se foarte obosit. Pereţii băii erau formaţi de nişte pereți 
falşi dintr-un colţ, deschişi în partea de sus. In cameră mai 
era mobila sărăcăcioasă obişnuită a celulelor prizonierilor, 
inclusiv echipamentul de exerciţii fizice, dar nu era nici un 
cilindru de stonare. Generalul vorbi despre asta pentru tele- 
spectatorii TV, spunând că în acest caz nu era folosită prac- 
_tica de stonare a prizonierului, cu excepţia anumitor inter- 


— 213 — 


DAY WORLD - TERMINUS 


vale. Prizonierul urma să aibă privilegiul de a-şi consulta 
avoca tul de câte ori dorea, noapte sau zi. Generalul arătă 
apoi că prizonierul avea acces la toate cele şaptezeci de 
canale, inclusiv la cele de ştiri. Legea cerea ca prizonierul 
să le poată vedea, dacă dorea. In timp ce generalul vorbea, 
Caird se aşeză pe un scaun. Apoi, generalul i. se adresă 
direct prizonierului: 

— Cetăţene Jefferson Cervantes Caird, prizonier cu 
numărul ISB-NN-9462-X, ai vreo plângere referitoare la 
arestarea ta sau la tratamentul aplicat în închisoare, până 
acum? 

:-— Da, spuse Caird. Nu era necesar şi a fost o acţiune 
brutală să mă doborâţi cu o rază de protoni. 

— A fost o procedură necesară, prevăzută în WCIC-6, 
ca să poţi fi adus în stare de inconștientă, zise generalul, 
Poţi să-ţi prezinţi plângerile avocatului şi ele vor fi prezen- 
tate unui tribunal, la momentul potrivit. 

“Generalul ieşi, urmat de toţi ceilalți, cu excepţia lui 
Bearss. Uşa se închise. Avocatul se prinse cu mâna de 
nasul lui mare şi îl strânse de câteva ori. Poate că încerca 
să-şi pompeze curaj şi încredere din el, prin vreun traseu 
spre creier, îşi spuse Caird. 

— Nu avem mult timp. Procesul tău începe mâine, 
ob-mâine, adică, la prânz. S-ar putea să se termine până la 
ora Cinci, în aceeaşi seară. Aşa s-ar întâmpla, dacă ar fi un 
proces obişnuit. S-ar putea ca autorităţile să vrea să tragă 
de el pe durata tuturor celor şapte zile. Bineînţeles, s-ar 
putea şi să dorească să termine rapid şi în celelalte zile să 
arate benzile procesului, pe diverse canale. Dar eu cred că 
barosanii vor să-şi facă idee de reacţia publicului, înainte 
să te condamne. Ai stârnit o adevărată furtună, prietene. 

Chicoti şi adăugă: 

— Nu am mai văzut nimic asemănător, în toată istoria 
modernă. 

— Vorbeşti ca şi cum verdictul ar fi deja dat. 

— Oh, vei fi găsit vinovat, fără îndoială. O să mă lupt 
din răsputeri împotriva acestui verdict, şi sunt bun la asta, 
foarte bun. Dar dovezile... 

Se încruntă şi îşi strânse din nou nasul. Oare spera să 
constate că era mai mic decât ultima dată? Sau încerca în 
mod inconştient să-l micşoreze? Sau îi plăcea să atragă 
atenţia asupra lui? Era mândru de el, în stilul lui Cyrano de 
Bergerac? 

Se trase în față, trăgând şi scaunul cu el. 

— Avocata acuzării m-a informat asupra unor chestiuni 
pe care este legal obligată să le dezvăluie. Ea spune că 
guvernul este foarte hotărât ca procesul să nu fie transfor- 
mat într-un forum public. Acuzaţii nu vor avea ocazia să 
țină nici un fel de discurs. Nu vei putea acuza guvernul de 
fraudă, corupție sau conspirație împotriva poporului. Ţi se 
va permite doar să te declari vinovat sau nevinovat în cazul 
anumitor acuzaţii. Tu şi colegii tăi sunteţi indiscutabil 
vinovați în aceste cazuri şi veţi fi găsiți vinovați. Tu şi 
Snick, de exemplu, veţi fi acuzaţi de introducerea de date 
false şi de spargerea zilei. Veţi fi acuzaţi şi de atac împotri- 
va centralelor de energie din LA şi a centralelor. termice, 
precum şi pentru cauzarea de neplăceri, deranj şi suferinţă 
cetățenilor din Los Angeles şi California de Sud. Motivele 
pentru care ați comis aceste fărădelegi nu vor fi amintite în 
timpul procesului. 

— Nu poţi face nimic în privința faptului că suntem 
reduşi la tăcere? întrebă Caird. 

— Oh, voi obiecta şi voi face apel! Dar nu voi ajunge 
nicăieri. Judecătorii mă vor informa că motivele infracţiu- 
nilor tale sunt irelevante pentru procesul legal. Motivele 
sunt relevante numai pentru terapia pe care ţi-o vor admi- 
nistra terapeuţii din instituţia de reabilitare. 

— Atunci sentinţa este deja hotărâtă? 

— Şi anume că nu vei fi condamnat imediat la gorgoni- 
zare. Nu mi s-a spus dacă doctorii te vor găsi sau nu de 
nereabilitat. Teoretic, rezultatele terapiei nu vor fi cunos- 
cute decât după ce îţi va fi aplicată. S-ar putea spune că 
guvernul nu consideră necesar să te stoneze şi că vrea să 
lase viitorul să se ocupe de tine. Asta înseamnă că, dacă 
sunt inventate tehnici terapeutice care să te poată vindeca, 
atunci... 

— Ştiu asta, îl întrerupse Caird. Dar cum rămâne cu 
mesajele TV pe care le-am trimis, prin care am acuzat 
guvernul că minte oamenii, prin care am anunţat fraudele 
ce sunt comise? Dacă nu se aduce vorba de ele, publicul se 
va întreba de ce. 

Bearss îşi pompă nasul şi îl privi gânditor. Indiferent 
ce se întâmpla în capul lui, era clar că el considera că era 
dureros. 

— Mesajele nu vor fi incluse în acuzare. Dar guvernul 
are de gând să lămurească această problemă. Nu ai de unde 
să ştii asta, dar a fost dată deja o declaraţie pe canalele de 
ştiri. O poţi vedea în reluare, dacă vrei. Guvernul pretinde 
că abia a descoperit adevărul despre consilierul mondial 
Ananda, născut Gilbert Ching Immerman. Intreaga poveste 
sordidă şi murdară — acestea sunt exact cuvintele guvernu- 
lui — a fost dezvăluită. Conexiunile şi activităţile tale ca 
membru al immerilor au fost de asemenea dezvăluite. Dar 
nu vei fi acuzat de nimic din toate acestea. Astfel, orice 
mărturie pe care ai vrea să o faci şi care ar putea face rău 
guvernului nu va fi făcută publică. 

— Şi aşa:se duce de râpă planul lui Simmons, zise 
Caird. Dar ce vor face cu FII-ul? În problema asta, publicul 
nu se va da bătut fără o luptă zdravănă. 

— Guvernul a recunoscut că a fost o greşeală în această 
privinţă. S-a descoperit că FIl-ul este exact ceea ce ai spus 
tu. In consecinţă, va fi administrat oricărui cetățean îl va 

cere. Poți paria că nu o să refuze nimeni. Mulți cetățeni 
sunt iritați de faptul că nu l-au primit când erau mai tineri, 
şi pentru asta îi acuză pe immeri. Am înțeles — procurorul 
mi-a spus-o — că ai pierdut mult din simpatia publicului din 
cauza faptului că ai făcut parte din această conspirație eli- 
tistă care a ascuns FIl-ul publicului. 

— A existat un motiv bun pentru asta, spuse Caird. 

— Incearcă să spui asta celor care se simt înşelați. Mă 
poţi include şi pe mine printre ei. Durata mea de viață va fi 
mărită, dar ar fi fost şi mai mare, dacă aş fi primit FIl-ul 
când aveam douăzeci şi unu de ani. 

— Dacă astea sunt sentimentele tale, poate că nu ar tre- 
bui să fii avocatul meu. 

— Sunt un profesionist, zise Bearss. Oricum, nu vei fi 
acuzat pentru ascunderea existenţei FII-ului şi interzicerea 
folosirii lui pentru binele comun. Aşa că nu am legătură cu 
acest element al cazului. Publicul este cel care te va con- 
damna pentru asta, nu guvernul. e 

— Atunci, revoluția este o cauză pierdută? 

Bearss zâmbi, ca şi cum i-ar fi făcut plăcere să 
răspundă. 

— Nu, nu este. Tu ai pornit ceva care s-ar putea: să-şi fi 
pierdut impulsul, în anumite privințe. Dar oamenii sunt’ 
totuşi agitaţi. Consiliul a recunoscut deja că populaţia 
lumii este, aşa cum ai pretins tu, de numai două miliarde, 
nu de zece miliarde. Şeful Biroului de Date ale Populaţiei 
şi o parte dintre oamenii lui aflați în poziţii înalte au fost 
acuzaţi de conspirație în scopul înşelării guvernului şi a 
poporului cu date false. 

= Pentru Dumnezeu! spuse Caird. Lucrurile au mers 
repede! 

= Mult mai repede decât ar fi trebuit, tinând cont de 
încetineala obişnuită a evenimentelor, upos Bearss, zâm- 
bind vicleàn. Evident, este... 

— O înscenare! îl întrerupse Caird. 

Bearss păru puţin deranjat că fusese întrerupt. 

— Ce pot face eu? continuă Caird. Dacă acuz guvernul 
de asta, voi fi pus sub acuzaţie în timp ce, teoretic, dau în 
judecată guvernul. Nu voi reuşi să dovedesc nimic şi voi 
ajunge la reabilitare. 

Bearss ridică din umeri. 

— Eu sunt un cinic. Toţi avocaţii sunt cinici. Nu practi- 
carea dreptului m-a făcut cinic, aşa m-am născut. Numai 
cinicii intră în avocatură. 

După o scurtă tăcere, Caird spuse: 

— Guvernul — sau poate numai Ananda — i-au făcut o 

înscenare lui Snick, pentru ca să o oblige să-şi țină gura şi 
ca să acopere frauda guvernului. Bineînţeles, nu se va dis- 
cuta despre asta în timpul procesului ei. 

— Dacă insistă să vorbească despre asta în ciuda 
ordinelor tribunalului, va fi dusă înapoi în celula ei. 

— Dar publicul va vedea întregul proces. Vor auzi 
obiecțiile ei iniţiale. 

— Numai câteva cuvinte. Sunetul va fi oprit şi publicul 
nu va auzi mai mult de începutul protestelor ei. Asta este 
legal, căci curtea va hotărî că declaraţiile ei sunt irelevante. 
Va fi luată de acolo şi ţinută în camera ei până când va 
accepta să vorbească numai despre ceea ce tribunalul con- 
sideră drept relevant. Dacă refuză, procesul va continua 
fără ea. Va avea dreptul să privească procesul la televizor, 
dar nu i se va permite să depună mărturie. 

— Ceilalți? Simmons? Familia Cloyd? 

— La fel. Acuzaţi de conspirație pentru subminarea 
guvernului şi fugă ilegală de la Los Angeles la Zirich. 
Apropo, filmul cu legarea cu lanţuri a conspiratorilor de 
monumentul lui Sin Tzu a fost rulat în toată lumea. Guver- 
nul a permis asta. O mişcare inteligentă. Se ştia că publicul 

îl va vedea oricum ilegal şi s-a dorit evitarea acuzațiilor de 
suprimare a libertăţii cuvântului şi vizionări. 

Caird clătină din cap, a mirare. 

„ — S-a renunţat la acuzaţiile de crimă? ; 

— Guvernul nu are nevoie de ele ca să vă condamne. 
Totodată, se teme că nu va reuşi să împiedice apariția unor 
dovezi care să arate că nici ei nu sunt inocenți. Crima este 
cea mai gravă acuzație posibilă şi poate fi destul de dificil 
de declarat irelevanţa, în acest caz. 

— Mă sfătuieşti să-mi recunosc de la început vinovăția? 


Capitolul 25 


— Hm, începu calm Bearss. Cazul tău este unic şi 
neobişnuit de dificil. Adică, dificil pentru guvern. 
Capacitatea ta de a rezista la DA este bine-cunoscută. Se 
spune că poţi minţi sub efectul drogului chiar dacă eşti 
inconştient. 

— Adevărat, spuse Caird. 

— Curtea ştie că acest lucru a fost stabilit, dar va trebui 
să fii supus din nou la DA, ca să se stabilească dacă nu ti-ai 
“pierdut această capacitate. Eu voi insista, ca drept al tău, ca | 
la test să particip şi eu şi câţiva oameni de ştiinţă despre 
care ştiu, sau mai bine zis cred, că sunt obiectivi. Testul va 
fi filmat, desigur. Asta e problema guvernului. Ca să 
dovedească că minţi, va trebui să-ţi pună întrebări despre 
anumite probleme. Acestea sunt evenimente cunoscute de 
guvern. De exemplu, faptul că ai atacat centralele energe- 
tice. Tu vei recunoaşte asta. Nu are sens să minți în această 
privinţă. Vei mai fi întrebat dacă s-au întâmplat anumite 
lucruri care nu s-au întâmplat. Vei nega că acestea s-au 
“întâmplat. Nu vei fi întrebat nimic despre evenimente care 
s-au întâmplat personalităților tale anterioare. Repetarea 
testului DA va dovedi că nu-ţi aminteşti despre acestea. 
Adică, nimic semnificativ sau important din punct de 
vedere legal. Nu îți vor pune întrebări despre nici o altă 
perioadă a vieţii tale cu excepţia celei de după evadarea ta 
din instituţia Manhattan. Acea perioadă de timp ulterioară 
creării acelei identități a ta la care te gândeşti sub numele 
de Duncan. 

Bearss îşi trase scaunul mai aproape. Nasul lui era la 
numai câţiva centimetri de al lui Caird. Zâmbetul lui părea 
o semilună. , 

— Până acum, raportul sub interogarea cu DA a repre- 
zentat întotdeauna baza condamnării. Dacă DA-ul arată că 
prizonierul e inocent, tribunalul va decide automat nevi- 
novăţia lui şi îl va elibera. Dacă DA-ul arată că prizonierul 
este vinovat, este decretat contrariul. Dar, pentru prima 
dată, este acuzată o persoană care îşi poate nega vina, chiar 
dacă este vinovată. Eu voi prezenta acest aspect tribunalu- 
lui şi ei ştiu că voi face asta. Cred că lucrează chiar acum 
la această problemă, Voi insista că acest caz al tău este fără 
„precedent. În consecinţă, vor trebui create noi precedente 
şi acestea vor deveni lege. Cazul tău va fi amânat până 
când se vor stabili aceste legi. 

— Asta mă va ajuta cu ceva, pe termen lung? întrebă 
Caird. Nu va trebui să se revină la vechiul sistem de jude- 
cată cu ajutorul juriului? Să se decidă pe baza probelor? 

— Ba da, aşa vor face. Dar în final nu va conta. Nu 
există nici o îndoială că ai furat nava organică şi ai distrus 
centralele energetice. Judecătorii vor încerca să declare că 
faptul că ţi-ai recunoscut vina sub efectul DA este sufi- 
cient. Vor considera această recunoaştere suficientă ca să 
conducă procesul foarte repede şi sub efectul legii actuale. 
Dar eu voi insista că tu ai capacitatea să minți sub DA. 
F aptul că ai recunoscut distrugerea nu va mai avea atunci 
nici o relevanță asupra vinovăţiei sau inocenţei tale. În 
consecință, va avea loc un proces, chiar dacă toată lumea 
ştie că eşti vinovat. 

— O să-ți spun un secret, dacă îl vei comunica şi avo- 
caților care-i apără pe Snick, Simmons şi pe ceilalți. 

Bearss şovăi, îşi înălță capul, făcu Ochii mari şi se 
strâmbă. Apoi, spuse: 

— În regulă. Promit. 

— Nu sunt singurul care poate minţi sub efectul da. 
Capacitatea mea este naturală. Dar Simmons, Snick, toți 
cei din proces — au fost injectaţi cu anti-DA. 

Bearss se ridică de pe scaun, ca şi cum brusc ar fi 
devenit imponderabil. 

— Cum? 

— Noi toţi am fost injectați, spuse Caird. Şi acest anti- 
DA este distribuit prin OMC şi Dumnezeu ştie câte alte 
organizaţii. 

Bearss începu să se învârtă într-o parte şi în cealaltă, 
cu mâna la nas. 

— Blackstone să ne apere! 

— Cine? 

— Blackstone a fost un jurist englez antic. Nu contează. 
' Dumnezeule! Îţi dai seama care sunt implicaţiile? Bine- 
înţeles că îţi dai seama! Va fi necesar să fiti judecaţi cu toţii 
conform regulilor vechi ale procesului cu jurați, sau 
oricum de un grup de judecători. Şi acest anti-DA va 
ajunge la cunoştinţa publicului într-o zi. Oamenii îl vor 

cere, şi îl vor primi, legal sau nu. Gândeşte-te ce se va 
întâmpla cu sistemul nostru juridic! 

Deşi era surprins de veşti, nu părea deranjat. Caird îi 
înțelegea reacția. Această perspectivă avea să aducă mai 
mult de lucru avocaţilor şi să conducă la o cerere de mai 
mulți avocaţi. - 

— Ştii, vei fi un martir, spuse Bearss, frecându-şi 
mâinile. Dar te poți consola cu ideea că ai început o re- 
voluţie. În cele din urmă, sistemul Noii Ere va trebui 
abolit. FII-ul va produce schimbări esenţiale pe plan social, 
psihologic şi al populaţiei. Anti-DA-ul va modifica consi- 
derabil sistemul nostru legal şi justiţiar. Pot întrevedea o 
mulțime de schimbări, dar vor fi mai multe, pe care nimeni 
nu le poate prezice. Nici măcar blestematele lor de com- 
putere. 

— Nu e cine ştie ce consolare, spuse Caird. Să ştii că ai 
cauzat vremuri interesante, nu te scuteşte de mâhnirea că 
nu poți lua parte la distracţie. 

— Întotdeauna trebuie să vedem partea bună a 
lucrurilor, spuse Bearss, aşezându-se din nou. În concluzie, 
cred că ar trebui să pledezi nevinovăția. Să-i facem să 
muncească puțin şi să amâne condamnarea. Nu eşti de 
acord? 

— Bine, nevinovat va fi, zise Caird. 

— Stabilitatea ta mentală, dacă îmi permiti să folosesc 
acest termen, va fi prezentată tribunalului, pentru a fi luată 
în consideraţie. Asta ar trebui să ducă la o sentință mai 
moderată. 

— Nu, spuse Caird. Asta ar fi o eschivare, o trădare a 
tuturor principilor pentru care am DRY Îți interzic să 
foloseşti această scuză. 

— Foarte bine, deşi părerea mea este să renunti la orice 
speranţă de a scăpa uşor. Oricum, vei merge într-o unitate 
de reabilitare. Raționamentul guvernului este că, dacă eşti 
anti-social, atunci trebuie să fii psihopat sau măcar extrem 
de nevrotic. Cum guvernul hotărăşte dacă recomandarea 
unui doctor ca un pacient să fie eliberat ca sănătos sau nu 
trebuie urmată... 

Ridică mâinile, cu palmele în sus. 

— S-ar putea să stai acolo mult, foarte mult timp. S-ar 
putea chiar să fii declarat incurabil şi atunci vei fi gorgo- 
nizat. 

— S-ar putea. Ştii ce mă | doare cu adevărat? Eu am 
devenit voluntar immer. Dar Snick, ea îşi făcea doar mese- 
ria, şi totuşi a suferit din cauza asta. Numai un nevolnic ar 
fi acceptat nedreptatea, iar ea nu este în nici un caz aşa 


ceva. Bineînţeles că a devenit o proscrisă! Tu nu ai fi făcut 
la fel? | 

Bearss îşi pipăi repede capătul bombat al nasului, ca şi 
cum tocmai ar fi descoperit o excrescenţă ciudată. 

— E posibil ca tribunalul să ia asta în considerare, dacă 
are cât de cât conştiinţă. Dar asta doar dacă judecătorii 
cunosc circumstanţele pedepsirii ilegale a lui Snick. E 
probabil ca lor să nu le fi fost adusă la cunoştinţă această 
informație. Iar în tribunal nu va fi deloc adusă în discuţie. 

— Dacă voi fi vreodată liber, îmi voi face un țel în viaţă - 
în a mă asigura că toată lumea va afla adevărul despre ea, 
într-un fel sau altul. Va fi reabilitată! 

— Eşti într-o continuă agitație, spuse Bearss. Dar atunci 
când vei intra iar în necazuri, să mă angajezi pe mine. Te 
admir, deşi asta nu înseamnă că aprob tot ce ai făcut. 

Se opri din mers. 

— Am căzut de acord asupra modului în care vei pleda? 

— Nu e nevoie să mai întrebi. 

— Ne vedem mâine, la tribunal. 

Avocatul spuse un cuvânt de cod spre perete. Se 
aprinse un ecran fără imagine. 

— Am terminat discuţia, zise el. Acum îi puteţi admi- 
nistra DA clientului meu. 

Se întoarse apoi spre Caird şi spuse: 

— Vor veni să înceapă interogatoriul peste numai câte- 
va secunde. Este doar o formalitate, ca să valideze... 

— Ştiu. Te-am auzit de prima dată, spuse Caird. 

— Eu voi asista la procedură, ca să te protejez împotri- 
va oricărei şmecherii. Vor fi prezenți şi doi doctori pre- 
supuşi obiectivi. 

— Nu uita ce mi-ai promis. 

Intrară generalul, trei ofiţeri, doi doctori şi specialistul 
în DA. Duncan se întinse pe canapea, aşa cum i se 
ordonase. Specialistul, o femeie între două vârste, pulve- 
„riză DA spre faţa lui. Duncan căzu în neştiinţă cu răspun- 
surile pregătite. Orice întrebări pe care nu le recapitulase în 

minte nu contau. Conştientul lui prelua ideea, nu ştia cum, 
Şi răspundea ca şi cum el ar fi fost treaz. 

De data aceasta, mintea lui nu era la fel de goală ca şi 
cum ar fi fost stonat. Visa. 

Ştia că visa. Mai ştia şi că făcea ceva ce nu se gândise 
să facă şi nici nu vroia să facă. 

Ceva, un anume ceva prelua controlul. Era incapabil 
să-l oprească. El, care avusese un autocontrol deplin 
asupra lui, cu excepția acelui unic moment, în Manhattan, 
era guvernat acum de o entitate sau o parte rebelă a pro- 
priului eu. 

li plăcea sau nu, şi era sigur că nu-i plăcea, începuse să 
creeze o nouă personalitate. 

Se luptă cu dungile puternice care-l învăluiau, ca şi 
cum ar fi fost o muscă prinsă în plasa unui păianjen. 

O lumină violet, palidă, apăru la marginea nopţii din 
interior, deşi de fapt nu exista nici o margine. Era un răsărit 
fără soare, asta dacă nu considera creierul lui drept soare. 
Lumina se extinse încet spre exterior — şi în acelaşi timp în 
interior — până când întunericul deveni violet, cu excepția 
unui bloc neregulat, întunecat ca bazaltul în centrul care nu 
era centru. Dar marginile câmpului deveniră agitate. Erau 
pulsaţii ale unui violet puţin mai întunecat, şi sclpeau în 
formă de conuri, pătrate şi dinţi de fierăstrău. Ştia foarte 
vag.că ele reprezentau cealaltă personalitate, care încerca 
să pătrundă. Acesta era momentul în care încerca în mod 
conştient să creeze o nouă personalitate, momentul celei 
mai mari forţe a lui, şi în acelaşi timp al slăbiciunii lui. 

Voci slabe veneau de sus, de acolo de unde nu exista 
nici un sus. Le recunoscu, în ciuda slăbiciunii lor. 
Originalii Caird, Tingle, Dunski, Repp, Ohm, Zurvan şi 
Isharashvili. Ultimul care vorbi era Duncan. Nu putea să 
audă ce spuneau, dar le înțelegea tonurile. Erau pline de 
furie, frustrare, cereau să li se permită să trăiască pe de-a 

întregul şi să deţină controlul corpului şi minţii lui. Asta 
era imposibil. Unul singur putea să aibă controlul deplin al 
acelei case de carne şi oase născută drept Caird. 

În clipa aceea se gândi: Trebuie să-i ucid pe toți. 

- Din lucrul negru din centru începu să curgă culoare — 
violet — şi el începu să se micşoreze. Se topea, în timp ce 
câmpul violet din jurul lui devenea mai întunecat şi 
formele de la margini se umflau, iar vocile erau tot mai 
puternice. Se încordă să împingă înapoi formele amenință- 
toare. Singura voce ale cărei cuvinte le putea înţelege era a 
lui Duncan. Parțial Duncan, de fapt. Aceasta era bătălia 
„principală. Fu cuprins de panică. Realiză că dacă nu câş- 
tiga acea bătălie, era posibil să fi pierdut pentru totdeauna. 
Ceilalţi ştiau cumva că el era într-o situaţie foarte precară 
ŞI că acum era foarte fragil şi deschis? 

Strânse mental din dinți. O voce neauzită, şi totuşi pu- 
ternică, făcu câmpul violet să tremure. Formele de la mar- 
gini, care creşteau în continuare, fură aruncate în spate, 
comprimate, ca şi cum ar fi fost călcate de un picior, apoi 
începură să se învârtă şi fură îndesate sub marginea viziu- 
nii care nu era o viziune. 

Categoric, vocea nu era a lui Dumnezeu, dar semăna 
cu vocea care bubuise de pe Muntele Sinai asupra înfrico- 
şatului Moise. Era cea care nu admitea rostirea prostiilor. 
Era — oricine ar fi devenit el — vocea unui vulcan în plină 
erupție. 

Marginile continua să sclipească. Formele se îndepăr- 
tau. Din ele pornea întunericul, iar sclipirile nu mai erau de 
la violet acum, ci de la întunericul care înainta încet spre 
exterior — şi spre interior. Lucrul negru din centru se 
scurgea, ca o lumânare ce ardea cu ţâşniri de non-lumină. 

Pierdea lupta cu sine. 

Un gând ca o fantomă pluti pe coridorul unui castel 
vechi, o prezenţă invizibilă dar prezentă, care traversă vio- 
letul. 

Mai avea puţin timp. 

Asta nu însemna acelaşi lucru ca atunci când era în 
contact deplin cu lumea exterioară. Timpul era un concept 
foarte greu de înțeles acolo. Totuşi, trecea filtrat şi îl 
atingea în treacăt, ca aripile unui fluture pe fața unui om 
adormit. Atingerea şi reziduul moale al aripii fluturelui 
rămas în urmă nu-l trezi la conştientizarea timpului. Trezi 
în el un vis într-un vis dintr-un vis. Ideea de timp era înde- 
părtată în mod repetat din realitatea exterioară. 

Trebuia să facă asta. Nu vroia să o facă. 

Dar o făcea. 

O făcea... 

Imaginea din centru, neagră ca inima unei pietre, dar 
moale precum chitul, încetase să se mai micşoreze. Petele 
de întuneric se învârteau acum în jurul violetului — ca nişte 
fire de praf în ochi — şi erau aruncate înapoi în bloc. În el 
ardea un foc negru. Forma — personalitatea — ascunsă în 
acel monolit fără margini începea să iasă la suprafaţă. 

O față traversă atât câmpul negru, cât şi blocul violet. 
Era acea față care îi mai apăruse fulgerător şi înainte. Faţa 
copilului. El, când era mic. 

- Dispăru, lăsând în urmă numai valuri. Era ca un 
cronon într-o cameră de vapori, numai că acea faţă, spre . 
deosebire de particula undei temporale, putea fi văzută 
direct. 

Ignorând efectele ce scădeau încet, o cortină mişcată 
de vânt, dar încă fluturând, imaginea lui Baker No Wiley 
se formă din acea masă. Arăta exact ca el, ca toți ceilalți. 

- Baker No Wiley? Nu mai auzise niciodată acel nume. 
a Se umfla. Era ca un balon, care se întindea, blocând 
toată lumina violetă. Când avea să împingă acea lumină 

afară, fără să mai rămână nici o urmă din ea, zi avea să fie 
acolo. 

Iar celălalt e/, Caird, avea să dispară. 

Acesta era actul cel mai dur şi mai dureros. Să se pre- 
dea. 

Strigă violent: Nu! Nu! Nu! 

Era contorsionat şi sfâşiat de durere. 
| Dar el — toate personalităţile lui — nu puteau îndura 

durerea şi pierderea, deşi cantitatea de toleranţă era dife- 
“rită. Când îl crease pe Duncan, probabil că se gândise doar 
la acea necesitate. Duncan avea o voinţă de fier, era dur, 
dur, dur. Totuşi... 

Acum era mai rău ca oricând. Atunci fusese comectat, 
printr-o rețea oricât de slabă, cu... cu cine? 

Lumina violet dispăruse şi acum singurul lucru pe care 
putea să-l vadă în faţa lui: era corpul gol şi maroniu-deschis 
al lui Baker No Wiley. Căzu cu el prin spaţiul fără lumi- 
nozitate, învârtindu-se şi rotindu-se la nesfârşit. Centrul 
dispăruse, ca concept. Nu avea nici o axă, şi totuşi se învâr- 
tea în acelaşi timp în jurul tuturor celor trei axe. 

Intunericul îl presa din toate părțile. 

Era o lumină în care vocea lui stridentă era aproape 
vizibilă. 

— Nu! Nu! Nu te cunosc! Nu te vreau! 

Apoi, nimic. Era piatră, omul care văzuse Meduza, ŞI 
nu avea mai multă conştiinţă decât piatra. 


Capitolul 26 


— Ai văzut toate înregistrările cunoscute despre viața ta 
de până acum, Jeff, spuse femeia psihiatru. Nu au produs 
nici cea mai slabă amintire a vreuneia dintre personalitățile 
tale anterioare? 

— Absolut nimic, spuse el. 

Se gândea la el însuşi ca la Baker No Wiley. Dar cum 
toţi cei de la centrul de reabilitare insistau să i se adreseze 
după numele lui originar, Jefferson Caird, răspundea la 
acest nume. 

Stătea pe un scaun semi-rabatabil. Deasupra lui, maşi- 
na detectoare se mişca în faţă şi în spate pe şinele ei. 
Frecvențele ei, sonică, electromagnetică şi laser, testau 
partea superioară, frontală şi posterioară a capului lui, pre- 
cum şi pielea goală de pe picioare şi piept. Psihiatrul, doc- 
tor Arlene Go-Ling Bruschino, stătea în faţa lui. Privirea ei 
trecea rapid de la fața lui la ecranul de monitorizare de pe 
perete şi înapoi. In partea superioară a peretelui din spatele 
ei era un ecran pe care erau înregistrate şi expresiile lui. 
Acestea erau introduse într-o reţea şi erau analizate de 
computer. Lângă egranul din spatele lui era un altul, pe 
care erau înregistrate interpretarea mişcărilor lui faciale şi 
schimbările de frecvenţă ale vocii. 

Maşinănia de deasupra mai avea şi un etc tar de 
miros, care analiza moleculele ce se ridicau de pe corpul 
lui. Computerul era atent la orice schimbare ce ar fi putut 
arăta că el se temea sau minţea. Foloseau toate acestea, 
deşi dovedise că putea trece voit într-o stare de amnezie 
psihologică şi să-şi facă propriul corp să emită particulele 

unui om ce se temea şi minţea. Le putea porni sau opri 
aproape la fel de rapid ca şi cum ar fi apăsat pe un comu- 
tator. Asta o impresionase pe Bruschino, dar psihiatrul nu 
reuşea să înțeleagă de ce era el capabil să o facă. Spunea că 
el nu ar fi trebuit să-şi amintească cum să o facă. 

— Dar este adevărat că nu-mi amintesc nimic din fos- 
tele mele personalităţi, Arlene, îi spusese Caird. Şi totodată 
sunt incapabil să creez una nouă. Am încercat de multe ori 
de când am venit aici şi nu am reuşit. Dar am reținut o parte 
din acele puteri, inclusiv capacitatea de a minţi sub DA. 

Acum se aflau în camera mare în care Caird î îşi petre- 
cea câteva ore în fiecare marţi. În stânga lui era o fereastră 
mare, cu vedere spre o pajişte întinsă, ce se termina cu o 
pantă bruscă. Când întoarse capul, văzu părți din valea de 
dedesubt. În cealaltă parte a ei se înălța versantul abrupt al 
unui munte, cu pini la poale, stâncă la mijloc şi zăpadă pe 
vârf. Nu ştia unde se afla, decât că probabil era un stat din 
zona temperată superioară sau arctică inferioară. Deşi 1 se 
permisese să stea printre ceilalți pacienți de la reabilitare, 
nu reuşise să afle nimic de la ei, referitor la locul în care se 
- aflau. Ca şi el, fuseseră aduşi acolo stonati. 

Arlene Bruschino era o femeie între două vârste, foarte 
drăguță, blondă cu ochi albaştri. Părul ei lung era strâns 
într-un coc, prin care era trecut un ac de păr argintiu, cu un 
diamant artificial mare la un capăt. Pandantivul de la gât 
era o stea cu douăsprezece colţuri, în mijlocul căreia era 
cardul ei de identitate. Era ascuns de un ornament argintiu 
în forma unui labirint, în mijlocul căruia se vedea capul 
unui minotaur, jumătate om, jumătate taur. Oricare dintre 
cele douăsprezece vârfuri ale ornamentului putea fi intro- 
dus într-un aparat de emisie-recepţie, pentru citirea sau 
introducerea de date pe card. 

Bruschino purta o bluză albă transparentă, cu un guler 
de dantelă înalt, o fustă până la glezne şi sandale. Din cele 

câteva răspunsuri la numeroasele întrebări pe care 1 le pu- 
sese despre viaţa ei personală, Caird aflase că ea locuia cu 
doi bărbaţi. Doctorita spusese, râzând, că avea suficientă 
dragoste ca să-i cuprindă pe cei doi bărbaţi şi cei doi copii 
al ei, ba chiar şi mai mult de atât. 

— Da, şi sâni destul de mari, de asemenea, zisese Caird. 

-Iar ea izbucnise din nou în râs. 

Un capăt al aparatului care se mişca pe deasupra lui 
Caird era îndreptat spre Arlene. Acesta înregistra schim- 
bările ei neurale şi metabolice pe timpul terapiei. In timpul 
„acestor sesiuni, psihiatrul trebuia să cunoască şi propriile ei 
reacţii. Dar Bruschino cra calmă şi neafectată de frică. 
Psihiatrul din Manhattan, Arszenti, se temuse că aflase 
prea multe de la Caird despre activitățile ilegale ale guver- 
nului şi că autoritățile aveau să se descotorosească de ea, 
după ce termina tratamentul lui Caird. Bineînţeles, Caird 
nu-şi amintea asta. Dar Arlene, care văzuse benzile cu 
Caird şi Arszenti, îi povestise despre ele. Nu se reținea 
deloc în a-i spune tot ce credea ea că era important. Caird 
o întrebase ce se întâmplase cu Arszenti. Ea îşi încreţise 
fruntea şi spusese: 

— Nu ştiu. Dar poţi fi sigur că nu a pățit nimic. Altfel, 
benzile acestea nu mi-ar fi fost date mie. 

— Nu sunt sigur de asta, spusese el. 

Se uită din nou pe fereastră. Afară începuse vara. 
Pajiştea era plină de margarete şi alte flori al căror nume 
nu îl ştia. La marginea ei se plimbau căprioare. Erau nişte 
creaturi Mici, maronii, cu pete albe mari. O pasăre mare 
şi întunecată, prea departe că să-şi dea seama dacă era 
şoim sau vultur, se înălţă, ajutată de un curent de aer 
ascendent. Zăpezile de pe vârful muntelui străluceau în 
soarele după-amiezii târzii. La un moment dat, înainte de 
venirea acestei perioade calde, zăpezile ajungeau până la 
Jumătatea muntelui. Sau cel puţin aşa îi spusese un alt 
pacient. 

— Nu am nevoie de aparat ca să mă conving că spui 
adevărul, zise Bruschino. Ceea ce ştii, de altfel. 

— Deci, ce facem acum? 

— Am trimis un raport prin care atest că acum eşti o altă 
persoană, care se recomandă drept Baker No Wiley, spuse 
Arlene. Conform cursului normal al birocrației, raportul va 
fi studiat de un grup de doctori şi organici. S-ar putea chiar 
să ți se ceară să fii supus unor examinări de către alți psi- 
hiatri. Dar atunci vei face o serie de teste şi vei fi eliberat. 
Aceste teste finale vor determina care să fie profesia sau 
îndemânarea ta şi vei fi trimis într-un loc în care să-ţi iei 
viaţa de la capăt. 

Arlene se aplecă în faţă. Mâna ei trecu peste masa 
mică dintre ei şi se lăsă uşor peste a lui. 

— Problema este că nu semeni deloc cu ceilalți pacienţi 
pe care i-a avut vreun centru de reabilitare. Tu pretinzi că 
acum eşti incapabil să formezi o nouă personalitate. Dar 
încă poţi minţi atunci când eşti sub efectul DA-ului sau 
când eşti injectat cu alte droguri. Guvernul nu poate fi 
sigur că nu vei reveni la vreuna dintre personalitățile ante- 
rioare sau că nu vei crea una nouă. 

Oftă, îşi retrase mâna şi continuă: 

— Oricum, eu am sugerat să fii tratat ca orice alt pacient 
de aici. Le-am spus că, după părerea mea, vei fi un cetățean 
bun, adăugă, zâmbind. Dar cum nu eşti un candidat ade- 
vărat pentru reabilitare, ci doar un copil nou-născut, care 
ştie să vorbească fluent limba lui maternă, ar trebui să 
mergi într-un stat vorbitor de engleză. Vei avea o gamă 
mare de locuri şi climate din care să alegi. Bineînţeles, nu 
vei putea primi de lucru ca organic şi nu te-aş sfătui să pro- 
fesezi religia. Nu se plăteşte bine, iar guvernul nu va crede 
în reabilitarea ta totală, dacă vei fi un credincios. 

— Acesta nu reprezintă un element al caracterului meu, 
zise Caird. 

— Ba da, dar este bine îngropat. Ai fost odată preot de 
stradă — când erai părintele Tom Zurvan. Oricum, poţi să te 
întorci la colegiu şi să porneşti într-o profesiune nouă. 
Educația ta va fi gratuită. 

— Ce rost are să facem speculații despre noua mea 
viaţă, dacă în momentul de față nu există nici o siguranță 
că voi fi eliberat? 

— Eliberat. Asta face ca acest loc să pară o enpo 
Noi preferăm să spunem că ţi se va da Ca 

Caird zâmbi. 

— Tu crezi asta? 

— Nu este chiar o închisoare. Nu eşti condamnat la un 
anumit număr de ani. Depinde de tine să ieşi de aici. 

— Asta e valabil poate pentru alții. Nu şi pentru mine. 

— Nu-i adevărat. În primul rând, dacă eşti eliberat, vei 
fi ca un indicator luminos pentru guvern. Te pot folosi 
drept exemplu al politicii lor umane. 

— Fugarul devenit indicator, spuse el. < 

Ea zâmbi, zicând: He ng tataairi 

— Îhm! 

— Scuze, presupun că ar fi trebuit să elimin acel pro- 
gram deplorabil pentru glume. 

Nu avea nici o amintire- reală a vieții lui ca fil: dar 
toate benzile pe care le primise îi creaseră o memorie 
flotantă excelentă. Dorea să coopereze cu societatea, pe 
care o privea ca pe un eufemism al guvernului. Mai bine 
ZIS, era un eufemism, dacă una dintre colocatarele lui, 
Donna Cloyd, avea dreptate. O vedea din când în când în 
sala de masă sau în cea de gimnastică. Ea spunea că îl 
cunoscuse în Los Angeles şi că îl însaţise la Zürich. O cre- 
dea, căci o văzuse în benzile despre legarea cu lanţuri de 
monumentul lui Sin Tzu. Dar încă nu era pe deplin reală 
pentru el. Deşi o putea atinge, o vedea transpirând, o auzea 
râzând, el o privea mai mult ca pe o simulare TV. 

Aceasta era una dintre problemele lui, poate cea mai 
mare. Nimeni nu era real. Se aştepta ca oamenii să dispară, 
în orice clipă. Asta nu se întâmpla niciodată, dar senzația 
era permanent prezentă. 

Singura persoană căreia îi dezvăluise acest lucru era 
Arlene Bruschino. Lucraseră împreună asupra acestei 
„alienări”, cum o numea ea. Deşi nu o spusese clar, proba- 
bil era convinsă că el nu putea fi lăsat să plece până când 
nu era rezolvată acea „distanțare”. Adică până nu îşi 
recăpăta senzația de consistenţă şi permanenţă a lucrurilor 
ŞI oamenilor. 

Caird îi spusese că uneori o vedea nu ca pe o femeie 
foarte frumoasă şi atrăgătoare, ci ca pe un model de atomi. 
Avea o formă, dar marginile ei erau neclare. Era închisă şi 
protejată de un câmp electromagnetic care se putea strica 
în orice clipă. Şi atunci ea s-ar fi dezintegrat şi ar fi devenit 
un haos luminos. 

Asta îl deranja, dar în acelaşi timp era foarte liniştitor. 
În felul acestă nu' se putea apropia de ea, şi de nimeni 
altcineva. Nu putea fi rănit, pentru că îi privea pe ceilalți 
drept nişte simulări ce puteau fi oprite oricând. 

Totuşi, care era cauza acestei detaşări? La întrebarea 
lui, ea îi sugerase că îşi crease de prea multe ori o nouă per- 
sonalitate. 

— La fel ca locul Troiei antice, spusese ea. Ştii ce a fost 
Troia? 

— Imi amintesc lucrările lui Homer. Asta este ciudat, 
pentru că nu-mi antintesc în ce personalitate le-am studiat. 

— Troia a fost unul dintre numeroasele oraşe construite 
în acelaşi loc. Prinai oameni care au trăit acolo au fost 
triburile din epoca de piatră. Vestigiile lor au fost acoperite 
de cele ale ocupanților ce le-au urmat. Colibele mici au 
devenit sate, apoi cetăți şi oraşe. Fiecare a fost construit 
deasupra celui anterior. Tu eşti o Troie în carne şi oase. Ai 


ERA 


PHILIP JOSÉ FARMER 


construit o personalitate după alta, deasupra celor dinainte. 
Numai ultima, ca şi Troia finală, este cea vizibilă, aflată 
deasupra pământului. Dar toate celelalte există sub această 
personalitate pe care o numeşti Baker No Wiley. 

— Ce vrei să spui? Oraşul final nu a fost influențat de 
cele de sub el. Cel puțin, din câte ştiu eu. 

— Nici o analogie nu este perfectă. In plus, nu sunt si- 
gură că nu a fost afectat. Există aşa numita influenţă psi- 
hică. 
— Tu, un om de calin crezi în asta? 

— Nu pot spune că cred sau nu. Este posibil, deşi nu 
este dovedit. Totuşi, în cazul tău... Să presupunem că Troia 
finală, Troia ta, a fost subminată. Are o fundație slabă, ce 
poate fi zdruncinată de un cutremur de pământ, iar 
tunelurile subterane şi peşterile se vor prăbuşi. Asta face ca 
efectele cutremurului să fie mai rele decât în alte cazuri. 
Tu... 

— Eu am fost supus unui astfel de cutremur, ca să spu- 
nem aşa, în momentul în care s-a născut această nouă per- 
sonalitate? Observi că spun „s-a născut”. Simt foarte clar, 
deşi nu pot explica de ce, că nu eu l-am creat pe Baker No 
Wiley. Am fost forţat să o fac. 

— Cine te-a forţat? Oricum, ai reuşit să creezi un nou 
eu. Dar ai aplicat un stres şi o tensiune prea mare asupra ta, 
ca persoană... asupra tuturor persoanelor care ai fost. Ceva 
a mers prost. Nu ştiu ce, încă. Poate nu o să aflu niciodată. 

Se aplecă în faţă şi îl luă de mână. Caird o simţi rece şi 
moale, dar mult prea uşoară. O văzu plutind. S-ar fi înălțat 
dacă braţul de care era ataşată nu i-ar fi oferit o greutate 
suplimentară. 

— Te-ai jucat cu realitatea, cu personalitatea ta originară, 
prea mult şi prea dur. Acum, ai plătit preţul, ai rămas fără 
credite. Psihicul tău nu vrea să mai aibă prea mult de-a face 
cu realitatea. Tu nu vrei să ai de-a face cu ea. 

— Poate că nu este vorba de realitate, aşa cum o 
cunoaştem noi, zise Caird. Există mai multe nivele ale 
realității. Eu -văd nivelul atomic. Privirea mea pătrunde 
prin realitatea în care am fost născut, ca să vadă şi să 
perceapă o altă formă a ei. Una de alt fel. 

— Doar nu ne vezi efectiv ca pe un dans al atomilor, 
spuse ea. Este doar o imagine mentală, nu? 

— Cea mai mare parte a timpului. Uneori, văd... există 
o schimbare, şi ochii mei comută pe o altă stare. Văd sara- 
banda moleculară mişcându-se în câmpul ei electromag- 
netic. Este foarte deconcertant... sau cel puţin era. Te poţi 
obişnui cu orice, cu aproape orice. 

— Cred că nu minţi. De ce ai face-o? 

— De ce aş face-o? | 

Ea îşi luă mâna şi se lăsă pe spate. 

— Este posibil să vrei să fii catalogat drept bolnav min- 
tal irecuperabil. 

Dece? 

— Pentru că nu poţi înfrunta realitatea. Sau poate că ar 
trebui să reformulez acest clişeu. Nu vrei să ai de-a face cu 
fiinţele umane. Spune-mi, când te uiţi pe fereastră şi vezi 
căpnioarele, le vezi vreodată ca atomi? 

— Nu, zise el încet. 

— Te-ai uitat vreodată în oglindă sau la vreo bandă cu 
tine însuţi şi le-ai văzut ca pe o configuraţie de particule? 

— Nu încă. 

— Este posibil să simţi, inconştient, că tu eşti configu- 
rația, nu oamenii pe care-i vezi. Dar inversezi psihologia 
originară, pentru că nu poţi să suporţi asta, din cine ştie ce 
motiv. Realizezi o proiecţie. În ceilalţi vezi de fapt o ima- 
gine în oglindă a ta. Nu ei sunt atomii. Tu eşti. 

El ridică din umeri. 

— Posibil. 


— 

— Gândeşte-te la asta. Şi mai gândeşte-te de ce primeşti 
această ipoteză cu atâta calm. Mulţi pacienţi ar fi conside- 
-rat-o neliniştitoare. 

— Asta este firea mea, zise el. Sau cel puţin a acestei 
personalități a mea. Să vadă ambele feţe ale unei afirmaţii. 
Totuşi, adevărul este unul singur. Toată chestia asta despre 
existența mai multor adevăruri este o prostie. Adevărurile 
nu au clone. 

— Ah! spuse ea, îndreptându-şi spatele. Ce înseamnă 
asta? 

— Ce anume? 

— Că adevărurile nu au clone. 

— Nu ştiu, sincer. Mi-a ieşit din gură fără să gândesc. 
Dar ceea ce am spus trebuie să fie adevărat, spuse el şi 
râse. Sau poate ceea ce am spus era o clonă a adevărului, 
şi atunci mă înşel. Însă asta e o prostie, nu? 

— O prostie? 

El se simți puţin neliniştit. Ştia că atunci când un 
pacient spunea că afirmaţia lui era o prostie, se apropia 
prea mult de ceva ce vroia să evite. Cel puţin aşa îi spusese 
Bruschino, iar el citise acelaşi comentariu pe una din ben- 
zile de psihiatrie transmise în camera lui de la bibliotecă. 

— Dacă înseamnă ceva, nu am nici cea mai mică idee 
ce, zise. 

Ea trecu brusc la un alt subiect. Sau poate era legat de 
cel dinainte într-un mod pe care doar ea îl vedea, iar el nu. 

Bruschino îşi împreună mâinile şi le apăsă pe piept. 
Arăta ca şi cum ar fi prins adevărul, sau o urmă a adevăru- 
lui, o pasăre rară pe care vroia să o încălzească la pieptul 
el. | 

— Aşa cum ştii, am studiat benzile făcute de doctor 
Arszenti, când te trata în Manhattan. În acelaşi timp... 

— O parte dintre benzile pe care le-a făcut. Mă îndoiesc 
că ţi le-au dat pe toate. Guvernul... 

— Te rog să nu mă întrerupi. În acelaşi timp, am primit 
şi benzile făcute de psihiatrul care te-a tratat începând de la 
vârsta de trei ani şi până la şase ani. Erai un copil foarte 
timid, aproape patologic de timid, conform rapoartelor, 
deşi mie mi se pare că era o judecată prea severă. Apoi, 
dintr-o dată, aproape peste noapte, ai devenit un copil 
foarte sociabil, agresiv şi prietenos. Asta s-a întâmplat la 
CINCI... | 

— M-ai lăsat să văd benzile. Nu mi-au trezit nici o 
amintire. Era ca şi cum aş fi privit un străin. 

— Au stârnit ceva, zise Bruschino. Detectorii au arătat 
asta. Dar tu ţi-ai înăbuşit reacția. Oricum, psihiatrul din 
copilăria ta a fost foarte nedumerit de acea schimbare. Un 
alt psihiatru a făcut o continuare a studiului, când aveai 
douăzeci şi doi de ani, la scurt timp după moartea părinților 
tăi. Ea te-a raportat ca fiind mai curajos şi mai agresiv 
decât tipul cetăţeanului mediu. Dar doctorului care te-a 
examinat atunci când ai candidat la Academia organică i-a 
plăcut asta. 

Ochii ei, care fuseseră îndreptați spre ecranul din 
spatele lui, se întoarseră acum spre faţa lui Caird. 

— Nici o reacţie perceptibilă, zise ea. Dar cred că reac- 
tionezi, acolo, undeva, în adâncuri. 

Se uită din nou la afişajul digital de pe peretele din 
spatele lui. 

— Am depăşit cu cinci minute timpul nostru. 

Se ridicară amândoi. 

— Trebuie să fie greu să tratezi un pacient care nu are 
copilărie. Şi încă şi mai greu dacă nu are o viață de adult 
pe care să şi-o amintească, deşi nu este un amnezic real. 

— Nu am mai avut niciodată un caz mai greu, spuse ea. 
Sunt recunoscătoare pentru asta. Din punctul meu. de 
vedere, nu există cazuri plictisitoare. Dar unele sunt puţin 

iritante, iar majoritatea sunt obişnuite. Dar tu eşti unic. Nu 
sunt sigură... 

— De ce această ezitare, Arlene?. întrebă el. 

— S-ar putea să fii un mutant mental. 

— Asta însemnând că nu ai precedente conform cărora 
să mă tratezi? 

— Poate. Nu. Ai dreptate. Nu am. Asta te transformă 
într-o provocare fantastică şi... 

— Cazul meu te va face faimoasă. 

Ea râse şi zise: 

— Mărturisesc că mă gândesc la asta. Dar 1 nu este un 
gând care să-mi dicteze acţiunile. Nu, principalul este că tu 
eşti unic şi foarte imprevizibil. Nu poţi fi clasificat drept 
schizofrenic. Efectiv, nu ştiu cum să te clasific. 

— Ce-ai zice de „total dat peste cap”. 

Ea râdea încă, atunci când el ieşi din cameră. 

Lui Caird nu-i venea să râdă. Imediat ce uşa se închise 
în spatele lui, soarele, râsul, lumina radiată de ea dispărură 
Şi el rămase încercuit de întuneric. Leviatanul îl înghițise. 
Prins în stomacul lui întunecat şi opresiv, el era remodelat 
de acizii de acolo. 


Capitolul 27 


O revoluţie politică, conform benzii dicţionar, repre- 
zintă o răsturnare a unui guvern, a unei forme de guver- 
nământ sau a unui sistem social, acesta fiind înlocuit de un 
altul. | 

Guvernul Federaţiei Pământului nu fusese răsturnat şi 
nici forma lui nu se schimbase. 

Caird văzuse tot ce îi putea fi pus la dispoziție despre 
„revoluţie”. Deşi ştirile TV şi benzile documentare arătau 
doar o parte mică a „neliniştilor”, din ele reieşea clar că cel 
puțin o minoritate destul de mare a cetăţenilor lumii 
protestase şi încă protesta activ împotriva guvernului. Dacă 
la televizor erau arătate un număr de petiţii, demonstraţii în 
masă, revolte şi desene cu vopsea pe străzi, asta însemna 
ca existau alte o mie pe care nu le arătau. Dar Guvernul 
reuşise să iasă din furtună, deşi încă nu ajunsese într-un 
port sigur. Alte furtuni continuau să fiarbă la orizont. 

Tot din benzile acelea aflase soarta celor cu care se 
presupunea că fusese implicat îndeaproape în crimele lui. 
-Caird nu avusese nici un proces din cauza căderii lui psi- 
hice profunde şi progresive, cum o numiseră reporterii. Cu 
ceilalți presupuşi conspiratori se rezolvase rapid, deşi nu 
atât de expeditiv cât se aşteptaseră judecătorii. Desco- 
perirea că acuzaţii fuseseră injectați cu anti-DA forțase o 
schimbare a procedurilor legale. Cu toate acestea, probele 
covârşitoare existente împotriva lor avuseseră ca rezultat 
condamnarea. Ca şi el, ei se aflau în instituţii şi, în cazul în 
care se decidea că reabilitarea lor era imposibilă, aveau să 
fie ucişi sau stonaţi. 


T DM 


PHILIP JOSÉ FARMER 


Toți îi erau necunoscuţi, nereuşind să trezească nici o 
tresărire de recunoaştere. Totuşi, una dintre femei — despre 
care 1 se spusese că fusese partenera lui cea mai apropiată 
în fărădelegi — trezi în sufletul şi în vintrele lui un senti- 
ment foarte apropiat de afecţiune. Era Panthea Pao Snick, 
o femeie scundă, de numai 1,70 metri înălțime, zveltă, dar 
cu un piept plin, cu piele măslinie, ochi căprui şi păr negru 
şi lucios ca al unei foci. Chiar şi numai părul ei tuns scurt, 
băieţeşte, era atrăgător. Oasele feţei ei erau fine. 

Atunci când se uita la ea, putea crede că era singura 
persoană care reprezenta mai mult de o simulare, de un 
dans al atomilor. 

-Ii spuse asta lui Broschino. 

— S-ar putea să fi fost iubita ta, îi zise ea. Dar, indife- 
rent dacă a fost sau nu, se pare că tu ai fost îndrăgostit de 
ea. | 

— Aş vrea să fie transferată aici. Am senzația că mi-ar 
fi de ajutor să fiu cu ea. 

— S-ar putea să nu fie de ajutor terapiei ei. Oricum, nu 
poate fi transferată, mai ales ținând cont de ce amestec pe- 
riculos ați reprezentat voi doi. 

Apoi adăugă: 

— Este prima dată când pari dezamăgit. E o reacție 
slabă, dar există. 

Câteva sub-zile mai târziu, Caird descoperi că putea să 
simtă şi mânie. Manifestarea ei exterioară nu fusese însă 
acea explozie de furie pe care o văzuse la alţii. Totuşi, era 
un sentiment suficient de puternic, ca să-i facă plăcere că 
simțea acea supărare. Tocmai se aşezase lângă Donna 
Cloyd, în sala de mese, şi începuse să-şi mănânce salata. 
Ea întorsese capul spre el şi spusese: 

— Ştii, Jeff, am fost foarte furioasă pe tine. Şi foarte 
dezamăgită. Am crezut, şi încă o cred, că ai fost un trădă- 
tor. Pur şi simplu nu puteam... 

— Trădător? Ce vrei să spui? Pe cine am trădat? Pe 
tine? 

— Da. Ai ales calea de scăpare a laşului. Ai devenit în 
mod deliberat o persoană nouă, astfel încât guvernul să nu 
te poată judeca pentru toate crimele tale. Ne-ai abandonat 
în voia sorții. Nu aş fi crezut niciodată aşa ceva despre tine. 
Nu părea ceva potrivit cu caracterul tău. Dar, până la urmă, 
care este caracterul tău? 

— Îmi pare rău că simţi aşa, zise el. Dar nu ştiu despre 
ce vorbeşti! Nu am de unde să ştiu ceva despre asta şi nu 
ştiu de ce ai aceste sentimente! În plus, nu cred că am 
făcut-o în mod deliberat. A fost... un fel de cădere ner- 
voasă. Nu am avut nici o putere asupra ei! 

Ea se strâmbă. 

— Dacă nu-ţi poţi aminti NIMIC, cum poţi spune că nu 
ai făcut-o intenţionat? Îmi venea să te ucid, atât eram de 
furioasă! Acum totuşi, m-am întrebat singură cum pot fi 
furioasă pe tine, atunci când tu nu eşti tu? Răspunsul este 
că, oricum, sunt dezgustată şi furioasă pe tine! 

— Chiar crezi că sunt... că am fost... un laş, un trădător? 

— Ce altă explicaţie există pentru ce ai făcut? 

— Nu ştiu. Dar am această senzaţie că nu am avut nici 
un control asupra schimbării. Nu o pot dovedi. Dar aşa 
simt. 

Pe obrajii ei începură să curgă lacrimi, din cine ştie ce 
motiv. Femeia se ridică, îl sărută rapid pe gură şi plecă. 
Caird o privi până dispăru după colţul de la capătul sălii, 
simțindu-se năucit, ca şi cum ar fi pierdut ceva ce nu putea 
defini. Apoi venise acea mânie, deşi nici nu ştia de ce cra 
furios. Senzaţia că Donna fusese nedreaptă cu el? Avea să 
ducă o viaţă foarte mohorâtă, dacă nu îşi recăpăta intensi- 
tatea emoţiilor despre care doctor Arlene Bruschino îl asi- 
gurase că erau normale şi de dorit. Ea îi spusese că fără ele 
era doar o fantomă ce bântuia pe coridoarele umanităţii. 

Deşi aşa cum era acum nu putea fi rănit emoțional, nici nu 
se putea bucura de viață. La fel de bine ar fi putut să fie 
mort. Nici chiar aşa, îl corectase ea. Atâta timp cât era în 
viață, putea spera că într-o zi îşi va putea recăpăta pe 
deplin omenia, cu încărcătura ei de plictiseală, durere şi 
încântare. 

— Atunci când te-ai schimbat prin propriile puteri, aşa 
cum ai făcut atunci când te-ai transformat în Baker No 
Wiley, te-ai autodistrus psihic. 

— Trebuie să-ţi spun mereu că sunt sigur că nu am făcut 
asta în mod deliberat? 

— O parte a ta a vrut-o. Totuşi, ca să folosesc o altă 
analogie, mâna baronului Frankestein a tremurat, sau cal- 
culele au fost greşite. Rezultatul: un monstru. 

De ce o personalitate atât de ştearsă, de palidă? se 
gândi Caird. In loc să devină un fluture, se scufundase 
înapoi în cocon, se metamorfozase din nou în larvă. 

Elixirul de încetinire a îmbătrânirii avea să-i crească de 
şapte ori durata de viaţă. Asta însemna că putea trăi în plus 
trei sute cincizeci de ani — sau poate mai mult. Vroia el să 
existe — nu putea folosi cuvintele „să trăiască” — atât de 
mult timp într-o astfel de stare fantomatică? 

Apoi îşi spuse că nu avea să trăiască atât de mult decât 
dacă autoritățile erau convinse că era vindecat şi că putea 
fi eliberat. Nu avea să i se acorde prea mult timp pentru 
asta. Dacă nu reuşea, urma să fie stonat. 

In acest timp în care trăia, dacă nu reuşea să învingă şi 
să iasă din starea lui actuală, avea să se afle nu pe Pământ, 
în Rai sau în Iad, ci în acea ne-lume pe care anticii o 
numeau „pragul”. Simţi o tentativă de fior. Traversa un 
deşert şi nu se putea întoarce înapoi, pentru că nu exista 
nici un loc în care să se întoarcă. Era un deşert plat şi dur, 
fără oaze cunoscute, fără puturi şi chiar şi fără miraje. Fără 
miraje, până acum. Un miraj fizic era apariţia iluzorie a 

unui obiect îndepărtat, produs prin curbarea razelor de 
lumină în straturile de aer de densitate variabilă. Ceea ce se 
afla departe. părea aproape. Oare mirajele mentale 
reprezentau exact contrariul? Oare ceea ce era aproape 
părea să fie departe? 

Cuvântul Miraj apăru ca o cometă din cerurile 
întunecate şi nesfârşite ale minții lui. 

Pentru moment uită de asta. Alarma peretelui ecran îi 
atrase atenția ca să se ducă în curtea de exerciţii fizice. Dar 
înainte să ajungă acolo, Miraj apăru iar din acea cutie a 
Pandorei care era memoria lui. Nu ştia unde învățase înţe- 
lesul acelui cuvânt sau de ce. Dar exista acolo. Miraj. 
Urcarea lui Mahomed la cer. Ce legătură avea asta cu mira- 
jul? Nici una, îşi spuse, cu excepția pronunţiei identice. Era 
doar unul din acele jocuri de cuvinte pe care subconştien- 
tul lui trişor le aruncase în faţa conştientului. 

Oare era numai asta? Un trişor nu face niciodată nimic 
la întâmplare. Toate acţiunile lui au un scop. Ceea ce era un 
zdrăngănit într-un anumit loc producea o simfonie în 
imaginație, chiar dacă ascultătorul recepționa notele una 
câte una. 

Faptul că ştia asta nu-l ajută să vadă legătura dintre 
miraj şi Miraj. Poate într-o zi.. 

Zilele trecură, câte una gi deşi păreau să vină 
imediat una după cealaltă. Pământul se învârti o dată în 
jurul soarelui, trecuse un ob-an şi el trăise cincizeci şi două 
de zile. Anotimpurile se apropiau şi se îndepărtau ca nişte 
- steaguri la o paradă ce trecea rapid pe lângă tribună, pen- 
tru ca apoi să dispară complet. Intr-o dimineață se scula şi 
vedea prima zăpadă, de un centimetru grosime. Dimineața 
următoare, martea următoare, avea să fie. de cinci cen- 
timetri grosime şi să rămână aşa timp de câteva zile de 
marți. Apoi se topea rapid. Două zile mai târziu, dispărea 
total. 

Primăvara avea aspectul unei cobre verde-deschis. Nu 
treceau multe zile şi devenea de un verde intens. Vara nu 
înainta la fel de repede ca primăvara, dar nici nu dura prea 
mult. Toamna aducea culori ce sărbătoreau moartea ce se 
apropia, apoi, parcă peste noapte, părea să bocească după 
galbenul mort, şi apoi redevenea albă, în numai câteva 
sub-săptămâni. 

Ar fi fost plăcut să poată privi cum anotimpurile 
apăreau încet. In Noua Eră, ele era ca emisiunile unui pro- 
gram de televiziune. Editorul tăiase fără milă continuitatea 
din viaţa reală. 

Chiar ŞI viața lui părea o schemă ce varia aleatoriu. 
Din când în când, apăreau psihologi, anatomişti, fiziologi, 
geneticieni şi experți în biologia moleculară, veniți să-l 
cerceteze. Până la sfârşitul anului, fiecare celulă, fiecare 
moleculă, fiecare organ şi sistem fuseseră înregistrate în 
trei dimensiuni şi în şapte unghiuri. Fuseseră înregistrate . 
fiecare explozie a fiecărui neuron şi toate circuitele 
celulelor sanguine prin sistemul său circulator. Trihoanele 
de reacţii din el, electrice, chimice şi globale, erau 
înmagazinate pentru urmărire şi studiu. 

Era total expus, mai dezbrăcat de atât nu era posibil să 


fie. 
Și totuşi încă reprezenta un mister. 
_ Intr-o zi de vară, a treia vară de când se afla acolo, 
Bruschino spuse: 
— Dacă noi doi nu progresăm curând, vei fi stonat. Nu 
avem la dispoziție o eternitate. 
— Încerci să mă faci să-mi revin speriindu-mă? zise 
Caird. 
Bruschino îl privi cu tristeţe. 
-~ — Nu, absolut deloc. Oricum, nu ar merge. Am rapor- 
_tat că ai făcut progrese, ceea ce e adevărat. Ai făcut ceva 
progrese, şi mă aştept să mai faci şi altele. Dar statul legife-: 

rează rata acceptabilă de progres a criminalilor candidaţi la 
reabilitare. Ţie ţi-a fost acordat mai mult timp ca oricui, din 
cauza regresiei tale într-o altă persoană. În plus, tu eşti un 
fel de erou, şi statului i-ar plăcea să facă public că ai fost 
reabilitat total. 

— Represie e un cuvânt greşit, spuse el. Am mers 
înainte, am avansat într-o altă personalitate. Una nouă. Aşa 
că nu poate fi numită regresie. 

— Acesta nu este un joc. Statul stabileşte regulile şi ia 
hotărârile. În prezent nu eşti o persoană total sănătoasă. Nu 
pari să fu un pericol pentru stat — am subliniat asta în 
rapoartele mele. Mă îndoiesc că vei mai fi vreodată, deşi 
nu pot fi sigură sută la sută. Dar nu eşti sănătos. Nici o per- 
soană sănătoasă nu îi vede pe ceilalți ca pe un dans de 
atomi, reţinut” într-un câmp electromagnetic. În plus, se 
pare că nu-ţi pasă de nimic. Faci anumite mişcări. Eşti 
suficient de inteligent sau de viclean ca să te porți faţă de 
alţii ca şi cuim ai avea emoţii reale. Când eşti cu mine nu te 
prefaci. Dar nici pe ceilalţi nu-i păcăleşti cu adevărat, ştii? 

- — ŞI nici pe mine, spuse Caird. 

— Nici pe tine? Sau pe eu-l tău? 

— Pe amândoi. 

Fu la fel de nedumerit de acel răspuns ca şi ea. 

În martea următoare, aproape de sfârşitul unei şedinţe 
relativ nefructuoase, doctorul Bruschino se opri şi apoi 
- spuse: 

— Colonelul Simmons a evadat! 

Se uită la faţa lui, apoi la indicatoarele de emotii de pe 
peretele din spatele lui. 

Sângele lui Caird se umflă de bucurie. Freamătul pe 
care-l simţea în corp era ceva nou. Nu era amintirea bucu- 
riei. Era o emoție clară, deşi câteva secunde mai târziu 
aduse cu ea amintirea altor emoţii, sau emoția- unor 

- amintiri, prea rapide şi vagi ca să poată identifica ocaziile 
în care se produseseră. | 

— Dumnezeule! spuse Bruschino. O emoție reală! Nu 
te prefaci, nu-i aşa? 

— A fost ceva spontan, zise Caird. Ştii că am reacţionat 
prea rapid ca să mă fi prefăcut. 

— Te cred, spuse ea. Numai că... nu ţi-l aminteşti pe 
colonelul Simmons, nu? | 

— Nu. Ştiu numai ceea ce am văzut despre el pe benzi. 

— De ce ai reacţionat atât de puternic la o veste despre 
un necunoscut? 

— Eu sunt prizonier, zise el. Mă identific cu el, sunt de 
partea lui. 

— Dacă asta e adevărat, atunci faci progrese mai mari 
decât mă aşteptam. 

Părea încântată. 

— A fost prins? 

— Nu încă. Dar va fi prins. 

— Poate. 

— Simmons a fugit dintr-o instituţie din care se credea 
că nu se poate evada. Numai trei persoane au făcut asta în 
ultimii cinci sute de ob-ani. 

— Şi eu am fost unul dintre ei, zise Caird. Bineînţeles, 
nu-mi amintesc cum am făcut-o. 

— De aici nu vei scăpa. Nimeni nu a reuşit asta. Dar 
nici nu-mi fac griji că ai încerca. Nu ai dorinţa de a o face. 
Dacă ai avea-o, ti-ar lipsi focul interior necesar ca să-ți 
duci la îndeplinire planurile pe care le-ai concepe. 

Tonul vocii şi expresia de pe faţa ei îl făcură să creadă 
că ea ar fi dorit ca el măcar să se fi gândit la evadare. 
Atunci s-ar fi aflat pe calea însănătoşirii. 

— Ştii vreun detaliu despre cum a făcut-o Simmons? 

— Detaliile sunt cunoscute numai de organici. De fapt, 
eu nici n-ar trebui să ştiu despre Simmons. Dar am sursele 
mele de informatii, surse legale, bineînțeles. 

— Şi nu ar fi trebuit nici să-mi spui mie despre asta, nu? 

Arlene dădu din mână. 

— Sunt liberă să fac orice cred că ar ajuta la refacerea 
ta. În limite raţionale, bineînţeles. 

— Ce-ai zice să mă ajuţi să evadez? 

Ea râse şi spuse: 

— Ţi-aş putea descrie numeroasele sisteme de securi- 
tate care ar face imposibilă ieşirea ta de aici. Asta cred că 
mi-ar fi permis. Te-ar descuraja şi te-ar împiedica să în- 
Cerci. 

— Al face-o? 

Ea îşi îngustă ochii şi se aplecă în faţă. 

— Chiar eşti interesat? Adică te simţi incitat, când te 
gândeşti la această posibilitate? 

— Într-un fel, spuse Caird. Îmi place ideea. Mă plicti- 
sesc mult şi m-am săturat să stau închis. Dar... à 

— Dar? 

— Ce aş face, chiar dacă aş putea să scap de aici? Tot 
ce e acolo, afară... 

Făcu semn cu mâna stângă, indicând... ce anume? Nu 
ştia nici el. 

— Nu ştiu aproape nimic despre ce e afară şi efectiv nu 
vreau să fac nimic. Insă... s-ar putea să aflu câte ceva. 

— Trebuie să te descoperi pe tine, dacă vrei să-mi scuzi 
clişeul verbal, spuse ea. Asta trebuie să faci aici. 

„— Am o identitate. 

— Un fel de... 

— Foarte bine, zise el, simțind o mânie mocnită. Şi cum 
aş putea face ca să nu mai fie doar un fel de?... 

După ce se uită deasupra şi în spatele lui, fără îndoială 
verificând indicatorii din perete, ea spuse: 

— De când ai venit aici nu ai avut nici o relație sexuală. 
Nici. măcar nu te-ai masturbat. Până marțea trecută nici 
măcar nu ai avut vreo erecție oneirogenetică. In acea 
dimineaţă, la 3:06, ai avut o semi-erecţie. Visai. Despre ce 
era visul? 

El ezită şi apoi spuse: 

— Despre tine. 

Ochii ei se măriră foarte puţin, iar pe fața ei apăru o 
urmă de plăcere. Fusese doar o schimbare foarte rapidă, 
dar existase. Caird era sigur de asta. Sau poate 1 se păruse, 
doar pentru că el dorea ca ea să fie încântată. 

— Ai vrea să-l descrii? 

_— Era primăvară şi noi doi eram pe un deal, deasupra 
unei pajişti. Soarele era strălucitor, iar pajiştea era plină cu 
animale de diverse feluri — vite, nişte tauri mari, căprioare, 
cerbi şi țapi cu coarne mari, oi şi berbeci. Şi toți se zben- 
puiau. Parcă ar fi fost sezonul împerecherii. Nu ştiu. 
Aveam doar o impresie vagă a acestui lucru. Dar cineva 
din pădurea de pe partea cealaltă a dealului cânta la flaut. 
Iar tu interpretai dansul celor şapte voaluri pentru mine. Eu 
stăteam întins, privindu-te. Lângă mine era un coş cu pâine 
şi brânză şi o carafă cu vin. Scoteai voalurile unul câte 
unul, în timp ce dansai... sugestiv. Apoi, înainte să scoţi 
ultimul văl, m-am ridicat, te-am prins şi te-am trântit la 
pământ. Dar aveam doar o semi-erecție, insuficientă ca să 
merg până la capăt, iar ultimul văl rămas era un obstacol. 
Ți-am spus să-l scoţi, dar tu ai zis că eu trebuia să fac asta. 
Şi eu nu puteam. Nu am reuşit să-l scot. Apoi visul a dis- 
cai 

— Ai fost furios? Frustrat? Profund dezamăgit? 

— Într-un fel, am fost furios. Atât de furios cât sunt eu 
capabil să fiu. Şi frustrat, da. Dezamăgit, dar nu profund. 
Stii că profund este un cuvânt al cărui înţeles nu-l cunosc 
— cel puţin din punct de vedere emoţional. 

— Ce crezi despre faptul că eu eram femeia din visul 
tău neterminat? 

Caird îşi încrucişă picioarele, apoi se întrebă dacă era 
vorba de o dorință freudiană de a-şi acoperi sexul. De ce ar 
fi făcut-o? Nu se întâmpla nimic. Ba da, iată. O umflătură 
foarte mică şi caldă. Ca un balon de aer cald, care nu era 
umflat complet, pentru că se terminase combustibilul arză- 
torului. Sau poate că balonul avea o gaură care se mărea, 
pe măsură ce aerùl scăpa prin ea. 

— Eşti categoric cea mai atrăgătoare femeie din acest 
loc. Aici nu ai concurență. Nu-mi amintesc de nici o 
femeie pe care s-o fi cunoscut înainte să vin aici. 
Bineînţeles, am văzut nişte frumuseți la televizor, iar 
Panthea Snick îmi creează o anumită căldură greu de 
definit, după cum ţi-am spus. Dar tu eşti singura femeie pe 
care o cunosc... şi încă ce femeie! 

Obrajii ei erau puţin îmbujoraţi, poate din cauza jenei, 
deşi Caird se îndoia de asta, sau poate din cauza excitării. 
_Nu-şi putea da seama dacă aceasta din urmă era cauzată de 
imaginile sexuale sau de speranța că făceau un progres 
real. Poate că era vorba de ambele. 

Bruschino privea pe lângă el, la ecran. Pentru o clipă, 
Caird se simți iritat. De ce încerca în continuare să ajungă 
la el prin intermediul unei maşini? Faţa lui şi limbajul cor- 
pului nu îi erau suficiente? 

— Gândeşte-te putin; Jeff, spuse Arlene Bruschino. 
Visul vine din subconştientul tău. Problema este: din al cui 
subconştient? Al lui Wiley? Caird? Al lui Duncan? Ohm? 
Etcetera? TE 

— Din al meu... Din prezentul meu eu. Din al cui altcui- 
va? 

— Gândeşte-te. 

Caird se gândi o vreme, bău puţin ceai şi se încruntă de 
câteva ori. Arlene îşi plimba mereu privirea de la faţa lui la 
peretele din spate şi înapoi. In cele din urmă, el spuse: 

— Eu, noua mea persoană, nu exist de suficient de mult 
timp ca să am un subconștient. Cel puţin nu unul destul de 
dezvoltat. Să zicem doar unul aproape gol. Dar asta ar 
însemna că subconştientul, acea mare fără ţărmuri, poate fi 
compartimentat. Să vedem. Caird a avut subconştientul 
originar. Era în întregime al lui. Apoi Caird l-a creat pe 
Tingle, şi Tingle a avut o legătură cu acel subconștient. Dar 
cea mai mare parte din ce-i aparținea lui Caird nu îi era 
accesibil. Totuşi, cele două nu erau total separate. Apoi 
Tingle l-a creat pe Dunski. Sau nu? Oare Caird a creat toate 
celelalte şase persoane în acelaşi timp sau una după 
cealaltă? Sau Caird l-a creat pe Tingle, Tingle pe Dunski, 
Dunski pe Repp şi aşa mai departe? 

Clătină din cap şi zise: 

— Nu ştiu. 

— Este vreo diferență? întrebă doctorul. 

El îşi ridică bărbia şi apoi o cobori încet: 

— Sigur că este, Arlene. Nu ştiu exact în ce fel. Oricum, 
_ existau anumite legături între compartimente. Wiley No 
Baker a distrus totuşi toate aceste legături. Sau nu chiar. 
Uneori există unele fulgerări,. nu foarte strălucitoare, dar 
nu ştiu dacă sunt doar amintiri sau persoanele anterioare 
care spun ceva. 

— Partea ciudată este că personalitatea Wiley a păstrat 
toate amintirile care-ţi sunt necesare ca să funcţionezi, zise 
ea. Nu a trebuit să înveţi din nou să vorbeşti. Ştii să citeşti 
şi să scrii, şi ştii convențiile societății. De exemplu nu ai 
uitat să foloseşti furculita, cuțitul şi lingura, la masă. Toate 
acestea vin de la Caird şi de la ceilalți. 

— Omul nu poate trăi dacă are numai o memorie 
conştientă, zise Caird. Are nevoie şi de una subconştientă. 

Sau, hai să spunem că ar putea trăi fără acea memorie sub- 
conştientă, dar atunci ar fi doar o jumătate de om. 

Se ridică, cu mâinile încleştate şi se încruntă la ea. 

— Eu sunt o jumătate de om! Reflecţia întunecată a 
unui om, într-o oglindă întunecată! 

— Nu atât de întunecată ca atunci când ai venit aici. 
Acel Caird pe care l-am întâlnit prima dată nu ar fi fost 
capabil să se înfurie aşa. Faci progrese. 

EI îşi descleştă pumnii şi se aşeză. Bruschino se uita la 
peretele din spatele lui. 

— S-a terminat timpul. Ne vedem mâiine. 

— Eu o să te văd înainte de mâine, spuse el, îndreptân- 
du-se spre uşă. 

— Ce vrei să spui? 

— In visele mele. 


Capitolul 28 


O să discutăm foarte succint despre asta, spuse doc- 
torul Bruschino. Este vorba despre ceva relevant pentru 
capacitatea ta de a-ţi schimba personalitatea, deşi recunosc 
că nu ştiu în ce fel: metamorfoza ta subită ca personalitate, 
dacă nu şi ca persoană, la vârsta de cinci ani. Raportul doc- 
torul Heuvelmans concluzionează că a reprezentat triumful 
voinței libere asupra determinismului genetic. Triumful 
voinței libere asupra determinismului! Nu a putut nega că 
ai suferit o schimbare ciudată de personalitate, cum s-a 
exprimat el. Însă nu avea nici o explicaţie, nici o teorie 
asupra modului în care ai făcut-o. I se părea foarte dificil 
de crezut că un adult şi-ar putea modifica total personali- 
tatea. Dar un copil de cinci ani nu ar fi putut să o facă 
niciodată. Şi totuşi, faptele sunt evidente. 

— Nu ştiu mai multe decât el despre ce s-a întâmplat, 
zise Caird. Nici măcar nu-mi amintesc când am avut cinci 
ani. 
— Amintirea există acolo. Dar până acum nici o tehnică 
verbală, mijloace farmaceutice, stimulări sau explorări 
neurale nu au reuşit să-ți activeze memoria copilăriei. 

Ei i se părea ceva important, şi poate că şi era. Dar el 
nu se gândea niciodată la asta, decât atunci când aducea ea 
„ subiectul în discuţie. Indiferent ce o fi însemnat copilăria 
lui, el era tot mai viu, cu fiecare zi. Oamenii din jurul lui 
deveneau mai solizi, mai puţin ectoplasmatici. El era 
asemenea unor cristale ce se precipitau într-un lichid. 
Lichidul era personalitatea lui originară. Cristalele erau 
fațetele dure ce apăreau din neființă. 

Începea să se trezească la viață. 

Dintr-o dată încetase să mai fie un singuratic. Întreţinea 
conversații cu cei pe care îi ignorase până atunci, sau de 
care se ferise. Era vorba de pacienţi, asistente, doctori, 
servitori şi chiar organici. Reuşise chiar şi să învingă neîn- 
crederea Donnei Cloyd faţă de el. Nu trecuse mult şi ea se 
convinsese că omul pe care-l acuza de laşitate nu exista în 
corpul lui Caird. Şi că el nu-şi schimbase în mod voit per- 
sonalitatea. 

Într-o zi, Bruschino îi spuse: 

— Începi să te trezeşti la realitate. | 

Două dimineţi mai târziu, când intră în camera de 
şedinţe, fu întâmpinat de un parfum vag de PH nr. 5. 
Inspiră adânc, simțind căldura în stomac şi în vintre. 
Pentru o clipă se opri în uşă, în timp ce savura parfumul 
scump şi efectele lui. Doctorul Arlene Bruschino stătea în 
picioare şi zâmbea. Singura haină de pe ea era dintr-un 
„material subțire şi semi-transparent. Parfumul îi confirma 
intenția. PH nr. 5 conţinea feromoni fabricați în laborator, 
excitanți atât pentru bărbaţi, cât şi pentru femei. 

— Nu am nevoie de el, spuse Caird. 

— Cum? zise ea. Oh, de nr. 5! Ştiu că nu ai nevoie de 
el, dar orice ajutor e binevenit. În plus, poate că aveai 
nevoie de un semnal. 

— Este prima dată, după mult timp, pentru mine, spuse 
el răguşit, îndreptându-se spre ea. ` 

Arlene ieşi din spatele biroului şi îl întâmpină la jumă- 
tatea drumului. Nu ajunseră la canapea. Se contopiră pe 
podea. 

După o a doua repriză pe canapea, se ridicară şi băură 
nişte vin. 

— Ai fost minunată, spuse el, respirând greu. 

— Mulţumesc. Am o experienţă lungă şi entuziasm, : 
deşi cred că în privinţa entuziasmului m-ai depăşit. Dar eu 
nu am fost privată de asta atâta timp. 

— A fost greu pentru mine. 

Ea se aplecă şi îl sărută pe obraz. 

— Şi tu ai fost minunat. 

— Sper că nu am fost înregistrați, spuse el. Deşi nu-mi 
pasă, la naiba. 

— Am avut grijă ca monitoarele să fie oprite. Cel puţin 
cele de care ştiu cu. Dar nu se ştie niciodată. Însă, la fel ca 
ŞI tine, nu-mi pasă. 

— Este vorba doar de terapie, sau te-ai simţit atrasă de 
mine? întrebă el. 

— Ambele. Terapie şi pentru mine, într-un fel. Doi băr- 
baţi nu-mi ajung. Oh, cea mai mare parte a timpului sunt 
mulțumită. Dar din când în când... 

— Mă apropii de capătul terapiei? 

— Nu. Mâine ne întoârcem la terapia obişnuită. M-am 
gândit că îţi dorea o femeie, iar eu categoric te doream pe 
tine. Am avut anumite fantezii — sper că nu te deranjează — 
în timp ce gemeam. Fram posedată numai de Caird sau şi 
de ceilalți opt? Orgasmele multiple erau provocate de un 
penis sau de mai multe, -toate în acelaşi timp? 

— Era suficient acolo cât pentru un pluton întreg, râse 
el. Sunt bucuros că sunt unul dintre acei pacienţi cu care 
- doctorii pot face sex. 

— Şi eu la fel. Ştii, pe vremuri, psihiatrii ar fi fost îngro- 
ziti de ideea ca un doctor să se culce cu un pacient. Dar 
acum ştim mai multe. Starea unor pacienţi se îmbu- 
nătățeşte dacă între ei şi doctor există o anumită simbioză. 
Alţi... dimpotrivă, nici nu trebuie să-ți treacă prin minte aşa 
ceva. Totuşi, e greu să nu te gândești la asta. 

— Şi mâine? 

— Găseşte-ţi singur o femeie. Eu doar te-am pornit. 

— Ei bine, în nici un caz nu am terminat încă, spuse el, 
atingându-i un sân. Nu înainte să mi se termine timpul. 

— Am anulat celelalte şedinţe de azi. Timpul tău se va 
termina atunci când nu vei mai putea. Glumesc, bineînţe- 
les. Poţi vorbi cât vrei, când terminăm cu canapeaua. 

A doua zi, Caird întrebă o pacientă, pe Briony Lodge, 
dacă vroia să se culce cu el. Dar asta se întâmplă după o 
petrecere în camera unui pacient, la care se uitară la un 
spectacol TV seminar. În mod normal, partenerii nu făceau 
asta decât dacă spectacolul era incitant sexual. Dar subiec- 
tul din acea seară era o dezbatere referitoare la abolirea sis- 
temului lumii zilelor: trebuia abolit sau nu? 

Caird stătea pe un scaun, lângă Briony. Amândoi beau 
cocteiluri. Deşi pacienții nu aveau voie să bea băuturi 
alcoolice, decât dacă erau alcoolici, primeau o rație zilnică 
de 50 de grame pe oră, timp de patru ore — dacă doctorul 
permitea asta. În timp ce vorbeau, ea îşi pusese mâna pe 
braţul lui, apoi pe coapsă şi în fine pe sexul lui, deşi nu o 
lăsase acolo prea mult. El îşi pusese mâna, uşoară ca o 
pană, pe coapsa ei, şi apoi, grea şi apăsătoare, între picioa- 
rele ei. Briony nu numai că nu obiectase, ci îşi strânsese 
picioarele peste mâna lui. Până acum fusese urmată proce- 
dura aprobată social. Bărbatul sau femeia trebuia să facă 
primul semnal că el sau ea era pregătit. Apoi, celălalt 
răspundea, dacă se simţea interesat. 

Caird ar fi vrut să-i sugereze să părăsească petrecerea 
chiar în clipa aceea şi să meargă în camera lui. Vroia să 
vadă programul, dar ar fi putut să vadă înregistrarea lui, 
oricând vroia. Totuşi, gazdele anunţaseră că obținuseră un 
supliment de băutură pentru invitatii lor, atâta timp cât nu 
părăseau petrecerea devreme, aşa că hotări să rămână 
acolo, dacă Briony era de acord. Ea acceptă, aşa că aştep- 
tară începerea programului. 

Programul INTERIM provenea din Moscova, ziua de 
marți, şi era găzduit de Ivan Skavar Ataturk. Aceasta era o 
blondă înaltă ŞI suplă, cu genunchi NOduroşi şi O reputaţie de 
intelectuală. Asta însemna că se baza pe memorie ca să-şi 
amintească referinţele complicate, şi nu pe date afişate pe 
monitoare. Semnul ei caracteristic era un toiag de cioban 
din argint, pe care se vedeau imagini în relief din mitolo- 
gia clasică greacă, chineză şi slavă. Nu îşi lovea niciodată 
oaspeţii cu el, dar deseori îl apropia de picioarele lor. De 
obicei ei intrau în joc, prefăcându-se că le era teamă. În 
seara aceea, discuția era despre dorinţa de a desfiinţa sis- 
temul Noii Ere şi dificultățile ce decurgeau din aceasta. 

Era un spectacol de clasă, adică se desfăşura în 
întregime în /oglan. Dar cum mulţi oameni nu vorbeau flu- 
ent această limbă, erau afişate subtitrări în engleză şi în 
rusa standard de marti. 

Invitații erau Stanley Wang Dobroski, asistent princi- 
pal al Șefului Biroului pentru Ecosisteme, Olga Shin 
Muller, şef al Departamentului General de Ingineri al 
Statelor Europene, Tany Alvarez Balgladashi, asistent 
secund al şefului Biroului de Lucrări de Reconstrucţie 
Civile din statul Siberiei de Vest şi Engels Bahadur Tbilisi, 
prim secretar al Planului de Transport. 

Ataturk, după prezentarea temei discuţiei şi a invi- 
taţilor: Cetăţene Dobroski, ai fost ales la întâmplare ca să 
îți prezinți primul părerea. În calitate de şef al Biroului 
pentru Ecosisteme, probabil ai opinii clare referitoare la 
subiectul din această seară. Sunt sigură că ai aranjat o anu- 
mită secvență de scenarii pentru sarcinile pe care le va 
primi biroul tău, dacă lumea se întoarce la viaţa zilnică. 

Dobroski: Hm. Ah, da, hm... bineînţeles. Nu am termi- 
nat încă studiul din cauza lipsei de timp, căci suntem foarte 
ocupați cu proiectele noastre curente. Dar, dată fiind posi- 
bilitatea acestei... catastrofă nu e cuvântul potrivit... aces- 

tui proiect ce presupune copleşitoare... hm... care cere un 


nivel mare de planuri, credite, materiale şi muncă... ei 
bine... planificarea în sine, dacă un astfel de proiect va fi 
pus vreodată în aplicare... hm... este enormă şi necesită o... 
bănci de date globale... la nivel mondial... la o scară gar- 
gantuescă. 

În subtitrare apăru definiţia cuvântului gargantuesc. 

Dobroski zâmbi, afişându-şi dinții pătați cu suc de 
palmier. 

— Va fi nevoie de sub-ani întregi, înainte ca studiul 
datelor să fie încheiat. Impactul asupra ecosistemelor teres- 
tre trebuie cercetat foarte serios. Nu vrem nici o catastrofă 
ecologică, de genul celor produse în mod criminal în tre- 
cut. Şi noi... hm... trebuie să ne asigurăm, fără să mai 
rămână nici o urmă de îndoială, că această vastă schimbare 
de la sistemul de viaţă vertical, la cele orizontale, nu ne va 
strica munca din ultimele ob-milenii. Astfel, aceşti cetă- 
teni, fără îndoială bine intenţionaţi, dar îndrumați greşit, 
care cer o întoarcere la sistemul străvechi, trebuie infor- 
mați asupra dezastrelor foarte probabile şi a problemelor 
ce vor decurge din schimbare. Ei... 

Ataturk, fluturându-şi bastonul: Mulţumim pentru 
acest avertisment. 

Întoarsă cu faţa spre cameră, în prim plan: Acesta a 
fost cetăţeanul Dobroski, şef al Biroului pentru Ecosisteme 
de Marţi. Este evident că el se opune întoarcerii la sistemul 
anterior Noii Ere. 

Dobroski, tare: Nu am spus asta. Doar... 

Ataturk: Mai târziu, cetățene Dobroski. Vei fi ascultat. 
Cetăţeană Müller. Ca persoană importantă în cadrul 
Departamentului de Inginerie Generală... 

Müller: Sunt şeful departamentului. 

Ataturk, zâmbind: Ceea ce te face şi mai importantă. 
Ca şefă a acestui departament extrem de esențial şi impor- 

tant, eşti pe deplin conştientă de implicațiile schimbării 
unui sistem care funcționează corect de câteva mii de 
ob-ani. Ai vrea să faci câteva comentarii introductive? 

Müller: Chiar mai multe. Acest subiect nu trebuie tra- 
tat cu uşurinţă. Am studiat problemele, adică aspectele mai 
importante... nu am avut timp să abordez miile de prob- 
leme minore şi detaliile lor... acestea dovedesc deseori că 
problemele mari nu sunt rezolvabile şi ne forțează să 
folosim metode diferite pentru rezolvarea lor, a pro- 
blemelor mari, adică... 

Ataturk, îndreptând bătul spre Müller: Care este pă- 
rerea ta în acest moment? Am înţeles că s-ar putea să o 
revizuieşti, dacă ies la iveală date noi. 

Întoarsă din nou cu faţa spre cameră, continuă: 
INTERIM oferă numai opinii. Aici nu sunt rostite decla- 
rații oficiale. Comentariile oficialităților în timpul acestui 
program nu le obligă nici pe ele, nici birourile lor, să 
acţioneze conform acestor opinii. 

Muller: Sunt de acord cu stimatul meu coleg, cetăţea- 
nul Dobroski. Magnitudinea sarcinilor implicate este 
copleşitoare. Totuşi, întrebarea este legată de posibilitate 
sau imposibilitate. Dacă este imposibil, şi acest lucru 
urmează a fi determinat... 

Ataturk: Dar deviza departamentului tău este: Nimic 
nu e imposibil. | 

=- Müller: Hm, asta nu e chiar o prostie. Desigur, nu aş 
- vrea să aplic acest peiorativ obiectivelor atinse întotdeauna 
şi cu mare succes de către departament. Dar hai să vedem. 
Motto-ul: Nimic nu e imposibil se aplică numai posibilului. 
De exemplu, nu ai cere niciodată departamentului să mute 
Pământul de -pe orbita lui. Sau să niveleze Munţii 
Himalaya — deşi asta ar fi posibil, dar imposibil de scump. 
Înţelegi ce vreau să spun. 

Arlene: Da, înţeleg. Dar, fără supărare, cred că e o tâm- 
penie. Vrei să-mi spui că departamentul tău, combinat cu 
cele ale colegilor, nu pot acoperi cerinţele schimbării de la 
sistemul de viață vertical, la cel orizontal, aşa.cum s-a 
exprimat cetăţeanul Dobroski? 

Miller: Nu am spus asta. Numai că... 

Ataturk: Ba chiar asta ai spus. 

Muller, ridicându-se de pe scaunul ei şi încruntân- 
du-se: Nu e adevărat! Eu am spus... 

Ataturk, îndreptând băţul spre Muller: Hei, hei, nu te 
încinge. Fii calmă. Hai să o luăm logic, pe baza datelor. 
Fără să jignesc guvernul, pot spune că voi, oficialitățile 
acestui sistem, deveniți uneori aroganți. 

Muller, lăsându-se pe spate şi încleştându-şi mâinile, 
roşie la faţă: Nu sunt arogantă, iar afirmaţia ta este insultă- 
toare pentru guvern. Te-ai îndepărtat de subiect. Eu... 

Ataturk: Dimpotrivă, tu te-ai îndepărtat. Încerci să 
ocoleşti şi să eviţi subiectul, să ne duci pe o cale stabilită 
anterior. 

Müller dădu din buze, mimând un cuvânt neauzit. 

Caird i se adresă unui pacient, Pyotr Villanova 
Abdullah: | 

— Ce a spus? Ceva în ruseşte, nu? 

Abdullah râse şi zise: 

— Ebi tvoiu mati. Du-te-n măta! O veche înjurătură 
rusească. Nu am mai auzit-o de ani de zile! 

Briony Lodge îşi goli paharul de Wild Turkey. 

— Nu pot crede că toate acestea nu au fost repetate: 
anterior, zise ea. Oficialităţile ştiu de ce se află acolo, aşa 
că guvernul nu ar permite să participe o persoană care-şi 
pierde cumpătul. Totul este un spectacol care trebuie să 
arate propaganda guvernului şi să o caricaturizeze, aşa 
încât spectatorii să nu se plictisească. 

Uşa apartamentului se deschise şi intră una dintre 
gazde, cu o faţă fericită. Avea în braţe o cutie plină cu sti- 
cle. | 

“Sevring u Annyati anunţă: 

— Atenţie, toată lumea! Am de gând să obțin cât mai 
multă băutură! Am diverşi prieteni care mi-au făcut favoa- 
rea de a-mi împrumuta băutura lor. Voi fi nevoită să le 
plătesc datoria mult timp de-acum înainte dar, la naiba, 
asta e! | | 

În ciuda vacarmului, Caird continuă să se uite la 
INTERIM. Tbilisi, prim secretar al Departamentului de 
Planificare a Transportului, susținu că sondajele efectuate 
asupra a 34% din populaţie au arătat că 79% dintre aceştia 
se opuneau abandonării vechiului sistem. Ataturk respinse 
rezultatele. Ea pretinse că cei care făcuseră sondajele îi 
contactaseră doar pe acei cetăţeni ale căror date arătau că 
erau conservatori. În consecinţă, toţi cei intervievaţi se 
opuneau oricărei schimbări: radicale. Tbilisi negă asta, 
spunând că sondajul fusese făcut la întâmplare, cu ajutorul 
computerului. Ataturk râse şi spuse că Tbilisi era gata să ia 
în mână capătul oficial al bâtei. Personalul ei făcuse o cer- 
cetare aleatorie a 23 000 de persoane dintre cele solicitate 
să-şi spună părerea. Computerul raportase că absolut toți 
cei interesaţi fuseseră conservatori. Desigur, o verificare 
punctuală ar fi dus la descoperirea câtorva ne-conservatori. 

Tbilisi răspunse că era şocată să audă asta şi că nu cre- 
dea că Ataturk era corectă. Totuşi, ea avea să informeze 
Biroul de Planificare de acuzaţiile ei. Datele aveau să fie 
reverificate şi să fie întocmit un raport, la timpul potrivit. 

— La timpul potrivit, spuse Briony. 

Se întorsese pe scaun, cu un pahar de gin în mână. 

— Asta înseamnă că dacă publicul va uita de acele 
probleme, nu va fi făcut nici un raport. 

După ce discutară mai multe probleme irelevante, 
subiectul fu atacat din nou. Pe scurt, oficialitățile oferiră 
mai multe abordări posibile. Concluzia era că toţi consi- 
derau că sistemul Noii Ere trebuia să continue. Distrugerea 
lui pur şi simplu nu era posibilă. Decât dacă se renunţa la 
regulamentul referitor la numărul copilului, spuse Ataturk. 
Atunci, muncitorii necesari puteau fi luaţi din generaţiile 
următoare. Ataturk recunoscu că pentru asta era nevoie de ` 
timp, de foarte mult timp. Şi că aveau să apară alte pro- 
bleme. Dacă rezolvau toate acele PDAPIGINE, $ cum putea fi 
făcută schimbarea? 

— Eu m-am săturat, spuse Caird. 

Se ridică şi întinse mâna spre Briony. 

— Tu ce zici? 

— Eu m-am săturat de mult. 


Capitolul 29 

Următoarele zece zile îi arătară că noua lui personali- 
tate dezvoltase un sentiment puternic de compasiune. 
Apăruse din adâncuri ca un leviatan, un Moby Dick mări- 
nimos, şi îl înghițise. 

Dacă vedea pe cineva nefericit, făcea tot posibilul să-l 
liniştească. Se ocupa de el până când simțea că respectivul 
nu mai era în ghearele disperării, cum se exprima el. Făcea 
totul cu cât mai multă blândeţe. Petrecea ore lungi dis- 
cutând cu oameni care se simțeau singuri, iar aceştia erau 
atât de multi încât nu se putea ocupa de toţi. Poliţiştii intrau 
şi ei în sfera atenţiei lui. Sau, mai bine zis, se mută el în a 
lor. In ciuda părerii prizonierilor, copoii erau şi ei oameni, 
şi mulţi dintre ei erau singuratici sau nefericiţi.: El vorbea 
cu ei, glumea şi uneori le făcea chiar mici comisioane. Era 
conştient că o parte dintre ei şi mulți dintre pacienţi îl con- 
siderau un fraier din această cauză. 

In timpul unei şedinţe, doctorul Bruschino spuse: 

— Incepi să devii un adevărat personaj aici. Unii 
pacienţi vorbesc despre tine spunându-ți Sfântul Jeff. 
Alţii... hm, îţi spun Sfântul Cicălitor. 

— Întotdeauna vor exista oameni răutăcioşi sau care 
poate nu înțeleg, zise el. 

Ea clătină din cap. 

— Sincer, sunt derutată. Dintr-un anumit punct de 
vedere, eşti o încântare pentru un psihiatru. Din altele, 
reprezinţi o frustrare totală. 

— Nici eu nu înțeleg. Dar nu e nevoie să înțeleg, ca să 
fiu aşa. Să fiu, asta contează. Să fac ceva. Să acționez. La 
naiba cu filozofia! 

— Atâta timp cât ceea ce faci este spre binele tău şi al 
altora. Dar eşti mult prea activ. Ai slăbit. 

— Incerc să mănânc moderat. Până acum, am reuşit. . 

— Mâncarea e bună? 

— Foarte bună. Dar nu sunt tentat să mănânc exagerat. 
Mă simt plin de energie, plin de viaţă, tot timpul. Ar trebui 
să fii încântată. Nu mă simt ca o fantomă şi nu-i mai văd 
pe ceilalți ca pe un amestec de atomi. 

— Asta s-ar putea să se întâmple din cauză că te con- 
sumi atât de mult. Când se va termina combustibilul... 
Totuşi, s-ar putea să nu fie aşa. Oricum, sunt încântată de 
progresul tău remarcabil. 

Tăcură câteva clipe. Caird îşi dorea ca şedinţa să se fi 
încheiat în clipa aceea. Avea prea mulţi oameni cu care 
vroia să vorbească, oameni care aveau nevoie de el. 

Trecură trei minute, în care ea îl privi fix, uşor încrun- 
tată. 

— Dacă ar fi după mine, zise ea după aceea, aş cere să 
fii eliberat cât de curând. Cred că eşti pregătit să te întorci 
în societatea din exterior. Şi cred că nu vei reveni la ideile 
de revoluționar. Vei fi un cetăţean model, sunt absolut con- 
vinsă de asta. 

Bruschino oftă. El aşteptă. Apoi, ea spuse: 

— Dacă ar depinde numai de mine, ai fi un om liber în 
câteva săptămâni. Din nefericire, nu depinde numai de 
mine. Sunt prea mulţi psihiatri care vor să te studieze. Fi 
cred că te pot analiza, că pot afla ce este în interiorul tău. 
Sunt nişte proşti şi le-am spus-o. Asta nu mi-a adus prea 
multă popularitate printre colegii mei, dar nu-mi pasă. 
Poziţia mea e foarte sigură. În definitiv, sunt nepoata unui 
consilier mondial. Pe lângă doctori, mai e vorba şi de 
Consiliul Mondial. Ei trebuie să fie foarte siguri în privinţa 
ta. Dacă ei vor fi de acord să-ţi dea drumul, vei pleca. Dacă 
te vor elibera, te vor folosi drept mijloc de propagandă, 
drept exemplu. Eliberarea ta va fi folosită pentru a se face 

reclamă liberalismului şi compasiunii, guvernului. Nu te 
aştepta la prea multă libertate, atunci când vei ieşi de aici. 
Vei fi cea mai atent supravegheată persoană de pe pământ. 

— Deci există şanse să fiu eliberat? 

— Mici. Te nelinişteşte ideea de a fi eliberat? 

— Puțin, şi ştii asta. De ce mă mai întrebi, când poți 
să-mi vezi reacțiile pe ecran? 

Ea râse. 

— Asta este una din problemele pe care le ndici. 
Nimeni nu este convins, şi în primul rând eu, că aparatul 
poate detecta reacţiile tale reale. Congresul Mondial este 
foarte neliniştit de ideea că există un om pe Pământ care 
este total indescifrabil. 

— Doar un om? | 

— Unul. Deşi ei continuă să -se întrebe dacă nu mai 
există şi alţii ca tine. Nu le place asta. În acelaşi timp, se 
întreabă dacă nu cumva ai putea să-i înveţi pe alții această 
aptitudine unică a ta, dacă este unică. 

— Poate că am avut-o la un anumit moment. Dar nu şi 
acum. Nu ştiu cum s-a întâmplat, dar am pierdut acel ta- 
lent. Poate din cauză că o parte a mea s-a săturat să fie un 
cameleon psihic. O parte care vrea ca aceasta să fie ultima 
schimbare. Cred. 

— Te cred că acum crezi asta. Dar eşti un ticălos plin de 
tertipurj. De unde să ştiu că nu ţi-ai programat propriul psi- 
hic aşa încât acum să nu o ştii, dar la un moment dat 
cunoaşterea să revină? 

— Programat? 

— Prin anumiţi stimuli, nu am nici cea mai mică idee 
care. Dar este posibil să fi făcut acolo, în interior, ceva care 
acum aşteaptă cuvântul de cod potrivit, sau situatia potri- 
vită. lar când se va întâmpla asta, hop, va sări afară un alt! 
Hopa Mitică. 

— Îţi jur că... 

Se opri. 

— Exact. Nu are rost să juri. Nu ai nici tu de unde să 
ştii. 

Caird se ridică. 

— Ascultă. Ştiu că timpul alocat şedinţei nu s-a termi- 
nat, dar eu am treabă. Din punctul meu de vedere, nu mai 
am nevoie de terapie. Îţi mulțumesc pentru ajutor, care a 
fost excelent. Mi-ar plăcea să ne mai vedem din când în 
când, pentru că îmi face plăcere să stau de vorbă cu tine. 
Dar studiul şi terapia s-au încheiat. 

Ochii doctoriţei se măriră. Gura 1 se PEET larg. Nu 
spuse nimic totuşi, timp de aproape douăzeci de secunde, 
după indicația ceasului de pe perete. 

— Pentru...! Tu... te comporti ca şi cum tu ai fi doctorul 
şi eu pacientul! Nu poţi renunța! 

— M-am săturat de toată această pierdere de vreme şi 
„de subtilitățile politice care mă rețin aici. Nu pot pleca din 
locul acesta, dar pot să fiu ne-cooperant. 

— Te vor declara imposibil de reabilitat şi atunci vei fi 
stonat. i | 
— Voi mai avea dreptul să fac apel — dacă îşi respectă 
propriile legi. Voi face rost de un avocat bun. Eu nu-l pot 
plăti, dar statul va fi obligat să o facă. Orice avocat care nu 
se teme de stat se va arunca pe şansa de a câştiga o astfel 
de publicitate. 

— Vorbeşti serios! 

— Da. 

Ea se ridică în picioare. Surprinderea ŞI spaima părură 
să dispară în acea clipă, ca şi cum ea ar fi sfidat vreo lege 
a gravitaţiei psihice. Zâmbea. 

— Foarte bine. Voi cere imediat să fii eliberat şi voi face 
tot posibilul să prezint un caz solid. Este prima dată când 
mi se întâmplă aşa ceva. Nu prea ştiu cum să reacționez. 
Dar cred că eşti într-adevăr vindecat. prize. alai ae un caz 
- perfect de revenire. 

— Asta e o prostie, spuse el. Nu aveam nevoie de trata- 
ment. Aveam nevoie doar de recunoaşterea faptului că nu 
eram... toți ceilalți oameni, că nu eram nici unul dintre ei. 
Eu sunt Baker No Wiley, nimeni altcineva, chiar dacă sta- 
tul insistă să mă identifice drept Jefferson Caird. 

— Trebuia să mă asigur de asta, spuse ea. Sper că acum 
vor fi şi ei siguri. 

— Dacă se înşală, vor şti cum să corecteze greşeala. 

Trei sub-zile mai târziu, Caird fu anunţat prin TV şi 
printr-o hârtie oficială că va fi eliberat în curând. Nu reuşi 
să-şi dea seama dacă tremurul uşor care-l cuprinse la pri- 
mirea veştii se datora fericirii sau fricii. „Voi fi fericit să 
scap din cocina ăsta”, îşi spuse el. Totuşi, nu era chiar atât 
de bucuros cât s-ar fi aşteptat. Avea senzaţia că un orfan ar 
fi simțit acelaşi lucru dacă 1 s-ar fi spus că trebuia să plece 
şi să reuşească să supravieţuiască într-o societate a 
adulților. 

O întrebă pe doctoriţă dacă principalul motiv pentru 
care fusese eliberat era influenţa pe care o avea datorită 
bunicii ei, consilierul mondial. 

— Nici toată influenţa din lume nu ar fi reuşit nimic 
dacă psihiatri implicaţi în terapia ta nu ar fi recomandat 
eliberarea ta, zise ea. Bineînţeles, recomandarea mea a 
avut o mare greutate. 

— Dar i-ai cerut bunicii tale să ajute la eliberarea mea? 

— Cred că până şi oamenii din Epoca de piatră îşi 
foloseau relaţiile în folosul lor sau pentru al altcuiva, 
replică ea. 

— Şi tu le-ai folosit pe ale tale? 

Ea zâmbi, dar nu răspunse. 

În noaptea de marti în care era programat să plece, fu 
invitatul unei petreceri mari la care participau pacienții, 
personalul şi o parte dintre poliţişti. Se îmbătă binişor, trei 
femei, inclusiv Briony, îi spuseră că îl iubeau şi fu nevoit 

să o liniştească pe Donna Cloyd. În timp ce ea îl îmbrăţişa 
şi îl săruta, îi şopiti: 

— Nu ştiu ce o să se întâmple cu mine. Pur şi simplu nu 
simt că am comis o ilegalitate. Dar dacă nu simt cu ade- 
vărat remuşcare şi regret şi nu-i conving de asta, sunt pier- 
dută. 

— Anti-DA-ul îți permite să minți. Aşa că minte-i. 

— Tu ai minţit ca să fu eliberat? 

— Nu. Dar eu nu am avut nevoie să fac asta. 

Nu ştia dacă ea îi va urma sfatul, dar era cel mai bun 
pe care putea să i-l ofere. Când se apropie miezul nopţii, îşi 
luă la revedere de la toţi, pe rând. Bruschino îl sărută şi 
spuse: 

— Mult noroc, Sfântule Jeff. 

= Mulţumesc pentru tot, spuse el şi păşi în cilindru. 
Poate ne vom revedea cândva. 

Se îndoia de asta şi îi părea rău. Dar nu putea face 
nimic în această privință, decât să se simtă mâhnit. Spera 
că făcuse ceva bine cât timp se aflase acolo. 

Uşa se închise. Ultima privire le-o aruncă lui doctor 
Bruschino, Donna Cloyd şi Briony Lodge. Toate trei plân- 
geau. Nu ştia de ce, dar plânsul era bun pentru cel care 
plângea. Ajuta la eliberarea durerii. 

Se trezi în marţea următoare în stația de primire a imi- 
granților din Manhattan, o clădire uriaşă care ocupa trei 
cvartale de pe Strada 12 şi Strada 34. Imediat la vest de ea 
erau Westway Parkway şi Docul de Imigrare de pe Hudson 
River. Câteva blocuri mai la nord era New Lincoln Bridge. 

leşi din cilindru într-un adevărat Turn Babel, dar con- 
stată că ceea ce părea confuzie era, de fapt, ceva foarte 
organizat. Fu preluat imediat de doi oficiali. Un polițist 
tinu echipele de televiziune în spatele unei sfori, cât timp 
Caird fu trecut prin procesul de identificare. I se făcu holo- 
grama şi apoi înregistrări ale vocii sale, ale ADN-ului (de pe 
un fir de păr) şi amprentei. Acestea fură introduse într-un 

computer, care verifică dacă imigrantul era într-adevăr 
Jefferson Cervantes Caird, a cărui nouă identitate era 
Nr. C*-238319-ST, cetățean al statului Manhattan, 
Organul Ministerial al Americii de Nord. Următorul pas în 
procedura normală ar fi trebuit să fie comunicarea . 
instrucțiunilor şi a adresei la care avea să stea temporar. In 
loc de asta, i se acordară cinci minute ca să răspundă între- 
bărilor unei reportere, Wilma Perez Szuchen, o roşcată 
superbă care vorbea pe un ton ridicat şi răspicat. 

Ea îl întrebă ce simțea la întoarcerea în Manhattan, 
statul în care se născuse şi în care locuise până în urmă cu . 
câțiva sub-ani. | 

El răspunse că nu-şi cateii nimic despre asta şi că ea 
o ştia foarte bine. 

Szuchen: Ai fost eliberat de commonwealth şi certifi- 
cat drept total reabilitat. Dar cum rămâne cu celelalte 
alter-ego-uri? 

Caird: Ce e cu ele? Au jisam şi singurul lucru pe 
care-l ştiu despre ele este ceea ce am văzut pe benzi şi ceea 
ce mi s-a spus. Ele nu există mai mult în mine decât în tine. 

Szuchen, ținând microfonul mai aproape de gură: Deci 
insişti să sustii că ai avut o personalitate multiplă şi, în con- 
secință, eşti nevinovat pe motive de nebunie? 

Caird, mişcându-şi capul, ca să evite să fie lovit în gură 
de microfon: Nu am suferit de personalitate multiplă, con- 
form definiției ştiinţifice a termenului. Nu am fost nicio- 
dată nebun. 

Szuchen: Te-ar deranja să explici celor care ne privesc 
ceea ce vrei să spui? 

Caird: Da. 

Szuchen, zâmbind forțat, evident luată prin sur- 
„prindere: Ce planuri ai pentru viitor?. 

Caird: Planurile nu sunt niciodată pentru trecut. Sunt 
întotdeauna pentru viitor. Am cerut de lucru ca infirmier în 
spital şi sper să primesc acest post. Intr-o zi s-ar putea să 

merg, la facultatea de medicină şi să încerc să obțin diplo- 
ma de medic. Dar nu sunt sigur de asta. Depinde. 

Szuchen: De ce anume depinde? 

Caird: Depinde dacă voi fi sau nu hărțuit de oameni 
din cauza a ceea ce au făcut personalitățile mele anterioare. 

Szuchen: De ce vrei să fu infirmier? 

Caird: Există multă suferinţă, durere şi lipsă de spe- 
ranțţă în această lume. Aş vrea să ajut la alinarea unora din- 
tre acestea. 

Szuchen: Vrei să faci bine? 

Caird: Nu asta vrem toţi? 

Szuchen, al cărei zâmbet deveni rânjet: Bineînţeles. 
Nu o face pe deşteptul, cetățene Caird. Vrei să te revanşezi 
faţă de societate pentru toate crimele pe care le-ai comis? 

Caird: Mănânci rahat, cetăţene Szuchen. Insişti să 
vorbeşti ca o tâmpită. Incerci să mă provoci? Ți-ar plăcea 
să te acuz de hărțuire? Te-aş acuza de prostie, dar asta nu 
reprezintă o încălcare a legii. 

Szuchen: Îmi fac meseria, asta e tot, cetăţene Caird. 

Caird: Nu prea bine, după părerea mea. 

Szuchen: Te porți ca un scandalagiu şi un sărăntoc, 
cetăţene Caird. Avem rapoarte care spun că ai devenit o 
persoană foarte sufletistă şi miloasă, dar atitudinea ta nu 
dovedeşte deloc asta. 

Caird: Am treabă. Nu-mi place să-mi pierd vremea cu 
„oameni care nu încearcă nici un pic să mă înţeleagă şi care 
pun întrebări stupide. Nu vreau să fiu deranjat de curioşi 
care să-mi pună întrebări referitor la ce a făcut corpul meu 
— corpul meu, nu eu — doar ca să-şi satisfacă o curiozitate 
bolnavă. Sunt sigur că tu cunoşti istoria cazului meu. Ai 
primit-o de la guvern. Dar dacă nu te-ai pregătit cum tre- 
buia, asta nu e treaba mea. Interviul a luat sfârşit. 


Capitolul 30 


Cincisprezece minute mai târziu, ieşea din clădire pe 
Strada 12. Luă un autobuz spre Strada 14 Vest şi trecu apoi 
într-un autobuz care îl duse în partea cealaltă a oraşului, pe 
Strada 1 şi Est 14. Străzile erau pline de biciclete, tricicluri 
electrice şi autobuze. Singurele vehicule mai mari erau 
maşinile de patrulare organice. Vederea străzilor lui natale 
nu-i trezi nici o amintire. Porni spre nord, cărând sacul de 
umăr şi o valiză mică, spre mijlocul enormei Stuyvesant 
Town Building. Aceasta avea totuşi numai patru etaje 
înălțime. Zgârie-norii înalţi 'care reprezentaseră semnul 
caracteristic al Manhattan-ului antic fuseseră dărâmați de 
milenii. 

Intră în clădirea complexă, transpirând din cauza 
soarelui fierbinte de vară. Găsi birourile centrale ale con- 
 ducătorilor de bloc şi fu îndrumat spre apartamentul lui de 
la etajul doi. Introduse cardul de identitate în fanta uşii şi 
uşa se deschise. După ce bău un pahar mare cu apă, inspec- 
tă locuinţa. Era atât de curată cât se aştepta să fie într-un 
district al sărântocilor. Făcu un duş, îşi puse o bluză curată 
ŞI fustanelă şi se duse din nou la biroul conducătorului de 
bloc local, pentru o înregistrare formală. Bineînţeles, se- 
cretarul văzuse banda cu interviul lui. Nu spuse nimic 
despre asta, dar chicoti când Caird îi spuse numele lui. 
După ce introduse cardul lui Caird, citi datele de pe ecra- 
nul biroului. 

li întinse cardul înapoi, spunând: 

— Heterosexual. Ce păcat! 

— Viaţa e plină de dezamăgiri, spuse Caird, zâmbind. 

— Şi de clişee. 

— Şi de conversații glumeţe. 

— Dumnezeule, nu pot suporta asta! spuse secretarul. 
Conversaţiile glumețe, vreau să spun. Întotdeauna aduc 
necazuri! 

— Omul este născut pentru necazuri, la fel cum scân- 
teile zboară în sus. 

— Foarte adevărat. Nu e din spectacolul Good 
Morning, Tuesday!? 

— Nu ştiu de unde este. O zi bună în continuare. 

— Termin tocmai la 4:30. Ziua va fi practic terminată. 

Caird coborî pe trepte şi merse pe holurile lungi spre 
foaierul de vest, apoi traversă strada spre Acme Memorial 
Hospital, care se întindea pe patru cvartale. Se prezentă la 
biroul de angajare şi i se spuse să se ducă în dimineaţa 
următoare de marți pentru primul lui instructaj de infirmi- 
er. După aceea, găsi o tavernă locală, Seven Stages, şi intră 
în ea. Interiorul era spaţios şi întunecos, şi avea mai mulţi 
clienți decât ar fi găsit într-un district de prima clasă, la 
acea oră. Majoritatea locuitorilor aveau garantat salariul 
minim, dar aveau şi slujbe cu jumătate de normă. Dacă 
câştigau' credite peste o anumită valoare, îşi pierdeau 
salariul garantat (SMG). Aşa că reuşeau să se menţină sub 
această limită. El intenționa să muncească cu normă 
întreagă, aşa că nu avea să fie un sărăntoc adevărat. Sau, 
aşa cum îşi spuneau singuri, SMG-ist. | 

Cei de la bar îl priviră cu indiferenţă. Nu erau siguri că 
nu era un poliţist în haine civile. Işi introduse cardul într-o 
fantă a barului şi comandă o bere. Barmanul se uită la iden- 
titatea lui şi la creditul afişat. 

— Hei! spuse el. Cetăţene Caird! Am văzut interviul. 
Bravo, omule. 

După ce stătu o vreme şi trase cu urechea la conver- 
sațiile altor consumatori, Caird se întoarse în apartamentul 

lui. Nu avea chef să-şi petreacă timpul singur în acea seară. 
Încă mai avea acea dorință de a discuta cu alţii şi presupuse 
că aceasta nu avea să dispară niciodată. Pe de altă parte, 
habar nu avea ce să facă. Apelă orarul evenimentelor 
locale şi observă că urma să aibă loc o întrunire a con-- 
ducătorilor de bloc, la ora şapte. Era invitat şi publicul. 
Cum nu ştia nimic despre situația locală, se gândi că se 
putea duce acolo. În definitiv, era o datorie civică. Totuşi, 
sărăntocii ignorau aceste întruniri, cu excepţia cazurilor în 
care aveau de făcut vreo plângere. Şi atunci de obicei o 
prezentau mai întâi conducătorului lor local. Îl lăsau pe el 
să se ocupe de ea. 

Dulapul lui de bunuri personale nu conținea deloc 
mâncare. După ce se uită la un afişaj al articolelor disponi- 
bile la magazinul local cu mâncare, cobori acolo şi cum- 
pără câteva, precum şi un cărucior pliant. Puse în cărucior 
cumpărăturile, provizii stonate şi nişte fructe şi verdeţuri 
proaspete, se îndreptă spre lift şi apoi pe hol, spre aparta- 
mentul lui. Tocmai destonase şi îşi încălzise cina, când un 
bâzâit şi nişte litere portocalii de pe pereţi îi spuseră că 
primise un apel. Se gândi că era un polițist care îl verifica, 
aşa încât codă sistemul audio-video. Pe ecran apăru. o 
- femeie tânără, bine îmbrăcată şi frumoasă, în ciuda nasului 
lung şi ascuțit. 

Femeia spuse, ezitând puţin: 

— Tată? T 

— Jefferson Cervantes Caird, zise el. Tu trebuie să fii... 

] se părea oarecum familiară. O văzuse pe benzile de la 
centrul de reabilitare. Era Ariel Shadiah Cairdsdaughter, 
unicul lui copil. 

— [ți cunosc numele. Aş vrea să pot spune că îmi 
amintesc şi de tine, Ariel, dar nu pot. Imi pare rău. 

— Știu asta, zise ea. Dar aş vrea oricum să te văd. 
Acum. Pot veni la tine? 

„— Nu-ţi pot refuza asta. Dar mă tem că vei fi foarte 
dezamăgită. Să nu speri că-mi poți trezi vreo amintire. Ar 
fi un efort irosit. 

— Plec imediat de aici. Voi ajunge acolo cam în două- 
zeci de minute. 

Conform datelor despre ea pe care le ceru după între- 
ruperea legăturii, Caird află că Ariel preda istoria la 
Universitatea East Harlem. Trebuia să ia metroul East Side 
şi să coboare la un cavartal depărtare de zona Stuyvesant. 
Află asta din harta de transport pe care o apelă pe ecranul 
de pe perete. 

Era neliniştit. Pe obrajii fetei se rostogoleau lacrimi, 
atunci când imaginea ei dispăruse. Nu putea face nimic ca 
să schimbe situația, deşi ar fi putut să-i spună că o iubea. 
Dar acea dragoste era cea pe care o avea faţă de toți 
oamenii. Nu o iubea ca un tată pe fiica lui. Se îndoia că 
putea să înveţe din nou asta — dacă într-adevăr cunoscuse 
vreodată acel sentiment. Pentru ca să facă asta, ar fi trebuit 
să aibă un contact destul de constant şi apropiat cu ea, din 
care să 1zvorască acel gen de dragoste. Cum locuinţele şi 
profesiunile lor erau atât de diferite, el şi Ariel aveau să se 
vadă foarte rar, probabil. 

Ea avusese nevoie de mult curaj ca să-l viziteze. 
Majoritatea oamenilor l-ar fi evitat, dacă ar fi ştiut cine era. 
El era sub o supraveghere constantă, nu se îndoia de asta. 
Probabil că organicii îi implantaseră un transmiţător în 
corp, chiar dacă era o procedură ilegală. Acesta era de pu- 
tere redusă, dar amplificatoarele lor detectoare puteau să-i 
identifice poziţia în orice clipă. Deşi nu observase pe 
nimeni care să-l urmărească, era sigur că organicii foloseau 
- Şi agenţi umani ca să-l verifice. Unul din motivele pentru 
care alesese să locuiască într-o zonă a sărăntocilor era 
acela că majorităţii cetăţenilor de acolo nu le păsa dacă el 
era considerat periculos de autorităţi. De fapt, chiar le-ar fi 

plăcut asta şi l-ar fi admirat. Ei nu deveneau prieteni cu 
oricine, doar datorită statutului social al respectivului, sau 
al faptului că era bine văzut de poliţişti. 

Presupunea că Ariel fusese cercetată cu minutțiozitate 
şi interogată cu ajutorul cetei adevărului, pentru că era fiica 
lui. Ea se dovedise nevinovată de orice participare sau 
cunoştinţă a activităţilor lui criminale. Dar Ariel ştia că 
autorităților nu le va plăcea faptul că reînnoia contactul cu 
el. 


Ce putea el să facă pentru ca? Foarte puţine. Ar fi vrut 
` să o ajute să treacă peste durerea pricinuită de pierderea lui 
— într-un fel, el era mort pentru ea — dar nu putea decât să-i 
fie prieten şi susţinător. 

Destonă un sfert de litru de limonadă şi nişte cuburi de 
gheață. În timp ce bea în camera de zi, se uită la ştiri. Era 
arătat interviul lui cu Szuchen şi începu să fie oarecum de 
acord cu părerea acesteia că fusese cam al dracului. 

La baza ecranului scria: Opiniile reporterului nu sunt 
oficiale, şi nici cele ale conducerii canalului, cu excepția 
cazului în care acest lucru este declarat. 

Urmă ceva despre apropierea încheierii construcției 
unui sistem riveran artificial în Arabia de Sud. Începu să 
fie mai atent când fu difuzată o ştire de ultimă oră. Ştirea 
anunţa că Consiliul Mondial primise rezultatele votului 
prin referendum al populației lumii asupra abandonării sis- 
temului Noii Ere. Contrar aşteptărilor influențate de un 
sondaj neoficial, cei în favoarea desființării sistemului 
actual reprezentau ` majoritatea. Populația globului, 
revizuită, declarată oficial, „corectată”, era de două mi- 
liarde de oameni. Din miliardul care aveau drept de vot, 
cincizeci de milioane nu se prezentaseră la vot. Cei care 
votaseră pentru desființare erau peste şase sute treizeci şi 
trei de milioane, o majoritate de două treimi. 

— Vocea poporului s-a făcut auzită! spuse reporterul, cu 
o voce prea entuziasmată pentru un profesionist. Bine- 
înțeles, acest referendum este numai o observaţie adresată 
Consiliului Mondial, din care reiese dorinţa populaţiei. 
Întrebaţi de reprezentanţi înalţi ai lumii presei, secretarii de 
legătură ai celor şapte consilieri au declarat că este că este 
prea devreme pentru comentarii din partea augustului corp. 

Mai urmară şi alte comentarii, dar Caird le ascultă doar 
cu o ureche. Revoluţia făcuse un pas înainte. In ciuda cam- 
paniei guvernului de convingere a cetăţenilor că o șchim- 
bare era imposibilă, majoritatea refuzaseră să [accepte 
această concluzie. 

Ecranul se aprinse. în portocaliu, se auzi un bâzâit ŞI 
imaginea lui Ariel apăru într-o secţiune a ecranului de 
perete rezervată pentru afişarea monitorului uşii. Caird îi 
deschise uşa. Ariel îl îmbrățişă ŞI îi udă pieptul cu lacrimile 
ei. Caird plânse şi el, pentru că îi părea rău pentru ea. După 
ce îi dădu drumul, Ariel î ÎŞI şterse ochii şi fața, acceptă un 
pahar cu limonadă şi se aşeză. 

— Din nefericire, aceasta este o legătură simțiţă de o 
singură parte, spuse ea. Îmi dau seama că vechea relaţie nu 
mai poate fi continuată. Dar eşti tatăl meu, chiar dacă eşti 
un necunoscut. Dacă am putea să ajungem să ne cunoaştem 
mai bine, măcar nu am mai fi nişte străini. 

— Mi-ar plăcea foarte mult asta. Dar o astfel de legătură 
dintr-o singură parte nu e; de fapt, o legătură reală. Ceea ce 
ne-a legat inițial a dispărut pentru totdeauna. 

— Ştiu asta. 

Lacrimile începură să curgă din nou. 

Discutară o vreme, povestindu-şi unul celuilalt detali- 
ile vieţii lor recente. Ariel se căsătorise cu un oficial din 
Departamentul Serviciilor Fizice şi era foarte îndrăgostită 
: de el. Făcuseră cerere la Departamentul de Reproducție şi 
Ingrijire a Copilului pentru a primi permisiunea să aibă un 
copil şi se aşteptau să o primească. 

— S-ar putea să fu bunic. 

— Sunt încântat, zise el. Copilul şi cu mine putem înce- 
pe pe picior de egalitate, amândoi vom fi noi în această 
viaţă. 

Asta o făcu pe Ariel să plângă din nou, pentru că ea şi 
Caird nu puteau face acelaşi lucru. Dar el spuse că, poate, 
avea să fie posibil. Ceea ce ştia ea despre el putea fi de aju- 
tor. Ariel îl iubise pe vechiul Caird şi el spera că acea 
dragoste avea să se transforme treptat într-o dragoste față 
de cel care era el acum. 

După o vreme, tensiunea dintre ei scăzu. Vorbiră 
despre altele, mai ales despre ştirile despre referendum. 

— Nu mă aşteptam să iasă aşa, zise el. 

— Tu ai un mare merit în asta, spuse ea, zâmbind. Gân- 
deşte-te. Tatăl meu, marele revoluţionar. +- 

— Eu, cel de acum, nu par să fiu prea entuziasmat de 
schimbare, dar nici nu simt un zel conservativ pentru a 
menţine lucrurile aşa cum sunt. Totuşi, sunt interesat de 
ceea ce se întâmplă. 

— Aşa şi trebuie. Tu ai fost catalizatorul evenimentelor 
revoluționare. Oricum, ca istoric, eu studiez tendințele şi 
evenimentele curente şi încerc să extrapolez posibile evo- 
luţii viitoare. S-ar putea ca Consiliul Mondial să nu se 
opună unei schimbări chiar atât de categoric cât indică 
declaraţiile lor oficiale. Din punctul lor de vedere, anumite 
aspecte ale schimbării pot fi de dorit. Mai ales în ceea ce 
priveşte consumul de energie electrică. 

Caird ridică sprâncenele. 

— Schimbarea va avea ca rezultat un consum de şase 
ori mai mare decât în prezent. 

— Gândeşte-te, zise ea. Energia necesară pentru căl- 
dură, iluminare şi combustibil este mică în comparație cu 
cea necesară stonării şi destonării. Puterea electrică 
folosită pentru stonare şi destonare mănâncă aproximativ 
nouăzeci la sută din energia disponibilă. Energia electrică 

obținută de la panouri sonare, maree, apă la mare adâncime 
ŞI surse magneto-hidro-dinamice este folosită pentru nu- 
- mai zece la sută din necesităţile noastre. Puterea de stonare 
provine din conversia căldurii din centrul Pământului. Dar 
dacă lumea revine la viaţa de dinaintea Noii Ere, dacă se 
termină cu stonarea-destonarea tuturor cetăţenilor lumii, 
vom avea foarte multă energie suplimentară. Care va fi 
extraordinar de ieftină. De fapt, ceea ce se va economisi ar 
trebui să fie mai mult decât suficient pentru plătirea cos- 
turilor curăţării tuturor acelor zone şi construirea de oraşe 
noi, ferme, drumuri şi aşa mai departe. 

— Este un mare avantaj, spuse Caird. Oamenilor ar tre- 
bui să le placă asta. Dar în alte privinţe... schimbarea va 
implica multă muncă grea, dezrădăcinări, sacrificii, 
mulțime de nedreptăți, confuzie şi haos. 

— Când oamenii vor realiza pe deplin ceea ce li se va 
zere, se vor răzvrăti, spuse Ariel. Dacă guvernul se va 
opune cu forța voinţei lor, va fi doborât de la putere, sau cel 
puțin cetăţenii vor încerca să facă asta. Va fi multă vărsare 
de sânge. Să ne gândim la Hoboken, de exemplu. Oamenii 
din Manhattan-ul de miercuri sunt planificaţi să se mute în 
acea zonă. Vor locui în corturi şi adăposturi, în timp ce vor 
construi oraşul. Pentru o perioadă nedeterminată, ei vor fi 
într-un fel oameni deposedați şi care vor suferi de traumele 
fizice şi psihologice ce nu pot fi evitate în astfel de cazuri. 
Crezi că le va plăcea să-şi părăsească viaţa lor liniştită cu 
care s-au obişnuit ca să meargă într-o zonă sălbatică, aflată 
sub nivelul mării — digurile sunt singurele ce împiedică 
marea să se reverse acolo — şi să fie muncitori în con- 
strucţii? Va fi nevoie de o perioadă lungă şi grea înainte să 
„poată muta în case bune şi să se întoarcă la viaţa şi profe- 
sia lor actuală. Când vor realiza cu adevărat ce-i aşteaptă, 
vor erupe. Va fi o revoluţie franceză şi o revoluţie rusească, 
în acelaşi timp. 

— Nu ştiu, spuse el. Majoritatea cetățenilor sunt atât de 
condiționați împotriva violenţei şi pentru supunere. 

— Adânc, în majoritatea oamenilor există încă sălbati- 
cul din Epoca de Piatră. Acesta dormitează, aşteptând 
şansa să iasă la suprafaţă. 

Ochii lui Caird se deschiseră larg, ca şi cum ar fi fost 
acționaţi de un mecanism din spatele lor. 

— Aproape pot să văd cum s-a aprins beculeţul de dea- 
supra capului, zise ea. 

— Dar dacă cineva vine cu un plan viabil prin care 
schimbarea să fie mult mai lină şi fără să presupună o 
muncă de neîndurat din partea cetăţenilor ce trebuie 
mutaţi? Dacă...? 

Vocea lui se stinse. 

Ea râse şi spuse: 

— Ar fi ceva, nu? Totuşi, nu-mi pot imagina care ar 
putea fi această scamatorie. Sau ai tu vreo idee? 

— Nu, zise el. Nu chiar. Dar mi-a trecut prin cap ceva 
fulgerător. Nu ştiu ce a fost. Poate va reveni. 

Vorbiră despre altele pentru o vreme ŞI apoi urmară 
tăceri lungi. În cele din urmă, Ariel spuse că trebuia să 
plece. Plânse puţin când îşi luă la revedere. 

Caird simţi puţină durere când uşa se închise în urma 
ei, dar nu-şi dădea seama care era cauza exactă. În defini- 
tiv, aveau să se mai vadă. Dacă era imposibil să revină la 
vechea lor relație, pentru că el nu-şi mai aducea aminte 
nimic, puteau să construiască una nouă. Dacă amândoi 
doreau asta... Întrebarea era, o doreau? 

Înainte să se ducă în pat, apelă banda de instrucțiuni pe 
care trebuia să o vadă înainte să se prezinte la lucru la spi- 
tal. După ce o văzu, era pregătit pentru îndatoririle lui, care 
erau simple, la început. In prima sub-săptămână avea să fie 
însoțit de un infirmier veteran, care urma să-l înveţe tot ce 
trebuia să ştie. 

La ora nouă, făcu curățenie în apartament şi apoi 
cobori patul. Comandă ecranului să-l trezească cu un sfert 
de oră înainte de douăsprezece, ca să poată intra în stoner, 
după care adormi aproape imediat. Avu mai multe vise, dar 
când se trezi îşi mai amintea numai unul dintre ele. Rămase 
întins câteva minute în pat, după ce din perete răsunaseră 
alarma şi propria lui voce. Spuse peretelui că se trezise şi 
că putea să tacă. 

Visul era:năucitor ca înţeles, deşi originile lui erau evi- 
dente. În timp ce se afla în instituţia de reabilitare, văzuse 
„Zombies Have Nightmares, 100”, un film de groază de- 
spre problemele psihologice ale. morților-vii din stră- 
vechiul Haiti. Vroia să fie o satiră la adresa slujbaşilor 
publici, dar majoritatea spectatorilor nu înţeleseseră asta. 
Mormântul din care hoarda de zombie ţâşnea afară ca să-şi 
„mănânce stăpânul, pe doctorul-vrăjitor, reprezenta biro- 
crația, un alt simbol pe care doar câţiva îl înțeleseseră. 
Caird visase scena finală şi fusese îngrozit, dar zombii erau 
amestecați în ea cu elemente dintr-un alt spectacol. Acesta 
era „Babes In Toyland”, un remake recent dintr-o serie 
lungă a unui film clasic dinaintea Noii Ere. Soldaţii roboți 
de jucărie uriaşi, creați accidental de două personaje stu- 
pide şi comice, se contopeau cu zombii, deveneau zombi, 
şi porneau în marş ca să-i distrugă pe monștrii conduşi de 
diabolicul Barnaby. Caird auzise efectiv muzica „Marşului 
soldaților de lemn”, în timp ce roboții îi învingeau pe 
monştrii drăceşti ce invadau Toyland. 

În timp ce revenea la realitate, realiză că gemea îngro- 
zit. Unul dintre monştrii furioşi scăpase de baionetele sol- 
daților şi era gata să-l prindă pe el în ghearele lui ascuţite. 

Coborî din pat, bău un pahar cu apă şi se duse în ca- 
mera de stonare. Când trecu pe lângă cilindrul de miercuri, 
murmură: 

— Bună dimineaţa. 

Faţa dură ca diamantul din spatele geamului rotund 
transparent nu-i răspunse, bineînţeles. 

Exact în clipa în care închidea uşa cilindrului, prinse o 
imagine produsă de oceanul agitat al minţii lui. 
Dumnezeule, sper să-mi amintesc asta! îşi spuse. . 

Și îşi aminti. Nu era conştient de trecerea celor şase 
zile de uitare dintre momentul în care pornise energia de 
stonare şi cel în care energia de destonare readusese mole- 
culele corpului lui în stare de mişcare totală. Nu era 
conştient deloc de existenţa vreunei pauze. Dar, deşi ştia că 
nu era aşa, el identifica stonarea cu somnul. Acesta era 
motivul î îngrijorării că nu-şi va aminti ideea ce- 1 explodase 
în minte, ca o novă. 

— Chiar este ceva! spuse, deschizând uşa şi ieşind din |, 
stoner. Din câte ştiu eu, nimeni altcineva nu s-a mai arad 
la asta! 

Înregistră imediat ideea şi apoi se culcă din nou. Se 
trezi la şase, făcu exerciţii timp de jumătate de oră, după 
care îşi pregăti micul dejun şi îl mâncă. O secţiune a 
peretelui din fiecare cameră clipea în portocaliu şi emitea 
un bâzâit slab, în timp ce mânca. După ce se duse la baic, 
din care ieşi curat atât la exterior, cât şi în interior, opri 
alarma. Nu avea să-şi uite mesajul. Următorul pas era să 
solicite un fişier şi să noteze numele şi numărul 
funcţionarului public cu care vroia să vorbească. După ce 
făcu asta, plasă un mesaj în banca de date a respectivului. 
Intr-un anumit moment al zilei, Robert Hamadhani 
Munyigumba avea să citească ideea lu: Caird, în biroul lui. 

Cât de repede avea să acţioneze depindea de caracterul lui 
Munyigumba şi de prioritățile pe care le avea în acel 
moment. Dacă nu avea să afle nici o veste de la el în acea 
marți, mai era şi marţea următoare. 

Aşa cum se aşteptase, nu primi nici un apel de la 
Munyigumba în acea zi, nici la spital, nici în apartamentul 
lui. Îşi ocupă timpul învățând unele sarcini pe care trebuia 
să le îndeplinească un infirmier. Printre acestea se numărau 
schimbatul aşternuturilor, aducerea de flori pacienților, 
depozitarea produselor: şi mutarea pacienţilor în stonere 
seara şi înapoi în paturi, dimineaţa. Una dintre cele mai 
interesante şi plăcute sarcini era conversaţia de zece 
minute pe care trebuia să o aibă cu pacienţii care vroiau să 
discute, şi majoritatea lor vroiau. Totodată, ajuta la adu- 
cerea noilor veniți şi destonarea lor. Aceştia fuseseră 
împietriţi în stonere de urgenţă din apropierea locului în 
care li se făcuse rău sau fuseseră răniți. 

Chiar înainte de încheierea programului, suprave- 
ghetorul care-l observase şi instruise îi spuse: 

— Te vei descurca, Caird. Se pare că ai o chemare pen- 
tru această profesiune. Eşti primul care l-a făcut pe 
cetăţeanul Granjean să râdă. Şi reprezinți un adevărat spri- 
jin pentru cetăţeana Blatand. Ei îi este foarte teamă de 
moarte, dar refuză să fie stonată şi să aştepte astfel până se 
va găsi niedicamentul pentru tipul ei de cancer. Oricum, nu 
l-ar primi. Este prea bătrână ca să fie destonată, cu excepția 
cazului în care s-ar descoperi leacul întineririi. Oricum, 
eşti foarte bun cu ea. Dar nu crezi cu adevărat toate acele 

, prostii religioase pe care i le îndrugi, nu? 

Caird ridică din umeri. 

— De ce să nu o fac să se simtă mai bine? 

— Aşa şi trebuie. Dacă vrea o labă de iepure ca să-i 
poarte noroc, dă-i-o. Dumnezeule! Are o sută optzeci de 
sub-ani, este pe acest pământ de şapte sute cincizeci şi şase 
de ob-ani. Ai crede că s-a săturat de viaţa asta. Dar nu, ea 

vrea să reziste până la ultima răsuflare chinuită, înainte să 
se ducă în ceruri. 

Caird era destul de sigur ca va trece fără probleme 
prin perioada de probă. Nu avea să treacă prea mult şi 
urma să-şi primească ecusonul, uniforma şi gradul, ca 
infirmier permanent. Atunci avea să primească şi un 
salariu bun şi să renunţe la SMG. Infirmierii, ca tot restul 
personalului de serviciu, erau bine plătiți şi foarte respec- 
tati. 

Martea următoare, aşteptă până la trei după-amiaza 
mesajul lui Munyigumba. Când încercă să ia legătura cu el, 
un ecran îi spuse că Asistentul principal al Secretarului 
Principal al OSCCBS, Oficiul Sugestiilor Cetăţenilor pen- 
tru Creşterea Bunăstării Sociale, nu era disponibil pentru 
consultații în acel moment. Avea să răspundă apelului lui 
Caird cât de curând posibil. 

i Acel cât de curând posibil nu se întâmplă în acea zi. Şi 
nici în marțea următoare. Cu puţin timp înainte de ora 
patru, Caird încercă un nou apel şi primi acelaşi răspuns. 
Tocmai oprise ecranul perete, când supraveghetorul lui, 
Quintus Mu Williams, intră în camera infirmierilor. 

— Hei, Caird, ia ghici! Eram în camera sergentului când 
am văzut o ştire. Un tip, pe nume Munyigumba, un mahăr 
mare din OSCCBS, a propus o idee prin care schimbarea 
să fie posibilă! A fost transmisă pe canale şi este studiată 
de Consiliul Mondial! A produs multă agitație. Reportera 
de la ştiri era gata să aibă un orgasm! 

Caird icni, ca şi cum ar fi primit o lovitură î în plexul 
solar. 

— Acest Munyigumba... spuse el. A propus ca oamenii 
stonaţi acum în depozite să fie destonați şi puşi să mun- 
cească la construirea noilor oraşe? 

— Da! zise Williams, făcând ochii mari şi ridicându-şi 
sprâncenele. Ai văzut ştirea? 

— Nu. 

— Tiä spus altcineva? 

— Nu. Munyigumba : a mai propus Şi ca oamenii desto- 
nati luaţi din depozite să trăiască zi de zi în timp ce mun- 
cesc? Şi să primească graţierea pentru contribuția lor la 
această muncă? 

— Da. Dar spune-mi, dacă nu ai văzut-o şi nu ţi-a 
spus-o nimeni...? 

„— Ticălosul! zise Caird. Mi-a furat propunerea. Numai 
că... poate că mă grăbesc. Numele meu nu a fost menţio- 
nat? Nu mi s-a recunoscut aportul? 

— Deloc, spuse Williams. Spui că e ideea ta? 

— Categoric. 

Pe faţa lui Williams se citea că nu îl credea pe Caird. 
Aceeaşi atitudine o adoptară toți cei cărora le vorbi Caird, 
încercând să dovedească faptul că el era inițiatorul 
„„Conceptului Munyigumba”. 

Asistentul Principal al Secretarului Principal răspunse 
în cele din urmă mesajului lui Caird. El negă că primise 
vreo comunicare de la acesta. Când Caird ceru prin tribu- 
nal înregistrările apelurilor făcute către Munyigumba, 
descoperi, bineînţeles, că acestea fuseseră şterse. Ceea ce 
nu-l surprinse deloc. 

Solicită o conferinţă de presă şi îl denunță pe 
Munyigumba. Conferinţa fu redată pe scurt la ştiri.’ 
Syuchen, reporterul şef, se arătă foarte sarcastică față de el, 
atâta cât îşi putea permite fără să atingă limitele calomniei. 
Caird se aştepta la asta. Îşi făcuse un inamic din ea. Dar nu 
ar fi contat, chiar dacă i-ar fi fost prietenă. Era evident că 
primise ordin să-l discrediteze. 

Câteva zile mai târziu, reporterii anunţară că 
Munyigumba fusese transferat în Zurich-ul de marţi. 
Primise o creştere a salariului şi un nou grad. Avea să fie 
unul dintre onorații membri ai nou formatului Comitet de 
Lucru, care urma să planifice folosirea criminalilor desto- 

nați. Se aştepta ca contribuția lui în acel grup să fie va- 
loroasă. 

Chiar şi sărăntocii din taverna Seven Stages făceau 
glume pe seama pretenţiei lui, deşi ei îi erau amici. Pentru 
o vreme, unii dintre ei îl strigară „cetățene Munyigumba”. 
Caird îşi linse rănile, care se vindecară rapid. Ar fi fost fru- 
mos să poată rămână în istorie ca iniţiatorul acelei idei. Dar 
ceea ce conta cu adevărat era ca ideea lui să rezolve o mare 
problemă. 

Cu toate acestea, autoritățile nu aveau să lase ca pro- 
blema să fie uitată. Erau pe urmele lui, deşi nu ar fi 
“recunoscut asta. Când ajunsese la jumătatea perioadei de 
probă, fu chemat în biroul căpitanului Ad Sherwin Lennow, 
noul supraveghetor şef. Lennow îi întinse o foaie ce conți- 
nea un comunicat al Departamentului Educaţiei din 
Manhattan. Caird o citi şi apoi îl privi pe Lennow, fără să-i 
„vină să creadă. 

— Nu se poate. Aici se spune că nu sunt calificat pen- 
tru pregătirea ca infirmier pentru că nu am educația de 
liceu. Şi că nu o am nici măcar pe cea de şcoală generală! 

— Nu există nici o înregistrare în acest sens, zise 
Lennow. Am verificat personal înainte să te chem. 

— Bineînţeles că nu există! spuse Caird cu înflăcărare. 
Îmi cunoşti datele biografice. Cum ar fi putut să existe? 

— Îmi pare rău. Dosarul tău de lucru şi indexul de 
capacitate sunt bune şi nu-mi place ideea că te voi pierde. 
Poate că va fi doar ceva temporar, totuşi. S-ar putea să nu 
fie nevoie să te întorci la şcoală... 

— Să încep cu clasa întâi! 

— ... dacă poţi convinge Departamentul Educaţiei să te 
examineze direct pentru diploma de liceu. Dacă aş fi în 
locul tău, aş depune imediat o cerere. 

— Nu sunt un scandalagiu, spuse Caird, fluturând foaia 
ca şi cum ar fi fost un steag bătut de un vânt încins şi 

furios. Nu vreau decât să fiu un bun cetăţean şi să contribui 
cu ceva la bunăstarea societăţii. 

— Hmmm, spuse Lennow, împreunându-şi mâinile şi 
zâmbind uşor. Există acea pretenţie a ta că cetățeanul 
Munyigumba a furat ideea de la tine. -S-a sugerat — nu de 
către mine, te asigur — că acea pretenţie reflectă o anume 
instabilitate mentală. Eu unul nu am dat atenție acestor 
vorbe. y 

— Cine spune asta? 

— Nu îți pot spune. Oricum, nu asta contează. Ci asta, 
zise el, arătând foaia. Nu pot face altceva decât să te con- 
cediez, deşi regret că trebuie să o fac. Când vei avea o 
diplomă de liceu în dosar, voi fi fericit să te angajez din 
nou. Vechimea pe care ai acumulat-o în timpul perioadei 
de probă va fi menținută. Asta dacă te întorci să lucrezi 
aici. 

Caird nu putea face altceva decât să se supună şi să-şi 
prezinte cererea să dea examenele. Completă formularul, 
deşi nu era sigur că le putea trece, căci memoria lui era 
extrem de selectivă. Conform legii, ar fi trebuit să pri- 
mească un răspuns la cerere în cel mult patru sub-zile. Cu 
toate acestea, trecură opt zile, Departamentul Educatiei 
argumentând că circumstanțele neobişnuite îngreunaseră 
decizia. Nu explicară care erau acele circumstanţe, iar-în 
răspuns se spunea că nu i-ar fi folosit la nimic să le ceară. 
Existau, dar asta nu însemna că erau neapărat şi adevărate. 

În a douăsprezecea sub-zi, după-amiaza târziu, petiția 
îi fu refuzată. Motiv: cazul unic al lui Caird făcea necesar 
ca o cameră legislativă inferioară a Manhattan-ului, com- 
pusă din şefii de super-blocuri, să dea o lege care să-i 
acorde acea permisiune. Legea urma să fie aprobată de 
camera superioară, formată din cinci lideri de districte. 

Caird se duse la biroul funcţionarului însărcinat cu 
reprezentarea lui, Amazing „Maizie” Grace Haydn. 

Aceasta îi spuse că putea depune o petitie la camera infe- 
rioară ca să aprobe o lege pentru o „situație personală”. 

— Dar simt că există un complot guvernamental ca să 
fii tinut în frâu. S-ar putea să mă înşel. Tot ce ţi s-a întâm- 
plat are justificare legală. Din ceea ce mi-ai spus cred că, 
indiferent ce vei face ca să avansezi, vei întâmpina obsta- 
cole. Din anumite motive, guvernul vrea să stai la SMG, . 
vrea să te țină cât mai Jos. 

— Nu le pot face rău, spuse Caird. 

— Nu într-un mod pe care să-l ştii. Totuşi, ei au proba- 
bil motivele lor, pe care, bineînţeles, nu ţi le vor spune. 

— Nu pot sta degeaba şi să mă uit la TV. Aş înnebuni. 

— Poate că asta vor şi ei. Părerea mea este că le-ar 
plăcea să scape de tine pentru totdeauna. Eşti o enigmă, o 
cantitate necunoscută. Ei nu sunt convinşi că nu-ţi vei 
schimba din nou personalitatea. Şi ei cred că acea nouă 
personalitate ar putea fi un pericol pentru ei. 

Zâmbi şi adăugă: 

— In definitiv, există precedente care să justifice aceas- 
tă temere. Imi pare rău, sincer. Vrei să mă întâlnesc cu un 
apărător public şi să scriem o petiție pentru investigarea 
cazului tău? 

Caird se uită la pereţii-ecran. Când începuse să vor- 
bească cu ea, zece apeluri erau trecute pe aşteptare. Acum 
erau treizeci. Deşi nu arăta nici o grabă, ea avea mult de 
lucru. 

— Poate mai târziu, spuse el. Trebuie să mă gândesc la 
asta. 

Se ridică şi se aplecă, cu palmele lipite în faţa pieptu- 
lui. 

— Mulţumesc pentru tot ce ai făcut pentru mine. 

— Mi-a făcut plăcere, spuse ea. Ce-ai zice să luăm cina 
împreună, la ora opt? 

Era cu adevărat frumoasă, de talie medie, dar zveltă, 
cu un păr negru cret, ochi negri mari şi foarte vioi şi o piele 
cu o depigmentare fină de culoarea jadului. Era simpatică, 
dar ambițioasă. Studia pentru un masterat în psihologia 
erodinamicii. De ce să fie interesată de un sărăntoc care 
avea perspective foarte mici să urce la o clasă superioară? 

O spusese chiar ea. Caird reprezenta o enigmă şi, în 
consecinţă, era fascinant. | 

— În clipa asta nu am nici o relație serioasă, spuse ea. 
Colegul meu de cameră s-a mutat, la cererea mea. 

— S-ar putea să fiu un handicap pentru cariera ta. 

- Ea râse şi zise: 

— Nu am spus că te invit să te muţi la mine. În plus, de 
unde ştii că m-ai încurca? 

— Te vor urmări şi nu le va plăcea dacă vei continua să 
ai un contact strâns cu mine. 

— Lasă asta în grija mea. 

Maizie plăti cina, la un restaurant de clasă de pe Strada 
34. Caird descoperi că ea cânta uneori acolo, obținând ast- 
fel credite suplimentare. În tinereţe fusese membră a unei 
trupe de acrobati. Îşi amintea dacă o văzuse la televizor 
vreodată? EI clătină din cap. 

Maizie îşi alesese primele două nume când împlinise 
douăzeci de ani. O persoană îşi putea schimba numele ori 
de câte ori vroia, atâta timp cât informa autoritățile de 
schimbare. „Numărul cardului de identitate rămânea 
acelaşi. Alesese Amazing Grace pentru că era titlul cân- 
tecului ei favorit şi, în acelaşi timp, atrăgea atenția. 

— După ce mi-ai cerut o întrevedere, am cercetat datele 
tale biografice deşi, bineînțeles, ştiam destul de multe 
despre tine, spuse ea. Una dinte personalităţile tale a fost 
Wyatt Bumppo Repp, scenarist şi producător de televi- 
ziune. Ştii că scrisul este una dintre puţinele profesiuni 
care nu necesită o educaţie de liceu? 

— Nu, nu ştiam. 

— Nu am auzit de nici un scriitor care să nu fi făcut 
colegiul, dar întotdeauna trebuie să existe un început. Vezi 
tu, artele au scăpat cumva de aceste cerinţe. Poţi fi cân- 
tăreţ, compozitor, muzician, pictor, sculptor, poet sau scri- 
itor şi să nu ai liceul făcut. Presupun că legiuitorii au con- 
siderat că aceste profesiuni nu necesită educație. Nu poţi 
preda artă fără diplomă, dar poţi să o practici. 

- — Totuşi, un barman trebuie să aibă liceul. 

— Aşa este. Din nefericire, ai avea mani probleine dacă 
te-ai apuca de scris scenarii pentru televiziune. Dacă vei 
cere o slujbă, nu poți prezenta experienţa lui Repp ca fiind 
a ta. Tu nu eşti Repp. Şi, oricum, nu ai fost scenarist în 
lumea” de marți. Dacă dai nişte scenarii canalelor şi 
mahărilor le vor plăcea, tot nu vor vrea să te angajeze. Ar 
fi anunţaţi de guvern că eşti persona non grata. Dar... ştii să 
cânți? Suficient de bine ca să primeşti o slujbă? 

— Nici pe departe. 

— Ai vreun talent artistic, în vreun domeniu? 

— Nu. 

Fa sorbi din paharul de vin, îngustându-şi ochii, după 
care spuse: 

— Am o idee. Mi-am luat libertatea de a contacta vice- 
preşedinţii câtorva canale în legătură cu asta şi au spus că 
sunt interesaţi. Dar au arătat foarte clar, chiar fără să o 
spună, că nu te vor putea angaja. Cu toate acestea, le-ar 
plăcea ideea unui serial bazat pe viaţa ta. Te bucuri de o 
publicitate enormă şi ei sunt de părere că guvernul nu va 

face presiuni ca să oprească serialul. Nu ai avea nici un 
control asupra lui. Pe de altă parte, vei fi bine plătit pentru 
permisiunea de a fi folosită viaţa ta. Ai putea să revii atât 
de mult în atenția publicului, încât să forțezi legislaţia să 
aprobe acea lege specială pe care o vrei. | 

Caird simţea o furie amestecată cu admiraţie faţă de 
„ea. Era clar că se agitase ceva pentru el. Probabil că toate 
acestea se întâmplaseră înainte de prima lor întâlnire. 

— Dacă voi fi de acord cu asta, canalul mă poate înfă- 
țişa în ce mod doreşte, spuse el. Eu ştiu ce s-a întâmplat. 
Tot ce am făcut va fi dramatizat ca actele unui criminal şi 
fără îndoială la sfârşit mă vor pune să manifest un regret 
social acceptabil şi să mă căiesc. În scenariu nu va fi nimic 
ce ar putea fi considerat anti-guvernamental. Nimic despre 
fraudele guvernului, despre corupție şi crimă. 

— Totul va fi prezentat aşa încât publicul să simtă sim- 
patie faţă de tine, să se identifice cu tine. Vei fi portretizat 
ca un om sincer, dar care a greşit drumul. lar schimbarea ta 
finală de personalitate va fi arătată ca o renunțare la per- 
sonalitățile tale anterioare. Ar fi un act de abnegaţie, sacri- 
ficiul menit să te separe de actele tale anterioare. In final ai 
fi Bunul Cetăţean Caird. 

— Asta şi sunt, zise el. Dar nu-mi place ca ceea ce am 
făcut să fie interpretat greşit, drept acte criminale. Însă 
guvernul nu va înceta să mă hăituiască. Nu mă vor lăsa să 
fiu ceea ce ei pretind că vor să fiu, şi ceea ce vreau şi eu să 
fiu. 


— Nu e chiar aşa de rău, spuse ea. Mă refer la scenariu, 
atunci când va fi scris. Mi-a venit o idee grozavă. Povestea 
va fi spusă din punctul tău de vedere — se va spune asta 
înaintea fiecărui episod şi va fi subtitrat din nou din când 
în când, în timpul acţiunii. În felul acesta poate fi ocolită 
orice intervenţie a guvernului. Bineînţeles, va trebui arătat 

şi punctul de vedere al guvernului, dar acesta poate fi mi- 
nimizat. Eu... 

— Tu te-ai gândit la asta! spuse el. Vorbeşti ca şi cum ai 
lucra deja pentru acel canal. 

— Oh, aşa şi este, zise ea. Ştii câte slujbe suplimentare 
am. Aceasta este încă una. Eu... nu ţi-am spus? Am uitat, 
înseamnă. M-am angajat să lucrez la acest proiect. Asta 
este tot un proiect. ȘI. 

Caird se ridică, îşi împături şervetul ȘI îl puse pe masă. 

— Te-ai folosit de mine! De aceea iei masa cu mine şi 
de aceea m-ai invitat practic în patul tău. Şi eşti funcţio- 
narul care ar trebui să mă reprezinte! 

— Hei, strigă ea, părând furioasă. Fac tot ce pot pentru 
tine, ca funcționar public. Nu-mi neglijez niciodată mese- 
ria şi nu las nimic să interfereze cu ea. Să nu uiţi asta! Dar 
nu e nici o lege care să spună că nu pot face rost de credite 
suplimentare sau că nu pot încerca orice vreau. Chestia 
asta cu televiziunea e prea bună ca s-o ratezi. În plus,-cred 
că am talent de scenarist. Nu e nevoie de cine ştie ce talent 
pentru asta, ştii. Şi nu trebuie să uiţi că va fi şi în folosul 
tău. S-ar putea să-ţi schimbe toată viaţa în bine! 

— Categoric o va schimba pe a ta, spuse el. Mulţumesc 
pentru cină. 

leşi din restaurant. Nu fără regrete, totuşi. Cum ea era 
inginer în erodinamică, probabil că ştia totul despre meca- 
nismul raportului sexual. Însă regretele îi trecură rapid. Ea 
nu-l iubea, probabil nici măcar nu ţinea la el, aşa că nu 
putea să-i ofere singurul lucru care ar fi contat cu adevărat 
pentru el. 

Nouăzeci de sub-zile mai târziu, apăru un episod pilot 
de două ore al unui miniserial de şapte episoade, Omul 
care a zguduit lumea. Caird nu fu luat pe nepregătite, căci 
fusese anunţat de asta în urmă cu o lună. Află că acel canal 
nu avea nevoie de permisiunea lui pentru asta. Originalul 

Caird şi personalităţile lui ulterioare, Tingle, Dunski, 
Repp, Ohm, Zurvan, Isharashvili şi Duncan nu mai exis- 
tau. Nu trebuia luat în considerare acordul lor. pentru a fi 
portretizaţi. Partea finală, în care se vorbea de noul Caird, 
nu era ficțiune. Avea să fie compusă din benzi făcute în 
timp ce el se afla la institutul de reabilitare, fotografii cu el 
mâncând, făcând exerciţii şi vorbind cu ceilalți deţinuţi şi 
cu organicii. Imaginile urmau să fie însoţite de voci ale mai 
multor comentatori, doctori, reporteri şi oficiali ai guver- 
nului. Existau şi filme cu el după ce se întorsese în 
Manhattan. Nu ştia că fuseseră făcute aceste filme, dar nu 
fu surprins. 

În ciuda faptului că îşi spunea că ar fi fost extrem de 
deranjant pentru el să urmărească serialul, era prea curios 
ca să-l ignore. Când se termină, fu bucuros că se forțase 
singur să-l privească. În multe privinţe era la fel de igno- 
rant în privința fostelor lui personalități ca once alt 
cetăţean. Singura metodă pe care o avea pentru deter- 
minarea momentelor în care programul devia de la adevăr 
era compararea secţiunilor suspecte cu benzile docu- 
mentare făcute în situațiile respective. Cum majoritatea 
acestora erau reportaje scurte de ştiri, nu prea avea cu ce să 
le compare. ` 

Află mai multe decât ar fi crezut. Se părea că acel 
canal avusese. acces la multe rapoarte oficiale, bineînteles, 
cu permisiunea guvernului. Astfel, fusese arătată o recon- 
stituire a evadării lui din instituția din care se presupunea 
că evadarea era imposibilă. Conform declaraţiei anterioare 
episodului respectiv, scenele erau sută la sută realiste. 

— Deci aşa am făcut-o, îşi spuse el. 

Ca şi alți spectatori, fu emoţionat când el, ca William 
St. George Duncan, o salvă pe Panthea Snick din depozitul 
din New Jersey. Şi se minună de propria-i deşteptăciune, 
când se strecură într-un laborator de lângă bârlogul fuga- 


— 292 -— 


PHILIP JOSE FARMER 


rilor şi aranjă fabricarea unui duplicat care să fie găsit în 
pădure, de organici. Vânătoarea fusese întreruptă pentru o 
vreme. Autoritățile crezuseră că aveau dovada morţii lui. 

Cu toate acestea, nu se spuse nimic despre fraudele, 
minciunile şi corupția din mijlocul păturii superioare a ie- 
rarhiei. Personajele negative era toți membri ai unor orga- 
nizații subversive care se infiltraseră în poziţii de autori- 
tate, inclusiv consilierul mondial, decedat acum, David 
Jimson Ananda. 

O parte a spectacolului o leatn benzi realizate în 
timpul conferintelor organice reale, din timpul când 
urmărirea lui Caird era în plină desfăşurare. Acestea i se 
părură interesante. Era prima dată când erau prezentate: 
public astfel de întruniri. Nu numai că ofereau o imagine a 
metodelor copoilor şi a frustrării lor în timp ce-l vânau, dar 
contribuiau la creşterea suspansului, cu toate că spectatorii 
ştiau care era sfârşitul. 

Actorul care juca rolul lui Caird arăta exact ca el. Asta 
pentru că nu era un actor, ci un model simulat pe computer 
al persoanei reale. Rolul lui Snick era jucat tot de o simu- 
lare. 

Segmentul final nu se încheie aşa cum 1 se spusese lui. 
Era o fantezie cu opt simulări ale persoanei lui, adunate 
într-o cameră şi vorbind între ele. Sfârşeau prin a se certa, 
deseori chiar violent, în legătură cu ce începuseră să facă şi 
cu motivul pentru care direcția respectivă deviase spre un 
final anti-social. În cele din urmă recunoşteau că se înşela- 
seră. Ei crezuseră că luptă cu guvernul, dar. până la urmă se 
dovedise că se luptau cu alți criminali. Aceştia erau nişte 
oficiali în poziții minore, care vroiau să avanseze, care 
doreau mai multă putere şi folosiseră mijloace ilegale ca să 
obțină asta. 

Totul era foarte convingător, deşi Caird nu fu pe deplin 
convins. Era sâcâit de senzația că personajul Caird origi- 

nal, care se presupunea că ştia ce se întâmpla, nu ar fi fost 
de acord cu asta. 

Deşi comentatorii nu spuseră nimic despre efectele 
revoluționare finale ale acţiunilor lui Caird şi ale tovară- 
şilor lui, orice spectator inteligent putea să vadă aceste 
implicaţii. Datorită lui Caird, societatea nu avea să mai fie 
niciodată la fel. Factorul de încetinire a îmbătrânirii, 
anti-DA-ul şi cerința publicului de dezintegrare-a sistemu- 
lui Noii Ere de viaţă numai într-o zi a săptămânii i se 
datorau lui Caird. Ar fi trebuit să fie erou. Statui ale lui să 
fie ridicate în locuri publice. Sau cel puţin aşa se părea. 

Episoadele ţineau două ore fără un sfert. Caird realiză 
că acea durată fusese planificată de producători şi guvern 
după comunicatul ce urmă imediat după ultimul episod. 

Apăru Szuchen, vechea lui inamică. Ea părea foarte 
gravă, deşi era obligatoriu ca reporterul să zâmbească, 
chiar şi atunci când anunţa cele mai mari catastrofe. 

— Cetăţeni, acesta este un comunicat de maximă im- 
portanță! Vă rog să rămâneţi pe recepție! Consiliul 
Mondial tocmai a anunţat că Schimbarea a fost inițiată! 
Este lansată, definitiv! Din acest moment istoric, la 8:46, 
Z4-M4, Luna Libertăţii, lumea s-a schimbat! A început 
Schimbarea! 

Urmară altele, inclusiv un interviu cu Primul Secretar 
Munyigumba, omul responsabil de ideea care convinsese 
Consiliul Mondial că Schimbarea era posibilă. Caird 
ascultă un minut, apoi opri monitorul. 

In timp ce se pregătea să doarmă câteva ore înainte să 
intre în stoner, îşi spuse: Evenimentele vor arăta dacă, până 
la urmă, Munyigumba va fi un erou sau un ticălos. S-ar 
putea să-i pară rău că mi-a furat ideea. 


“Capitolul 33 


Guvernul comunică atât de rapid Planul de Cincizeci 
de sub-ani, încât Caird înțelese că se gândeau de mult la 
schimbare şi trasaseră planurile necesare pentru îndepli- 
nirea ei. Acum, când ideea strălucită a lui Munyigumba 
părea să fi rezolvat sau măcar să fi micşorat această prob- 
lemă, Consiliul Mondial făcuse planuri ce fuseseră păstrate 
mult timp în băncile de date, ca material secret. 

Din computere curgeau planurile de tăiere a anumitor 
păduri, poziţiile fermelor, construcția drumurilor, a albiilor 
de râuri, caselor, fabricilor, aeroporturilor şi a altor sute de 
articole necesare. Cea mai mare parte a muncii şi a 
manevrării maşinilor şi roboților avea să fie făcută de mulți 
din cei stonaţi în depozite. Pe lângă ei, urmau să contribuie 
toți cetăţenii neproductivi sau semi-productivi care se ofe- 
reau voluntari pentru aceste proiecte. 

Ca cetățean fără slujbă, Caird ştia că într-o zi va fi şi el 
chemat în cadrul aceastei forțe de muncă. Găsi anunţul de 
a se prezenta pentru instrucţiuni afişat pe perete într-o 
dimineaţă, când merse în bucătărie, imediat după ce se 
trezise. Lotus Hiatt Wang, în al cărei apartament trăia 
acum, stătea la masă şi bea cafea. Ea era funcționar la un 
magazin şi o cunoscuse când îşi cumpăra o umbrelă. Era 
înaltă, cu părul negru şi ochi albaştri (depigmentaţi) şi era 
foarte drăguță. Dar uneori avea obiceiul să se vaite despre 
faptul că fusese neglijată de părinţii ei. In ciuda acestor dis- 
poziții uneori iritante şi frustrante, ținea mult la ea. 

Wang rămase tăcută la intrarea lui. Caird oftă, gândin- 
du-se că femeia căzuse din nou într-una din dispoziţiile ei 

negre. Dar faţa ei întunecată nu era cauzată de el sau de 
părinții ei. Ci de mesajul de pe perete. Deşi oprise alarma, 
literele continuau să pâlpâie portocaliu strălucitor. 

În timp ce el citea mesajul, ea spuse: 

„ — Ştiam eu. Amândoi! Vom fi forțați să mergem în săl- 
băticie! Iar eu nu vreau să merg. 

— Vom fi împreună. 

— Tu şi optimismul tău blestemat! spuse ea. Mare 
brânză! | 

— Priveşte-o altfel. Este o aventură. O vacanţă plătită, 
cu muncă inclusă, pentru ca să nu te plictiseşti. Gândeşte-te 
la toate locurile acelea, la oamenii pe care-i vei cunoaşte. 
Te plângeai de cât de monotonă e munca de vânzător. 
Poate că vei manevra un buldozer uriaş. Gândeşte-te câtă 
putere vei avea în mâini. Imaginează-ţi că ţi-ai călca 
părinții cu şenilele acelea mari de metal. 

— Imi produci greață, spuse ea, încruntându-se. 

El îşi puse nişte cafea şi se aşeză. 

— Numai oamenilor greţoşi li se poate produce greață. 

— Ăsta e un proverb greţos. | 

Caird ridică din umeri şi o bătu pe mână. Avea multă 
compasiune de oferit şi era clar că Lotus sorbea o mare 
parte din ea. Uneori, totuşi, se ferea. Şi nu-i plăcea faptul 
că el stătea acasă, în loc să meargă la muncă. Îi explicase 
de nenumărate ori că nu era vina lui. 

— Poţi ieşi din casă, ca să găseşti ceva, orice, pentru 
care să fii plătit, replica ea mereu. 

Cu toate acestea, în zilele ei libere era veselă şi amu- 
zantă, şi la fel de sexy ca o pisică siameză în călduri — asta 
dacă nu se întâmpla să se gândească la părinţii ei. Îi plăcea 
să fie colegă de cameră cu un bărbat faimos, chiar dacă era 
şomer. El era recunoscut chiar şi atunci când mergeau în 
Central Park la un picnic, şi oamenii veneau întotdeauna să 
vorbească cu el. lar ea strălucea în lumina reflectată. 

Martea următoare, se prezentă împreună cu Wang, ra- 
portând prin intermediul ecranului că primiseră anunțul. 
Spuseră ecranului să tipărească acest raport, în cazul extrem 
de improbabil în care nu era înregistrat în banca Depar- 
tamentului de Muncă Voluntară. Aşteptară şase sub-luni 
înainte să fie anunţaţi să se prezinte personal în clădirea 
DMV-ului din Houston şi Womanway. Lotus îşi sună şeful 
de la magazin ca să îl informeze că nu putea să vină la 
lucru în dimineaţa următoare. El îi spuse că trebuia să se 
prezinte la DMV pentru instrucțiuni în ziua ei liberă. 
Regulile recent emise specificau clar acest lucru. După ce 
ea îi transmise ordinul DMV-ului, el îi spuse că o va suna 
imediat. O apelă trei ore mai târziu, foarte roşu la față. Se 
certase zdravăn cu oficialul de la DMV. Îi spuse furios lui 
Lotus că îşi putea lua liber. Deşi îi. explicase regulile acelui 
ticălos de la.DMV, ticălosul îi replicase calm că departa- 
mentul putea trece peste acele reguli, dacă circumstanțele 
O cereau. 

_—Nu ar fi admis niciodată că DMV-ul a făcut o gre- 
şeală, spuse şeful ei. Ştie că aşa este, dar acoperă greşeala 
spunând că ei pot încălca regula. Ei bine, o să sun la biroul 
regulilor departamentale şi o să vedem dacă ticălosul acela 
a mințit. 

Mai târziu; şeful o sună pe Lotus şi îi spuse că nu 
exista nici o permisiune de prioritate, în cazul instructiu- 
nilor de la DMV. Dar el se calmase şi îşi spunea că era prea 
mare bătaie de cap ca să facă scandal în legătură cu aro- 
ganţa şi stupiditatea DMV-ului. Se putea trezi chiar el în 
ape tulburi dacă făcea asta, deşi dreptatea şi legea erau de 
partea lui. 

Caird şi Wang merseră la DMV la ora opt dimineaţa, 
împreună cu aproape trei sute de alți oameni. După o 
întârziere de o oră, fură introduşi într-o cameră de 
vizionare. Banda de instrucțiuni pe care o priviră ar fi putut 

fi transmisă la fel de uşor în apartamentul lor, dar acolo nu 
se afla nimeni care să răspundă la vreo întrebare. 

— Imi dau seama cât de lină va fi Schimbarea, spuse 
Caird, în autobuz, în drum spre casă. Foarte bine organiza- 
tă, fără rateuri, fără pierderi de timp. 

— Ţi-am spus eu că va fi un balamuc. | 

Lotus nu spusese nimic de genul acesta, dar Caird, dis- 
cret, nu comentă. r 

In seara aceea, în timp ce se afla împreună cu Lotus la 
Seven Sages, o femeie uriaşă, numită Quigley, apăru lângă 
masa lor. Cu picioarele depărtate, ochii roşii şi o voce tul- 
bure, Quigley spuse: 

— Tu eşti marele revoluționar, idiotul responsabil de 
toate astea. 

— De ce anume? întrebă calm Caird. Deşi nu recunosc 
că eu sunt revoluționarul. 

— Nu mă lua pe mine cu porcăria ala cu personalitatea 
multiplă! mugi Quigley. Dacă nu ai fi fost tu, acum n-ar fi 
trebuit să plec să muncesc ca o proastă în pădurile din 
Hoboken! Aş putea trăi aşa cum vreau eu. Dar nu, a trebuit 
să apari tu să strici totul! 

— Guvernul a făcut asta, nu eu. 

— Dă vina pe guvern, dă vina pe guvern! 

Cu câteva clipe înainte, vocea puternică a lui Quigley 
făcea exact acelaşi lucru la bar, blestemând. guvernul. 
Acum, dintr-o dată, Caird era personajul negativ. 

Inainte să poată protesta din nou, fu doborât de pe 
scaun de un pumn puternic în frunte. Căzu rău, pe jumătate 
năucit, incapabil să se mişte, pentru o clipă. Quigley îi 
înfipse în coaste tocul ascuţit al pantofului ei. Lotus ţipă şi 
o lovi în ceafă pe roşcâta uriaşă cu sticla ei cu bere. 
Quigley se clătină, dar îşi reveni rapid şi o plezni pe Lotus 
cu dosul palmei peste gură. Apoi izbucni bătaia generală. 
Caird. rămase întins pe spate până la sosirea poliţiştilor, 

deşi ar fi vrut foarte mult să se avânte în grămadă. El nu 


dăduse nici o lovitură, dar fu arestat la un loc cu ceilalți. 
Cum nu opusese deloc rezistenţă, 1 se permise să meargă în 
furgonetă împreună cu alţi câțiva scandalagii mai paşnici. 
Quigley şi câțiva dintre ceilalți fură potoliţi cu armele pa- 
ralizante şi stonaţi, iar apoi transportaţi la secție. Un jude- 
cător le ținu o prelegere lui Caird şi Lotus, plătiră o 
amendă mică şi promiseră să meargă la un psiholog timp 
de trei zile. Quigley îl scuipă în faţă pe judecător şi încer- 
că să-l atace din nou pe Caird. Fu stonată din nou şi apoi 
trimisă la închisoare. | 

— Acum trebuie să-mi iau şi mai multe libere ca să 
merg, la psiholog, spuse Lotus, în timp ce mergeau spre 
casă. Sper să nu se mai întâmple niciodată ceva de genul 
acesta. 

— Mă îndoiesc că voi fi foarte popular, zise el. Există 
prea mulţi ca Quigley. Vor da vina pe cel care este cel mai 
la îndemână, şi acela voi fi eu. 

Avea dreptate. De unde până atunci fusese un erou 
pentru localnici, acum era un proscris. Primirea obişnuită 
de care se bucura erau priviri ostile şi insulte murmurate. 
După o vreme nu mai merse la Seven Stages, ci în altă 
parte, deşi Lotus se plângea că îi lipsea vechiul local şi pri- 
etenii ei. Primi şi acolo acelaşi tratament din partea celor 
care fuseseră numiţi în proiectul Hoboken. In cele din 
urmă, începu să bea mai mult acasă, ceea ce o făcu şi mai 
nefericită pe Lotus. În final ea îl dădu afară, plângând şi 
strigând că el n-o iubise niciodată. Viaţa ei fusese un iad de 
când începuse să trăiască cu el. Amândouă afirmaţiile erau 
nişte denaturări ale adevărului, dar Caird nu protestă. Îşi 
luă un apartament de burlac în West Side. 

O mai revăzu pe Lotus de mai multe ori. Nu putea 
„evita asta, căci trebuia să meargă la aceleaşi şedinţe de 
instruire, iar după întruniri era nevoit să îndure reproşurile 

ei. Ea spunea că, dacă ar fi iubit-o cu adevărat, s-ar fi opus 
atunci când îi spusese să plece. Ar fi protestat, ar fi argu- 
mentat şi ar fi convins-o, dacă ar fi iubit-o cu adevărat. De 
la plecarea lui se simţise oribil, absolut distrusă. Dar nu îl 
mai vroia înapoi. 

— Atunci ar fi mai bine să nu mai vorbim unul cu 
celălalt, spuse el şi se îndepărtă. 

— Exact! strigă ea după el. Respinge-mă, ticălosule! Nu 
m-ai iubit niciodată! Am ştiut-o tot timpul! 

— De ce dau toţi vina pe mine? îl întrebă Caird pe psi- 
holog, Adrian Koos Hafiz, la ultima lor întâlnire. Nu eu am 
produs schimbarea. 

" — Oh, ba da, tu ai făcut-o, zise Hafiz. Dacă nu ai fi fost 
tu, nu s-ar fi întâmplat niciodată asta. 

— E evident că guvernul a plănuit-o tot timpul, spuse 
Caird. 
©  — Dar nu ar fi venit atât de repede, zise doctorul Hafiz. 
Poate încă pentru mult timp, dacă nu ai fi intervenit tu. 

— Nu-ţi place deloc de mine, nu-i aşa? întrebă Caird. 
Ar trebui să fii furios pe guvern, nu pe mine. Nu eu sunt cel 
care a făcut-o. Eu nu sunt acel Caird original. Nici măcar 
nu vreau să fiu numit Caird. Eu mă gândesc la mine sub 
numele de Baker No Wiley. 

— Nu te poți aştepta ca cetăţenii obişnuiţi să facă dife- 
renta. 

— Dar tu? Şi pe tine te-a deranjat Schimbarea? 

— Al naibii deranj! zise tare Hafiz. Mi s-a ordonat să 
merg în Hoboken, în calitate de consilier al taberei! Ştii ce 
înseamnă asta pentru mine şi pentru familia mea? Ai idee 
la câte trebuie să renunţăm? Nu, sigur că nu, sărăntocule! 

— Te-aş putea raporta pentru atitudine lipsită de profe- 
sionalism, pentru antagonism, şi pentru insulte, zise Caird. 
Dar nu o voi face. Condoleanţele mele. 

Schimbarea nu mergea rapid. Trecură patru\sub-luni 
înainte să fie informat că trebuia să se prezinte pentru antre- 
namentul ca chelner într-o sală de mese din Brooklyn Forest 
Park. Necesitatea unei diplome de liceu pentru acea meserie 
fusese uitată. Timp de patru sub-săptămâni călători zi de zi 
cu un autobuz DMV peste Podul Washington şi apoi spre 
nord, spre locul de pregătire. Conform plăcii de la poartă, 
acea zonă fusese ocupată în vremurile de demult de un 
Spital al Veteranilor Americani. Caird petrecu o sub-săptă- 
mână, sub. supraveghere atentă, servind mâncare la o masă 
lungă de lemn, într-un adăpost uriaş. Mesenii erau roboti 
programati să se poarte ca nişte oameni care serveau masa. 
Cel care le setase comportamentul fie era un glumet, fie 
avea o imagine foarte cinică asupra oamenilor. Maşinile cu 
aspect de oameni erau foarte flămânde, irațional de pre- 
tențioase şi necivilizate. Dărâmau „accidental” pahare şi 
carafe cu apă şi suc de portocale, se pătau cu mâncare pe 
cămăşi, vărsau mâncare pe mese şi podele şi deseori râgâ- 
iau şi trăgeau vânturi. Plângerile lor referitoare -la înceti- 
ncala şi calitatea proastă a serviciului erau foarte zgomo- 
toase. | 

Caird nu află niciodată de ce tabăra fusese instalată 
acolo şi nu în zona Hoboken. Nu află nici de ce era nevoit 
să înveţe opt ore pe zi, timp de douăzeci şi opt de zile, un 
lucru pe care l-ar fi putut învăţa în cel mult cinci ore. 

Abia aştepta să servească oameni adevărați. Dar atunci 
când o făcu, descoperi că cetățenii ar fi putut la fel de bine 
să fie roboţi. Slavă Domnului, nu erau la fel de neînde- 
mânatici ca roboții, dar erau la fel de pretenţioşi, se plân- 
geau mai des şi mai zgomotos şi nu erau mult în urma 
simulărilor lor mecanice atunci când era vorba de înjură- 
turi şi de maniere proaste la masă. La început crezu că asta 
se datora faptului că majoritatea mesenilor erau sărăntoci. 

mai mulți din „clasa superioară”, decât sărăntoci. 

Situaţia se înrăutăţi când mesenii aflară că el era 
Jefferson Caird, omul pe care îl condamnau pentru situația 
lor. Găseau ceva în neregulă în tot ce făcea şi nu se abti- 
neau să-l insulte. Aproape de capătul celei de a treia sub- 
săptămâni, fu atacat. Un bărbat care bombănea referitor la 
calitatea mâncării (pe nedrept, după părerea lui Caird) se 
ridică de pe scaunul lui, îl izbi pe Caird în faţă cu farfuria 
lui cu carne şi verdeţuri şi apoi îi trase un pumn în stomac. 

Caird nu fu consolat de arestarea imediată ŞI de con- 
damnarea ulterioară a atacatorului. El fu nevoit să petreacă 
două zile într-un pat de spital. Mai mult, cu excepția unui 
infirmier, Robert Gi Snawky, se părea că era detestat şi urât 
de tot personalul spitalului. Snawky îi spuse lui Caird că 
auzise că erau locuri în noile echipe de destonare. Îl sfătui 
pe Caird să ceară o astfel de sarcină. Caird se îndoia că în 
acele grupe avea să scape de resentimentul oamenilor. 
Totuşi, munca ar fi fost mai interesantă decât cea de chel- 
ner. | 

Din când în când, Caird vorbea cu fiica lui prin inter- 
mediul ecranului. Îi spuse lui Ariel despre problemele lui 
şI despre dorința de a fi transferat în echipa de destonare. 

— Era o vreme când aş fi disprețuit încercarea de folo- 
sire a unor relații ca să primesc o slujbă, îi spuse el. Dar am 
devenit mai realist. Soţul tău are o poziție destul de înaltă 
în Departamentul Serviciilor Fizice. Crezi că m-ar putea 
ajuta? 

— O va face, dacă ştie ce e bine pentru el, spuse Ariel. 

Trecu o sub-săptămână înainte să aibă din nou veşti de 
la ea. 

— Veşti bune! Morris şi-a folosit influenţa şi 1 s-a pro- 
mis că cererea ta va fi aprobată. Va fi în mâinile unui 
comitet general, membrii lui au toți vize intertemporale, 

din cauza necesității unei coordonări rapide, iar o femeie 
pe care o cunoaşte Morris — vrea ca nimeni să nu-i ştie 
numele — va avea grijă să ajungi în grupa de destonare. 

Cererea fu acceptată, dar nici legăturile lui Morris, nici 
viteza computerelor nu puteau accelera încetineala de ghețar 
a birocraţiei. Caird fu informat abia după două sub-luni că 
cererea lui fusese aprobată. Trebuia să se prezinte la o 
tabără din New Jersey, la trei sub-săptămâni din momentul 
în care fusese anunțat de numirea lui acolo. Cum era prea 
departe ca să facă naveta zilnic, îşi luă o locuinţă acolo. 
Aceasta se dovedi a fi foarte aproape de depozitul din care 
el, ca Duncan, o eliberase pe Snick din starea ei de stonată. 
Caird nu află asta decât atunci când i-o spuse Ariel, în tim- 
pul unei conversații la mare distanţă, dintr-o seară de 
marţi. După o perioadă de instrucție, trecu la munca sub 
supraveghere directă. Sarcina lui era să ia persoanele 
destonate şi să le îndrume prin perioada de acomodare. I se 
părea o muncă fascinantă, deşi uneori dramatică. 

Numai cei sănătoşi fizic şi suficient de tineri erau scoşi 
din cilindri. Comiseseră cu toții ilegalităţi, de diverse 
grade. Unii dintre ei erau acolo de peste o mie de ob-ani, 
aşteptând inventarea unor tehnici psihologice sau a unor 
tratamente chimice care să asigure reabilitarea lor. Dar nu 
erau trecuţi prin terapie. În loc de asta, mergeau să mun- 
cească pentru Commonwealth-ul Organic al Pământului. 
Mai mult, acum aveau să lucreze zi de zi. Guvernul hotă- 
râse ca muncitorii destonați şi supraveghetorii lor să nu 
mai fie stonaţi şase zile din şapte. 

Nu era uşor să-i facă pe unii destonaţi să înțeleagă ce 
se întâmpla. Când în cele din urmă reuşeau să priceapă, li 
se spunea că, dacă nu vroiau să participe la Schimbare, 
puteau să fie stonaţi din nou. Dacă alegeau să muncească, 
la sfârşitul a cincisprezece sub-ani erau graţiaţi. După care, 

dacă reuşeau să nu mai creeze probleme, puteau deveni 
cetățeni cu drepturi depline. 

Erau cinci miliarde de oameni în depozite. Dintre 
aceştia, aproape un miliard erau sănătoşi, fizic şi psihic, şi 
suficient de tineri ca să fie aleşi ca muncitori. Asta însem- 
na că, în ciuda procesului lent al destonării, populația 
Pământului avea să crească cu un miliard în următorii 
cincisprezece ani. Ştiind că acest număr de oameni ar fi 
reprezentant o povară pentru resursele Pământului şi că 
aveau să fie greu de controlat, guvernul urma să destoneze 
numai aproximativ o sută de milioane de oameni. Aceştia 
erau în majoritate criminali condamnaţi pentru ilegalităţi 
„mai MICI, deşi printre ei erau mulţi care fuseseră stonaţi 
pentru crime pasionale. 

— O sută de milioane de nebuni! spuse şeful lui Caird. 
Vor trebui ţinuţi în tabere îngrădite, păziţi de paznici înar- 
maţi. Altfel vor fugi în păduri. Nu există suficient personal 
pentru urmărirea lor. Chiar şi numai paza şi îngrijirea lor 
este un proiect tare al dracului! 

ŞI asta era destul de rău, îşi spuse Caird. Ceea ce era şi 
mai rău era că cei care-i păzeau, instruiau şi serveau pe 
destonaţi deveneau şi £i prizonieri. 

— În jurul taberelor va fi sârmă ghimpată, spuse şeful. 
Îţi dai seama că nu a mai existat un astfel de lagăr de peste 
o mie de ani? 

Caird ştia că mulți dintre cei destonaţi nu aveau să se 
califice ca muncitori. Ei aveau să se întoarcă în cilindri, 
urmând să fie eliberaţi alţii, care să-şi încerce norocul. 

Unul dintre cei aflaţi sub supravegherea lui, Michael 
Simon Shemp, era un tânăr foarte cinic. 

— Mda, ne promit că vom fi liberi după ce vom construi 
toate oraşele noi, îi spuse el lui Caird. Dar stai să vezi. 
Când se va termina, înapoi în stonere. Vor găsi ei vreo 
scuză? 

— Dacă crezi asta, de ce nu ceri să fii stonat din nou? 
— Nu. Orice este mai bun decât asta. Cred. 

- Orice -altceva îi aştepta pe Shemp şi Caird, ei nu mai 
erau „săritori peste zile”. Aveau să vadă fiecare răsărit şi 
fiecare apus. Să se bucure de creşterea naturală şi lentă a 
unei flori, de la stadiul de sămânță, la boboc şi apoi la 
înflorire, fără intervale lipsă între plantare şi tăiere. 


Capitolul 34 


Una dintre sarcinile lui Caird era să observe şi să eva- 
lueze conduita şi atitudinea celor aflați sub îngrijirea lui. 
Dacă vreunul dintre ei părea prea periculos sau imprevi- 
zibil, Caird trebuia să-şi raporteze părerea ofițerului orga- 
nic şef care se ocupa de acea secţiune. Lui Caird nu-i 
plăcea deloc ideea că era posibil să fie nevoit să trimită pe 
cineva înapoi în stoner. 

Shemp fusese selectat pentru destonare din cauză că 
fusese muncitor în construcții. Deşi asculta ordinele cu 
promptitudine şi cu un zâmbet pe faţă şi deşi nu arăta nici 
un semn de indisciplină, datele lui biologice indicau că 
avea un temperament violent. Fusese condamnat pentru că 
ucisese un polițist care încercase să-l aresteze. Nu reuşise 
să fie reabilitat, aşa că fusese stonat. Shemp avea douăzeci 
“Şi şase de sub-ani'pe vremea aceea. Unicul lui copil, o 
fiică, se născuse când Shemp avea douăzeci şi cinci de ani. 
Ea trăia încă, dar era în New Haven-ul de miercuri, sub 
zona Connecticut, şi avea optzeci şi opt de ani. Fiul ei era 
mort, iar nepotul ei şi un strănepot trăiau tot în New Haven. 

— Aş vrea să-i văd, spuse Shemp. 

— N-ai nici o şansă să faci asta, zise Caird. Decât după 
ce vei fi eliberat ca reabilitat. Iar terapia o vei începe doar 
după ce îți închei munca aici, ceea ce înseamnă peste mulți 
ani. 

— Ceea ce înseamnă niciodată, nu-i aşa? 

— Nu pot spune asta. Fii realist. Ai fi un străin pentru 
familia ta. Nu există un trecut de intimitate îndelungată. În 

plus, eşti un condamnat. Asta i-ar face să se simtă stinghe- 
riți.- | 

— O să-1 văd, într-un fel sau altul. 

— Vei încerca să evadezi? 

Shemp nu răspunse, dar intenţia lui era evidentă. Cu 
toate acestea, Caird nu raportă acea conversaţie. Nu era un 
turnător, deşi ar fi trebuit să fie. Încercă să-l convingă pe 
Shemp să nu o facă, şi avu impresia că reuşise. Cu toate 
acestea, într-o dimineaţă Shemp nu se prezentă la apel. 
Două ore mai târziu fu adus înapoi din pădurea în care 
fugise, spre nord. Faptul că fusese găsit atât de rapid îl făcu 
pe Caird să înţeleagă că în corpul lui Shemp fusese plasat 
un emiţător. Bănuia că toți destonaţii aveau astfel de emită- 
toare în corp. Deşi asta era ilegal, probabil Că şi în el se afla 
unul. 

Jumătate de oră după întoarcerea în tabără, Shemp fu 
împins, urlând, într-un cilindru, fu stonat şi apoi dus î înapoi 
în depozit. Caird fu chemat de şeful lui. 

— Asta va fi o pată neagră în dosarul tău, zise Donald 
Turek Normandy. Ar fi trebuit să ne avertizezi pa 4 ten- 
dintele lui de recidivare. 

— De unde puteam să ştiu? întrebă Caird. Nu mi-a spus 
niciodată că vrea să evadeze. l-am spus că evadarea e 
imposibilă. 

— Ştim asta. Shemp a fost interogat sub DA şi când a 
fost întrebat dacă ţi-a spus vreodată că vroia să încerce să 
evadeze, a negat. Dacă ar fi spus da, ai fi rămas fără slujbă 

şi probabil ai fi fost acuzat de conspirație. 

Caird se gândi la conversaţia lui cu Shemp. Era bine că 
Shemp spusese doar că vroia să-şi vadă urmaşii „într-un fel 
sau altul”. Oamenii sub efectul DA-ului răspund foarte 
punctual la întrebări. 

„— Vei primi o-copie a unei mustrări oficiale, spuse 
Normandy. Dar, în ansamblu, ai un dosar bun. Te înţelegi 

cu criminalii şi se pare că ei te plac, deşi chiar şi asta ar 
putea trezi bănuieli. Ştii cum sunt unii poliţişti. Dar acum 
nu mai contează. Mergem la Hoboken. Munca este aproape 
terminată aici. Acolo vei continua să faci ceea ce faci şi 
aici, dacă nu o dai din nou în bară. 

Două sub-luni mai târziu, se urcă într-un tren din 
apropiere de depozit şi călători cu un vagon ce plutea la 
câțiva centimetri deasupra şinelor, în timp ce era propulsat 
de câmpurile electromagnetice produse de: şirul de inele 
uriaşe ce încercuiau drumul. Sosi la stația de lângă 
Hoboken după douăzeci de minute. Peisajul fusese alcătuit 
mai mult de păduri, dar la un moment dat trecuse pe lângă 
un luminiş mare, unde maşini şi oameni construiau un oraş 
nou. 
După ce i se arătă locuinţa lui, un dormitor mic într-un 
adăpost monstruos de mare, participă la instructajul de 
inițiere. Care nu fu scurt deloc. Dură trei ore. Apoi servi 
prânzul şi merse într-un tur al Hoboken-ului şi apoi al com- 
plexului de depozite aflat la câţiva kilometri de el, în 
pădurea vestică. 

Oraşul avea o populaţie de 35 000 de oameni pe ZI Şi 
era format în principal dintr-o clădire cubică cu latura de 
opt sute de metri, cu patru etaje şi docuri. Deşi se afla în 
Pădurea; New Jersey, zona era sub jurisdicția statului 
Manhattan. Planurile. prevedeau extinderea orizontală a 
oraşului, aşa încât să poată găzdui 300 000 de cetăţeni. 
„Aceştia aveau să fie ocupanţii de Joi ai statului Manhattan, 
zi care fusese aleasă prin tragere la sorti. Dar mai era mult 
până lå acea imigrare. | 

In timp ce se afla într-unul din depozitele uriaşe, Caird. 
observă mai multe grupuri care erau conduse printre 
numeroasele şiruri de stonați. Conducătorul grupului său îi 
duse pe culoarul central, pe lângă corpurile cenuşii, care 
stăteau unul lângă altul, ca nişte soldați goi la o paradă. In 

centru era un spațiu liber mai mare şi acolo grupul lui se 
întâlni cu un altul. Cei doi şefi le dădură pauză şi apoi 
începură să stea de vorbă între ei. Caird stătea într-o parte, 
cam plictisit, privindu-i pe membrii celuilalt grup. Faţa 
unei femei se desprinse parcă singură din mulțime. Caird 
se cutremură ca şi cum ar fi fost lovit de trăsnet. Femeia 
era scundă, avea o față drăguță şi părul negru ca abanosul 
tăiat băiețeşte. Se îndreptă spre ea, năucit. 

— Scuză-mă, zise el. Nu eşti Panthea Pao Snick? 

Ea icni. 

— Jeff Caird! 

— Baker No Wiley, de fapt, spuse el. Dar oficial sunt 
Caird. 

— Da, ştiu. M-ai luat prin surprindere. 

— Nu-mi amintesc de tine din contacte directe, zise el. 
Te-am văzut pe benzi. Nu ştiu dacă ar fi trebuit să vin la 
tine. Nu am nici cea mai mică idee ce simți pentru mine. 
Dar... 

Ea îl surprinse ridicându-se şi trăgându-i capul în jos, 
ca să-l sărute pe buze. Când îi dădu drumul, Snick spuse: 

— Credeam că nu o să te mai văd niciodată. 

— Şi tu eşti consilier de acomodare? 

— Da. 

Tăcură câteva secunde. Despre ce puteau să vor- 
bească? El nu cunoştea aventurile lor comune decât la 
mâna a doua. Dar se simţea foarte atras de ea. Dacă ar fi 
fost capabil de o pasiune bruscă de şcolar, ar fi crezut că se 
îndrăgostise. Dar asta era o prostie. Totuşi, fusese atras 
spre ea ca un somon tras de instinct în susul râului, spre 
locul de depunere a icrelor. 

Gândea, sau mai bine zis reacționa, ca un adolescent. 

De ce nu? Într-un fel, avea numai trei sub-ani. 

Cum reacționa ea? Care fusese de fapt relaţia lor? 
Fuseseră iubiţi? 

O întrebă unde stătea. Ea spuse că locuia în Sectorul 3. 

— Coincidenţă! zise el, zâmbind. Şi eu sunt în același 
sector! Ce triunghi ai? 

— Numărul şase. 

— Eu sunt numărul opt, numai două mai încolo. 

Se opri şi apoi întrebă: 

— Vrei să ne întâlnim? 

Ea îşi înclină capul spre stânga şi spuse: 

— Vrei să vorbim despre noi? Eşti curios să afli ce s-a 
întâmplat de fapt? 

— Şi asta. 

— Arăţi... pari... diferit, spuse ea. Faţa, vocea, gesturile, 
aceleaşi. Dar tonul, expresiile tale... sunt mai blânde. Şi 
mal € ceva... ce anume? 

El nu-i răspunse imediat. Era orbit, ca şi cum fusese 
ridicată o perdea groasă dintr-o cameră întunecoasă, re- 
velând că afară era o amiază luminoasă. Timpul părea să 
devină mai dens. Îşi spuse că crononii se acumulau brusc 
asupra lui. Crononi? Particulele temporale, echivalentele 
protonilor şi gravitonilor. Ce concept straniu. Totul avea să 
meargă mai repede acum. Ceea ce era o masă fără formă, 
aparent fără formă, era acum îndesată într-un vârf de lance 
ascuţit. Auzi paşi, care acum începuseră să meg deşi mai 
înainte mergeau doar. 

Se reculese şi se chinui să iasă de sub acea greutate, care 
era în acelaşi timp uşoară. Apa era grea, dar aducea ipon- 
derabilitate, ridicând casele şi aruncându-le de colo-colo, ca 
şi cum ar fi fost nişte baloane de săpun. Se simţea în ace- 
laşi timp greu şi uşor. 

— Nu mai sunt aceeaşi persoană, spuse el. 

— Cine mai este? 

— Nimeni nu se schimbă aşa cum m-am schimbat eu. 

— M-ai iubit sau aşa lăsai impresia, spuse Snick. Nu ai 
spus-o niciodată. Presupun că simţeai că eu nu te iubeam. 
Eram aproape de asta, poate aş fi făcut-o, numai că... 

— Numai că...? 

— Tu... Te admiram pentru curajul tău, pentru hotărârea 
şi viclenia ta. Alunecai ca untul fierbinte, de câte ori încer- 
cau să te prindă. Totodată erai deschis, simpatic şi sensi- 
bil... în acele circumstanţe... atrăgător. Dar existau prea 
multe momente când simţeam că nu erai cu adevărat 
acolo... cu mine, adică. Cred că majoritatea oamenilor nu 
ar fi sesizat asta. Dar eu observ rapid astfel de lucruri. De 
fiecare dată când începeam să cred că dispărea, revenea. 
Mă refer la acea depărtare, la zidul acela. La început am 
crezut că e vorba de superficialitate. Dar am descoperit că 
nu era aşa. Doar că erai... în altă parte. Probabil că nici tu 
nu-ți dădeai seamă. Dar eu da. Şi asta a contat foarte mult. 
Nu vroiam un bărbat care să se învârtă mereu în jurul meu, 
uneori să vină spre mine, dar să nu fie niciodată aproape. 

— Eu cred că acum mă pot apropia. Dar nu ştiu sigur. 
De ce nu-mi dai o şansă? 

—.O voi face. Insă s-ar putea să fie prea târziu. Dacă nu 
e prea târziu, ei bine, două vase legate cu odgoane se scu- 
fundă uneori împreună. Oricum, seamănă prea mult a 
luptă. 

— A fost doar o metaforă, spuse el. 

— Din asta e făcută viaţa. Noi suntem nişte metafore. 

— Asta ce înseamnă? 

"Ea râse şi spuse: 

— Nu ştiu. 

— Trecem prin viaţă făcând totul să reprezinte com- 
paraţii şi metafore. De fapt nu atingem niciodată realitatea. 

— De unde ştii tu asta? întrebă ea. Nu trăieşti de pica 
mult timp. 

— Asta e legii Poate. 

Caird auzi muzică de la o uşă deschisă. Cineva ascul- 
ta o bandă cu un exemplu din ceea ce anticii denumeau 
rock-and-roll. Deşi banda originală fusese descoperită 
într-o excavaţie şi era datată 1220 E.N., era rezultatul final 
a numeroase reînregistrări. Istoricii spuneau că prima înre- 
gistrare fusese făcută în 1988 A.D. Cântecul era numit 
„Jettison” şi fusese înregistrat de un grup numit Naked 
Raygun. Tipul acela de muzică fusese necunoscut până de 
curând, dar cele douăzeci de exemplare găsite fuseseră 
reînregistrate şi distribuite. Sărăntocilor şi adolescenților le 
plăcea ritmul alert şi cuvintele anti-sociale, deşi unele din- 
tre ele nu mai erau potrivite. Cetăţenii respectabili era de- 
ranjaţi sau chiar dezgustaţi de acea muzică. 

Lui Caird îi plăcea versiunea lui Naked Raygun de 
rock vechi. Pulsa ca inima compactă a cosmosului, chiar 
înainte de marele Big-Bang, când se distrugea singur, ca să 
poată fi recreat. 

, Acum, repetând „Jettison”, simţea că crotonii se 
strângeau şi mai tare, ca nişte menghine. Prin ei trecu gân- 
dul că personalitatea. lui era o epavă aruncată în toate 
părțile de furtunile care mocneau în sufletul lui. Sau despre 
care presupunea că existau acolo. 

El era un ciclu incomplet, el însuşi era ciclul în care 
curbele erau gata să se întâlnească. 

Poate că era un gând provocat de abisul apărut când 
dăduse peste Snick. Nu avea date obiective care să-i con- 
firme sentimentele. 

Cele două grupuri se reuniseră acum şi ăi d ME 
le vorbeau pe rând. 

Grupul intrase în secțiunea din spate a depozitului. 

— Aşa cum ştiţi din experienţă, spuse un supraveghetor, 
începeţi cu ultimii sosiți şi apoi continuaţi până la cei mai 
vechi. Există cincizeci de mii de stonaţi în această clădire, 

dintre care au fost selectați cinci mii drept potenţiali can- 
didați ca muncitori în construcții. 

Femeia continuă să vorbească monoton, spunându-le 
lucruri pe care le ştiau deja, dar pe care erau obligaţi în 
mod oficial să le asculte. Caird era aproape de partea din 
spate a grupului, foindu-se de pe un picior pe altul, privind 
în jur, ascultând doar cu o ureche. In lateralul lui şi puţin în 
spate era un şir de piedestale de piatră, pe care erau plasate 
bazine cioplite. In fiecare dintre ele era corpul unui copil şi 
aceştia păreau să fie de diferite vârste, de la nou-născuți 
până la copii de şase luni. Era curios, pentru că mortalitatea 
infantilă era foarte rară. Şi totuşi acei inocenți avuseseră 
ghinionul să moară la scurt timp după ce ieşiseră din 
găoace. Acel şir, care se întindea cât putea să vadă în lun- 
gul depozitului, era .rezervat: copiilor. Ceilalţi copii pe 
care-i văzuse erau suficient de mari ca să stea în picioare. 

- Se îndreptă spre cel mai apropiat copil, care avea o 
căciuliță roz pe cap, ochii închişi, iar culoarea lui gri pal 
era acoperită cu tonuri cu aspect natural, deşi părea ador- 
mut. | 

„De la acel copil trecu la următorul. Acesta avea o că- 
ciuliță albastră cu volănaşe şi părea şi el gata să se 
trezească în curând şi să ceară lapte sau schimbarea scute- 
celor. 

„Se întrebă ce îi provocase moartea. Se aplecă să se uite 
la plăcuța de identitate sigilată în partea de sus a 
piedestalului. 

Citi numele. 

Depozitul parcă se umplu de lumină. Schpirea neaş- 
teptată a acesteia îl orbea. Ţipă şi apoi întunericul se repezi 
peste el, pe tăcute, şi el simţi cum cădea. Dar era ca şi cum. 
ar fi fost o pană ce cădea în gol. Era aproape imaterial. 

Numele copilului mort şi stonat era BAKER NO 
WILEY. . 


Capitolul 35 


O vreme fu vag conştient de tavanul aflat mult dea- 
supra lui, de feţele care se uitau în jos la el şi de vocile care 
parcă pătrundeau printr-un filtru gros. Nu putea auzi cuvin- 
tele, dar putea detecta tonul lor întrebător şi îngrijorat. 
Apoi toate se stinseră treptat. Ciclul îşi unise capetele, un 
cablu pozitiv şi unul negativ atingându-se unul pe celălalt. 
Șocul trecuse prin el şi îl smulsese din timpul şi locul 
prezent. Se depărta rapid de imaginile şi sunetele prezen- 
tului. Apoi acestea dispărură, şi o dată cu ele dispăru orice 
urmă de conştiinţă, orice urmă a prezentului. 

Acum era îngrozit şi tipa, deşi nu putea auzi nici un 
sunet. Cădea. Nu. Cobora atât de rapid încât impresia era 
de cădere. Dar simțea... muşchii... pielea-lunecoasă... a 
unui gât gigant care îl înconjura. Era înghițit. 

Acum era mestecat şi asta se întâmpla cumva după ce 
fusese digerat. Nu numai că mergea în jos, dar mergea şi în 
spate. Apoi ru mai era mestecat. Era făcut bucăţi, iar aces- 
tea explodau. Ardeau şi se dezintegrau, cu o lumină mai 
întunecată decât întunericul prin care trecea. 

Tăcerea şi întunericul deveniră parte din el. Era inge- 
rat, nu mai era o fiinţă separată, un lucru distinct. Era parte 
a tăcerii şi întunericului, şi acestea erau o parte a lui. Dar 
ceva uriaş şi monstruos împingea obiectul compus din el şi 
din ceea ce-l înconjura spre un vârf pe care-l simţea, dar nu 
putea să-l vadă. Sunetul şi lumina înlocuiră tăcerea şi 
întunericul şi acum era din nou el însuşi, fără să mai fie 
inclus în ceva ce i se părea globular. 

Se vedea pe sine pe un ecran ce ocupa tot cpt 

Acolo, în pat, sub el şi în faţa lui, era Jefferson 
Cervantes Caird. De cinci sub-ani, era unicul copil al doc- 
torului Hogan Rondeau Caird, biochimist şi medic, indife- 
rent ce-or fi însemnat acele titluri, şi al lui doctor Alice 
Gan Cervantes, biolog molecular, orice ar fi însemnat asta. 

După indicația ecranului de perete ce strălucea în 
întunericul dormitorului lui, se trezise la 3:12, marţi 
dimineaţă. In seara trecută de marți se dusese la culcare, 
fusese cărat în stonerul lui şi împietrit. Apoi, în această 
dimineaţă, fusese destonat şi, încă dormind, fusese dus în 
patul lui. La ora aceea, tatăl şi mama lui probabil dormeau 
şi ei. Dar el trebuia să coboare din pat. Îi era sete şi trebuia 
să urineze. 

Cobori din pat, atingând în acelaşi timp capul unui urs 
mare de pe cealaltă pernă, ca să-l asigure că avea să se 
întoarcă repede. Şi ca să se asigure şi pe sine de asta. leşi 
din dormitor, la lumina slabă ce venea de pe hol. Holul se 
lumină puţin mai mult când păşi în el. După ce îşi goli ve- 
zica, trase apa la toaleta silențioasă, îşi puse un pahar Cu 
apă şi bău o parte din ea. Era pe hol, la jumătatea drumu- 
lui spre dormitor, când îl auzi pe Baker No Wiley strigân- 
du-l încet, din spatele uşii parmal deschise a camerei de 
stonare. 

Jeff se duse la uşă, dar nu intră în cameră. Era î înspăi- 
mântat de figurile rigide din interiorul cilindrilor, oameni - 
morţi, dar care totuşi nu erau morţi. Intra foarte rar în acel 
regat al frigului şi rigidităţii chiar şi ziua, şi nu intrase 
niciodată acolo după lăsarea întunericului, decât atunci 
când îl duceau în braţe, adormit, mama sau tatăl lui. Uneori 
- avea coşmaruri foarte urâte, în care se trezea în acea cutie 
ca un coşciug şi nu putea să iasă, iar cei parțial morți se 
îngrămădeau în jurul stonerului şi se uitau la el prin geam, 
rostind amenințări tăcute şi făcând gesturi prin care îi ară- 
tau cum aveau să-l mănânce, dacă ieşea din stoner. 

Era îngrozit pentru că nu putea să iasă din cutie şi pen- 
tru că, dacă ar fi reuşit, ar fi fost făcut bucăţi de degetele de 
piatră ale adulţilor şi mestecat mărunt de dinţii lor de pia- 
tră. 


Le spusese părinţilor lui şi psihiatrului despre aceste 
vise. Ii spusese numai mamei lui despre Baker No Wiley, 
după ce ea îi promisese că nu va mai spune nimănui despre 
el. Se părea că ea nu-i spusese psihiatrului numele lui 
Baker No Wiley, deşi îi explicase că fusese imposibil să 
nu-i vorbească acestuia despre prietenii lui de joacă ima- 
ginari. Sau despre mirajele lui mentale, aşa cum le numea 
ea uneori. 

Jeff bănuia că mama lui îşi călcase promisiunea şi îi 
spusese tatălui ei numele lui Wiley. Din când în când, tatăl 
“lui făcea mici aluzii din care .reieşea că ştia. Dar nu 
recunoscuse niciodată asta, iar mama lui negase că 1-ar fi 
spus vreodată despre Wiley. 

Mama lut sugerase acel nume, atunci când J eff îi măr- 
turisise prima dată că prietenul lui de joacă apăruse într-o 
zi, ieşind din camera de stonare, iar el, Jeff, căuta acum un 
nume pentru el. În acel moment, mama lui nu fusese îngri- 
jorasă în legătură cu „mirajele” sau fanteziile lui. Jeff nu o 
întrebase niciodată de unde venise cu acel nume sau ce 
însemna pentru ea. 

Acum, Jeff nu-i mai spunea totul mamei lui. Avea ser- 
zația că ea îl trădase. | 

— Baker nu e real, spusese mama lui. Tu l-ai inventat, 
ca să compensezi timiditatea ta excesivă. El este fratele tău 
vitreg — în imaginația ta, cel puţin — dar este mai mare, mai 
puternic şi mai curajos decât eşti tu în realitate. Tu îţi 
creezi aceste fantezii, folosindu-l pe el drept reprezentan- 
_tul tău delegat. 

Jeff nu înţelesese multe dintre cuvintele ei, de exemplu 
compensare, excesiv şi delegat. Dar consultase banda-dicţi- 

onar şi le învățase. Mama lui avea dreptate. Era foarte 
timid şi retras şi era deseori înghiontit de băieții din clasa 
lui, de cei mai mari şi uneori chiar şi de fete. Atunci când 
îl strigau cu diverse porecle, când îşi băteau joc de el sau 
când îl loveau, el fugea. Nu-i plăcea şcoala, de fapt o ura, 
şi petrecea cât de mult timp putea în dormitorul lui. Acolo 
se uita la televizor ca să îşi înveţe lecţiile de la şcoală sau 
ca să se distreze, şi se juca cu prietenii lui „imaginari”. 

Ca şi ceilalți, Baker fusese destul de neclar atunci când 
apăruse prima dată, atât de firav încât lumina trecea prin el. 
O dată cu trecerea timpului, Baker devenise mai solid şi 
opac. Devenise la fel de real ca şi copiii de la şcoală, dar 
mult mai plăcut. Celelalte „miraje” ale lui Jeff dispăruseră 
treptat şi rămăsese numai Baker. 

Baker nu era o fantezie. Jeff era la fel de sigur. de asta 
pe cât de sigur era că respira. Putea să atingă pielea lui 
Baker, o simţea solidă, putea simţi respirația lui Baker pe 
faţa lui. 

În unele privinţe, Baker era mai real decât colegii lui 
de şcoală. Era foarte amuzant să se joace cu el şi era cel 
mai amuzant atunci când Jeff îşi imagina că bătăuşii erau 
în dormitorul lui, iar Baker îi bătea măr. 

Bătăuşii ar fi fost umpluti de sânge de Baker, dacă Jeff 
nu-i spunea să se oprească. Baker era un luptător grozav şi 
nu-i era teamă de nimeni şi de nimic. 

Acum, Baker ieşise din spatele uşii şi veni pe hol. 
Părea să se înalțe mult deasupra lui Jeff şi era mult mai 
musculos. 

Din cine ştie ce motiv, Baker era în haine de stradă, nu 
în pijamaua lui exact ca cea pe care şi-o punea Jeff când se 
ducea la culcare. 

— Hai să ne jucăm, Jeff; spuse Baker. Acum putem să 
facem tot ce vrem. Puteam chiar să ieşim afară. Casa ne 
apartine. 


- 

Jeff se sperie. 

— Vrei să spui că mami şi tati au plecat? 

— Nu, prostuțule. Vreau să spun că părinții tăi dorm. 
Putem să ne prefacem că apartamentul este al nostru şi că 
putem face tot ce vrem în el. | 

Baker duse un deget la buze. 

— Dar trebuie să facem linişte, ca să nu-i trezim pe 
mami şi tati. 

— Nu ştiu, zise încet Jeff, deşi inima îi bătea repede din 
cauza incitării. | | 

— Ei, dar s-ar putea să facem prea mult zgomot, con- 
tinuă Baker. Aşa că hai să ne strecurăm afară şi să ne 
bucurăm de aventură. Acum nu sunt mulţi oameni mari pe 
stradă. | 

— Dar monitoarele? întrebă Jeff. 

— Cine să se uite la ele la ora asta din noapte? spuse 
Baker. Polhţiştii nu se vor uita la ecrane decât dacă vor 
primi un apel de la cineva sau dacă porneşte vreo alarmă. 

— Mda, poate, zise Jeff. Dar dacă deschidem uşa din 
față, se va declanşa alarma lui mami şi tati. 

— Ba nu. Mami şi tati nu ştiu că noi ştim parola de anu- 
lare a alarmei. 

— Da, dar... 

— Pisicuţă sperioasă! Plângăciosule! Fetiţo! Fricosule! 

— Nu-mi spune aşa, zise Jeff. Tu eşti prietenul meu, 
fratele meu geamăn. Tu nu trebuie să-mi spui aşa. Nu-mi 
place. 

— Ei bine, află c-am s-o fac, spuse Baker, rânjind. 
Trebuie să te fac să mergi, omule. Te iubesc, dar uneori nu 
sunt prea mulțumit de tine. Trebuie.să semeni mai mult cu 
mine. Cum o să faci asta, dacă nu exersezi să fii ca mine? 

— Bine. Numai că mai întâi trebuie să mă schimb în 
haine de stradă. 

Îşi puse hainele, încet şi fără tragere de inimă. Tremura 
de frică, dar în acelaşi timp se simţea foarte incitat. Poate, 
doar poate, reuşea să facă asta, să aibă o aventură reală. 
Singura problemă era că... dacă era prins, el avea să fie 
pedepsit, iar Baker nu putea fi nici măcar atins. 

Porniră pe hol, după ce Jeff comandase ecranului de 
perete să menţină luminile de pe hol la nivel scăzut. Dacă 
se trezea vreunul dintre părinții lui şi vedea luminile 
aprinse, putea să se ridice din pat şi să facă cercetări. 

La jumătatea drumului, auzi voci. Era un murmur din 
care nu putea înțelege nimic. Se opri şi îi şopti lui Baker: 

— Sunt treji! Nu putem merge acum. 

— Ai vrea tu! zise Baker. Hai să mergem, oricum. 

Merseră încet pe hol, Jeff gândindu- -se că inima avea 
să-i spargă pieptul cu bubuiturile ei. Înainte să ajungă la 
uşa dormitorului, care era puţin deschisă, Baker spuse: 

— Hai să ascultăm. Poate că vom descoperi ceva. ştii, 
adulții nu ne spun multe lucruri. Se cred atât de superiori şi 
misterioşi. 

Jeff îl urmă pe Baker la uşa dormitorului. Înăuntru era 
întuneric. Mami şi tati vorbeau atât de încet, încât Jeff 
auzea rar câte un cuvânt. Apoi î iy auzi numele. Vorbeau 
despre el. 

Se încordă să audă mai mult, dar vocile erau prea 
joase, deşi erau intense. De ce erau treji la ora aceea şi vor- 
beau despre el? Avea impresia că vorbeau despre ceva ce îi 
preocupa de mult şi avea să-i preocupe încă mult timp. 
Păreau în acelaşi timp trişti şi supăraţi, supăraţi unul pe 
celălalt. 

Baker şopti la urechea lui Jeff, deşi nu era nevoie să 
facă asta. Numai Jeff putea să-l audă. 

— Haide înapoi în dormitorul nostru. Putem porni mo- 
nitorul din dormitorul lor şi să ascultăm. 

„—Nu e frumos, spuse Jeff. În plus, dacă ne vor prinde, 
pe mine mă vor pedepsi, nu pe tine. 

— Nu ne vor prinde, zise Baker. Ai de gând să fii un 
papă-lapte toată viaţa? 

— Dar dacă au spus peretelui să oprească sonorul din 
camera lor? întrebă Jeff. Nu o să putem auzi nimic. 

— Cum să aflăm asta, dacă nu încercăm? Fă ce-ţi spun 
eu şi nu o să maj fii un fricos. Poate. 

Asta îl înfurie pe Jeff. 

— Nu sunt aşa cum îmi spui tu, numele alea urâte. Nu 
sunt! 

Ezita. Era foarte curios să afle ce vorbeau părinții lui 
despre el. 

— OK. O facem. Dar dacă suntem prinşi, nu o să mă 
mai joc niciodată cu tine! 

— Sigur, spuse Baker. Şi atunci cu cine o să te joci? O 
să fii singur de tot. Nu o să ajungi niciodată nicăieri, vei fi 
întotdeauna un papă-lapte, dacă mă alungi. Sau dacă te 
părăsesc eu pe tine. Eşti destul de dezgustător, să ştii. 

În timp ce se întorceau pe hol, Jeff se întrebă dacă 
făcuse ceva foarte rău, ceva despre care nu ştia. Din câte ştia 
el, fusese destul de bun. Nu făcuse nimic care să-i supere. 
Doar că nu era curajos şi refuza să se bată cu copiii care 
ştiau că-l pot bate, şi că era timid, atunci când 1 se spunea 
să recite în clasă. Nu avea ce face în privinţa asta, şi ei n-ar 
fi trebuit să 1-0 reproşeze. 

Dar nu ştii niciodată la ce să te aştepţi de la părinți. Ei 
se supără pentru cel mai neînsemnat lucru. Au reguli şi re- 
gulamente care deseori nu au nici un sens. Propriile lor 
explicaţii — atunci când se oboseau să explice + lor li se 
păreau clare, dar lui i se păreau nişte prostii. Uneori îşi 
“spunea că adulţii nu erau mai umani decât acei extratereștri 
din spaţiu, de la televizor. 

Dar el nu era sigur nici că toți colegii lui de şcoală erau 
de pe Pământ. 

Intră cu Baker în dormitorul lor şi se aşeză lângă el, pe 
canapea. 

— Dacă vor porni monitorul din camera noastră, ca să ` 
vadă dacă sunt bine? întrebă. 

— De ce ar face asta? 

Jeff activă vocal legătura cu dormitorul părinților lui şi 
crescu volumul ca să amplifice sunetul, în timp ce inima îi 
bătea şi mai tare. Nu vroia şi legătura video. Dacă ar fi fost 
prins făcând asta, pedeapsa ar fi fost dublă. Oricum, ca- 
mera lor era în întuneric şi nu ar fi putut să-i vadă. Dar dacă 
aprindeau lumina şi făceau ştii-tu-ce? 

li spuse lui Baker acel gând. Baker pufni şi zise: 

— Nu mi se pare că au nişte voci prea iubitoare. 

— Nu, spunea mama lui. Nu trebuie să-i spunem nicio- 
dată. Nu o s-o facem. Șocul l-ar afecta pentru tot restul 
vieţii. Nu e un băiat puternic, este sensibil, prea sensibil. În 
plus, dacă îi spunem, şi apoi el spune altcuiva? Am avea 
probleme foarte mari, şi tu ştii asta. r 

— Bineînţeles că ştiu, zise tatăl lui. Nu sunt prost, deşi 
tu vorbeşti ca şi cum aş fi. Nu-i vom spune decât atunci 
când va fi suficient de mare ca să ştie că trebuie să-şi țină 
gura. | ~ 
— Dar de ce să-i spunem? întrebă mama lui. Nu e ceva 
ce trebuie să ştie neapărat. Asta nu-l va face mai fericit sau 
mai bun. 

— Este adevărul! 

— Fii blestemat, cu adevărul tău cu tot! Nu vorbim 
despre ştiinţă aici. Vorbim despre fiul nostru, despre senti- 
mente umane. Ce legătură are adevărul cu asta? Mai bine 
să nu ştie că e o minciună, o minciună pentru binele lui, ca 
să nu mai vorbim de-al nostru. Ştii că oamenii se mint tot 
timpul unii pe ceilalți. Există cazuri în care adevărul tre- 

buie spus, dar există şi minciuni de care oamenii au nevoie. 
lar Jeff are nevoie de asta. 

„.— Nu, spuse tatăl lui. Adevărul ar trebui să fie spus 
întotdeauna. Dar trebuie spus cu discreţie, şi la momentul 
şi împrejurările potrivite. 

Ce? Ce anume? se întrebă Jeff. Avea senzaţia că 1 se 
frângea inima, iar el transpira şi tremura. Despre ce era 
vorba? 

Ştia din dramele de la televizor că unii copii erau adop- 
taţi de cupluri fără copii. Din motive pe care nu le înţe- 
legea, un copil adoptat era într-un fel de pericol. Sau era o 
ruşine. Ceva ce trebuia temut, în ciuda faptului că actorii 
spuneau că dragostea era cel mai important lucru. Nu este 
din carnea şi sângele meu! Cineva spusese asta, într-un 
spectacol. | 

— Hai să lăsăm asta şi să dormim puţin, pentru 
Dumnezeu! spuse tatăl lui. Am o zi grea mâine. EX va face 
testele finale. Iar tu trebuie să te întâlneşti cu reprezentan- 
tul de la MBDA ŞI... 

__— Mereu spui asta, sau găseşti alt gen de scuză, zise 
mama. Pentru Dumnezeu, hai să discutăm acum şi să ajun- 
gem la o concluzie rațională! Nu mai pot suporta această 
amânare şi nu există nici un motiv real pentru ea! 

— O decizie rațională, spuse sarcastic tatăl. Prin asta 
vrei să spui decizia ta. De ce să nu aşteptăm? Chiar dacă 
hotărâm Să-i spunem, nu o putem face acum. Vor mai trece 
ani întregi până atunci. Aşa că de ce să nu aşteptăm să vină 
acel moment, dacă va veni vreodată. Când va avea opt- 
sprezece ani, ŞI îi vom putea spune şi despre immeri? 

— Ştii cum sunt eu, spuse mama lui. Nu-mi place să 
tărăgănez lucrurile. 'Temporizarea mă înnebuneşte. Ai 
dreptate cu faptul că nu-i putem spune acum. Dar n-aş 
putea dormi noaptea ani întregi făcându-mi griji în privința 
asta, dacă nu stabilim acum ce e de făcut. 

— Eşti nebună. 

— Măcar eu o recunosc. 

— Ce vrei să spui cu asta? 

Urmară alte discuții, o parte din ele fără înțeles pentru 
Jeff. După o vreme, deveniră mai calmi şi mai puţin 
încăpăţânaţi. Deşi vorbeau despre alte probleme, reveneau 
mereu la principalul subiect al disputei. Jeff puse cap la 
cap diversele informaţii şi apoi începu să înţeleagă subiec- 
tul care nu-i lăsa să doarmă. Sau crezu că înţelege. Mintea 
lui de copil de cinci ani nu putea pricepe unele dintre 
cuvintele lor. 

La început fu ca o scurgere mică, apoi deveni o 
răbufnire, iar în final digul se sparse şi apele se revărsară 
afară. 

Jeff Unu, diferit de el însuşi, Jeff Doi. 

Jeff Unu fusese copilul lor, născut în ziua în care 1 se 
spusese lui Jeff Doi că se născuse el. 

Jeff Unu murise la două luni de la naştere. 

Nici unul dintre părinți nu spuse clar ce sau cine 
cauzase moartea copilului. Ascultând cuvintele şi simțind. 
tonul vocilor lor, Jeff Doi ajunse la părerea că mama lui era 
responsabilă de accident. Creierul copilului fusese afectat 
serios şi murise câteva minute mai târziu. 

Mama lui avea patruzeci şi cinci de sub-ani, pe vremea 
aceea. Părinții lui amânaseră să aibă un copil pentru că 
erau prea ocupati cu vietile lor profesionale şi sociale. Asta 
o spunea mama lui, cu o voce răutăcioasă. Apoi, cum ea 
era bătrână ca să fie mamă, iar ovulul ei criogenizat fusese 
distrus într-un incendiu, deciseseră că aceea era ultima lor 
şansă. Aşa că Jeff Unu, un băieţel sănătos, venise pe lume 
printr-o cezariană. Era primul şi ultimul copil al doctorilor 
Caird şi Cervantes. Deşi cuplurile cu rangul lor profesional 
înalt şi cu genele lor excelente aveau dreptul să aibă doi 
copii, ea fusese nevoită să ceară permisiunea, din cauza 

vârstei. Şi o primise numai pentru că doctorii îşi folosiseră 
influența pe lângă nişte înalte oficialități. Oricum, nu mai 
putea primi permisiunea să aibă un al doilea copil. 

Jefferson Caird înţelese asta, în timp ce se privea pe 
sine şi pe Baker No Wiley pe ecranul pe care-l proiectase 
mental. Când avea cinci ani nu ştia nimic despre acea pro- 
cedură, bineînţeles. Şi nu ştia nimic nici despre immeri. 
Mai înţelese apoi că mama lui nu putea informa autoritățile 
că deşi vârsta ei cronologică era de patruzeci şi cinci de 
ani, cea fiziologică era de numai treizeci ŞI doi. Ea 
devenise i immer la șaptesprezece ani, moment în care 1 se 
injectase FII-ul. 

Copilul, Jeff Unu, murise. În primele câteva minute 
după ce stonaseră copilul, părinții intenționaseră să cheme 
ambulanta spitalului şi pe organici, deşi ştiau că nu se mai 
putea face nimic pentru copil. Apoi, doctorul Caird avu- 
sese o idee. El şi soţia lui vroiau foarte mult un copil al lor 
sau cel puţin aşa gândeau pe vremea aceea. 

Tatăl lui destonase copilul şi luase câteva celule de 
piele de la acesta. Apoi le stonase. Moartea nu fusese 
raportată. Folosind organizația subversivă a immerilor, 
Caird şi Cervantes duseseră corpul stonat al lui Jeff Unu 
într-un depozit din pădurile din New Jersey. Ca să justifice 
existenţa corpului, immerii introduseseră date false în băn- 
cile de date. 

Jeff Unu, acum numit Baker No Wiley, îşi ocupase 
locul în şirurile tăcute şi nemişcate din depozitul de lângă 
Hoboken. 

- Clona fusese crescută în laboratorul condus de doc- 
torul Caird, deşi numai acesta ştia că era o clonă. Doctorul 
avu grijă de înregistrările pseudo-experimentului, de expli- 
catiile de la finalul acestuia şi de presupusa eliminare a 
corpului. Jeff Doi fusese adus pe furiş acasă şi luase locul 
lui Jeff Unu. Tatăl lui îl operase, ca să formeze un ombilic 

artificial. Cei câțiva prieteni care văzuseră copilul nu 
observaseră diferenta de vârstă. 

— Îmi doresc atât de mult să nu-i fi sugerat să-şi 
numească prietenul imaginar Baker No Wiley! spuse 
mama lui: şi începu să suspine. De ce am făcut-o? Mi-a 
cerut un nume şi acesta mi-a venit imediat pe buze! Am 
ştiut că e o greşeală încă din clipa în care l-am rostit. 
Acum, când îl aud rostind acel nume şi uneori chiar şi când 
nu o face, mă gândesc la copilul nostru de acolo... 

— Îl avem pe Jeff. 

_— Ştiu, ştiu. ÎI iubesc. Dar o clonă nu este aceeaşi per- 
soană ca donatorul. Are experienţe diferite. Oricum. Nu 
este la fel, chiar dacă are aceeaşi compoziţie genetică. Este 
o persoană separată şi diferită. 

— Ştim amândoi asta, zise tatăl lui. Nu are rost să repe- 
tăm mereu aceeaşi poveste. 

— Nu este o poveste! strigă ea. Este viaţă, realitate. 
Doare! 

— Nu te-ai adaptat prea bine, spuse tatăl. 

— Vrei să spui că ar trebui să merg la psiholog? O sim- 
plă sprayere cu DA şi toată povestea se află. Ştii asta. 

„— Poate că am făcut o greşeală, spuse doctorul Caird. 

— Nu! Niciodată! Îl iubesc pe Jeff, şi la fel şi tu! Dar... 

— Hei, Jeff! spuse Baker No Wiley. 

— Ce e? zise Jeff. | 

Se simţea năucit, incapabil să se mişte, cu creierul 
amortit, târându-se încet, ca o lavă pe o pantă lină, dar rece, 
rece. 

Baker se ridică de pe canapea şi se opri în faţa lui. 
Părea necăjit, dar în acelaşi timp foarte puternic şi curajos. 
Jeff simţea nevoia să țipe, să suspine şi să plângă, dar nu 
reuşea să facă nimic din toate acestea. Cu toate acestea, pe 
Baker se părea că nu-l durea nimic. 

— Există o singură soluţie, zise Baker. 

— Care? întrebă Jeff. 

— Hai să ne jucăm spunând că eu sunt PERSOANA reală şi 
că tu eşti eu. 

Atunci, lumina de pe ecran începu să pălească. În timp 
` ce se stingea, şi chiar înainte ca întunericul total să înlo- 
cuiască lumina, Jeff îi văzu pe Jeff Unu şi pe Baker No 
Wiley îmbrățişându-se şi contopindu-se. Era ca şi cum 
Baker era o celulă care îl înghițise pe el, pe Jeff Unu. El 
devenise amândoi. 

La ultima sclipire de lumină, care se stingea rapid, Jeff 
îşi spuse: Probabil că am minţit atunci când psihiatrul din 
copilărie m-a tratat cu DA. Sau era atât de adânc îngropat 
în mine, încât nici măcar DA-ul nu a putut scoate nimic la 
suprafaţă. i 

— Este un copil de cinci ani, în corpul unui adult, spuse 
Snick. 

Il privea pe Jefferson Caird pe un ecran. El se juca cu 
un 'urs mare de pluş, vorbind cu el şi, din când în când, 
vorbind şi cu cineva invizibil. Copiii din camera mare de 
joacă se abişnuiseră cu el şi uneori îl lăsau să se joace cu 
ei. Dar încă nu ştiau ce era cu el acolo. Deşi li se spusese 
că nu era retardat mental, era evident că îl considerau un 
fel de creatură extraterestră. Li se spusese să nu facă nici 
cea mai mică remarcă referitoare la el, dar unii nu se 
puteau abtine. Şi Jeff trebuia urmărit de aproape. Un copil 
de cinci ani cu forța şi greutatea unui adult putea fi pericu- 
los printre copiii Mici. 

— Va trebui să abandonăm acest experiment, zise doc- 
torul. 

— Dar nu se poate să fie izolat, zise Snick. Nu se va 
dezvolta niciodată normal. Ce veţi face cu el? 

— Nu ştiu încă, spuse psihiatrul. Este unic. Nu a existat 
niciodată un caz ca el. 

— Doar nu vă gândit să-l stonaţi? Să-l trimiteţi într-un 
depozit până când vor fi descoperite tehnicile prin care să 
fie tratat? Dacă vor fi descoperite vreodată. 

— Nu. Este prea interesant, prea plin de provocări. Ne 
vom dezvolta tehnicile în timp. Colegii mei şi cu mine nu 
vom renunţa la şansa de a-l studia. 

— Asta e tot? 

— Nu mă înţelege greşit, zise psihiatrul. Bineînţeles, îl 
voi privi ca pe o ființă umană cu probleme ce ar trebui 

rezolvate, nu ca pe un experiment. Nu sunt rece şi detaşată. 
Nu este o insectă, iar eu nu sunt un entomolog. 

Snick îl privi pe. Caird, care strângea la piept jucăria şi 
se legăna în față şi în spate, vorbind cu băiatul pe care 
numai el putea să-l vadă. Indreptă amplificatorul spre el, 
aşa încât vocea lui adâncă deveni audibilă. 

— Uite ce avem aici, Jeff... 

— Jeff? întrebă Snick. Este el însuşi? 

Psihiatrul clătină din cap. 

— Nu cred. Este năucitor. Dar nu este un alter ego. Pur 
şI simplu nu ştiu... încă. 

— A evadat din nou, spuse Snick. 

— Cum? Oh, înţeleg ce vrei să spui. De el însuşi. 

— Da, zise Snick, dar ea voise să spună că el păcălise 
din nou guverhul. 

Aruncă o privire ceasului afişat pe perete. 

— Trebuie să mă întorc la muncă. Dar voi reveni din 
când în când. Mulţumesc că mi-aţi permis să intru aici. 

= L-aj bit? 

— Este Sigur bărbat alături de care aş fi trăit foarte 
mult. 

— Nu dispera, spuse psihiatrul. Se va dezvolta într-un 
adult normal... 

— Ceea ce nu a fost niciodată..., zise Snick. 

— Dar s-ar putea să devină unul. Sau adultul din el 
poate ieşi din nou la suprafaţă. 

— Care adult? întrebă Snick. 

Psihiatrul zâmbi şi îşi ridică sprâncenele. 

— Cine ştie? 

Snick îi aruncă o ultimă privire lui Jeff Caird şi 
ursuleţului lui, înainte să iasă din cameră. Îşi aminti bol- 
boroseala rostită de el, după ce căzuse pe podeaua depozi- 
tului. În toată acea gângăveală, două propoziţii fuseseră 
suficient de clare ca să fie înţelese. 

— Lumea zilelor se destramă. La fel şi eu. 

Trecuseră douăzeci şi cinci de ani de când începuse 
Schimbarea, douăzeci şi cinci de ani măsuraţi după rotirea 
Pământului în jurul Soarelui. Cu zece ani în urmă, 
divizarea timpului în subiectiv şi obiectiv încetase defini- 
tiv. Fusese păstrat calendarul Noii Ere, de treisprezece luni 
pe an, dar oamenii trăiau orizontal în raport cu el, nu, ca 
înainte, vertical. Zilele de naştere erau sărbătorite acum o 
dată pe an, nu o dată la şapte ani. 

Multe oraşe fuseseră completate cu cincisprezece ani 
în urmă. Alte oraşe fuseseră construite mai recent, cu cinci 
ani în urmă. 

Ariel Cairdsdaughter se înşelase i în-previziunile ei con- 
form cărora o revoluție mondială şi sângerdâsă va dărâma 
guvernul ŞI va instaura unul nou. Existaseră unele rebeliu- 
ni, dar acestea fuseseră zdrobite rapid, şi uneori cu sălbăti- 
cie. În general, cetăţenii, deşi deseori nefericiţi, se supu- 
seseră. Şi majoritatea se declaraseră mulţumiţi de ceea ce 
realizase revoluția. Şi anume: desființarea sistemului de 
viaţă al Noii Ere, administrarea FIl-ului — agentul de înce- 
tinire a îmbătrânirii — fiecărui om de pe Pământ, Lună şi 
din coloniile marțiene, şi legalizarea şi punerea la dispo- 
zitie a anti-DA-ului. Oamenii îşi recăpătaseră vechea lor 
capacitate de a minți. 

Una dintre cererile revoluţionarilor fusese ca membrii 
guvernului să fie supravegheați îndeaproape. Aceasta avea 
să ducă la descoperirea corupţiei şi prevenirea ei. Fuseseră 
făcute unele reforme mai Mici, dar urmărirea atentă a ofi- 
cialitătilor şi puterea de a-i înlătura prin comitete de 

supraveghere nu fuseseră realizate. Din când în când, exis- 
tau cereri sporadice ale unor grupuri de cetăţeni pentru 
rezolvarea acestei probleme. Dar rezultatele erau foarte 
slabe. 

Deşi Guvernul Mondial “şi guvernatorii provinciali 
erau aleşi prin vot popular, Consiliul Mondial era cel care 
selecta candidații ce puteau candida pentru post. 

Urmărirea atentă a oamenilor de către guvern era în 
continuare în plină desfăşurare. Guvernul insista că asta 
era pentru binele oamenilor şi această situaţie nu se schim- 
base, în ciuda demonstrațiilor sau a petițiilor în masă. 

Cuplurile aveau permisiunea să aibă numai doi copii, 
totuşi exista o minoritate de cetăţeni care continua să se 
agite pentru lărgirea limitei la trei. 

O mică minoritate nu încetase să ceară dreptul credin- 
cioşilor de a construi biserici, sinagogi, moschee şi temple 
ŞI să abroge legea ce interzicea celor credincioşi să lucreze 
pentru guvern., 

Phantéa Påb $nick cântărind toate idealurile atinse sau 
pierdute, se gândi la Jeff Caird. Dacă el era acum Caird cel 
original, îşi spuse ea, asta însemna că era în continuare 
acolo, undeva, luptând pentru obținerea revoluției totale. 

Phantea Snick avusese şapte slujbe diferite în cei 
douăzeci şi cinci de ani ce trecuseră de la începerea 
Schimbării. Trăise în trei oraşe diferite: Trenton, New 
Jersey, Springfield, Illinois şi reşedinţa ei actuală, Denver, 
“Rocky Mountains State. Avea treizeci de sub-ani când 
începuse schimbarea şi acum avea 250 de ob-ani. Dar vârs- 
ta ei fiziologică de pe cartea de identitate era de 33,5 ani. 

De şapte ani era coordonator planificator în Depar- 
tamentul Reconstrucției. Această poziție presupunea mult 
timp în aer liber, pe teren. Acum totuşi era din ce în ce mai 
mult reţinută la birou. Fiind o femeie de acţiune, devenea 
din ce în ce mai morocănoasă, cu fiecare zi care trecea. 


 — 330 — 


PHILIP JOSE FARMER 


Cum avea mai mult timp liber, începuse să citească listele 
de angajări, atât la serviciu, cât şi acasă. Cea mai atrăgă- 
toare ofertă în acel moment era legată de un proiect de 
plantare a pădurilor, în munţii Siberiei Centrale. Slujbele 
pe care le dorea de fapt erau în Departamentul Organic şi 
le examină, deşi ştia că nu avea nici cea mai mică şansă să 
obțină vreodată una. 

De aceea, vizita generalului Anthony Wik Horn, mem- 
bru superior al Biroului de Afaceri Interne al Depar- 
tamentului Organic al Americii de Nord reprezentă o mare 
surpriză pentru ea. In primul rând, Horn nu făcuse aranja- 
mentele pentru vizită prin intermediul ecranelor. Ea 
apăruse în acea dimineaţă la birou, trecuse pe lângă secre- 
tară fără să-i răspundă la întrebări şi intrase în biroul lui 
Snick. Snick nu protestă la această lipsă de protocol, pen- 
tru că femeia era un organic de rang înalt. Epoleţii, tresele 
şi emblemele de pe roba ei verde atestau acest fapt. Pentru 
o clipă, Snick se gândi că femeia venise să o aresteze. Dar 
dacă generalul ar fi vrut să o rețină, ar fi fost suficient să 
trimită nişte ofițeri ca să o ridice. Sau doar să ia legătura cu 
ea prin TV şi să-i ordone să se prezinte la secție. 

Anthony Wik Horn era înaltă şi cu forme frumoase. 
Talia ei era surprinzător de mică, deşi sânii enormi şi 
şoldurile curbate o făceau probabil să pară mai mică decât 
era. Snick decise că Horn putea fi descrisă prin clişeul 
„statuară”. În acelaşi timp, era impunătoare prin aspect şi 
personalitate. Vocea ei era neobişnuit de joasă, pentru o 
femeie. 

Horn se opri exact în faţa biroului, se uită în jos la 
micuța Snick, îşi împreună mâinile la piept şi se aplecă 
puțin. 

— General-detectiv Anthony Wik Horn! spuse ea tună- 
tor. Stai jos! 

Snick se conformă, zicând: 

— Presupun că nu e nevoie să mă prezint şi eu. 

— Bineînţeles că nu! 

Horn rămase în picioare, deşi Snick îi oferi un scaun. 

— Am venit aici personal, pentru că superiorii mei con- 

sideră că e mai bine să nu folosim legătura telefonică, zise 
ea. Am primit această sarcină pentru că s-a decis că este 
necesar ca de ea să se ocupe o oficialitate de rang înalt. 
Sper că mă vei scuza, dar am făcut aranjamente pentru 
închiderea ecranelor de pe perete, iar acest birou a fost 
percheziţionat cu privire la existenţa microfoanelor. 

Snick se uită la cenuşiul mat al benzilor de recepție-emi- 
sie şi ridică din umeri, fără să comenteze. Aşteptă ca Horn 
să o informeze în legătură cu motivele misiunii ei. 

Horn zâmbi, expunându-şi dinţii mari şi albi. 

— Biodatele tale spun că nu eşti prea vorbăreaţă. 

Snick nu văzu nici un motiv să comenteze. 

— Inregistrările şedinţelor tale de la centrul de reabi- 
litare au mai revelat şi că eşti foarte dezamăgită şi extrem 
de frustrată pentru că ţi s-a interzis profesiunea de ofiţer 
organic. 

— Atunci ştii şi că această frustrare provine în special 
din nedreptatea care mi s-a făcut, din faptul că am fost vic- 
tima unei înscenări. Am spus-o atunci şi o spun şi acum. 
Guvernul m-a îndepărtat. Eram un ofiţer devotat şi am fost 
trădată chiar de oamenii cărora le eram loială. Care ar fi 
fost reacția ta, dacă ai fi fost tratată aşa? 

— Aş fi urât departamentul pentru asta, zise Horn. Fără 
nici o îndoială. De fapt, nu mi s-a ordonat să-ţi prezint pro- 
punerea departamentului. Atunci când am auzit de ea, 
m-am oferit să fiu eu cea care să te contacteze. Te înțeleg 
foarte bine. Ai fost tratată teribil de urât. Se pare că depar- 
tamentul îşi dă seama de asta acum. Şi vrea să facă unele 
amendamente. 

— Amendamente? întrebă Snick. După atâta timp? 

Horn ridică din umerii ei mari şi zise: 

— Ar fi putut să nu se întâmple niciodată. Sunt auto- 
rizată să-ți ofer o reabilitare totală în departament. Vei 
primi şi o promovare. Vei fi colonel de teren. Toate datele 
referitoare la activitatea ta revoluţionară, precum’ şi la 
stonarea ta ilegală vor fi şterse din biografia de pe cartea ta 
de identitate. Nu putem şterge aceste date din băncile de 
date permanente ale organicilor, dar vor putea fi accesate 
numai de oficialii cu rang foarte mare şi numai în caz de 
extremă necesitate. 

Snick ridică mâna. 

— Stai o clipă. De ce mi se oferă toate acestea? 

— Voi fi sinceră, spuse Horn. Nu ştiu nimic despre acest 
caz. Nu ştiu toate răspunsurile. Mie mi s-a spus că dosarul 
tău arată că ai fost un ofiţer extrerm de competent. Ba chiar 
mai mult de atât. Un detectiv extraordinar. Totodată, ai 
dovedit foarte multă ingeniozitate şi agresivitate cât timp 
erai revoluționară şi... 

— Nu am fost niciodată un revoluţionar:autentic, spuse 
Snick. Am devenit aşa ceva pentru că am fost forțată. 

— Ştim asta. Este în rapoartele doctorului de la reabi- 
litare. Şi... 

Snick întrebă, îngustându-şi ochii. 

— Reabilitarea mea va fi făcută publică? Sau este ceva 
ce va fi ştiut doar de departament? 

— Tocmai vroiam să vorbesc despre asta, zise Horn, 
părând puţin neliniştită. Nu va fi nici o publicitate. Se con- 
sideră că e mai bine ca totul să fie făcut în linişte, dar nu 
vei avea nici o problemă în treburile interne ale departa-. 
mentului. 

— Vreau ca reabilitarea mea să fie făcută publică, spuse 
Snick. 

Horn se aşeză şi oftă, ca şi cum ar fi ştiut că urma să 
fie o discuţie mai lungă decât se aşteptase. 

— Vreau ca oamenii care au fost direct responsabili de 
înscenare să fie pedepsiţi. Şi vreau să văd totul pe canalele 
de ştiri şi pe benzi închiriate. 

— Dumnezeule! spuse Horn. Biodatele tale indică fap- 
tul că ai tupeul unei maimuțe, şi e clar că nu era o exage- 
rare! Primeşti brusc ceea ce îţi doreşti de ani de zile, iar tu 
emiti pretenţii! 

— Am crezut că mă înţelegi, zise Snick. Din ceea ce 
spui nu reiese asta. Repet. Vreau să fie pedepsiţi şi vreau o 
- recunoaştere publică a faptului că mi s-a făcut o înscenare, 
precum şi scuze din partea guvernului. 

— Nu prea eşti într-o poziţie în care să emiti pretenţii, . 
spuse Horn. r 

— Eu cred că sunt. Nu ştiu cum sau de ce am ajuns în 
această poziţie, dar sunt sigur că sunt. 

— Eşti şi foarte încăpăţânată, zise Horn. OK. Sunt auto- - 
rizată să-ți acord anumite concesii. Dacă eu spun da, voi fi 
susținută pe deplin de superiorii mei. Cu toate acestea, tre- 
buie să realizezi... pot să-ţi spun Thea?... Trebuie să rea- 
lizezi că omul responsabil de stonarea ta a fost David 
Ananda, cunoscut şi sub numele de Gilbert Immerman. El 
„este mort de mult şi la fel sunt şi cei care i-au îndeplinit 
ordinele. Morti sau stonaţi. 

— Dacă asta e adevărat... 

— Este, Thea. 

— ... tot mai vreau ca întreaga înscenare să fie făcută 
publică. 

Horn se încruntă puţin, după care spuse: 

— Foarte bine. 

— De ce acest brusc interes față de mine? întrebă Snick. 
Guvernul nu are conştiinţă şi nu face nimic, decât dacă este 
forțat să o facă, sau dacă este în interesul lui. 

— Am fost colegă cu Jefferson Caird, pe vremuri, zise 
Horn. Eram amândoi locuitori de marţi, iar eu eram comi- 
sar organic pentru Manhattan. 

— Ce legătură are asta cu întrebarea mea? 

— Vrem să dai de urma lui Caird, spuse Horn. 

Asta o surprinse pe Snick, deşi nu lăsă să se vadă 
NIMIC. 

— Nu ştiam că a dispărut. 

— Acum trei ani, zise Horn, aplecându-se în faţă şi 
privind-o adânc în ochi. Nu este căutat pentru vreo crimă, 
cel puţin nu încă. Cartea lui de identitate nu a mai fost 
folosită de trei ani. Asta nu este o ilegalitate, dar este 
împotriva legii ca un cetăţean să se mute în alt loc, fără să 
comunice această mutare. El trăia în Colorado Springs ŞI 
studia electronica la Universitatea Rocky Mountain. Şi-a 
luat liber şi s-a înscris într-un program de doctorat de patru 
ani. Cu o zi înainte de începerea cursurilor, a dispărut. In 
ziua aceea a fost o furtună electrică violentă. Se pare că a 
profitat de ea şi a evitat detectarea de către sateliți. 

— Jeff, murmură Snick. Nu mai ştiam absolut nimic 
despre el. l-am urmărit progresele timp de şase sau şapte 
ani. Apoi m-am mutat. Din când în când... ştii cum sunt 
reporterii. Din când în când mai apăreau reportaje despre 
el. Dar când a încetat să mai fie în centrul atenţiei, comen- 
tariile au încetat şi ele. Ultima dată când am auzit veşti 
despre el, o ducea foarte bine, deşi încă nu-şi amintea 
nimic din viaţa lui dinainte de vârsta de cinci ani. Şi nu-şi 
amintea nimic despre personalitățile lui anterioare. 

= — Departamentul l-a urmărit cu atenţie, desigur, spuse 
Horn. 

— Bineînţeles. La fel ca şi pe mine. 

Horn se lăsă pe spate şi spuse: 

— Am vrea să-l găsim, să aflăm ce face. Aşa cum am 
spus, nu este căutat pentru nici o ilegalitate — încă. Dar au 

existat anumite probleme, intervenții, introduceri de date, 
defectări ale sateliților, despre care bănuim... 

— Că au fost cauzate de Jeff? 

— Da. 

— Dar nu aveţi nici o dovadă? . 

— Nu. Dar el trebuie găsit, oricum. Este dispărut. 

Snick îşi simți inima bătând mai repede, în timp ce 
ceva fierbinte şi delicios ba prin corpul ei. Era din nou 
vânător. 

Totuşi, prada era Caird. Ce avea să facă, dacă îl găsea? 

Ca şi cum i-ar fi citit gândurile, Horn spuse: 

— Nu trebuie să-l arestezi. Ştim cât de implicată ai fost 
personal în relația cu el. Trebuie doar să ne raportezi când 
şi unde îl vei găsi. Dacă totuşi simţi că e de datona ta să-l 
Teții, o poți face. ` 

— Sunt surprinsă, spuse Snick. Este datoria mea să 
arestez orice infractor, indiferent în ce relaţii aş fi cu el. 

— Aceasta este o misiune foarte specială şi trebuie 
îndeplinită fără zarvă. Dacă este vinovat doar de faptul că 
nu şi-a raportat locuinţa, va fi amendat sau pus la muncă 
forţată timp de şase luni, poate ambele. Dacă comite vreo 
fărădelege sau a făcut-o deja, va fi arestat şi va avea parte 
de un proces. In nici unul dintre cazuri, nu se va face nici 
un fel de publicitate. Adevărul este că departamentul nu 
vrea să trezească anumite amintiri şi să-l transforme din 
nou într-un martir. 

— Ceea ce sugerezi că este posibil să fi făcut el este 
destul de grav, zise Snick. 

Horn ridică din umeri şi spuse: 

— Este nevinovat, până la proba contrarie. Cu excepţia 
faptului că nu şi-a raportat mutarea, bineînțeles. 

— Dacă l-a ucis cineva ŞI i-a îngropat corpul? 

— O voi face! zise Snick. Desigur, numai dacă condiţi- 
ile mele sunt îndeplinite. 

— Vor fi. Vei fi exonerată total. Cazul tău va fi făcut 
public şi vei fi reinstalată în departament, cu un grad nou. 
Vei avea mână liberă, vei primi tot ajutorul pe care-l vei 
cere. Oh, da! Am uitat să mentionez că îți vei primi şi toate 
creditele pe care le-ai fi avut dacă ai fi rămas în slujbă. Vor 
avea la bază salariul de căpitan-detectiv, gradul pe care-l 
aveai atunci când ai fost stonată. Va fi o sumă destul de 
mare. 

Imi oferă mită, îşi spuse Snick. Nu era nevoie să facă 
asta. Trebuie să mai existe şi alt motiv pentru care m-au 
angajat să mă ocup de asta. Nu doar din cauză că mă pri- 
cep. Dar eu îl cunosc pe Caird mai bine decât oricine, mult 
mai bine, şi acesta poate fi un avantaj în urmărirea lui. 
Acesta putea fi unul dintre motivele pentru care o foloseau 
pe ea. A 

Ce ironie. Incepuse acest lung circuit încercând să-l 
prindă pe Caird, în loc de asta fugise cu el, iar acum îl 
urmărea din nou. Capetele firelor pozitiv şi negativ erau 
pata să facă contact. Poate. 

După ce discutară cincisprezece minute despre detali- 
ile cazului, Horn se ridică. 

— Dacă ai nevoie de ceva, sună-mă. Voi fi singura ta 
legătură. Pentru moment, îți spun la revedere. 

„Se înclină, se întoarse, se opri şi se întoarse iar cu faţa 
spre Snick. 

— Oh, mai este un mic amănunt, dar s-ar putea să fie 
semnificativ. In timp ce era în Colorado Springs, Caird 
avea o fotografie a ta înrămată, pe perete. A luat-o cu el, 
când a plecat. 

Snick avu senzaţia că, dacă ar fi vorbit, vocea ar fi tră- 
dat-o. Simţea un nod în gât, dar în acelaşi timp, respirația 
îi devenise fierbinte. 

— Asta înseamnă ceva? întrebă Horn. 

Snick înghiți cu greu şi spuse: 

— Nu ştiu. Nu voi afla decât atunci când îl voi găsi, nu? 

— Oare? spuse-Horn. 

Zâmbi şi se întoarse iar să plece. 

Phantea Snick parcurse cele două luni obligatorii la o 
academie organică şi apoi o lună în teren. După aceea 1 se 
acordă gradul de colonel care îi fusese promis. În această 
-perioadă studie numeroasele benzi trimise de Horn. Toate 
se refereau la acea parte a carierei lui Caird cunoscută de 
departamentul organic, inclusiv supravegherea lui din mo- 
mentul în care avusese acea „regresiune la copilărie”, cum 
o numiseră doctorii. De atunci, conduita lui fusese exem- 
plară. De fapt, până în momentul dispariției lui fusese în 
asemenea măsură un cetățean model, încât poliţiştii con- 
sideraseră asta drept suspect. 

Existau şase cazuri de introduceri de date false în băn- 
cile de date din Las Vegas şi Colorado Springs, în timp ce 
Caird locuia în cel de-al doilea oraş. Deşi el fusese bănuit 
de comiterea acelor infracţiuni, copoii nu avuseseră nici o 
dovadă. | 

Departamentul era foarte deranjat de această pro- 
blemă, deoarece cel care o făcuse — oricine ar fi fost el — 
trecuse de măsuri de securitate considerate absolut impe- 
netrabile. 

Un alt eveniment mult mai serios era oprirea simultană 
a tuturor sateliților de urmărire de deasupra zonei Rocky 
Mountains. Cum aceştia refuzaseră să răspundă la orice 
semnale de la staţiile de la sold, nu se puteau auto-testa. 
Fusese nevoie să fie trimise nave spațiale cu ingineri la 
bord, pentru repararea sateliților. Deşi inginerii reuşiseră 
să-i pornească din nou, nu reuşiseră să identifice sursa 
opririi lor. Era evident că nişte transmisiuni din zona 
Munţilor Stâncoşi produseseră defecțiunea. Copoii scor- 

moniseră acel teritoriu ca nişte furnici care mirosiseră 
mierea. Vânătoarea fusese şi mai intensă decât aceea din 
perioada în care Caird fugise din Colorado Springs. (Asta 
dacă într-adevăr părăsise oraşul, îşi spuse Snick). 

Cercetarea continua, dar acum era o operaţiune de ruti- 
nă, de către patrule pedestre sau cu nave, fără un program 
regulat. 

De la incidentul cu satelitul, nu se mai întâmplase 
NIMIC. 

Snick îşi spuse că Jeff Caird, sau oricine altcineva 
cauzase problema încercase doar să-şi verifice tehnicile 
electronice. El demonstrase că acestea funcționau şi că 
metodele utilizate şi sursa lor nu puteau fi aflate. 

Toate tipurile de senzori, vizuali, în infraroşu, ultravio- 
let, sonici şi olfactivi fuseseră folosite în acele căutări. 
Totodată, ştiindu-se că era posibil ca fugarii să se fi ascuns 
în peşteri, fuseseră verificate hărțile magnetometrice ale 
întregii regiuni. Acele caverne fără intrări fuseseră verifi- 
cate personal, ca să se asigure că nu fuseseră săpate intrări 
noi sau că cele vechi nu fuseseră ascunse prin camuflare. 
Acea cercetare lungă şi scumpă nu dusese decât la 
prinderea câtorva fugari. Nici unul dintre aceştia nu putea 
- fi responsabil de introducerea datelor sau de defectarea 
sateliților. 

Snick î ÎŞI spuse că era foarte probabil ca Jeff Caird să 
se afle acolo, în sălbăticie. Într-o noapte se trezi, speriată, 
auzind vocea unui om lângă patul ei. Dar fusese un VIS şi 
ca auzise numai vocea, nu şi cuvintele celui care vorbise. 

Cu toate acestea, rămase pe marginea patului, 
tremurând, în minte strălucindu-i puternic un gând nou. 
După câteva clipe de gândire concentrată, intră din nou sub 
cuverturi şi adormi în două minute. A doua zi, ceru ecra- 
nului din apartamentul ei ultima supraveghere magneto- 
metrică a zonei centrale a Munţilor Stâncoşi. Era veche de 

zece ani şi era cea folosită de poliţişti în căutarea lor. Harta 
precedentă fusese făcută cu douăzeci de ani în urmă. O 


ceru şi pe aceasta şi compară cele două hărți. 


Computerul găsi imediat o discrepanţă între ele. Era 
vorba de un complex de peşteri de la mijlocul lui Cloud 
Peak. Era în Masivul Bighorn şi era cel mai înalt munte din 
zona cunoscută pe vremuri drept Wyoming. 

Snick râse încet. 

Caird reuşise să şteargă acel amănunt din ultima hartă. 

Poliţiştii, bazându-se pe acea hartă, nu merseseră la 
cavernă, ca să o cerceteze. 

— Şmecher ca întotdeauna! spuse Snick. 


Capitolul 38 


Mai întâi, trebuia să afle dacă nu cumva îi fusese plasat 
un microtransmițător. Faptul că. era un procedeu ilegal cu 
excepția cazului criminalilor condamnaţi nu era ceva ce i-ar 
fi oprit să o facă. Deşi-ea fusese total reabilitată (conform 
psihiatrilor), fusese reîncadrată în departamentul organic şi 
cazul ei fusese făcut public, departamentul nu: avea 
încredere deplină în ea. 

Pe de altă parte, Snick era polițist veteran şi ei se 
aşteptau ca ea să verifice posibilitatea ca în corpul ei să fi 
fost plasat un microtransmiţător. 

Dar ştiind că ea ştia asta, era posibil ca politisi să fi 
calculat că ea va considera drept scăzută probabilitatea 
acelei actiuni ilegale. Poate că intraseră în apartamentul ei 
în timp ce dormea, îi injectaseră un hipnotic şi îi plasaseră 
dispozitivul sub piele. Rana putea fi acoperită cu epidermă 
artificială. 

Trebuia să se asigure că nu se întâmplase asta. Se duse 
la un spital organic, să fie scanată. Nu fu surprinsă când 
descoperi că în corpul ei erau două microtransmiţătoare. 
Unul în partea de sus a antebraţului stâng. Celălalt sub 
piele, la ceafă. 

Bineînţeles, acea examinare avea să fie raportată ge- 
neralului Horn. Horn avea să se pregătească să facă față 
indignării furioase a lui Snick şi a procesului legal intentat 
de ea împotriva departamentului organic. Generalul se 
întreba, probabil, dacă nu cumva întreaga el carieră era în 
pericol. Dar Snick nu făcu nimic, lăsând-o pe Horn să 
creadă că nu-i păsa că i se plasaseră transmiţătoarele. În 

definitiv, dacă Snick era loială, de ce să o deranjeze sem- 
nalele? Acestea o puteau asigura că putea fi localizată dacă 
era singură în anumite Situaţii şi dacă avea nevoie de aju- 
torul colegilor el. 

Horn ar mai fi putut uri tă că Snick nu vroia pro- 
bleme. Dar lui Snick nu-i păsa ce credea Horn. Ea vrusese 
doar să fie sigură că 1 se plasaseră microtransmițătoarele. 

După ce verifică prognoza meteorologică pe termen 
lung (care nu era mult mai bună decât cele din urmă cu 
două mii de ob-ani, în ciuda progreselor ştiinţei meteo- 
rologiei), Snick îşi făcu planurile şi aşteptă, destul de răb- 
dătoare. Ploaia şi furtuna izbi zona Rocky Mountain cu 
două zile după data la care fusese prevăzută. În a treia 
seară, norii furioşi aduseră întunericul asupra lui Colorado 
Springs, vântul începu să îndoaie copacii, iar fulgerele 
transformară norii într-un haos electric. Snick urcă în 
aeronava pe care o rechiziționase şi în care încărcase haine 
ŞI echipament. Aeronava se ridică în grozăvia aceea natu- 
rală, în ciuda ordinelor departamentului de control aerian 
ca toate echipajele să rămână la sol. 

Snick se mânjise cu o pastă metalică peste fe mar- 
cate cu cerneală pe antebraţ şi ceafă. Și deconectase trans- 
miţătorul automat plasat în spatele unui panou, la pupa . 
navei. 

Ajunse la Cloud Peak în şapte ore, înfruntând vântul 
lateral puternic şi încercând să se menţină la cincisprezece 
metri deasupra copacilor sau a terenului golaş, orbită din 
când în când de fulgere, cu ochii pe instrumente şi mai ales 
pe ecranul topografic. Sistemul de navigație automată pro- 
gramat o aduse la intrarea complexului de caverne; care 
abia se vedea în lumina farurilor. Intră în arcada dură a ver- 
santului abrupt al muntelui. Vântului prinse nava şi o roti, 
făcânid-o să râcâie peretele drept al intrării. Snick ateriză la 
patru metri după ce trecu de intrare. 

La lumina farurilor văzu o cavitate de vreo şase metri 
lăţime şi zece adâncime. În continuarea ei era gura unui 
tunel ce mergea drept câţiva paşi, apoi cotea şi dispărea. 
Nu era suficient de larg pentru navă. Cobori şi porni prin 
tunel, cu o lanternă în mână. Tavanul varia de la jumătate 
de metru până la un metru deasupra capului ei, iar zidurile 
erau uneori atât de strâmte încât se freca cu umerii de ele. 
Apoi ajunse în faţa a două intrări. În dreapta era o gaură 
suficient de mare ca să se târască prin ea fără să se lovească 
cu capul sau să se zgârie prea rău. La lumina lanternei văzu 
că tunelul mergea drept, în întuneric. Gaura din stânga era 
îngustă, dar şi prin ea se putea târî şi apoi părea să se 
deschidă într-un spaţiu mai mare. 

Snick intră în ele, deşi era posibil ca în ambele tuneluri 
să fie capcane. Amândouă se înfundau cu o grămadă de 
stânci. Chiar dacă erau continuări ale tunelurilor de dinco- 
lo de bolovanii căzuți, erau blocate. 

Asta însemna că intrarea sau intrările în complexul de 
caverne erau în altă parte — asta dacă Jeff Caird era în inte- 
riorul acelui munte. 

Dormi restul nopţi într-un sac de dormit, pe o saltea 
gonflabilă. Ceasul deşteptător o trezi cu patru ore înainte 
de răsărit. Încă ploua, dar furtuna trecuse şi vântul nu era 
prea puternic. După ce mâncă, luă nava şi porni în pădure. 
Işi umplu rucsacul cu mâncare, apă şi alte articole şi apoi 
se urcă într-un pin. La jumătatea acestuia, găsi o cracă 
destul de confortabilă şi se legă de ea. Următoarele şase 
ore fură groaznice, dar ea era un veteran al pândelor lungi, 
plictisitoare şi incomode. 

La zece fără şase minute dimineaţa, văzu prin binoclu 
ceva mişcându-se în tufişuri. Nu era prima dată. Până 
atunci îi mai atrăseseră atenţia două căprioare, o vulpe şi 
- un urs. Dar acum se mişca o parte a pământului acoperit de 

“ace de pin. Era între doi copaci ale căror crengi se între- 
pătrundeau. 

Îşi imaginase că orice tunel subteran săpat de Caird nu 
ar fi avut ieşirea prea adânc în interiorul pădurii. ȘI că tre- 
buia să fie undeva în acea zonă. 

Uşa trapei, acoperită cu ace şi ramuri lipite la un loc, 
se înălță. Deşi vederea îi era stingherită de crengile dintre 
ea şi trapă, văzu cum un bărbat îşi scotea capul afară. Omul 
privi în Jur, cu prudență. Probabil că existau senzori de 
mişcare în acel loc şi în apropiere, care să detecteze dacă 
se afla cineva în zonă, înainte de ieşirea lui. După ce se 
asigură că nu era nimeni în preajmă, bărbatul ieşi şi începu 
să coboare trapa camuflată. Snick îşi dezlegase sfoara cu 
care se legase de trunchi şi începuse deja să coboare: 

Două minute mai târziu, ajunse în spatele omului, care 
purta costum şi cască de camuflaj. Bărbatul avea în mână 
o carabină cu laser şi un detector de sunet parabolic. Pe 
spate avea un cilindru mic ataşat la un furtun lung şi flexi- 
bil, la capătul căruia era un cilindru mic, deschis la un 
capăt. Snick era sigură că era un detector de miros setat să 
detecteze moleculele mirosului de căprioară. Omul spera 
să ducă nişte carne de vânat la masa lui Caird. 

— Nu mişca! strigă Snick. | 

Omul ascultă. La următoarea ei comandă, puse încet 
puşca la pământ şi apoi înaintă câţiva paşi. Snick ridică 
puşca şi spuse: 

— Intoarce-te. 

Bărbatul se supuse. Ochii i se măriră puţin, dar faţa în 
rămase impasibilă, în timp ce-şi ținea mâinile la ceafă. 

— Nu încerca să foloseşti acel cuţit de la ceafă, de sub 
jachetă, zise ea. Dar nu am venit aici ca să te arestez. Mă 
numesc Panthea Pao Snick. Mă recunoşti? 3 

Omul zâmbi. 

— Te-am recunoscut. Eu sunt Sherban Shi Mason. 


e: 2 


PHILIP JOSE FARMER 


— Du-mă la şeful tău. 

Snick nu se putu abține să zăiibească când î auzi 
râzând în hohote. Apoi spuse: 

— Nu sunt aici ca să-ți fac rău ţie sau altcuiva din 
grupul lui Caird. 

— Te cred. Caird a spus de multe ori că tu îl vei păsi 
într-o zi. Sau invers. 

Câteva minute mai târziu ajunseră la sita ajhai şi 
continuară să meargă încet printr-un tunel lung şi îngust. 
Acesta urca încet, printre zidurile de stâncă. Bărbatul 
mergea în față, tot cu mâinile la ceafă, în ciuda protestelor 
lui care susţinea că Snick nu avea de ce să se teamă de el. 
Lanterna ei lumina drumul în faţă. Apoi urcară pe nişte 
drugi de metal înfipți în peretele puţului. Snick îşi atârnase 
carabina la spate. Deşi îşi băgase revolverul în toc, îi spu- 
sese lui Mason că putea să-l scoată înainte ca el să aibă 
timp să încerce ceva. Nu credea că el o va face, dar nu 
trăise atât de mult pentru că avusese încredere în 
necunoscuţi. Sau în cunoştinţe de demult. 

Ea urcase prima pe scară, ţinând lanterna în dinţi. 
Mason “trebuia să o urmeze, când ea ajungea la capătul 
treptelor. Snick îi spuse că putea încerca să o ia la fugă spre 
celălalt capăt al tunelului, dar că l-ar fi împuşcat înainte să 
ajungă la următorul puț spre ieşire. 

— Te cred, zise el. In plus, nu am nici un motiv să fug. 

Ea împinse trapa şi plimbă raza lanternei în jurul 
camerei. Nu se vedeau nici oameni, nici mobilier. Când 
Mason urcă şi el în cameră, continuară să înainteze pe un 
alt coridor îngust, el mergând în fată. Apoi deschise o uşă 
din spatele căreia se revărsă lumină. 

— E în regulă! strigă el. Sunt Mason! Sunt cu Panthea 
Snick! 

Snick tresări când auzi în spate vocea unei femei. 

— E rândul tău să nu te mişti. 

Vârful dur al unei arme îi era înfipt în spate. 

— La naiba! zise Snick încet, lăsându-şi arma să cadă şi 
ducându-şi mânile la ceafă. 

Nu văzuse nici un fel de linii în zidul tunelului care să 
indice că acolo era o uşă. Dar trebuie să fi fost una, pe care 
"venise femeia ce ajunsese în spatele ei. Snick se bucură că 
nu năvălise în acel loc cu intenţia de a ucide pe cineva. 

Trei bărbaţi şi o femeie ieşiră din spatele uşii. Snick 
intră. Cu Mason acum în spatele ei şi ceilalți de o parte şi 
de cealaltă, după ce îi luaseră arma şi cuțitul de vânătoare, 
Snick fu îndrumată prin tunel într-o tavernă foarte mare, cu 
stalactite atârnând din tavan şi stalagmite proiectându-se 
din podeaua neregulată. Câteva lămpi mari ofereau. o 
lumină slabă. Trecură prin alte câteva caverne din stânga. 
Acolo erau câțiva oameni, majoritatea dormind în saci de 
dormit. ? 

— Ştii, spuse Mason, nu ai fi aici... scuză-mă, probabil 
că majoritatea nu o ştiu... dacă nu ar fi fost Caird. El este - 
cel care a presat guvernul să te reabiliteze şi să te repri- 
mească în departamentul organic. 

— Nu, zise Snick tare, aşa încât Mason să o audă clar. 
Nu am ştiut asta. 

— Caird a anunţat Consiliul Mondial că are dovezi certe 
despre afacerile murdare ale câtorva membri ai lor. I-a 
asigurat că va dezvălui acele probe publicului, dacă tu nu 
eşti reprimită. 

— Cum a făcut asta? întrebă Snick. Şi cum ar fi comu- 
nicat datele publicului? 

Mason nu răspunse direct la întrebare. 

— Unul dintre cei din grupul nostru este un geniu în 
computere. 

Snick observă că traseul pe care o duceau nu cuprindea 
maşinăriile mari necesare interferenţei. electronice cu 
sateliții. Tot ce văzuse putea fi strâns rapid şi cărat de acolo 

de către proprietari. Era clar că erau pregătiţi să părăsească 
locul acela în orice clipă. 

Ajunseră la capătul tunelului, în faţa unei uşi acoperită 
de o draperie groasă. Mason îi spuse să se oprească, dădu 
draperia la o parte şi intră în cameră. Snick zări rapid o 
cameră luminată puternic, cu pereţi de stâncă. Îşi tinu res- 
pirația o clipă când văzu pe unul dintre pereţi o fotografie 
mare a ei. În poză era chipul ci, privind drept în faţă. 

Când i se spusese că Jeff Caird luase o fotografie a ei 
atunci când fugise din Denver, se gândise la implicaţii. 
Caird, ca Baker No Wiley, nu îşi amintea de ea. Dar văzuse 
numeroasele benzi despre el şi fostele lui personalități. Ea 
apăruse într-o parte dintre ele şi fără îndoială că apoi el 
obținuse şi benzile care o aveau pe ea ca subiect. De ce? 

Nu reuşise să găsească decât un singur răspuns. Indi- 
ferent de schimbarea personalităților, el era atras de ea. 
Chiar şi o simplă bandă scotea la iveală acel sentiment 
adânc înrădăcinat în el. Probabil că acum era îndrăgostit de 
o imagine. Dar acea imagine trezea o memorie a incon- 
ştier ului. 

ieşi Snick nu era deloc romantică, era foarte mişcată 
de avta şi îşi simți inima încălzindu-se. 

` Identitățile lui erau ca ni işte mărgele de culori şi forme 

iferite, de pe acelaşi şirag, îşi spuse ea. Şiragul era per- 
xana de bază, identitatea iniţială. Ea exista, netedă şi neîn- 
reruptă şi având întotdeauna acelaşi material şi aceeaşi 
densitate, prin centrui fiecărei mărgele. Caird cel original 
era şiragul. Ceilalţi, Tingle, Dunski, Repp, Ohm, Zurvan, 
Isharashvili, Duncan și Caird cel prezent erau mărgelele. 

Şirugul fusese întotdeauna un rebel, deşi unul foarte 
viclean, un şmecher. 

Mason ieşi de după draperie, murmurând: 

— Nu l-am mai văzut niciodată aşa. 

Se uită la Snick. 

— Deşi ar fi trebuit să mă aştept. Poţi intra acum. 
Singură. 

Deşi nu era în firea ei să ezite, Snick se opri câteva 
secunde înainte să dea drapenia la o parte. Apoi, inspiră 
adânc şi intră în cameră. Draperia căzu în spatele ei cu un 
foşnet foarte slab, ca o sabie şuierând prin aer. 

Caird era singur în camera mare, dar cu tavan scund. 
Pe peretele îndepărtat era un cilindru de argint mare, pro- 
babil un alimentator de energie. Peste tot pe podea erau 
cabluri. Pe ecranele de pe pereţi se vedeau cuvinte, nume':: 
şi formule, precum şi canale: de ştiri din mai multe locuri: 
Zürich, Shanghai, Sydney, Cairo, Chicago, Buenos Aires. 

Caird stătea în faţa unui birou, cu faţa spre ea, şi zâm- 
bea. Apoi porni spre Snick, cu braţele întinse. O cuprinse 
în braţe şi o sărută, lhpindu-şi buzele de ale ei pentru mai 
multe secunde. 

Snick nu se aşteptase la o primire atât de călduroasă, 

dar se bucură de ea. 
| Când îi dădu drumul, Caird spuse: 

— Ştiu că mă aştept la prea multe. Dar am fost copleşit 
pentru un moment. 

— Nu eşti un străin pentru mine, spuse ea. Şi chiar dacă 
nu-ţi aminteşti de mine... 

— Al venit să rămâi? Am ştiut întotdeauna că mă vei 
găsi, într-un fel sau altul. Dar nu eram sigur în ce rol vei, 
veni. Adică... 

— Ştiu ce vrei să spui, zise ca. Nici eu nu eram prea si- 
gură. Dar, da, am venit să stau. 


Me 3 


Wa a i: 


` Pentru majoritatea oamenilor din 
-XXXV A.D., anotimpurile trec rapid: șase din c 
-] zile ale săptămânii sunt petrecute într-o stare de. y m 
suspendată. În acest fel, resursele reduse ale unei 
fragile pot fi protejate de ravagiile unei popula HA prea 
numeroase. A Î 
Pentru spărgătorul de zi William Duncan (cunoscut 
dia: sub numele-de Jeff Caird), care are câte o ET 
| diferită pentru fiecare zi a săptămânii, viața este 
antă. După ce și-a petrecut o mare parte a vieții 
de autorități, el se trezeşte acum într-o poziţie de - 
dar aer periculoasă. Întreaga structură a 
ui D2 A 
an are cheile lanțurilor ce casă A 
nd « e retele pe ci care guven nul le tir 


Că | 


